Valerio Massimo Manfredi IDELE LUI MARTIE www virtual-project eu Traducere de Radu Gâdei Idi di marzo (2008) Editura Allfa (2011) Cine trebuie să moară, este deja mort Iar un mort nu mai înseamnă nimic Euripide, Alcesta 527 I Romae, Nonis Martiis, hora prima Roma, 7 martie, orele şase dimineaţa Zorile erau cenuşii, un cer de iarnă plumburiu şi compact lăsa să se strecoare o geană alburie printre norii mai puţin groşi care se întindeau la orizont Zgomotele parcă se pierdeau şi ele undeva prin aer, tulburi şi greoaie ca pătura deasă care nu lasă lumina să treacă Vântul bătea arar dinspre uliţa Iugarius ca gâfâitul unui fugar Un magistrat apăru în piaţă venind dinspre latura de sud a forului Era singur, dar rangul îi putea fi recunoscut după însemnele pe care le purta şi mergea cu paşi grăbiţi către templul lui Saturn Mersul i se mai domoli trecând prin faţa statuii lui Lucius Iunius Brutus, eroul care doborâse monarhia cu aproape cinci secole înainte La picioarele încruntatului personaj din bronz, pe postamentul care purta inscripţia omagială, cineva scrisese cu vopsea roşie: „Dormi, Brutus?” Magistratul clătină din cap şi-şi continuă drumul, potrivindu-şi din mers toga care îi aluneca de pe umerii slăbănogi la fiecare adiere de vânt Urcă aproape în fugă treptele templului, trecând pe lângă altarul care încă mai fumega şi dispăru în umbra porticului *** La catul de sus al casei vestalelor se deschise o fereastră Fecioarele păstrătoare ale focului sacru se deşteptau şi se pregăteau să-şi îndeplinească menirea Altele aveau să se culce după ce vegheaseră în templu toată noaptea Vestala cea mare, înveşmântată în alb, ieşi de sub coloanele porticului şi se îndreptă către statuia zeiţei Vesta care se înălţa în centrul curţii interioare Pământul tresăltă, capul zeiţei se clătină într-o parte şi în alta O frântură de cărămidă căzu de pe cornişa zidului în fântână cu un plescăit scurt, amplificat de tăcerea din jur Se auzi un murmur îndepărtat în timp ce vestala îşi înălţa privirile către vânt şi către nori În ochi i se putea citi groaza De ce oare se scutura aşa pământul? *** Pe insula Tiberină, în cartierul general al Legiunii a Noua pe care Marcus Emilius Lepidus o instalase în afara zidurilor cetăţii, se încheia ultimul schimb de pază Soldaţii şi centurionul dădură onorul în faţa acvilei şi se îndreptau încolonaţi câte doi către dormitoare Tibrul curgea năvalnic, tulbure şi umflat, aproape atingând crengile fără frunze ale aninilor ce creşteau în voie pe maluri şi se aplecau deasupra apei *** Un strigăt, ascuţit şi repetat, sfâşie tăcerea vineţie a zorilor Un strigăt care venea dinspre casa marelui pontif Din casa lor aproape lipită de cea pontificală, îl auziră şi vestalele şi fură cuprinse de spaimă Se mai întâmplase şi altădată, dar de data aceasta era mai rău Strigătul se repetă şi marea vestală ieşi în pragul templului De acolo putea să-i zărească pe paznici, doi celţi uriaşi rezemaţi de poarta de la intrarea în Palatul pontifical, aparent imperturbabili Poate că erau obişnuiţi cu aşa ceva, poate că ştiau despre ce era vorba Vocea aceea era a sa? Vocea pontifului cel mare? Acum devenise parcă strangulată şi disperată, ca aceea a unui animal în agonie Se auziră răsunând pe pavaj paşii grăbiţi ai unui bărbat care sosea aproape alergând, strângând la piept o geantă de piele, trecea în fugă printre cei doi celţi, nemişcaţi ca nişte cariatide şi dispărea dincolo de poarta vechiului palat Un tunet se auzi din depărtare, din direcţia munţilor, şi o rafală mai puternică de vânt făcu să se aplece coroanele frasinilor din faţa Quirinalului Trei semnale de trâmbiţă anunţară începutul zilei Marea vestală intră în sanctuar şi se reculese rostind o rugăciune în faţa zeiţei *** Medicul fu întâmpinat de Calpurnia, soţia marelui pontif, cu o expresie îngrijorată: — Antistius, ai venit în sfârşit! Vino, hai repede De data asta, nu mai reuşim să-l calmăm Silius se ocupă acum de el Antistius porni în urma ei, scotocind din mers prin geantă şi scoţând o lopăţică de lemn îmbrăcată în piele Intră în cameră Pe un pat cu aşternuturile răvăşite, scăldat în sudoare, cu ochii pierduţi în gol, bale în colţul gurii şi dinţii încleştaţi într-un spasm cu scrâşnete, ţinut pe loc de braţele vânjoase ale lui Silius Salvidienus, aghiotantul său, stătea prăbuşit marele pontif, dictatorul pe viaţă Caius Iulius Caesar, cuprins de convulsii Calpurnia lăsă ochii în jos ca să nu mai vadă acel spectacol şi se întoarse cu faţa către perete Antistius se aplecă peste pat şi vârî cu forţa lopăţica de lemn între dinţii bolnavului, până când reuşi să-i depărteze maxilarul de arcada superioară — Ţine-l bine, spuse Ţine-l cu toată puterea! Scoase o sticluţă din geantă şi îi picură în gură câţiva stropi dintr-un lichid închis la culoare După o vreme, convulsiile începură să se rărească, dar Silius nu slăbi strânsoarea până când medicul nu-i făcu semn că-l putea întinde pe Caesar pe spate, acoperindu-l cu pătura de lână Calpurnia se apropie şi ea Îi şterse de pe frunte sudoarea şi balele de la gură, apoi îi umezi buzele cu o cârpă înmuiată în apă rece În cele din urmă se întoarse către Antistius: — Ce poate fi asta? întrebă Ce este boala asta îngrozitoare? Caesar zăcea acum într-o stare de epuizare completă Ochii îi erau închişi şi respira cu greu într-o toropeală apăsătoare — Grecii o numesc „morbul sacru”, cei din vechime crezând că se datorează acţiunii spiritelor, demonilor sau divinităţii Însuşi Alexandru cel Mare suferea, după cât se pare, de aşa ceva, dar nimeni nu ştie despre ce poate fi vorba Se cunosc doar simptomele şi încercăm să îi limităm urmările Pericolul cel mare este că acela care suferă de această boală ar putea să-şi reteze pur şi simplu limba cu dinţii Cineva, în schimb, a fost sufocat cu propria limbă I-am dat pacientului nostru calmantul obişnuit şi, din fericire, se pare că a fost eficace Dar mă îngrijorează frecvenţa crizelor, pentru că ultima a fost, dacă nu mă înşel, acum două săptămâni — Ce-am putea face? — Nimic, răspunse Antistius, clătinând din cap Nu putem face nimic mai mult decât am făcut până acum Caesar deschise ochii şi-şi roti privirile de jur împrejur În cele din urmă se întoarse către Silius şi Calpurnia: — Lăsaţi-mă singur cu el, spuse arătând spre medic Silius se uită întrebător la Antistius — Poţi pleca, răspunse Antistius Acum nu mai este niciun pericol Dar rămâi prin preajmă Nu se ştie niciodată Silius dădu din cap aprobator şi ieşi din cameră împreună cu Calpurnia Era sprijinul şi ajutorul ei şi umbră a comandantului său Centurion în legendara Legiune a Zecea, veteran cu douăzeci de ani de serviciu militar, păr cărunt, ochi negri, umezi şi vioi ca ai unui copil, ceafa ca de taur Mergea în urma stăpânei ca un căţel Medicul puse urechea pe pieptul pacientului şi rămase tăcut câteva clipe: inima începea să-şi recapete ritmul obişnuit — Starea ta este din ce în ce mai bună, spuse — Nu asta mă interesează, răspunse Caesar Mai degrabă, spune-mi: ce s-ar întâmpla dacă aş avea o criză din asta în public? Dacă m-aş prăbuşi la pământ cu bale la gură în Senat sau la coloanele sacre din for? Antistius lăsă fruntea în jos — Nu poţi să-mi dai niciun răspuns, nu-i aşa? — Nu, Caesar, dar te înţeleg Nenorocirea este că asemenea crize nu se anunţă prin nimic Cel puţin după câte ştiu eu — Prin urmare, depind de toanele zeilor — Tu crezi în zei? — Sunt marele pontif Ce-ai vrea să-ţi răspund? — Să-mi spui adevărul Sunt medicul tău şi, dacă vrei să te ajut, trebuie să-ţi înţeleg şi mintea, nu numai trupul — Cred că suntem înconjuraţi de mister În mister este loc pentru orice, chiar şi pentru zei — Hippocrates a spus că boala aceasta se va numi morbul sacru atât timp cât nu i se vor descoperi cauzele — Hippocrates avea dreptate, dar, din păcate, morbul continuă să fie „sacru” şi astăzi şi va fi astfel, mă tem, încă mult timp de acum încolo Cu toate acestea, eu nu-mi pot permite să fac un spectacol public din slăbiciunile mele Poţi să înţelegi aşa ceva? — Da, înţeleg Totuşi, singurul care-şi poate da seama că se apropie o criză eşti tu Se spune că morbul sacru nu-şi anunţă apariţia, dar fiecare om se comportă altfel în faţa bolii Când ţi se întâmplă ţie, ai ceva semne prevestitoare? Caesar trase adânc aer în piept şi rămase tăcut o vreme, făcând un efort ca să-şi amintească un lucru După aceea, răspunse: — Poate Dar nu este vorba despre semnale evidente sau despre caracteristici întotdeauna aceleaşi Câteodată mi s-a întâmplat să văd imagini din alte vremuri, neaşteptate ca nişte fulgerări — Ce fel de imagini? — Măceluri, câmpuri acoperite de morţi, cete de războinici care galopează urlând sălbatic, ca nişte furii scăpate din infern — Pot fi doar nişte simple amintiri Sau coşmaruri Le avem cu toţii Şi tu mai mult decât oricine altcineva Nimeni n-a dus o viaţă la fel ca a ta — Nu, nu sunt coşmaruri: când spun „imagini” înţeleg ceva ce văd aşa cum te văd acum pe tine — Şi aceste viziuni sunt urmate întotdeauna de crize ale bolii? — Câteodată da, alteori nu Nu pot afirma cu certitudine că ar avea vreo legătură cu boala Este un duşman perfid, Antistius, un duşman fără chip care atacă, loveşte şi se face nevăzut ca o fantomă Sunt cel mai puternic om din lume şi în faţa acestui morb sunt neputincios ca ultimul dintre năpăstuiţii sorţii Antistius suspină: — Pe oricine altcineva l-aş sfătui — Ce anume? — să se retragă din viaţa publică Să părăsească oraşul, demnităţile publice, lupta politică Au făcut-o şi alţii înaintea ta: Scipio Africanul, Sulla Poate că acţiunea morbului s-ar mai domoli pe măsura renunţării tale la lupta de zi cu zi Dar nu cred că ai fi în stare să-mi urmezi sfatul Spune-mi, ai face aşa ceva? Caesar se ridică în capul oaselor şi se mută pe marginea patului Puse picioarele pe pardoseală şi se ridică — Nu Nu mi-aş putea permite aşa ceva Prea multe lucruri mai am de făcut Trebuie să înfrunt toate riscurile — Bine, atunci ai grijă să ai în jur doar oameni care-ţi sunt credincioşi Fă în aşa fel încât, când se mai întâmplă, cineva să te acopere cu toga şi să fie întotdeauna la îndemână o lectică închisă gata să te ducă într-un loc în care nimeni nu te va putea vedea şi unde te voi aştepta eu După ce criza va trece, te vei putea întoarce unde te aflai ca şi cum nimic nu s-ar fi întâmplat Asta-i tot ce pot să-ţi spun Caesar dădu din cap aprobator: — Este un sfat înţelept Acum poţi să pleci Antistius Mă simt mult mai bine — Eu aş prefera să mai rămân — Nu, poate că mai ai şi alte treburi Trimite-mi-l pe Silius cu micul dejun Parcă mi-ar fi foame un pic Antistius lăsă fruntea în jos — Fie cum vrei Împreună cu micul dejun, Silius o să-ţi aducă şi poţiunea pe care ţi-o prepar imediat Este ceva care mai dizolvă secreţiile splinei şi, de obicei, îţi face bine Întinde-te acum pe pat şi încearcă să-ţi relaxezi mâinile şi picioarele Când te simţi mai bine, fă o baie caldă şi cheamă pe cineva să-ţi facă un masaj bun Caesar nu spuse nimic Antistius oftă cu supunere şi ieşi O găsi pe Calpurnia în atrium, aşezată într-un scaun cu braţe, încă mai purta cămaşa de noapte, nu făcuse baie şi nu se atinsese de mâncare I se puteau citi semnele oboselii pe faţă şi pe trup Când îl văzu pe Antistius îndreptându-se către bucătărie, veni după el — Ei? îl întrebă Ce poţi să-mi spui? — Nimic nou, din păcate, dar am impresia că boala se instalează tot mai mult Putem doar să-i mai reducem efectele şi să sperăm că s-ar putea să plece aşa cum a venit, admiţând că ar fi posibil aşa ceva Caesar este un om cu mari resurse — Niciun om nu poate trece prin atâtea încercări vijelioase ale trupului şi ale spiritului fără a suferi nişte consecinţe permanente Ultimii zece ani au făcut cât zece vieţi şi asta l-a obosit mult Caesar are cincizeci şi şase de ani, Antistius, şi are de gând să plece din nou într-o expediţie în Orient Împotriva parţilor În timp ce medicul pisa nişte seminţe într-un mojar şi le punea să clocotească pe vatră, Calpurnia se aşeză la masă O slujnică îi aduse un ou copt pe jar şi pâine prăjită, obişnuitul său mic dejun — Femeia aceea contribuie şi ea la înrăutăţirea situaţiei Prin cuvintele „femeia aceea”, Calpurnia se referea la Cleopatra a VII-a, regina Egiptului care locuia în villa lui Caesar de peste Tibru Antistius tăcu, ştiind bine cum s-ar fi sfârşit discuţia dacă ar fi abordat acest subiect din orice punct de vedere Cleopatra îl adusese cu ea la Roma şi pe copilul căruia cutezase să-i pună numele de Ptolomeu Caesar — Desfrânata aceea continuă Calpurnia văzând că Antistius se ferea să discute pe acest subiect Tare-mi doresc să moară I-am făcut tot felul de vrăji, dar cine ştie cu ce antidoturi se apără şi cine ştie ce filtre deocheate i-a dat să bea soţului meu ca să-l ţină legat de ea Antistius nu mai reuşi să păstreze tăcerea — Stăpână, orice bărbat între două vârste se simte măgulit că a zămislit un copil cu o femeie frumoasă şi în floarea vârstei Asta îl face să se simtă încă tânăr şi în putere Renunţă să mai continue şi-şi muşcă buzele: nu fuseseră cele mai potrivite cuvinte pe care le putea spune unei soţii care nu putea avea copii Iartă-mă, se grăbi să adauge Antistius Sunt lucruri în care n-ar trebui să mă amestec Şi, mai mult decât atât, Caesar nu are nevoie să-şi închipuie că ar fi viguros El chiar este aşa În viaţa mea n-am văzut vreodată un om ca el — Hai, las-o baltă M-am obişnuit cu toate astea, răspunse Calpurnia Ceea ce mă îngrijorează cel mai mult este povara enormă care apasă pe umerii lui Nu poate s-o mai ducă astfel mult timp şi sunt sigură că mulţi s-ar aştepta să-l vadă cât mai curând în genunchi Mulţi dintre aceia care astăzi apar în faţa lui ca prieteni s-ar transforma în fiare pline de cruzime N-am încredere în niciunul dintre oamenii aceştia, înţelegi? În niciunul — Da, stăpână, te înţeleg, răspunse medicul Dădu la o parte de pe foc poţiunea, o strecură, o turnă într-o ceaşcă pe care o puse pe tava pregătită de bucătar cu micul dejun al lui Caesar: fasole cu bobul mare, brânză şi plăcintă cu ulei de măsline Silius intră în clipa aceea în bucătărie şi luă doar poţiunea — Ce-i asta, nu vrea să mănânce? întrebă Calpurnia — Nu Am fost la el şi s-a răzgândit Nu mai are chef să mănânce A urcat pe terasă *** — Ţi-am adus poţiunea pregătită de Antistius, Caesar Era cu spatele la el Rezemat cu mâinile de balustradă, privea în direcţia Aventinului de unde, asemenea unui nor negru, se înălţa un stol de grauri care pornea către Tibru Se răsuci încet, ca şi cum şi-ar fi dat seama cu întârziere de prezenţa lui Silius, luă ceaşca din care ieşeau aburi şi o puse pe balustradă ca să se răcească După câteva clipe o duse la buze şi sorbi de câteva ori — Unde este Publius Sextius? întrebă după ce înghiţi — Centurionul Publius Sextius este la Modena, aşa cum ai poruncit, Caesar — Ştiu asta, dar, după socotelile mele, ar fi trebuit să se întoarcă deja A trimis vreun mesaj? — După câte ştiu eu, nu — Dacă vine vreo veste de la el, anunţă-mă de îndată, la orice oră şi orice aş face în momentul acela — Peste puţin timp vei oferi un sacrificiu lui Jupiter Optimus Maximus în templul său din Capitoliu Bineînţeles, asta dacă te simţi în stare Caesar mai sorbi din poţiune şi apoi îl privi din nou: — Aşa este Uneori uit că sunt mai marele preoţilor Romei şi, de fapt, la asta ar trebui să mă gândesc în primul rând Aşa încât, nici baie şi nici masaj — De tine depinde, Caesar — Te rog mult: trezeşte-mă dacă dorm — Vrei să-mi explici de ce? — Dacă vine vreo veste de la Sextius — Sigur că da Fii liniştit, aşa am să fac — Ar trebui să mă gândesc la asta în primul rând repetă ca pentru sine Silius îl privea nedumerit, încercând să-i urmărească firul gândirii la misiunea mea de mare preot, vreau să spun Şi totuşi n-am crezut niciodată că zeii ar avea grijă de noi De ce oare ar trebui să facă asta? — Este prima oară când te aud vorbind despre asemenea lucruri Ce-ţi trece prin minte, comandante? — Ştii de ce ardem în fiecare zi ofrande pe altarele noastre? Pentru ca zeii să vadă fumul care se ridică din cetăţile noastre şi să nu le strivească sub tălpi atunci când merg nevăzuţi pe deasupra pământului Aşa trebuie să fie, pentru că, altfel, ne-ar strivi aşa cum strivim noi furnicile — Mi se pare o comparaţie interesantă, răspunse Silius Antistius a spus s-o bei pe toată, încheie el arătând spre ceaşcă Caesar o luă din nou şi o goli din câteva înghiţituri — Şi, într-adevăr, niciun fum nu este gros şi negru ca acela de carne arsă Eu ştiu asta O ştia şi Silius şi ştia şi la ce se gândea comandantul său Îi stătuse alături la Pharsalos, la Alexandria, în Africa, în Spania De când trecuse Rubiconul, timp de ani întregi văzuse arzând nu trupurile unor inamici sălbatici, ci ale unor cetăţeni ca el, trupurile unor cetăţeni romani Îi rămăsese întipărită în minte imaginea câmpului de luptă de la Pharsalos acoperit de cadavrele celor cincisprezece mii de concetăţeni, printre care se aflau cavaleri şi senatori, foşti magistraţi Caesar, călare, îşi rotea privirea ca a unei păsări de pradă peste scena măcelului Spusese atunci „Ei au vrut-o”, dar în şoaptă, ca şi cum ar fi vorbit cu el însuşi, ca şi cum ar fi vrut să-şi descarce conştiinţa Fu de data asta rândul lui Caesar să-l trezească pe Silius din gândurile negre: — Hai, să mergem, suntem aşteptaţi şi eu trebuie să mă pregătesc Coborâră împreună şi Silius îl ajută să se spele şi să se îmbrace — Chem lectica? întrebă apoi — Nu Mergem pe jos, o plimbare nu poate decât să-mi facă bine — Bine, atunci să chem gărzile — Cum vrei Dar, de fapt, mă gândesc chiar să renunţ la ele — La gărzi? De ce să faci asta? — Nu-mi place ideea să merg la plimbare prin oraşul meu cu gărzile de corp după mine Doar tiranii fac asta Silius îl privi uluit, dar nu mai scoase nicio vorbă Punea modul acela ciudat în care se comporta comandantul pe seama bolii sau a gândurilor pe care boala i le provoca — Şi, de altfel continuă Caesar senatorii au aprobat un decret prin care se angajează să-mi facă scut din propriul lor corp în caz că ar fi ameninţată în vreun fel persoana mea Ce apărare mai bună mi-aş putea dori? Silius rămase încremenit Aproape că nu-i venea să creadă că auzea asemenea cuvinte şi deja se gândea cum ar fi putut să împiedice o hotărâre care i se părea nebunească Găsi repede o scuză ca să plece, coborî la parter şi dădu ordin unor servitori să vină la oarecare distanţă în urma lor cu lectica *** Porniră pe via Sacra, trecând prin faţa templului Vestei şi a bazilicii pe care Caesar o ridicase cu prada de război din campania împotriva galilor Nu fusese încă terminată, dar decisese s-o deschidă pentru ceremonii cu doi ani mai devreme, ca şi cum ar fi simţit că acest gest era urgent Era o construcţie măreaţă, cu trei nave mari, îmbrăcată în marmură de preţ, fiind unul dintre darurile pe care voise să le ofere oraşului, dar, cu siguranţă, avea în minte altceva De când se întorsese de la Alexandria, nu-l mai mulţumea imaginea Romei Era un oraş care crescuse cam la întâmplare şi fără armonie, clădirile fuseseră înălţate aproape lipite de alte clădiri, într-o aglomerare deseori lipsită de nobleţe Lipseau străzile impunătoare, pieţele maiestuoase şi monumentele extraordinare care la Alexandria stârneau admiraţia vizitatorilor din orice parte a lumii Forul din dreapta lor începea să se umple de lume, dar nimeni nu-l lua în seamă pe Caesar pentru că îşi trăsese toga peste cap şi faţa aproape că nu i se mai putea distinge Trecură prin faţa templului închinat lui Saturn, zeul care domnise în timpul epocii de aur, epocă în care oamenii erau mulţumiţi cu ceea ce pământul şi turmele le ofereau ca să poată trăi, locuiau în colibe de lemn şi de crengi, se trezeau odată cu cântatul de dimineaţă al păsărilor şi mergeau la culcare după o cină frugală luată în jurul unei mese scunde, împreună cu nevasta şi copiii Silius se surprinse gândindu-se la epoca în care fusese sortit să trăiască: o epocă plină de cruzime şi de lăcomie, de conflicte neîncetate, lupte fratricide, măcelărirea unor cetăţeni de către alţi cetăţeni, liste de proscrişi, exiluri şi trădări, o epocă de ciocniri furibunde Ura dintre fraţi este cea mai aspră şi cea mai nemiloasă, se gândea în sinea lui şi, în timp ce privea chipul lui Caesar, întretăiat de umbra togii care îi cădea pe obraji, se întreba dacă, într-adevăr, omul acela putea fi întemeietorul unei noi ere O eră în care, potolindu-se ferocitatea luptelor fără sfârşit, ar fi început un răstimp de pace care să facă uitat sângele vărsat şi să împace odată cu trecerea timpului cele mai înverşunate nemulţumiri Îşi ridică apoi privirile către templul impunător care domina oraşul de la înălţimea colinei Capitoliului Iar cerul era aproape întunecat II Ieşea pe poarta mare a cetăţii Alesia pe un cal puternic de luptă, împodobit cu medalii, purtând armura cea mai frumoasă pe care o avea Caesar, înveşmântat în roşu, şedea în jilţul aşezat în faţa fortificaţiilor taberei romane, avându-i în jur pe comandanţii şi pe legionarii săi Pe meterezele cetăţii se îngrămădea o mulţime mută şi înspăimântată care asista la scena aceea în care comandantul lor suprem urma să capituleze Marele războinic se apropie la pasul calului, dădu ocol celui care îl învinsese, apoi descălecă, îşi desfăcu armele, le aruncă la picioarele romanului şi se aşeză pe pământ Predându-se, spera să-şi salveze cetatea şi poporul pe care-l condusese Romae, în via Sacra, Nonis Mart , hora secunda Roma, via Sacra, 7 martie, ora şapte dimineaţa Era una dintre străfulgerările memoriei care îl asaltau cu un realism şi o precizie înspăimântătoare, una dintre acele scene atât de vii încât doar cu greu le putea deosebi de realitatea fizică Îl trezi vocea lui Silius: — Te simţi bine, comandante? Caesar se întoarse în direcţia închisorii Tulliano: — De ce, oare, am ordonat să fie ucis Vercingetorix? — Ce gânduri sunt astea care îţi vin în minte? Aşa este legea, doar ştii bine Inamicii înfrânţi trebuie să meargă în urma carului de luptă în care se află învingătorul şi apoi sunt strangulaţi Întotdeauna a fost aşa — Este o barbarie Tradiţiile ar trebui să reprezinte valori care să fie păstrate şi, în loc de asta, doar pentru că aparţin vremurilor trecute, ne fac să ne purtăm ca în epoci arhaice şi primitive, aidoma unor comunităţi sălbatice şi înapoiate, cu obiceiuri pline de cruzime — Vremurile noastre nu sunt mai bune, cred eu — Nu, sigur că nu — Legea este una singură: „Vai de cei învinşi!” Aşa încât cauţi să învingi, întotdeauna, făcând tot ce este posibil Iar tu tocmai asta ai făcut — Pentru o clipă i-am văzut spectrul: cu trupul împuţinat, barba lungă, ochii înfundaţi în orbite, privirile năpădite de nebunie — Un om ca tine nu poate avea regrete, pentru că nu are pe nimeni mai presus de el Alţii trebuie să dea socoteală, nu tu Ai făcut ceea ce ai considerat că trebuie să faci Nu mai este nimic de adăugat aici Când bătălia părea pierdută, noi eram în Spania, la Munda, gata să murim La fel ar fi putut face şi Vercingetorix, ferindu-se astfel să aibă un sfârşit atât de ruşinos Dar pentru a-ţi căuta singur moartea, cu sânge rece, îţi trebuie mai mult curaj decât pentru a ucide o mulţime de inamici în toiul unei lupte Caesar nu răspunse şi îşi văzu mai departe de drum Silius îl privea pe când urca ultimele trepte în direcţia Capitoliului Paşii îi erau energici, hotărâţi, ai unui adevărat soldat şi Caesar, parcă făcând uitată criza prin care trecuse, părea să-şi fi recăpătat vigoarea obişnuită: poate că se convingea pe el însuşi că putea înfrânge boala aşa cum învinsese totul şi pe toţi până în momentele acelea Templul avea uşile deschise şi în interior se putea zări statuia lui Jupiter Dar, de acolo de unde se aflau acum i se vedea doar capul, însă, pe măsură ce urcau, odată cu schimbarea perspectivei, zeul îşi arăta puţin câte puţin pieptul, braţele, mijlocul şi genunchii Era o statuie străveche, cu trăsături aspre şi colţuroase şi barba ţeapănă O imagine pe care artistul necunoscut o crease pentru a-l înspăimânta pe privitor sau cel puţin să-i impună respect Alături de el, în două nişe laterale, fuseseră aşezate statuile Minervei şi Junonei Cei doi bărbaţi se apropiară de altarul în faţa căruia se vedea aşteptând un grup restrâns: erau câţiva senatori, printre care câţiva prieteni de-ai lui Caesar Alţii lipseau, ca Antonius Se vede treaba că îndatoririle de consul îl reţinuseră în altă parte Undeva, în spate, se strângeau numeroşi oameni de rând care aşteptau, probabil, ca, după sacrificiu, carnea animalului să fie împărţită la cei săraci De pe uşa mare a templului ieşeau membrii rangului sacerdotal al flaminilor, purtându-şi hainele de ceremonie De îndată ce marele pontif, cu gluga togii tot trasă peste cap, se apropie de altar, servitorii aduseră victima care avea să fie sacrificată: un viţel de trei sau patru luni, cu corniţele abia mijite în creştet Unul dintre servitori aducea securea rituală, altul purta o tavă cu mola salsa, un amestec de sare şi făină de grâu roşu, mâncarea cumpătaţilor străbuni Caesar luă o mână din acea mola de pe tavă şi o presără pe capul victimei, apoi făcu un semn şi securea grea şi ascuţită căzu pe grumazul viţelului, retezându-l ca pe un vreasc Capul se rostogoli pe jos şi corpul se prăbuşi cu sângele gâlgâind în valuri De când se întorsese din ultimul război purtat în Spania, Silius nu mai reuşea să suporte mirosul sângelui, nici măcar pe acela al animalelor Se străduia din răsputeri să se gândească la altceva, de exemplu la veştile deloc liniştitoare venite una după alta din Siria şi din Spania, ţinuturi în care nu domnea încă pacea romană Şi privea spre cerul care, din ce în ce mai posomorât, nu se hotăra dacă să trimită ploaia pe pământ Cu fiecare minut care trecea, părea tot mai ameninţător şi totuşi nu se întâmpla nimic cu toate că tunetul continua să bolborosească în surdină undeva departe, peste munţii care mai purtau încă pe creştete pecetea albă a zăpezilor Servitorii întoarseră viţelul cu picioarele în sus, îi deschiseră pieptul şi burta pentru ca haruspiciul să studieze măruntaiele şi să prevestească viitorul Caesar, la câţiva paşi depărtare, privea cu atenţie cele ce se întâmplau, dar în mintea sa se învălmăşeau alte gânduri Boala Expediţia împotriva parţilor Viitorul statului Inamicii încă vii, inamicii morţi, fantasmele martirilor republicii care nu-i dădeau deloc pace La un moment dat privirea îi căzu pe capul nemişcat al victimei Privirea lui care, până atunci, rătăcise fără ţintă Silius se uită atent la el şi în clipa aceea se legă între ei un scurt contact vizual Amândoi se gândiră la capul lui Pompei, la ochii fără viaţă, stinşi, ai marelui adversar înfrânt „Ei au vrut-o” era veşnicul răspuns al lui Caesar De mai multe ori îi propusese adversarului său să ajungă la o înţelegere, dar el refuzase, iar capul tăiat şi păstrat în saramură al unui mare roman era ca o piatră de moară care nu contenea să-l apese pe stomac Şi pe minte Clevetitorii răspândiseră zvonul că, ucigându-l pe Pompei, micul rege egiptean Ptolemaios al XIII-lea, soţ şi frate al Cleopatrei, îl scutise pe Caesar de o sarcină ingrată, dar inevitabilă şi îi oferise ocazia de a vărsa câteva lacrimi pentru fostul său ginere Haruspiciul îşi afundase mâinile în măruntaiele viţelului sacrificat şi scotocea în continuare printre organele care scoteau aburi Dintr-odată, gesturile sale deveniră dezordonate, iar privirile exprimau groaza Căzuse pradă fricii şi cei de faţă nu ştiau ce să creadă Caesar observă şi el aşa că se apropie de haruspiciu Silius veni şi el mai aproape, învingându-şi repulsia faţă de sânge şi de duhoarea viţelului măcelărit — Ce se întâmplă? îl întrebă Ce ai văzut acolo? Haruspiciul, pământiu la faţă, bolborosi: — Inima nu găsesc inima Este o prevestire îngrozitoare — Să nu mai scoţi nicio vorbă, îi porunci Caesar şi-şi dădu jos toga de pe umeri, îşi ridică mânecile tunicii până deasupra coatelor, după care vârî mâinile în cavitatea toracică a animalului Se auzi un gâlgâit înfundat şi, pentru o clipă, Silius observă în privirea comandantului său o nesiguranţă îngrijorată Dar nu dură decât o clipă Făcu semn să vină careva şi să-i aducă apă ca să se spele şi, în timp ce apa din lighean se înroşea, spuse — Era doar acoperită de grăsime şi mai mică decât era normal Omul acesta nu se pricepe, aşa că este periculos Alungaţi-l Şi acum ardeţi totul, adăugă el stârnind murmurele săracilor care priveau la sacrificiu: să nu-i facem pe zei să ne aştepte prea mult Ceru să i se mai aducă apă, se spălă bine şi se şterse cu şervetul alb pe care-l ţinea pregătit un servitor Silius se îndepărtă, urcând treptele către porticul sanctuarului şi, de la înălţime, văzu mulţimea privitorilor rărindu-se, fiecare ducându-se pe unde avea treabă Se înteţea focul ritual şi animalul făcut bucăţi era deja pregătit ca să ardă în flăcări Dar nu amănuntul acesta îl interesa Silius voia să se asigure că lectica era acolo unde trebuia şi oamenii pregătiţi pentru orice s-ar fi putut întâmpla Se întoarse apoi către interior ca pentru a-i saluta pe zeii triadei, nemişcaţi în umbra sanctuarului, şi văzu ceva strălucind pe o pernă de purpură la picioarele statuii lui Jupiter, atât de înaltă că atingea tavanul cu capul Era o coroană de aur O inscripţie sculptată în lemn spunea:LUI JUPITER, SINGURUL REGE AL ROMANILOR! Îşi întoarse privirile către altar unde Caesar termina de oficiat ceremonia sacrificiului prin tradiţionalele ritualuri lustrale, repetate doar o dată la cinci ani, apoi începu să coboare fără grabă treptele Soarele apărea şi dispărea printre norii care se deschideau pe alocuri lăsând să se vadă petice de cer senin, acoperind apoi totul cu linţoliul cenuşiu Aşteptă pe latura de miazăzi a scării ca marele pontif să-i salute pe toţi cei de faţă şi îl însoţi până la colţul cu via Sacra Lectica venea după ei la distanţa convenită Din for răzbătea până acolo zarva mulţimii îmbulzite deja peste tot, dinspre prăvălii se auzeau strigătele vânzătorilor şi ale celor care îi îmbiau pe oameni să cumpere, dinspre coloanele sacre venea ecoul discursului ţinut de un magistrat în faţa poporului pentru ca acesta să aprobe ceea ce făcuse — Dacă ai găsit inima, de ce n-ai scos-o afară? întrebă Silius — Nu-i deloc plăcut să scotoceşti printre măruntaiele unui animal mort şi, de fapt, nu era deloc nevoie de aşa ceva Animalul fusese viu şi e sigur că avea inimă Ştii povestea cu viţelul lui Anaxagoras? — Nu, Caesar, n-o ştiu — Când Pericle era doar o simplă căpetenie, la Atena s-a născut un viţel cu un singur corn Pericle consultă un ghicitor şi acesta îi răspunse că era vorba despre o prevestire: însemna că partidul poporului, care avea doi şefi, pe el şi pe Efialtes, va fi foarte curând condus de unul singur, adică de el A fost chemat imediat filosoful Anaxagoras ca să lămurească lucrurile şi acesta a deschis craniul animalului, i-a examinat creierul şi a descoperit că animalul suferise de grave anomalii Răspunse, aşadar, că acela era motivul pentru care animalul avea doar un corn: o malformaţie Întotdeauna există o explicaţie, Silius Şi dacă nu există, asta nu înseamnă că ne aflăm în faţa unui miracol, ci, pur şi simplu, a neştiinţei şi nepriceperii noastre, înseamnă că nu suntem încă în stare să înţelegem motivele pentru care se produce un anumit fenomen Ajunseseră între timp jos, la poalele urcuşului, acolo unde via Sacra cotea spre dreapta către templul lui Saturn şi bazilică Caesar se aşeză nu departe de marele smochin lângă care tradiţia spunea că fuseseră găsiţi gemenii Romulus şi Remus Pe crengile străvechiului arbore începeau să apară primele frunze şi marelui pontifii plăcea să stea în colţul acela liniştit trăgând cu urechea, fără a fi recunoscut, la ceea ce spuneau oamenii — De ce te-ai dus în templu? întrebă la un moment dat Ca să te rogi? — Nu, am citit o inscripţie, răspunse Silius O dedicaţie din faţa unei coroane de aur Auzisem de ea şi eram curios s-o văd cu ochii mei Este aceea despre care se vorbeşte, comandante? Din cer căzură câteva picături şi în aer se răspândi un miros de praf stropit Caesar nici nu tresări, de parcă ar fi ştiut că peste câteva clipe ploaia avea să se oprească Mulţi grăbiră însă pasul, încercând să caute adăpost sub porticul bazilicii — Da, este cea despre care s-a vorbit Chiar prea mult — În ziua aceea m-ai trimis în misiune la Capua şi, când m-am întors, mi-a fost greu să aflu ce se întâmplase: am auzit vreo jumătate de duzină de versiuni total diferite între ele — Asta demonstrează că este imposibil să afli adevărul istoric despre unele evenimente Nu numai pentru că memoria fiecărui om îşi are capacitatea ei, dar şi pentru că, la urma urmelor, ceea ce atrage atenţia unuia, îi scapă altuia Chiar recunoscând buna-credinţă a oamenilor, fiecare îşi aminteşte doar ce i-a atras atenţia, nu ceea ce a văzut realmente în faţa ochilor Care este versiunea pe care ai crezut-o adevărată? — Tu erai de faţă la ceremonia Lupercaliilor Antonius ţi-a oferit de două ori coroana de rege şi tot de două ori ai refuzat-o, poruncind în cele din urmă să-i fie dăruită lui Jupiter, singurul rege al romanilor — Fals, răspunse Caesar Silius îl privi fără să priceapă — Vrei să spui că ai acceptat-o? — Nu, dar lucrurile nu s-au întâmplat astfel Dacă Antonius mi-ar fi oferit într-adevăr coroana de rege, crezi că ar fi putut face aşa ceva fără să-i dau eu voie sau fără ca eu însumi să i-o fi cerut? — Ar mai exista şi posibilitatea ca tu să-i fi cerut să ţi-o ofere tocmai pentru a avea ocazia s-o refuzi în faţa mulţimii şi să elimini orice bănuială în privinţa aceasta — Este o explicaţie inteligentă Te-ai putea dedica unei cariere politice, dacă ai avea rangul de senator sau inelul de cavaler — Nu asta am eu de gând, comandante Mă bucur de privilegiul de a trăi în preajma ta şi asta îmi este de-ajuns — În orice caz, nicio asemenea presupunere nu este reală Totul a fost neaşteptat şi în bună parte lucrurile au ieşit astfel întâmplător Mă aflam în tribună pe Câmpul lui Marte ca să privesc la ceea ce făceau preoţii lui Pan care se învârteau peste tot cu fâşii din blana unui miel proaspăt jupuit ca să le lovească pe femei pentru a le spori fertilitatea Printre ei se afla şi Antonius care alerga pe jumătate gol — Şi asta poate că nu le-a plăcut unora dintre cei de faţă — Aşa este, am văzut destule figuri scandalizate în jurul meu Cea a lui Cicero mai ales Şi nu pot să spun că nu avea dreptate Antonius îmi este coleg de consulat şi de când există lumea asta nu s-a mai văzut vreodată un consul în funcţie alergând pe jumătate despuiat fluturând în mână o fâşie din blana unui miel În orice caz, nu el a avut această iniţiativă Licinius a fost cu ideea, un prieten al lui Cassius Longinus care era de faţă împreună cu Publius Casca — Nu-mi plac deloc toţi oamenii aceştia, spuse Silius Caesar păru să nu-l audă şi continuă: — S-a apropiat şi a aşezat coroana la picioarele mele Oamenii din faţa mea au început să aplaude frenetic, îndemnându-l pe Lepidus să mi-o pună pe cap, dar cei care se aflau ceva mai departe, de îndată ce au priceput ceea ce se petrecea, au început să facă gălăgie Nu erau aplauze, nici strigăte de entuziasm, ci ţipete revoltate şi de protest Lepidus a şovăit Silius nu mai întrebă nimic şi păru că priveşte o vreme cu atenţie un grup de saltimbanci care îi distra pe trecători ca să le ceară apoi câţiva bănuţi Caesar continuă: — Eu n-am făcut nicio mişcare Atunci s-a apropiat Cassius şi mi-a pus coroana pe genunchi Din nou o parte a mulţimii aplauda şi cealaltă parte protesta Era evident că oamenii care aplaudau fuseseră îndemnaţi, dacă nu chiar plătiţi, să facă asta Am dedus de aici că era o punere în scenă organizată şi voiam să descopăr cine se afla în spatele ei Am privit în jurul meu ca să-mi întipăresc în memorie feţele tuturor celor care mă înconjurau, dar în mare parte îmi erau prieteni, ofiţeri veterani din campaniile mele, oameni cărora le făcusem câte un bine cu diferite ocazii — N-ar trebui să te bazezi prea mult pe asta, comentă Silius — Coroana pe care o aveam pe genunchi începu să alunece şi în cele din urmă ajunse să cadă pe jos şi nu pot să neg că, fără să se observe, am ajutat-o într-o bună măsură să alunece Acesta era momentul crucial Omul care s-ar fi aplecat s-o ia de pe jos ca să mi-o dea din nou era acela, mai mult decât oricare altul, care ar fi dorit să mă pună în dificultate Silius îl privea în timp ce vorbea şi i se părea că alături de el se află bărbatul extraordinar dintotdeauna Spectrul bolii dispăruse sau cel puţin aşa s-ar fi putut spune Caesar punea mult suflet în descrierea unui moment critic din viaţa sa Focul întâmplării îl pasiona cu cât era mai dur, mai perfid sau mai periculos — Şi, apoi, ce s-a întâmplat? întrebă — Şi, atunci, a apărut neprevăzutul: Antonius ajungea acolo exact în clipa aceea, gâfâind, scăldat în sudoare A văzut cum cădea coroana pe jos şi s-a oprit A luat-o, a urcat treptele tribunei şi mi-a pus-o pe cap O adevărată nenorocire! Stricase totul Eram atât de furios că mi-am smuls-o de pe cap şi am aruncat-o la oarecare distanţă Dar trebuia, totuşi, să spun ceva Un asemenea eveniment nu se putea încheia astfel, fără niciun cuvânt din partea mea, aşa că m-am sculat în picioare, am ridicat mâna ca să se facă linişte şi când toată lumea a tăcut, am spus: „Romanii nu au alt rege în afară de Jupiter, aşa că lui îi dedic această coroană ” Au izbucnit aplauze din toate părţile Câmpului lui Marte, pe măsură ce cuvintele mele ajungeau la cei aflaţi mai departe, între timp, eu priveam în jurul meu ca să văd dacă existau figuri dezamăgite, expresii de nemulţumire printre cei care mă înconjurau — Şi ai văzut? — Nu, n-am văzut nimic de felul acesta Dar sunt sigur că existau unii care blestemau soarta la fel ca mine Antonius s-a pornit din nou să alerge, fără a fi înţeles, cred eu, ceea ce se întâmplase în realitate şi cu asta ceremonia s-a încheiat Iată explicaţia dedicaţiei pe care ai văzut-o în templu După ce rosti acele cuvinte, Caesar se ridică şi continuă să meargă spre Palat însoţit de Silius care se simţea de-acum singura şi adevărata lui gardă de corp Îl îngrijora faptul că fusese lăsată acasă garda hispanică şi nu ştia cum să-şi explice de ce comandantul făcuse aşa ceva Cu atât mai puţin îl convinseseră consideraţiile lui Caesar Căutase să-şi închipuie care ar fi putut să fie motivul Poate că tocmai întâmplarea de la Lupercalii influenţase asupra unei hotărâri atât de ciudate: tiranii şi regii erau aceia care umblau peste tot cu gărzile de corp după ei Poate că voia să risipească o asemenea bănuială şi prin acest gest atât de important Sau măcar aşa voia să creadă Oricum, era mai bine decât să se gândească la o renunţare determinată de boală Caesar era un nobil, un iubitor al puterii, obişnuit să mizeze totul fie în politică, fie pe câmpul de luptă, iar ideea de sinucidere, când totul s-ar fi dovedit a fi pierdut, era pentru el o soluţie normală Dacă ar fi preferat cu adevărat să moară decât să-şi arate slăbiciunea în public, s-ar fi folosit de pumnal Mai exista şi o altă explicaţie posibilă care se potrivea cu cinismul său raţional: poate că renunţase la garda de până atunci, înfiinţând alta care să-l păzească fără a se lăsa observată Silius se gândea şi la misiunea lui Publius Sextius, poreclit „nuiaua”, trimis undeva, în aşa-numitele ţinuturi Cisalpine, într-o misiune despre care nimeni nu ştia nimic Cu el, care în momentul acela se afla la Modena, trebuia să ţină legătura şi să-i comunice lui Caesar orice era nou, predându-i toate mesajele care veneau din ţinuturile de la miazănoapte Mesaje cifrate, desigur, pe care numai comandantul său suprem le putea citi Publius Sextius, un erou de război Soldatul cel mai curajos al republicii În al patrulea triumf prin care fusese sărbătorit Caesar la Roma, defilase cu torsul dezgolit pentru a-şi arăta, ca pe nişte decoraţii, cicatricele înspăimântătoare care îi brăzdau corpul: toate pe piept Era cel mai de seamă centurion al Legiunii a Douăsprezecea şi rămăsese în viaţă chiar şi după ce trecuse prin încercări incredibile, în timpul campaniei din Galia, în bătălia cu triburile nerviilor, crestat peste tot de răni continuase să lupte şi să dea ordine astfel că, în cele din urmă, legiunea s-a putut reorganiza, pornind la contraatac şi ieşind victorioasă până în seară Mai apoi, trimis într-o tabără permanentă ca să-şi vindece rănile, petrecuse zile întregi fără a putea băga în gură ceva din cauza trupelor inamice care îi asediau, dar când duşmanii izbutiseră să sfărâme poarta castrului, el ieşise clătinându-se pe picioare din cortul său, înarmat până în dinţi, şi ajunsese în dreptul porţii, obligându-i astfel şi pe ceilalţi camarazi să i se alăture şi să se bată până la alungarea duşmanilor Fusese rănit din nou, grav de data aceasta, şi fusese cu greu scos din mijlocul atacatorilor şi dus la adăpost de oamenii săi Numai piele şi os, se zbătuse multă vreme între viaţă şi moarte, dar la capătul unei lungi convalescenţe îşi recăpătase forţele şi-şi ocupase din nou locul în formaţia de luptă a legiunii Asemenea bărbaţi de oţel făuriseră imperiul Romei Şi mai existau mulţi de ambele părţi, grupaţi după credinţa politică şi în funcţie de rolul jucat în războiul civil Publius Sextius, poreclit „nuiaua” pentru că purta întotdeauna semnul gradului său, nuiaua de viţă-de-vie care servea să îndemne recruţii un om de o credinţă desăvârşită, unul dintre foarte puţinii oameni pe care Caesar se putea baza necondiţionat O fiinţă indestructibilă care nu ştia ce este teama Probabil că misiunea care îi fusese încredinţată era crucială, altfel nu se explica de ce întreba Caesar mereu de el Dar despre ce era vorba? Care era misiunea centurionului? În timp ce Silius rumega aceste gânduri, ajunseseră la poarta Palatului, urmaţi la vreo douăzeci de paşi de lectică Înainte de a intra, Caesar se întoarse spre el: — Nu uita, la orice oră, ziua ori noaptea Silius dădu din cap: — Da, comandante La orice oră din zi sau din noapte Şi, în timp ce Caesar intra şi era întâmpinat de portar, Silius se duse în camera sa ca să vadă ce alte întâlniri îl mai aşteptau pe comandant în ziua aceea În sfârşit, furtuna care ameninţa încă din zori se dezlănţui pe neaşteptate cu bubuituri de tunet şi răpăit de ploaie torenţială Piaţa cea mare se goli într-o clipă şi pavajul de marmură deveni lucios ca oglinda sub apa care cădea în valuri III Mutinae, Nonis Mart , hora secunda Modena, 7 martie, ora şapte dimineaţa Ceaţa se ridica din apa râurilor, din pământ, de pe pajiştile udate de ploaie şi acoperea totul: semănăturile şi viile, gospodăriile ţărăneşti risipite pe câmpie, grajdurile şi fânarele, lăsând să se vadă doar vârfurile celor mai înalte plante, stejarii seculari, ulmii şi jugaştrii, plantele care-l văzuseră trecând pe acolo pe Hannibal cu elefanţii săi rămaşi în viaţă şi care acum supravegheau, parcă, giganţi fără frunze şi tăcuţi, câmpurile cultivate de agricultori, reţeaua de axe ale drumurilor, marcate de şirurile lungi de plopi şi de pietre care marcau distanţele şi direcţia Pe alocuri se vedeau viticultori ajustând joardele viţei-de-vie care lăsau să se scurgă la capetele unde fuseseră tăiate lacrimi limpezi şi seva aceea curgând prin venele lor anunţa, parcă, primăvara încă fără glas Către apus, zidurile oraşului se înălţau umede cu contraforturile masive din piatra cenuşie smulsă Apeninilor şi, la miazăzi, crestele acoperite de zăpadă ale muntelui Sumanus, gigantică piramidă cu vârful retezat Din ceaţă se desprinse dintr-odată o siluetă, un bărbat cu un corp masiv, cu capul şi umerii acoperiţi de o mantie militară Avea în mână o nuia din viţă-de-vie şi în picioare purta încălţări cu talpa groasă, pline de noroi Mergea pe jos, ţinându-şi calul de dârlogi şi străbătea un drum care ducea către o construcţie modestă din cărămidă cu acoperişul din olane de lut ars împodobite în partea de sus cu o mască în formă de gorgonă Se zărea în preajmă un mic sanctuar campestru dedicat izvorului din apropiere, un şuvoi puternic de apă, înalt de un cot şi apoi revărsat în lături, curgând cu gâlgâituri pe un şanţ care se pierdea pe întinsul câmpiei Omul se opri lângă zidul micului monument în formă de templu şi privi înăuntru ca şi cum ar fi căutat pe cineva Soarele se arătă de după trâmbele de ceaţă ca un disc palid, trimiţând spre pământ o lumină lăptoasă Câmpia părea pustie când o voce răsună în spatele său: — Ceaţa este bună pentru anumite întâlniri şi, prin locurile astea, nu-i ducem, cu siguranţă, lipsa — Cine eşti? întrebă omul cu mantia soldăţească, fără să se întoarcă — Numele meu de taină este Nebulus, asta ca să fim în acord cu natura, prietene — Ai vreo veste să-mi dai? — Aş avea una Dar îmi trebuie mai întâi parola În vremurile astea nu strică să fii prevăzător — Enea a debarcat — Corect Şi asta înseamnă că am în faţă un mit viu: centurion de linia întâi Publius Sextius din Legiunea a Douăsprezecea, poreclit „nuiaua”, erou al războiului galic Se spune că la defilarea triumfală a lui Caesar tu ai apărut cu bustul gol ca să ţi se vadă cicatricele rănilor primite în lupte Se pare că nimic nu te poate ucide — Greşeşti Cu toţii suntem muritori Trebuie doar să loveşti în locul potrivit Publius Sextius dădu să se întoarcă spre cel cu care vorbea — Mai bine nu face asta, se auzi vocea lui Nebulus Ceea ce fac eu este o treabă periculoasă Cu cât mă văd la faţă mai puţine persoane, cu atât este mai bine Publius Sextius se întoarse din nou în direcţia câmpiei Avea în faţă şirurile lungi de stâlpi de jugastru pe care erau legate viţele Apăreau mai închise la culoare pe fondul câmpiei de un verde-deschis — Bun, despre ce este vorba? — Zvonuri — Asta-i tot ce poţi să-mi spui? Doar zvonuri? — Dar de o mare importanţă — N-o mai lungi atât Spune-mi despre ce zvonuri este vorba — Acum o lună, cineva a purtat tratative cu autorităţile din acest oraş cu privire la susţinerea guvernatorului regiunii Cisalpine desemnat pentru anul viitor, autorităţi care, la rândul lor, sunt într-o strânsă legătură cu Cicero şi cu alţi membri importanţi ai Senatului Un câine se auzi lătrând la o fermă pe care ceaţa o făcea să pară mai depărtată decât era în realitate Îi răspunse un alt câine şi apoi încă unul În cele din urmă tăcură toţi şi liniştea se aşternu din nou peste câmpuri — Am impresia că asta face parte dintre lucrurile obişnuite şi, în orice caz, ce legătură pot avea toate astea cu misiunea mea? — Mai mult decât s-ar părea, răspunse Nebulus Funcţia de guvernator a fost deja hotărâtă de Senat De ce ar căuta cineva sprijinul autorităţilor locale pentru anul viitor? Şi asta nu este tot Poate ai observat că s-au început nişte lucrări în oraş — Da, parcă am văzut ceva — Sunt lucrări de întărire a zidurilor de incintă şi a platformelor de pe turnuri pentru instalarea unor maşini de război Dar împotriva cui ar putea fi războiul? — N-am nici cea mai mică idee Tu ştii ceva despre asta? — Dacă nu se prevăd invazii din exterior, şi nu mi se pare că vor fi cu adevărat, ne-am putea gândi la eventualitatea unor conflicte civile şi asta ar trăda un plan mai aparte Mai mult, chiar neliniştitor — Un plan fără participarea lui Caesar, vrei să spui? — Ceva de genul acesta Altceva ce-ar putea fi? — Şi cine va fi noul guvernator? — Decimus Brutus — Oh, zei atotputernici! — Decimus Brutus este în momentul acesta locţiitor de pretor şi, în acelaşi timp, după cum ţi-am mai spus, a fost deja desemnat pentru funcţia de guvernator începând de anul viitor Prin urmare, n-ar avea nevoie de sprijin şi nici de o consolidare a zidurilor Modenei, dacă nu s-ar gândi că Caesar nu va mai exista Publius Sextius scoase pe nări două valuri de aburi Era încă frig în acele prime zile de martie — Nu sunt pe deplin convins Cine îmi poate spune că nu este vorba doar despre nişte lucrări obişnuite de întreţinere curentă? — Mai este şi altceva, continuă Nebulus — Asta înseamnă că mai putem discuta şi lucruri serioase Să auzim — Dar este una dintre informaţiile acelea care valorează tare mult — Ştii ce, bani am puţini la mine, dar am asta, spuse Publius Sextius, încovoind între degete nuiaua de viţă-de-vie, simbol al gradului său — Şi ce să fac eu cu aia? rânji Nebulus Să nu crezi că mă poţi speria, sunt vechi în meserie asta — Eu nu plec de aici până nu aflu ce mă interesează Mi s-a spus că de la tine am să primesc informaţii importante şi o să le am N-ai decât să hotărăşti tu cum Nebulus nu mai spuse nimic şi se gândi câteva clipe la ce avea de făcut, după care începu din nou să vorbească pe un alt ton al vocii, de parcă ar fi fost alt om: — Dă-mi tot ce ai acum la tine, te rog, am nevoie de bani Ca să fac rost de informaţia asta am cheltuit o groază de bani şi mi-am pus pielea în joc Am fost nevoit să fac un împrumut şi dacă nu dau banii înapoi, ăia mă fac una cu pământul — De câţi bani ai nevoie? — Opt mii Publius Sextius deschise unul dintre desagii atârnaţi la oblâncul şeii şi îi dădu o pungă: — Uite, aici sunt cinci mii Asta-i tot ce am deocamdată la mine, dar, dacă îmi dai informaţiile care îmi trebuie, mai primeşti încă o dată pe atât — Publius Sextius este cunoscut ca fiind un om de cuvânt, spuse Nebulus — Este perfect adevărat, îi răspunse centurionul — Acum şase luni, la Narbona, după bătălia de la Munda, în timp ce el se afla încă în Spania, cineva punea la cale o conspiraţie pentru a-l ucide — Aşa este, zvonul acesta a circulat într-adevăr — Da, dar eu am dovezi că acea conspiraţie a luat fiinţă atunci şi poate că există şi acum — Să aud numele — Caius Trebonius — Îl cunosc Altul? — Cassius Longinus şi Publius Casca; poate că şi fratele său de alţii nu ştiu Şi, în orice caz, cred că el ştie ceva sau măcar are nişte bănuieli, chiar dacă nu lasă să se vadă aşa ceva Dar mai este un lucru pe care nu-l ştie şi care pe mine m-a lăsat fără grai: la Narbona, Trebonius l-a întrebat pe Marcus Antonius dacă nu intră şi el în joc — Fii atent, Nebulus, cuvintele pot fi ca pietrele — Sau ca pumnalele Oricum, Antonius a refuzat propunerea şi n-a vorbit despre asta cu nimeni — De unde ştii? — Dacă Antonius ar fi vorbit, crezi că Trebonius ar mai fi astăzi liber? — Ai dreptate Dar, atunci, cum s-o luăm? Ceea ce mă interesează este să aflu dacă acea conspiraţie mai există într-adevăr şi acum, şi ar fi mai bine să avem o confirmare în privinţa asta Zvonul circulă şi nu se poate ca el să nu fi aflat de asemenea lucruri Ceea ce mi-ai spus despre Antonius mă nelinişteşte Ştii de povestea aceea de la Lupercalii? Nebulus dădu din cap: — Cum să nu, o ştie toată lumea — Bine Dacă am în vedere cele spuse de tine, comportarea lui Antonius este suspectă: el i-a oferit coroana de rege, în faţa poporului Eu consider asta o provocare sau şi mai rău, o cursă, iar reacţia lui Caesar o confirmă Antonius nu este prost şi n-ar fi putut face un asemenea gest fără să fi avut un motiv Un lucru este sigur: dacă ar fi ştiut dinainte ce avea să se întâmple, Caesar ar fi făcut ce trebuia ca să-l împiedice — Aş putea afla mai multe, dar pentru asta trebuie să am mai mult timp — N-aş zice că avem prea mult timp Situaţia s-ar putea agrava dintr-o clipă în alta — Poate că ai dreptate — Şi, atunci, ce-ar fi de făcut? — O soluţie ar fi Tu începi să te apropii de Roma pe un traseu pe care eu să-ţi pot trimite mesaje şi informaţii — Greu de presupus aşa ceva, am să merg repede — Am căile şi mijloacele mele — Cum vrei — Între timp am să caut alte confirmări — Te gândeşti la ceva anume? — Da Dar totul rămâne în faza presupunerilor În orice caz, înainte de a intra în acţiune, am nevoie de o informaţie de mare importanţă — Despre ce este vorba? — Cine te trimite? Pentru cine lucrezi? Publius Sextus şovăi câteva clipe, apoi răspunse: — Pentru el, pentru Caesar — Şi care este misiunea ta? Să afli dacă acea conspiraţie există? — Nu Trebuie să intru în legătură cu câţiva ofiţeri din armată care şi-au infiltrat nişte informatori la curtea regelui parţilor, să comunic mai devreme fiecărui stat-major câteva directive secrete asupra expediţiei şi să aduc la Roma un document preţios, extrem de secret — Şi, prin urmare, despre ce anume vorbim? — Mandatul meu este dublu Să descopăr dacă există vreun complot şi să aflu cine face parte din el Prenume, nume şi porecle — Tot pentru Caesar? — O să ţi se pară ciudat, dar nu Să spunem că sunt pentru o persoană de rang extrem de înalt care este foarte interesată de starea sănătăţii lui Caesar Adaugă la asta că şi eu sunt la fel de interesat Mi-aş da şi viaţa pentru el — Bine, chiar dacă nu îmi spui numele persoanei respective, acest interes este un element care mă face să presupun că acel complot ar putea să aibă loc şi să intre în acţiune în orice moment — Caesar pregăteşte expediţia împotriva parţilor Este foarte posibil ca acolo să i se întâmple ceva Dacă va învinge, prestigiul său ar creşte peste măsură — Aşa este şi Decimus Brutus ar trebui să-l urmeze la comanda Legiunii a Douăsprezecea Publius Sextius lăsă bărbia în piept şi căzu pe gânduri Ţipete de păsări se auziră prin ceaţă, mici siluete negricioase trecură ca nişte umbre prin atmosfera grea de umiditate „Decimus Brutus unul dintre cei mai buni ofiţeri ai săi, unul dintre puţinii prieteni în care poate avea încredere”, murmură el „Dar cine l-ar fi putut convinge să ” Nebulus se apropie de el şi Publius Sextius auzi zgomotul a trei sau patru paşi pe pietrişul potecii — Probabil că prietenul său, Cassius, sau Marcus Iunius Brutus sau amândoi Publius Sextius era pe punctul de a se răsuci pe călcâie, dar se abţinu: — De ce? Caesar le-a făcut mult bine atât lui Marcus Iunius Brutus, cât şi lui Cassius Longinus Le-a salvat viaţa şi unuia şi altuia De ce ar trebui să-i vrea moartea? Nebulus nu-i replică imediat, de parcă ar fi înţeles cu greu sensul acelor cuvinte O pală de aer abia simţită făcu să se agite ceaţa care se ridica din şanţuri şi de pe brazdele proaspăt arate — Eşti într-adevăr un soldat, Publius Sextius Un politician nu şi-ar pune o asemenea întrebare Tocmai pentru că le-a salvat viaţa, şi-ar putea dori să-l ucidă Publius Sextius clătină din cap neîncrezător, dar în sinea lui simţea că, din păcate, socotelile erau destul de exacte: Antonius contactat de Trebonius ca să participe la o conspiraţie, acelaşi Antonius care cu numai câteva zile înainte îi oferise lui Caesar coroana de rege în faţa unei imense mulţimi agitate având o reacţie nefavorabilă, Decimus Brutus care se comporta ca şi cum se pregătea pentru un război, semnale care păreau să fie foarte clare — Trebuie să-l anunţ imediat pe Caesar, spuse el în cele din urmă Nu este nicio clipă de pierdut — Este bine să-l informezi cât mai repede, răspunse Nebulus Chiar dacă nu putem şti cu siguranţă că planul unei posibile conjuraţii ar putea fi pus în aplicare dintr-un moment într-altul Trebuie să verific şi alte informaţii Am să-ţi spun cum trebuie să procedezi — Ajută-mă să descurc iţele poveştii ăsteia şi n-o să-ţi pară rău Îţi jur că va fi afacerea vieţii tale şi după asta te-ai putea chiar retrage Nu primi niciun răspuns — Nebulus? Se întoarse încet Nebulus dispăruse Se făcuse nevăzut Nu mai era nici urmă de el Poate că-l observa de după vreunul dintre copacii aliniaţi pe marginea drumului, poate că se afla în interiorul micului templu, în vreo ascunzătoare numai de el ştiută, distrându-se să şi-l închipuie uluit şi nedumerit în faţa unei asemenea dispariţii miraculoase În timp ce căuta pe pământul din jur, descoperi un sul de blană legat cu o cureluşă de piele şi aşezat pe o treaptă a templului Luă pacheţelul şi-l deschise: era desenat itinerarul pe care ar fi trebuit să-l urmeze coborând spre Roma Soarele începea să străpungă pătura de ceaţă şi câmpia era brăzdată pe rând de fâşii de umbră alternată cu lumină Publius Sextius îşi duse două degete la gură şi fluieră scurt După câteva clipe veni la trap un armăsar murg şi el sări în şa pornind în goană — Vezi să nu-ţi rupi gâtul, centurionule! se auzi o voce în urma sa Cu siguranţă n-o să fie astăzi şi nici mâine Dar Publius Sextius se făcuse deja nevăzut Nebulus îşi făcu apariţia de după o grămadă de viţe adunate de viticultorii care lucrau în vie „Sau poate că da” trase el concluzia ca pentru sine Mutinae, Caupona ad Scultemnam, Nonis Mart , hora tertia Modena, hanul „La Scoltenna”, 7 martie, ora opt dimineaţa Zgomotul râului care curgea nu prea departe, umflat de ploile repezi ale începutului de primăvară, era puternic, dar nu putea întrece zarva muşteriilor care se opriseră la han ca să înnopteze Nebulus intră după ce îşi curăţă de noroi încălţările pe mica rogojină de la intrare, parcurse pardoseala oricum murdară a localului şi se aşeză într-un colţ de lângă intrarea în bucătărie — Ei? Cum au mers lucrurile? — Omul acela are, de fapt, două misiuni Amândouă sunt vitale pentru cel care deţine puterea supremă în republica noastră — Şi acum unde este? — Aleargă mai iute ca vântul pe drumul cel mai scurt ca să ajungă în Urbe — Ce înseamnă asta? Nebulus oftă — Am înţeles Cât vrei? — Ca să capăt aceste informaţii, a trebuit să fac datorii şi aproape că mi-am riscat chiar şi viaţa — Eşti nemernic ca de obicei, Nebulus Hai, scuipă ce ai în guşă ca să terminăm — El merge pe un traseu pe care i l-am trasat eu şi pe care doar eu îl cunosc — Cât? — Zece mii — Nici nu poate fi vorba — Nu te grăbi În ce mă priveşte, va trebui să fug din locurile astea înainte ca oamenii de la care am luat bani cu împrumut să mă trimită în braţele lui Pluton Dar dacă mor s-a terminat, nu uita, oftă el — Hai afară, spuse interlocutorul său, un veteran din războiul civil care luptase sub comanda lui Pompei şi avea braţele pline de cicatrice ca labele unui lup căzut într-o capcană Ajunşi afară, se apropiară de o căruţă care se vedea bine că este păzită de doi vlăjgani cu mutre de ocnaşi, cu siguranţă înarmaţi, chiar dacă nu aveau la vedere armele — Poţi să pui banii pe catârul meu, spuse Nebulus, dându-i o copie a itinerarului Omul vârî la cingătoare sulul de blană, rânjind: — Acum, dacă mă gândesc mai bine, cred că mai mult de două sute ar trebui să-ţi ajungă — Dar chiar crezi că-l poţi păcăli pe Nebulus? Un idiot ca tine Rânjetul dispăru de pe faţa interlocutorului său — Dat fiind că ai vrut să mă păcăleşti, ai să mi-i dai pe toţi până la ultimul assus: este o cheie cu care poţi descifra itinerarul acesta şi cheia asta o are un individ care lucrează pentru voi la Mutatio ad Media Unul cu o mutră ca de şobolan, Nevăstuică pe nume Suntem însă, asociaţi şi va deschide gura doar după ce îi dai o chitanţă de la mine, şi o vei găsi în locul ştiut şi în momentul acela eu voi fi suficient de departe Nevăstuică intră în preţ El o să continue, voi n-o să reuşiţi nici în ruptul capului să ajungeţi unde trebuie Omul dădu din cap, scrâşnind amar din dinţi şi mută banii pe catârul lui Nebulus care urcă în şa şi se depărtă în trapul mărunt al animalului — Era să uit: de îndată ce o să iei chitanţa, grăbeşte-te cât poţi pentru că el a plecat de o oră! Romae, in Domo Publica, Nonis Mart , hora quinta Roma, locuinţa marelui pontif, 7 martie, orele zece dimineaţa Furtuna se domolise şi Silius, adunându-şi hârtiile, ieşi din camera lui şi intră în biroul lui Caesar — Sunt nişte documente de semnat, comandante — Despre ce este vorba? întrebă Caesar, ridicându-şi privirile de pe sulul de pergament pe care scria Silius nu putu să nu observe că scria cu mâna lui şi nu cum făcea de obicei De când îl cunoştea, întotdeauna îl văzuse dictând, iar în timpul campaniei din Galia îl văzuse uneori dictând în acelaşi timp, de pe cal, două scrisori pentru doi destinatari diferiţi După întoarcerea din Spania scria cu mâna sa, lucrând la corectarea şi la finisarea Comentariilor sale — Toate sunt documente care trebuie supuse aprobării Senatului: decrete, alocări de fonduri, lichidări pentru armată, o finanţare specială pentru pavarea unei şosele în Anatolia lucruri obişnuite Şi, apoi, este poşta Caesar ridică imediat privirile cu o expresie întrebătoare — Nu a ta, comandante Stai liniştit, de îndată ce soseşte ceva, se va afla într-o clipită pe masa ta de lucru sau îţi va sta la dispoziţie oriunde te-ai afla Caesar se apucă din nou de scris, ascunzându-şi dezamăgirea — Dar de la cine este? — Pollion, de la Cordoba — Bine — Plancos, din Galia — Niciuna nu este în regim de urgenţă? — Pollion Situaţia din Spania este tot dificilă — Arată-mi Silius îi aduse scrisoarea lui Pollion având data de plecare cu şaptesprezece zile înainte Caesar rupse sigiliul şi aruncă o privire pe mesaj Silius observă că fruntea lui lată se încruntase — Sper că nu-i nimic grav — Spania reprezintă întotdeauna o situaţie gravă Adepţii lui Pompei sunt încă puternici şi gata de luptă în ciuda tuturor celor întâmplate La Munda m-am aflat în pragul sinuciderii — Ştiu, comandante Eram şi eu de faţă, dar până la urmă ne-am descurcat — Dar câţi morţi ei n-o să-mi ierte asta niciodată Treizeci de mii de romani nimiciţi de oamenii mei — Ei au vrut-o, Caesar — Văd că fraza asta îţi place tare mult — Este adevărul — Nu este adevărul Este o frază cu o forţă propagandistică foarte mare, dar nu rezistă la o analiză aprofundată Nimeni nu vrea să moară dacă nu este obligat să facă asta O mulţime de luptători curajoşi măcelăriţi astfel înseamnă o risipă greu de suportat Ia gândeşte-te, dacă erau vii acum şi ar fi putut pleca împreună cu mine în războiul cu parţii sau ar fi păzit frontierele unor ţinuturi în care domneşte pacea Începu să facă o serie de semne pe o tăbliţă de ceară cu condeiul de argint şi de chihlimbar pe care i-l dăruise Cleopatra — Ştii? În ultima vreme am încercat să fac nişte calcule — Ce fel de calcule, comandante? — Soldaţii romani morţi în luptă cu alţi romani în timpul războaielor civile: Marius împotriva lui Sulla, Pompei împotriva lui Sertorius, eu împotriva lui Pompei şi apoi împotriva lui Scipio şi a lui Cato la Tapsos, după aceea împotriva fiilor lui Pompei şi împotriva lui Labienus la Munda — Dar la ce bun să te mai gândeşti acum — Aproape o sută de mii de căzuţi, de multe ori cei mai buni soldaţi care se puteau găsi în toată lumea Dacă, în loc să fi luptat cu ei am fi luptat cu toţii, uniţi, împotriva unor inamici externi, puterea poporului roman s-ar fi întins până în India şi la Oceanul Oriental — Tu o să reuşeşti asta Caesar şterse cu oarecare furie semnele trasate pe tăbliţă cu bobul de chihlimbar din vârful condeiului — Nu ştiu, sunt obosit De fapt, nu mai pot rămâne la Roma Cu cât plec mai repede, cu atât este mai bine Plecarea mea ar fi providenţială din multe motive — Acesta este motivul pentru care aştepţi cu nerăbdare veşti de la Publius Sextius? Caesar nu răspunse şi îl fixă în ochi pe credinciosul său soldat care nu suportă prea mult privirea sa şi lăsă fruntea în jos: — Iartă-mă, comandante N-am vrut să — N-are importanţă Ştii câtă încredere am în tine Nu ţi-am spus nimic pentru a nu te expune la pericole inutile Pluteşte tensiunea în aer, sunt nişte semnale indicii despre ceva care urmează să se întâmple Atmosfera este din ce în ce mai agitată şi eu n-o mai pot ţine sub control Poate de asta boala mă ia pe neaşteptate atunci când mă aştept mai puţin Am avut parte în viaţă de tot felul de experienţe, dar pe câmpul de luptă ai un avantaj: ştii exact unde este inamicul Silius dădu din cap aprobator şi Caesar se apucă din nou să citească scrisoarea lui Pollion, luându-şi în acest timp notiţe pe tăbliţa de ceară Păreau să fi trecut luni întregi de la criza din dimineaţa aceea Comandantul dădea impresia că ţine perfect situaţia sub control, dar era încordat, îngrijorat şi el nu avea cum să-l ajute pentru că nu ştia ce-l apăsa La un moment dat, Caesar ridică din nou capul şi-l privi drept în ochi: — Ştii că anul trecut, când eram în Spania, circulau zvonuri ciudate în spatele frontului? — Ce zvonuri, comandante? întrebă Silius La ce te referi? — Vorbe de clacă, bănuieli răspunse Caesar Dă-mi documentele acelea să le semnez Am să citesc mai târziu scrisorile IV Romae, ante diem VIII Idus Martias, hora sexta Roma, 8 martie, orele unsprezece dimineaţa Zvonuri ciudate Expresia lui Caesar nu-i dădea pace, cuvintele comandantului continuau să-i răsune în minte Căuta să-şi amintească, pentru că şi el se aflase cândva în spatele frontului la Marsilia, la Narbona, pentru a pune la punct logistica şi comunicaţiile Fusese o campanie sângeroasă, poate cea mai teribilă La Munda era Titus Labienus, fosta mână dreaptă a lui Caesar, eroul din războiul galic, locotenentul capabil să îndeplinească orice misiune, să înfrunte orice pericol, niciodată obosit, niciodată doborât de greutăţi, niciodată cuprins de îndoieli Un roman de altădată, un om dintr-o bucată, un ofiţer cu un caracter formidabil Acolo, la Munda, el era de pe atunci în fruntea armatei inamice şi provocarea era pe viaţă şi pe moarte Labienus îl părăsise pe comandantul său suprem când acesta se hotărâse să treacă Rubiconul, să intre înarmat pe teritoriul republicii, pe pământul considerat sacru şi inviolabil Trecuse de partea lui Pompei şi a fiilor săi şi a celor care se declarau apărători ai republicii, ai Senatului şi ai poporului La Munda, confruntarea fusese de o ferocitate nemaiauzită, iar înverşunarea luptătorilor, de o parte şi de cealaltă, inepuizabilă La un moment dat se părea că adversarii (încă nu era în stare, în ciuda tuturor celor întâmplate, să se gândească la ei ca la nişte duşmani) erau pe cale să iasă învingători Acela fusese momentul în care comandantul se pregătise să-şi ia viaţa, conştient că pentru el, dacă ar fi pierdut lupta, n-ar fi existat nici urmă de îndurare şi fiind convins că pentru un aristocrat aceea ar fi fost singura cale onorabilă de a termina cu viaţa în caz de înfrângere Dar se petrecuse ceea ce până atunci era de neimaginat Labienus retrăsese una dintre unităţile sale de pe aripa dreaptă a poziţiei de luptă, pentru a întări aripa stângă supusă unei presiuni puternice: toţi ai săi crezuseră că era o repliere şi abandonaseră lupta, retrăgându-se în dezordine Bătălia se încheiase cu un adevărat masacru Tabăra adversă lăsase pe câmpul de luptă treizeci de mii de morţi Acelea să fi fost vedeniile care tulburau mintea lui Caesar? Ele să fi fost ororile în stare să declanşeze morbul care îl îngenunchea? Şi totuşi Caesar vorbea despre cu totul altceva: zvonuri care circulau în spatele frontului despre ceva care stârnea nelinişti grave Ce anume putea să fie? Pe cine ar fi putut întreba? Poate pe Publius Sextius, omul care se bucura de încrederea absolută a lui Caesar, dar centurionul era departe, trimis într-o misiune delicată şi nu se ştia când s-ar fi putut întoarce Se gândi la o persoană care l-ar fi putut ajuta, o persoană care-i fusese întotdeauna apropiată lui Caesar, dar care avea relaţii şi cu diferite personaje de vază ale oraşului şi pe care el o putea întâlni fără prea mare greutate Porni în direcţia forului Holitorium şi, de acolo, se îndreptă către templul lui Esculap de pe insula Tiberină pentru a ajunge la Antistius Îl găsi ocupat să consulte un pacient care suferea de o tuse seacă şi sâcâitoare — Sunt ceva noutăţi? întrebă imediat medicul — Nu, răspunse Silius, totul este aşa cum ştii Voiam să-ţi cer nişte informaţii, să mai schimb o vorbă cu tine — Te grăbeşti? — Nu chiar, dar în situaţia aceasta nici n-aş vrea să stau prea mult departe de casă — Atunci aşază-te pe canapeaua aceea din sala de tratament şi vin îndată la tine Silius intră în ambulatoriu şi se aşeză lângă o fereastră Afară, corpul de gardă al Legiunii a Noua încartiruise două plutoane Se vedeau oameni care plecau şi veneau aducând mesaje şi ordine de serviciu, de la podurile care legau insula de maluri Dintr-o barcă acostată chiar atunci văzu coborând câteva personaje care păreau să fi sosit acolo după o călătorie pe mare Vocea lui Antistius îl făcu să tresară: — Gata, am venit Ce pot face pentru sănătatea ta? — Pentru moment, nimic Acum o oră vorbeam cu comandantul şi mi-a spus nişte lucruri ciudate — Despre ce anume vorbeaţi? — Îi adusesem corespondenţa şi documentele administrative obişnuite pe care trebuia să le semneze şi s-a întrerupt din studierea lor ca să-mi spună o frază total străină de ceea ce făceam acolo, răspunzând, probabil, unui gând care-l obseda — Ce a spus? vru să ştie Antistius — Ceva de genul „Ştii că anul trecut, în timp ce eram angajaţi în luptele din Spania, circulau nişte zvonuri ciudate în spatele frontului?” O frază care, după părerea mea este ca o vedenie, o obsesie care a prins formă pe neaşteptate De aceea m-a surprins peste măsură — Şi tu ce i-ai răspuns? — Nimic, nu ştiam ce să spun şi, pe de altă parte, el a schimbat vorba şi mi-a cerut documentele ca să le semneze Am crezut că tu ai putea să ştii ceva Parcă îmi amintesc că în perioada aceea îţi făceai datoria de militar chiar în spatele frontului, la Narbona dacă nu mă înşel Antistius închise uşa pe care, în grabă, o lăsase deschisă şi se aşeză şi el meditând fără să scoată vreo vorbă Începu după o vreme să vorbească, pe un ton scăzut, aproape în şoaptă: — În timpul unei mari expediţii militare, un medic aflat în serviciu în spatele frontului are posibilitatea să întâlnească o mulţime de persoane, să asculte strigăte de durere, înjurături, deliruri, mărturii în pragul morţii, remuşcările celui care vrea să se elibereze de orice povară înainte de a porni în marea călătorie din care nimeni nu s-a întors vreodată Silius îl privi cu atenţie, gata să-i soarbă cuvintele Cuvintele lui Caesar aveau, prin urmare, un sens pentru omul din faţa sa? — Într-adevăr, continuă Antistius, după victoria lui Caesar la Munda s-au răspândit zvonuri despre un complot — Un complot? Ce fel de complot? — Împotriva lui Poate pentru a-i lua puterea sau chiar mai rău — Te rog să fii mai explicit, spuse Silius La cine te referi? — După câte se pare, erau dintre ai noştri: înalţi ofiţeri, foşti magistraţi — Nu înţeleg dacă ştiai de aceste lucruri de ce nu i-ai spus-o? De ce nu i-ai spus numele lor? Tu ştii numele lor, nu-i aşa? Antistius oftă: — Sunt zvonuri nu pot fi trimişi nişte oameni la moarte doar pe baza unor vorbe, dacă nu chiar calomnii răspândite cu măiestrie Şi, în orice caz, sunt sigur că zvonurile acelea au ajuns chiar şi la urechile lui L-am auzit şi eu vorbind despre acele lucruri care te-au impresionat atât de mult pe tine — Şi atunci? De ce nu loveşte, de ce nu-i face praf şi pulbere? — De ce? Doar el ştie asta Dacă vrei să auzi părerea mea, am să-ţi spun că, după mine, el crede orbeşte în ceea ce a făcut şi în ceea ce face Crede fără rezerve în cum să-i spunem în misiunea sa istorică Aceea de a pune capăt acestei perioade cumplite a războaielor civile Să înceapă o epocă de reconciliere Să pună stavilă vărsării de sânge Silius clătină din cap, cu o expresie îngrozită: prea multe măceluri îi reveneau în faţa ochilor — Ştiu la ce te gândeşti Şi totuşi el este convins că singura cale posibilă a fost şi este şi acum să-i învingă pe câmpul de luptă pe cei care nu-şi dau seama că vremurile s-au schimbat, că instituţiile capabile să sprijine oraşul nu pot susţine întreaga lume, să-i convingă într-un fel sau altul, cu binele sau cu răul, să colaboreze la îndeplinirea planurilor sale I-a forţat să-l recunoască şi apoi a întins o mână celor care rămăseseră în viaţă, i-a copleşit cu onoruri pe cei care căzuseră Adu-ţi aminte de funeraliile pe care i le-a pregătit lui Labienus Ceremoniile funebre ale unui erou Sicriul a fost purtat pe umeri de şase comandanţi de legiune, trei de-ai noştri, trei de-ai lor, urmat de cinci mii de legionari în uniforme de paradă, trupul a fost dus şi aşezat pe rug de-a lungul unei rampe artificiale de o sută cincizeci de picioare, în răpăitul tobelor, în sunetul trâmbiţelor şi al bucinelor Acvilele îndoliate cu panglici negre au fost înclinate de stegari la trecerea sa Nimeni nu a reuşit să-şi reţină lacrimile, nici măcar el — Dar, dacă aceia cărora le-a întins mâna spre împăcare urzesc comploturi împotriva lui, dacă este adevărat ceea ce spui, ce rost mai au toate astea? — Aparent niciunul, dar el este sigur că nu există altă cale decât aceea de a pune în aplicare planul său: reconcilierea taberelor, stingerea duşmăniilor, protejarea celor săraci care sunt apăsaţi de datorii, garantând împrumuturi cu dobânzi reduse, fără a-i speria însă pe cei avuţi prin ştergerea datoriilor şi, apoi, pe această reconciliere generală să construiască o nouă ordine Ori va reuşi, ori va muri Silius clătină deznădăjduit din cap — Nu pricep nu pot pricepe — Dar este destul de simplu Războaiele civile au bântuit imperiul timp de douăzeci de ani: Marius împotriva lui Sulla, Pompei împotriva lui Sertorius, Caesar împotriva lui Pompei, fiii lui Pompei împotriva lui Caesar Rezultatul nu poate fi decât unul singur: sfârşitul lumii noastre, al ordinii noastre, al civilizaţiei noastre Caesar are convingerea că este singurul om de pe pământ care are forţa militară şi inteligenţa politică necesare pentru a pune capăt acestei stări de lucruri şi a clădi o nouă eră şi chiar şi-a urmărit acest scop prin orice mijloace Cineva bătu la uşă: era asistentul grec al lui Antistius, un sclav tânăr din Efes — Stăpâne, spuse el, dincolo este libertul lui Lollius Sabinus pe care trebuie să-l consulţi pentru o rană la piciorul stâng Antistius făcu un gest de lehamite cu mâna — Anulează toate programările pentru dimineaţa asta Sunt ocupat Sclavul dădu din cap şi se retrase La scurt timp după aceea se auziră proteste furioase venind din sala de aşteptare, apoi o uşă trântindu-se şi, în cele din urmă se aşternu tăcerea — Nu pot să suport bădărănia liberţilor, spuse medicul cu un gest de scârbă, apoi îşi reluă firul vorbelor pe de altă parte, sunt de acord cu tine: unele comportări ale lui Caesar sunt derutante — Asta o cred şi eu, fu de acord Silius, dar eu nu sunt decât aghiotantul său Nu pot critica felul în care se comportă Nu îndrăznesc — Nimeni nu îndrăzneşte, Silius Nimeni — Are prea mare încredere în cei care au luptat împotriva lui şi pe care el însuşi i-a iertat Asta vrei să spui, nu-i aşa? — Da Şi asta — Dar de ce, pentru numele zeilor, de ce? — Pentru că nu poate face altceva A învins şi, prin urmare, trebuie să arate că este mărinimos şi să ierte în dreapta şi în stânga pentru a nu continua şirul de răzbunări, de jafuri, de duşmănii de moarte Trebuie să stabilească un început pentru noul curs al vieţii şi acesta este începutul Evident, asta implică nişte riscuri, chiar grave Să spunem că există o logică într-un asemenea mod de a acţiona, în lipsa unor elemente care s-o contrazică De exemplu, ideea expediţiei împotriva parţilor Din câte se spune, ar fi o acţiune uriaşă, cu costuri pe măsură, care ar presupune înaintarea în interiorul unor ţinuturi nesfârşite, printre deşerturi şi munţi, împotriva unui inamic invizibil cu care nu te poţi lupta în câmp deschis Ar putea fi sfârşitul lui, aşa cum a fost pentru Crassus, acum nouă ani, la Carrhae Niciunul dintre oamenii săi nu s-a mai întors, se spune că o întreagă legiune ar fi fost deportată într-un loc izolat, la marginile pământului Acum, este evident că un om de felul lui Caesar, care a luptat într-o jumătate din lume şi în situaţiile cele mai variate, este perfect conştient de situaţie şi ştie bine că în cazul în care ar fi înfrânt sau ucis, întreaga sa operă ar fi pierdută, iar sacrificiile şi luptele din războaiele civile n-ar mai avea nicio valoare Îţi vine să crezi că viitoarea expediţie împotriva parţilor ar reprezenta un fel de sinucidere eroică, o ispravă titanică în care s-ar mistui ceea ce rămâne din viaţa sa Dar nu are sens nu are niciun sens Silius oftă, ducându-şi o mână la frunte — Îmi închipui că ai văzut inscripţiile de pe zidurile Romei, de pe tribuna lui Brutus şi de pe piedestalul statuii lui Brutus cel mare — Le-am văzut, răspunse Antistius Şi n-am fost singurul — Ele vor să spună că Brutus trebuie îndemnat să-l imite pe strămoşul său care l-a izgonit din Roma pe ultimul rege — Exact aşa — Şi că Brutus ar putea fi tentat să joace acel rol şi, prin urmare, să-l alunge, de fapt să-l ucidă pe Caesar — S-ar putea, dar se pare că nimic nu poate afecta dragostea lui Caesar pentru Brutus Este şi acesta un lucru greu de explicat dacă nu ne gândim că, aşa cum mulţi cred, ar fi cu adevărat fiul său un fiu pe care l-ar fi zămislit când avea şaisprezece ani În cazul acesta, ar fi oarecum de înţeles un ataşament atât de puternic şi de durabil Dar mai există o problemă — Care? — Inscripţiile acelea îl pot influenţa pe Brutus, dar îl scot din discuţie, îl compromit public şi, prin urmare, n-au niciun rost, având în vedere că o conspiraţie, dacă despre aşa ceva ar fi vorba, ar trebui să rămână secretă şi mai mult decât secrete trebuie să fie numele conspiratorilor — Da, răspunse Silius, este adevărat, dar este greu să credem că el nu ştie sau nu-şi închipuie ce poate fi în spatele acelor inscripţii Îi cunoaşte bine pe prietenii-duşmanii săi, ştie ce gândesc ei, ce visează, ce uneltesc nu-i aşa? — Nu neapărat, replică Antistius Caesar s-ar putea gândi la o încercare a cuiva de a-l discredita pe Brutus în ochii săi Alţii aspirau la funcţia de pretor pe care a obţinut-o el Dar totul este atât de absurd Silius tăcu gândindu-se la toate cele auzite, încercând să găsească semnificaţia gândurilor care i se îngrămădeau în minte şi se contraziceau unul pe altul Antistius îl privea cu ochi limpezi şi pătrunzători, cu aceeaşi privire atentă cu care îşi privea pacienţii Dinspre malul râului se auziră zgomote şi zvon de glasuri, paşii grăbiţi ai unor gărzi care veneau în fugă pentru a prezenta onorul cuiva Un personaj ilustru era aşteptat să coboare pe cheu Ofiţerul comandă să se prezinte armele şi două semnale de trâmbiţă îl întâmpinară pe cel care debarca Gălăgia şi agitaţia te făceau să crezi că era vorba de Lepidus în persoană Silius tresări şi spuse: — Spune-mi cu toată sinceritatea: ce crezi? Dacă ar fi la curent cu vreo ameninţare, ar lua nişte măsuri ca să se apere? Ar reacţiona la un atac? — Cu toată sinceritatea, nu ştiu ce să-ţi răspund, spuse Antistius S-ar putea spune că da, însă multe dintre gesturile sale contrazic o asemenea convingere — Atunci, aş vrea să fac eu ceva Nu pot suporta ideea că asupra lui pluteşte o ameninţare nevăzută, iar eu nu fac nimic pentru a o îndepărta — Te înţeleg, răspunse Antistius, dar poate fi periculos să te mişti într-o direcţie sau alta Cel mai bun lucru pe care-l poţi face într-o asemenea situaţie este să cercetezi, să cauţi să afli cât mai multe, cu discreţie, cu prudenţă — Dar cum? — Există doar o persoană care se află la graniţa dintre Caesar şi probabilii săi duşmani şi care poate fi în măsură să afle ce se întâmplă într-o tabără sau alta, fără a-i face să intre în legătură unii cu alţii Servilia — Mama lui Brutus — Ea în persoană Mama lui Brutus, sora lui Cato, iubita dintotdeauna a lui Caesar, poate că şi acum — Şi de ce ar trebui să vorbească ea cu mine? — N-am spus că o va face neapărat, dar s-ar putea să aibă suficiente motive ca s-o facă Să prevină, uite ar putea avea interesul să prevină Ia gândeşte-te: Servilia l-a pierdut deja pe Cato, fratele ei, care a preferat să moară decât să-i ceară îndurare lui Caesar după ce a fost înfrânt în campania din Africa În cazul în care Caesar ar fi ucis, Servilia l-ar pierde pe singurul om pe care l-a iubit vreodată; dacă acesta s-ar salva, şi-ar pierde, probabil, pe fiul său, Brutus, dacă este amestecat într-un complot În oricare caz, ea ar avea interesul să îndepărteze o ameninţare, din orice parte ar veni ea şi împotriva oricui ar fi îndreptată Pe de altă parte, nu ne putem închipui că îl va preveni pe Caesar în cazul în care ar afla ceva, pentru că, făcând astfel, ar risca să provoace indiscutabil moartea lui Brutus, dacă presupunerile noastre sunt corecte Trebuie să ţinem seama şi de faptul că, aşa cum se vorbeşte, Caesar i-ar fi cruţat viaţa după bătălia de la Pharsalos doar pentru a n-o face să sufere pe Servilia Silius îşi prinse tâmplele în palme — Este ca un labirint Cum să mă pot mişca eu într-o asemenea încâlceală de patimi şi interese opuse? Eu nu sunt decât un simplu soldat — Ai dreptate, îi răspunse Antistius Ar fi mai bine dacă nu te-ai amesteca — Dar tu, nu se lăsă convins Silius, cum de ştii atâtea lucruri? — Nu le ştiu Presupun, fac anumite consideraţii, anumite ipoteze Şi, apoi, sunt medicul lui Nu uita asta Un medic demn de profesia lui trebuie să încerce să înţeleagă uneori chiar şi ceea ce nu se află la suprafaţă, să vadă ceea ce este ascuns, să audă ceea ce nu este spus Un medic este obişnuit să se lupte cu moartea Dacă vrei să ştii părerea mea, Servilia, admiţând, cum am mai spus, că ar şti ceva, are o singură posibilitate: să-i arate o cale de scăpare aceluia pe care îl are mai aproape de suflet, dar numai ea ştie care este acel om — Dar, dacă tu ai vrea să faci ceva pentru el, cum ai proceda, cum te-ai mişca? întrebă Silius după ce tăcu din nou o bună bucată de vreme — Eu mă şi mişc deja, răspunse Antistius cu un aer enigmatic — Şi abia acum îmi spui asta? — Dacă tu nu m-ai întrebat — Te întreb acum Te rog să-mi spui Ştii că poţi avea încredere deplină în mine — Ştiu Şi, într-adevăr, n-aş spune nimănui altcuiva ceea ce am să-ţi spun ţie Silius dădu din cap şi aşteptă în tăcere să audă ce avea să-i spună medicul Antistius începu să vorbească rostind apăsat fiecare cuvânt: — Brutus are un profesor de limba greacă Silius căscă ochii mari — care se numeşte Artemidoros L-am tratat pentru un vitiligo urât de pe faţă care îl supăra cumplit şi pe care l-am făcut să dispară Ştii bine cât de mult ţin grecii la înfăţişarea lor Silius zâmbi ştiind că Antistius însuşi avea mare grijă de felul în care arăta Şi cred că-mi este recunoscător Eu nu i-am spus niciodată cum de reuşesc să obţin un asemenea rezultat şi din când în când mă cheamă ca să repet minunea aceea Am, prin urmare, o putere destul de mare asupra acelui om Încerc să obţin de la el cât mai multe informaţii, chiar dacă trebuie să acţionez cu multă prudenţă N-aş vrea să compromit totul Ştiu ce-ai vrea să obiectezi: nu s-ar spune că avem timp prea mult, dar trebuie să risc într-un fel Nu am altă posibilitate, cel puţin pentru moment Silius se gândi la centurionul Publius Sextius şi la misterioasa lui misiune Ar fi vrut să-l întâlnească în clipele acelea de nesiguranţă şi de frământări Se gândea, pe de altă parte, că dacă însuşi Caesar se lipsise de un asemenea om de nădejde, era, probabil, pentru că nu considerase că ar fi existat un pericol imediat, ci poate că o făcuse fiindcă nu mai suporta aşteptarea şi prefera să iasă în întâmpinarea destinului Oricare ar fi fost acest destin Nu exista câtuşi de puţin un răspuns cert, o rezolvare plauzibilă Se ridică în picioare — Îţi mulţumesc pentru timpul pe care mi l-ai acordat şi pentru că mi-ai ascultat aiurelile, dar aveam nevoie să mă consult cu cineva în care să am încredere Acum mă simt mai bine — Bine ai făcut, îi răspunse Antistius Vino la mine oricând vrei Prefer aici decât în Palat Dacă-mi permiţi să-ţi dau un sfat, nu lua nicio iniţiativă fără să mă întrebi şi pe mine Şi nu fi atât de îngrijorat Ţine seama că nu avem informaţii sigure şi că, poate îţi faci griji degeaba În fond, a spus doar că au circulat zvonuri ciudate Este o expresie destul de vagă — De acord, spuse Silius Am să fac aşa cum spui Ieşi din cabinetul medicului şi traversă piaţa prin faţa templului lui Esculap Pe principala clădire de pe insulă văzu fluturând drapelul Legiunii a Noua Marcus Aemilius Lepidius era acolo cu soldaţii săi Numai un nebun ar fi riscat o acţiune de orice fel cu o cohortă întreagă încartiruită în inima Romei şi restul legiunii la mică distanţă dincolo de ziduri Romae, in Domo Publica, a d VIII Id Mart , hora octava Roma, reşedinţa marelui pontif, 8 martie, ora unu după-amiază Silius intră direct în bucătărie ca să verifice dacă fusese pregătit prânzul lui Caesar Era exact aşa cum mânca el de obicei: plăcintă cu ulei de măsline, brânză amestecată de vacă şi de oaie, câteva felii de şuncă de Cremona, nelipsitele ouă răscoapte cu sare pisată, ridichi amare de câmp Silius luă tava şi i-o duse în birou — Unde ai fost? îl întrebă de îndată ce-l văzu — Pe insulă, comandante Antistius voia să ştie cum te mai simţi — Şi tu ce i-ai spus? — Că te simţi foarte bine şi că te-am lăsat lucrând — Oarecum adevărat Mănâncă şi tu ceva, adăugă, este prea multă mâncare pentru mine Ai văzut-o pe soţia mea? — Nu Vin din bucătărie — A plecat la puţin timp după tine şi încă nu s-a întors Nu mai este aceeaşi de altădată, nu-şi găseşte deloc liniştea Caesar începu să mănânce, sorbind din când în când o înghiţitură de vin din Rhetia pe care i-l trimitea unul dintre ofiţerii săi care-şi făcea serviciul la poalele Alpilor orientali Îi spuse lui Silius de junghiurile pe care i le provoca o rană veche de la şoldul stâng, semn că vremea încă nu se îndreptase şi că în curând avea să plouă din nou sau chiar mai rău Silius tăie plăcinta şi mâncă o felie cu puţină sare şi un ou Fu de acord cu comandantul în privinţa vremii destul de urâte pentru acea perioadă a începutului de primăvară şi era evident pentru amândoi că o asemenea conversaţie era la mii de mile distanţă de gândurile lor reale Apoi, dintr-odată, Caesar îşi şterse buzele cu un şervet şi spuse: — În timp ce tu erai pe insulă, a venit un mesaj de la Publius Sextius V Mutatio ad Medias, a d VIII Id Mart , hora decima Staţia de poştă „ad Medias”, 8 martie, ora trei după-amiaza Câmpia de pe malul drept al Padului se aşternea rapid sub copitele calului pe care gonea Publius Sextius, înaintând pe şoseaua care se vedea până departe, ca o panglică de culoarea cenuşii pe fondul verde al ogoarelor de la poalele Apeninilor Ceaţa se risipise, soarele strălucea acum pe cerul senin şi rece, trimiţându-şi razele asupra zăpezii de pe piscurile munţilor Rapidul armăsar spaniol, strălucind de sudoare, dădea semne de oboseală, dar călăreţul continua să-l îndemne dincolo de limita de rezistenţă, lovindu-l pe gât cu hăţurile şi strigând fără încetare la el Se vedea deja staţia de poştă: o construcţie scundă din cărămidă, lângă un râuşor, cu acoperişul din ţigle roşii, având în jur tufe desfrunzite de păducel şi flancată de doi pini seculari Lăsă calul să meargă mai încet şi intră la pas pe poarta staţiei, o arcadă din piatră, având sculptată în mijloc imaginea unui soare ajungând în curtea cu porticuri de jur împrejur şi cu o fântână care îşi vărsa prisosul de apă într-o adăpătoare scobită în piatră Publius Sextius sări jos din şa, luă polonicul de aramă legat cu un lănţişor şi bău cu înghiţituri mari, apoi lăsă şi calul să bea, puţin câte puţin, ca să nu-l îmbolnăvească apa rece, aşa asudat cum era Desfăcu pătura legată în spatele şeii şi îl acoperi Se îndreptă apoi către o uşiţă laterală care ducea în biroul şefului de staţie Bătu în uşă, intră şi îl văzu în faţa sa pe funcţionarul care, la apariţia lui, se ridică în picioare Publius Sextius îi arătă titulus-ul, o plăcuţă din lemn având sculptat pe ea simbolul acvilei şi omul îl întrebă de îndată: — Cu ce te pot ajuta? — Am nevoie cât mai repede de un cal odihnit şi altceva Cine din această staţie mai are aşa ceva? întrebă, arătându-i imaginea sculptată pe plăcuţa de lemn Funcţionarul veni cu el în prag şi-i arătă un bărbat care descărca nişte saci cu grâu dintr-o căruţă: — El, răspunse Publius Sextius dădu din cap în semn de mulţumire şi se îndreptă spre omul respectiv, spunându-i fără niciun fel de introducere: — Am auzit că pot sta de vorbă cu tine Muncitorul scăpă de un sac pe care-l avea pe umăr, trântindu-l pe pământ cu o bufnitură înfundată, îl privi drept în ochi şi răspunse: — Mi s-a poruncit să-ţi răspund, dacă este cazul Omul avea un trup de luptător, părul retezat foarte scurt, barba de câteva zile şi sprâncenele dese şi unite deasupra nasului Purta o tunică de lucru prăfuită şi o pereche de sandale fără călcâi, mâinile îi erau mari ca nişte lopeţi, aspre şi bătătorite, iar la încheietura mâinii stângi se vedea o brăţară de piele asemănătoare cu cingătoarea ţintată din jurul mijlocului Publius Sextius îl cântări din priviri, în timp ce celălalt îl măsura deja din cap până în picioare — Bine, spuse, am un mesaj secret de dus la Roma Urgenţă maximă, importanţă maximă, risc maxim Muncitorul îşi şterse sudoarea de pe frunte cu dosul palmei — Am înţeles Este nevoie de alţi curieri — Repede, îl grăbi Publius Sextius Ca să fim siguri că mesajul ajunge Sau există şi alte modalităţi? — Nu, dar am să fac tot ce pot Între timp, tu poţi să pleci liniştit — Liniştit? îi răspunse centurionul cu un rânjet Nimic nu este liniştit între Cadiz şi Marea Roşie Mă tem că este pe cale să se dezlănţuie o furtună care n-o să se potolească înainte de a mătura în calea sa tot ce s-a construit până acum Trebuie s-o oprim cu orice preţ Hamalul se întunecă la faţă şi în aceeaşi clipă un nor acoperi soarele aducând o umbră deasă peste curte: o reacţie neaşteptată a cerului faţă de acele cuvinte — Ce tot spui acolo? Explică-mi, nu înţeleg ce Publius Sextius veni şi mai aproape de el şi-i spuse pe un ton scăzut: — Mesajul trebuie transmis cât mai repede posibil la vechiul post de gardă de la mila a opta de pe via Cassia Mesajul sună aşa: „Acvila este în pericol ” Muncitorul îl apucă de marginea hainei: — Zei atotputernici, ce se întâmplă oare? Mai este şi altceva de transmis? — Nu, răspunse Publius Sextius Nimic mai mult decât ţi-am spus Am să mă ocup eu personal de rest Misiunea trebuie să plece cât se poate de repede Eu însumi am să plec imediat la drum Rămâi cu bine În timp ce se îndrepta către clădirea principală observă un om aşezat pe pământ, nu departe de ei, în spatele uneia dintre coloanele porticului Ţinea capul aplecat şi mânca un castron cu supă Purta o mantie cenuşie şi gluga îi acoperea capul, dar nu şi chipul, o mutră ca de nevăstuică având câţiva peri gălbejiţi pe buza superioară Publius Sextius se duse la biroul şefului staţiei, îl întrebă dacă îi fusese pregătit calul odihnit şi mai schimbă cu el câteva cuvinte Un servitor îi aduse ceva de mâncare şi o cană cu vin, în timp ce grăjdarii pregăteau calul şi îi mutau bagajul Omul cu mantia cenuşie continua să-şi mănânce supa, dar nu scăpa din ochi nici cea mai mică mişcare a celor doi oameni care vorbiseră între ei cu puţin timp înainte Publius Sextius bău din două înghiţituri vinul, sări pe cal şi porni în galop Omul cu mantia cenuşie lăsă castronul pe jos, se ridică şi, cu paşi hotărâţi se îndreptă către grajduri; puse o monedă în mâna unui grăjdar şi-l întrebă: — A vorbit cu tine omul care a sosit de curând? — Nu, răspunse servitorul — Ai auzit ce spunea când a vorbit cu şeful staţiei? — A întrebat dacă era sigur că va găsi un alt cal la următoarea staţie de poştă — Înseamnă că se grăbeşte al naibii de tare — Aşa s-ar zice Nici măcar n-a terminat de mâncat — Pregăteşte şi pentru mine un cal Pe cel mai bun Plec în noaptea asta, oricât de târziu ar fi — Cel mai bun cal l-a luat el — Atunci, cel mai bun care ţi-a rămas, idiotule Servitorul se supuse fără a mai scoate vreo vorbă: pregăti un armăsar murg cu gleznele subţiri şi i-l aduse, gata înşeuat, omului cu mantia cenuşie: — Dacă pleci după ce se întunecă, spuse el, fii atent la întâlnirile nedorite — Vezi-ţi de treaba ta, îl repezi omul, şi nu mai vorbi cu nimeni, dacă mai vrei aşa ceva Făcu să zornăie monedele dintr-o pungă şi se întoarse în curte Se aşeză tot acolo unde se aflase mai devreme, rezemat de o coloană a porticului Intră în curte un convoi de care încărcate cu fan, evident, aprovizionate pentru grajduri Vizitiii erau bine dispuşi şi în primul vrură să ştie dacă mai rămăsese ceva din vinul pe care-l băuseră ultima dată Şeful se arătă în uşa biroului său cu o tăbliţă şi un condei în mână, aruncând o privire la încărcături pentru a controla şi a nota ceea ce se cumpăra şi cât cheltuiau pentru asta Senatul şi poporul roman — Sper că nu este umed, bombăni el apropiindu-se de vizitii Data trecută a mucegăit, ar trebui să vă reţin mai mult de jumătate din banii pe care i-am plătit atunci — Mai bine ar fi să-i scuturi puţin pe servitorii tăi nesimţiţi şi puturoşi, răspunse unul dintre noii veniţi, care l-au lăsat sub rouă în prima noapte în loc să-l ducă imediat la adăpost în fânar Acesta este perfect, şefule, uscat ca gâtul meu însetat Înţelegând aluzia, funcţionarul făcu semn servitorilor să aducă vin, după care se retrase în biroul său La scurtă vreme după aceea ajunse şi un alt călăreţ, cu calul la fel de asudat, şi, recunoscându-l pe Nevăstuică, se retrase într-o parte ca să stea de vorbă cu el Îi arătă o chitanţă şi îi încredinţă un sul de pergament pe care era desenat un itinerar Nevăstuică îl luă în primire Şi, cu aceasta, îndemnul de a continua În acest timp, Publius Sextius înainta în galopul calului de-a lungul fâşiilor de pământ bătătorit de pe marginea şoselei pavate, Emilia, care ajungea până la Rimini, controlând semnele de pe pietrele miliare pentru a calcula distanţa până la următoarea staţie de poştă Trecuse pe acolo cu trei ani înainte, mărşăluind alături de şmecherii săi din a Douăsprezecea şi împreună cu ei trecuse, fără tragere de inimă, peste apa Rubiconului Îşi aducea bine aminte punerea în scenă pe care fusese nevoit s-o pregătească pentru a-i convinge pe oameni că pasul acela făcut împotriva patriei şi împotriva legii era necesar Soarele începea să coboare la orizont: mai avea la dispoziţie cel mult o oră şi jumătate de lumină pentru a putea ajunge la următoarea oprire de pe malul stâng al râului Reno Acolo urma să hotărască dacă pleacă mai departe sau se opreşte ca să înnopteze Din când în când îşi mai încetinea cursa pentru a nu forţa calul prea tare, când îşi dădea seama că este pe cale să obosească El, soldat de infanterie, fusese nevoit de multă vreme să se deprindă să înţeleagă şi caii şi felul în care trebuia să se poarte cu ei Se convinsese de pericolul grav care îl pândea pe Caesar şi ştia deja că acest pericol era iminent Mai mult decât indiciile primite de la Nebulus, îi sugera asta instinctul, acelaşi instinct care, în orele de gardă petrecute în campania din Galia, îl făcea să presimtă săgeata duşmană care sfredelea aerul, cu o clipă înainte ca ea să-şi atingă ţinta Caupona ad Salices, a DVII Id Mart , hora duodecima Hanul „la Sălcii”, 8 martie, ora cinci după-amiază Ajunse pe malul râului Reno, zări înainte în depărtare Bologna şi o luă la dreapta către miazăzi, urcând contra curentului aşa cum era indicat în harta pe care i-o dăduse Nebulus Ajunse la hanul care servea şi de staţie de poştă când soarele coborâse deja în spatele şirului de munţi şi intră ca să schimbe calul Pe uşa de la intrare observă o statuetă a zeiţei Isis, operă a unui artizan modest, dar cu un anumit efect Înăuntru, servitorii se pregăteau să aprindă lămpile din camere şi scoteau uleiul pentru ele dintr-un vas aflat în fundul curţii Se simţea obosit, vechile răni îl dureau din cauza vremii instabile şi cele câteva îmbucături pe care le luase în staţia precedentă nu fuseseră suficiente ca să-i susţină forţele Legă hăţurile calului de un stâlp şi se duse la administratorul staţiei pe care-l găsi prins într-o partidă de zaruri cu hangiul Îi arătă documentele şi asistă la încurcătura în care se trezi funcţionarul surprins într-o activitate nu prea legată de instituţia de la care primea salariu Îl calmă cu un gest: — Nu sunt inspector, sunt un simplu călător şi am nevoie de un sfat — Te ajut cu tot ce pot, centurionule — Sunt grăbit, dar nu m-am hotărât dacă să plec mai departe în seara asta sau să mă opresc aici ca să înnoptez — Sfatul meu, răspunse administratorul, este să te opreşti şi să te odihneşti Nu arăţi prea bine şi peste puţin timp se întunecă, aşa că ar fi mai bine să nu rişti — Cât mai este până la următorul punct de oprire? întrebă Publius Sextius — Ceva mai mult de trei ore, depinde de cât de repede mergi — Depinde de calul pe care mi-l dai, îi replică Publius Sextius — Atunci, vrei să pleci mai departe? — Aşa este Mai este o oră până când o să se întunece complet şi, după aceea, am să văd eu cum mă descurc Pregăteşte-mi un codru de pâine cu ce ai la îndemână şi schimbă-mi calul Al meu este legat afară Dă-mi-l pe cel mai bun şi am să-mi aduc aminte de tine — Bineînţeles, centurionule, răspunse administratorul peste măsură de serviabil Acesta este hangiul nostru şi el îţi va servi cina, în timp ce o să ţi se pregătească cel mai bun cal din grajdurile noastre Dar de ce eşti aşa de grăbit, dacă pot îndrăzni să te întreb? — Nu, să nu îndrăzneşti să întrebi, răspunse scurt Publius Sextius Mai bine ţi-ai vedea de treabă Administratorul se grăbi să-i satisfacă toate cererile şi centurionul plecă la drum Pe măsură ce soarele se apropia de asfinţit temperatura scădea rapid din cauza zăpezii care acoperea mare parte din munţi şi a aerului care, traversându-i se răcea şi el la trecerea prin defileurile îngheţate Se străduia să se liniştească şi-şi spunea că se îngrijora mai mult decât ar fi fost nevoie, căci nu exista nicio dovadă că urma să se întâmple ceva tocmai în acel moment, dar în acelaşi timp îşi dorea să fi plecat şi alţi curieri, astfel încât probabilitatea ca mesajul să ajungă la destinaţie ar fi crescut mult Îşi dorea să fi fost curieri credincioşi misiunii lor De prea mult timp taberele politice făceau rău statului pentru ca şi administraţia şi funcţionarii să nu fie infiltraţi de fidelităţi diferite şi opuse Ultimele raze ale asfinţitului se stinseră pe cerul acum senin şi stelele mai luminoase străluciră pe albastrul intens al bolţii cereşti, o seceră a lunii căpătă formă pe spinarea albă a Apeninilor şi călăreţul se simţi mai singur pe drumul pustiu Îi ţinea tovărăşie doar zgomotul de copite şi respiraţia puternică a calului Şi totuşi, ceea ce presimţea se adeverea Mutatio ad Medias, a d VII Id Mart , prima vigilia Staţia „la Medias”, 8 martie, ora şapte seara De îndată ce se lăsă întunericul, în timp ce se pregăteau cu toţii pentru cină şi luminile hanului se aprindeau înăuntru şi afară ca să lumineze calea călătorilor întârziaţi, muncitorul care descărca sacii din căruţă urcă scările care duceau la terasa de sus Mişcarea lui nu-i scăpă omului cu mantia cenuşie care, rămânând în umbra porticului, se duse fără să fie văzut la baza scărilor şi urcă în urma celuilalt fără a face nici cel mai mic zgomot, până la uşa de sus pe care descărcătorul o lăsase întredeschisă Construcţia principală se termina cu un fel de turnuleţ care se înălţa cu circa douăzeci de picioare peste nivelul terasei Aflat la prima terasă, muncitorul se apropie de turnuleţ şi ajunse în vârful lui căţărându-se pe treptele încastrate în zidărie Acolo luă nişte lemne dintr-o stivă gata pregătită, aprinse un foc în interiorul unui trepied care susţinea o cuşcă din fier bătut şi în curând, alimentate de vânt, flăcările deveniră vizibile Omul merse la o uşiţă de pe latura dinspre apus a turnului, o deschise şi înăuntru găsi un pachet din pânză de sac din care scoase un fel de disc mare, din bronz lustruit ca oglinda Cu el trimise, prin mişcări diferite, repetate de mai multe ori, lumina focului către un punct din Apenini unde cineva trebuia să înţeleagă mesajul şi să răspundă Aerul devenea mai înţepător şi muncitorul simţea pe piept arsura dată de apropierea flăcărilor, iar spinarea îi era îngheţată de frigul nopţii care devenea cu fiecare clipă mai întunecoasă De jos se auzeau zgomote de veselă şi de cupe şi larma veselă a clienţilor, dar privirea sa era aţintită asupra mantiei de zăpadă a muntelui care, deşi cufundată în bezna deasă, emana o albeaţă imaculată, ea însăşi sursă de lumină La un moment dat văzu un punctuleţ roşu care se mărea puţin câte puţin până când deveni un mic glob pâlpâitor Punctul de semnalizare, aflat pe creasta muntelui recepţionase mesajul său şi acum răspundea Omul cu mantia cenuşie nu putea să urce pe treptele suspendate pe zid şi nici nu-i trecu măcar prin minte s-o înfrunte pe namila aceea Deşi rămânea pe terasă, îşi dădu seama că omul de sus transmitea un semnal şi rămase lipit de zid în aşteptarea semnalelor de răspuns In Monte Appennino, Lux fidelis, a d , VII Id Mart , prima vigilia Munţii Apenini, „Lumina credincioasă”, 8 martie, ora şapte seara Omul angajat la semnalizator ţinea în mâini o perdea de stofă pe care o ridica şi o cobora în faţa focului, dar se înteţea şi manevra devenea tot mai greu de făcut Terasa avanpostului era acoperită de zăpadă îngheţată şi în spatele construcţiei se întindea o pădure de brazi încovoiaţi sub povara ninsorilor proaspăt căzute La un moment dat, în pardoseală se deschise o trapă din care apăru comandantul staţiei, înfofolit într-o mantie de lână groasă şi purtând pe cap o glugă căptuşită cu blană, un ofiţer genist — Ce au transmis? întrebă Angajatul de la semnalizator apropie de foc tăbliţa pe care îşi notase mesajul „Acvila este în pericol – Anunţă Cassia VIII” Ştii ce înseamnă? Ştii cine este acvila, comandante? — Ştiu – şi înseamnă necazuri fără sfârşit Câţi oameni avem? — Trei, punându-l la socoteală şi pe cel care ne-a trimis semnalul — Muncitorul descărcător? — El şi alţi doi pe care îi cunoşti — Muncitorul va pleca la drum, dacă n-a plecat deja Ceilalţi doi pleacă şi ei în clipa asta Sunt obişnuiţi să se mişte prin întuneric Cheamă-i încoace Lumina care pâlpâia de pe turnul ad Medias se stinse Transmiterea mesajului se încheiase Comandantul coborî scara care ducea dedesubt, închizând în urma sa capacul din lemn al trapei Trei lămpi luminau coridorul până la o platformă de pe care se ajungea la locuinţa personalului staţiei Doi tineri cam de treizeci de ani: unul, evident de prin partea locului, avea statura şi trăsăturile de celt, blond, înalt, masiv, părul fin şi lung, ochi de un albastru strălucitor; celălalt părea să fi venit din sud, de statură ceva mai scundă, cu păr negru şi lucios, ochi negri, foarte vioi şi atenţi, un daun din Apulia Rufus era numele primului, Vibius al celuilalt Vorbeau între ei o limbă ciudată, corcită: o latină împănată cu termeni din graiurile lor natale Probabil că fiecare dintre ei era singurul de pe lume în stare să-l înţeleagă pe celălalt Mâncau pâine cu nuci când intră comandantul şi se ridicară în picioare, înghiţind în grabă dumicatul pe care-l aveau în gură Figura comandantului era afectată de împrejurări dintre cele mai neplăcute: — Ordin de a duce un mesaj de alarmă de cel mai înalt grad, începu el Desigur, n-o să fiţi singurii cu o asemenea misiune, ştiţi foarte bine care este regula În anotimpul acesta şi pe o asemenea vreme numai nişte nebuni pot avea încredere doar în semnalele luminoase şi, dacă au încercat asta înseamnă că vor să se folosească de toate mijloacele Un curier bun rămâne cel mai sigur mod de transmitere Mesajul este simplu, uşor de ţinut minte chiar şi pentru doi zăpăciţi ca voi: „Acvila este în pericol ” — Acvila este în pericol, repetară cei doi Da, comandante — Informaţia este de aşa natură încât nu poate proveni decât de la Nebulus Ăsta-i mare şmecher care nu dă greş aproape niciodată Nu vă pot spune mai mult, dar trebuie să înţelegeţi că viaţa unui număr foarte mare de persoane, soarta unor oraşe întregi şi poate şi a unor popoare depind de acest mesaj care trebuie să ajungă la timp la destinatar Trebuie repetat verbal la vechiul post de gardă de la a opta piatră care indică milele, începând de la Roma Nu mă interesează pe unde ajungeţi acolo, dinspre care dintre blestematele alea de puncte cardinale, nu mă interesează dacă pentru a ajunge o să vă scuipaţi sângele şi sufletul, dar pe toţi dracii din Avernus, înainte de a vă da ultima suflare trebuie să transmiteţi mesajul acesta nenorocit Aţi înţeles ce-am spus? — Perfect, comandante — O să se ocupe cineva de echipamentul vostru Caii vor fi gata când voi termina eu de vorbit Porniţi în două direcţii diferite Hotărâţi singuri pe ce drum o ia fiecare, pentru mine este indiferent Asta nu înseamnă că va trebui să parcurgeţi drumurile de la un capăt la altul, ci, pentru că veţi fi nevoiţi să schimbaţi caii, ele vor fi ca un punct de referinţă Din motive de siguranţă, nu cunosc itinerarele celorlalţi şi ele pot fi total diferite de ale voastre Dacă este nevoie veţi şti să vă prezentaţi prin plăcuţa de speculatores, manevranţi ai oglinzilor, dar călătoria incognito este cea mai bună garanţie pentru îndeplinirea misiunii Sistemul este conceput în aşa fel încât măcar unul dintre mesaje să ajungă la destinaţie, dacă altele dau greş din cine ştie ce motive — Motivul, spuse Rufus, este dacă unul sau mai mulţi dintre mesageri este ucis, nu-i aşa? — Aşa este, răspunse comandantul Sunt regulile acestui joc şi ale acestei meserii — Cine, în afară de noi, mai poate fi la curent cu operaţiunea asta? întrebă Vibius — Nimeni, după câte ştiu eu, dar noi nu întotdeauna ştim tot ceea ce am vrea să ştim şi ceea ce considerăm ca fiind probabil nu este neapărat real Aşa încât, ochii şi urechile în patru Consemnul este unul singur: transmiterea mesajului cu orice preţ După ce salutară, cei doi porniră către ieşire şi coborâră scările care duceau în curtea interioară, unde îi aşteptau doi bidivii roibi echipaţi pentru o călătorie lungă: pături, desagi pentru mâncare, butelci cu vin îndoit cu apă, centuri cu bani Servitorul îi ajută să-şi îmbrace corsetul de piele groasă, întărit cu plăci de fier, deseori suficient ca să împiedice o săgeată să ajungă la inimă, dar suficient de uşor ca să permită sprinteneala şi rapiditatea mişcărilor Un cuţit celtic era arma din dotare pentru asemenea misiuni Totul era acoperit cu o mantie din lână groasă, bună pentru frig, bună pentru căldură Ieşiră pe uşa principală unde două felinare aruncau un cerc de lumină gălbuie pe zăpada murdărită de noroi şi de bălegarul cailor — Ce facem? spuse Vibius Ne despărţim acum sau mergem împreună până la capătul văii? Rufus mângâie grumazul calului care bătea neliniştit din copite şi scotea pe nări trâmbe groase de aburi: — Ar fi cel mai logic lucru şi mi-ar plăcea cel mai tare Dar, dacă au trimis semnalul pe direcţia noastră se aşteaptă ca măcar unul dintre noi s-o ia pe scurtătura peste munte în direcţia şoselei Flaminia Este greu, dar se câştigă cel puţin o jumătate de zi În unele situaţii, o jumătate de zi poate fi hotărâtoare — Sigur că da, spuse Vibius Atunci, cum facem? Paiul sau banul? — Paiul arde, moneda rezistă, răspunse Rufus şi aruncă în aer un assus de-al lui Caius Marius, neted şi strălucitor de parcă ar fi fost de aur — Capul este scurtătura pentru tine, spuse Vibius Rufus lipi cu dreapta moneda pe palma stângă: — Caii! spuse, arătându-i camaradului său cvadriga de pe faţa vizibilă a monedei Scurtătura este a ta Eu o iau pe via Flaminia Cei doi prieteni se priviră în ochi timp de câteva clipe, îşi apropiară caii şi-şi traseră pe rând un pumn zdravăn pe umărul drept — Fii atent la balega de vacă! exclamă Vibius, repetând formula sa favorită împotriva ghinioanelor — Şi tu, tăietor de beregate! îi răspunse Rufus — Şi, în caz de nevoie, rânji Rufus, mai rămâne pe veci Pullus În realitate, el este un pui de capră O să vină după noi oriunde suntem, împunse cu călcâiele în coastele calului şi o luă pe o cărare abia vizibilă care cobora pe coasta muntelui către vale şi podul de peste Reno, scânteietor ca lama unei săbii sub razele lunii Vibius continuă urcuşul pentru a ajunge pe creastă şi, apoi, s-o ia pe scurtătura de peste munţi care avea să-l ducă în direcţia oraşului Arezzo VI Romae, a d VII Id Mart , hora sexta Roma, 9 martie, ora unsprezece dimineaţa Titus Pomponius Atticus lui Marcus Tullius, sănătate! Am primit alaltăieri scrisoarea ta şi m-am gândit mult la ce-mi spuneai Gândurile care te apasă în momentul acesta de răscruce sunt multe şi de o natură complexă Cred nu mai puţin că nu poţi scăpa de rolul pe care cei mai buni din acest oraş ţi-l atribuie Şi nu trebuie să te plângi dacă meritele tale în alte împrejurări au fost mai puţin recunoscute în lucrarea lui Brutuspe care şi eu am citit-o de curând Ceea ce scrie el este dictat de iubirea pe care o are pentru soţie, femeie nu mai puţin înţeleaptă decât atrăgătoare, dar mai ales fiica unui tată pe care-l venerează fără limite Oricine îşi iubeşte patria şi îi este recunoscător celui care a apărat-o ştie cât de recunoscătoare trebuie să-ţi fie ea şi ştie că tu eşti un model pentru noile generaţii care ne vor înlocui într-o zi Dacă am să pot, am să-ţi fac o vizită la scurt timp după ce vei primi această scrisoare încredinţată mesagerului pe care îl cunoşti destul de bine Ai grijă de tine Marcus Tullius Cicero puse scrisoarea prietenului său, sosită cu o zi înainte, într-un sertar împreună cu altele şi oftă Ar fi vrut ca vizita anunţată să aibă loc cât mai curând Niciodată nu simţise o nevoie atât de intensă de a vorbi cu el între patru ochi, având din partea lui senzaţia plăcută a unei opinii, a unui sfat Cunoştea decizia pe care Titus Pomponius o luase de mai mult timp, alegând să se ţină departe de luptele civile şi, în fond, nu-l putea condamna Confuzia fusese enormă, deciziile dificil de luat, consecinţele aproape întotdeauna imprevizibile şi situaţia nu se îmbunătăţise prin dobândirea unor puteri depline de către Caesar Cuceritorul Galiei luase ca pretext evenimente cu totul marginale pentru a invada teritoriul metropolitan al republicii în fruntea unei armate, săvârşind un act care încălca toate legile, toate tradiţiile, toate graniţele sacre Dacă într-un prim moment el însuşi văzuse în acea câştigare a puterii cel mai mic dintre rele, dacă se expusese, chiar, declarând, în una dintre ultimele şedinţe ale Senatului, că, în cazul în care Caesar s-ar fi aflat în pericol, senatorii înşişi ar fi trebuit să acţioneze ca primii apărători ai integrităţii sale fizice, înţelegea acum că nemulţumirea se strecura peste tot, îşi dădea seama că apărarea libertăţilor civice nu putea fi subordonată dorinţei, deşi legitime şi de înţeles, de pace şi de linişte pe care o nutrea cea mai mare parte a cetăţenilor În acel moment intră în birou Tiro, secretarul lui Cicero Era de multă vreme mâna sa dreaptă şi, la cei cincizeci şi nouă de ani ai săi, beneficia de completa şi necondiţionata sa încredere Aproape chel şi şchiopătând un pic din cauza unei artroze la şoldul drept, părea mai bătrân decât ar fi arătat vârsta sa — Stăpâne, începu — Eşti de multă vreme un om liber, Tiro, nu trebuie să-mi mai spui aşa, ţi-am mai zis asta de nu ştiu câte ori — N-aş şti cum să-ţi spun altfel Obiceiurile de-o viaţă devin parte din noi înşişi, răspunse liniştit secretarul Cicero clătină din cap cu un zâmbet abia schiţat: — Ce este Tiro? — Vizite, domine, o lectică se apropie dinspre stradă şi, dacă vederea nu mă înşală este a lui Titus Pomponius — În sfârşit! Repede, ieşi în întâmpinarea lui şi adu-l la mine Spune servitorilor să pregătească tricliniul Cu siguranţă că o să discutăm la masă Tiro se înclină şi porni către atrium şi uşa de intrare Dar de îndată ce aruncă o privire către stradă, pe faţă îi apăru o expresie de nemulţumire: lectica aflată acum la vreo cincizeci de paşi coti la stânga pe o ulicioară şi nu se mai văzu Cum avea să-i spună stăpânului că prietenul pe care-l aştepta cu nerăbdare îl trădase? Rămase câteva momente pe gânduri la umbra unui laur străvechi aflat într-o latură a intrării, apoi se răsuci pe călcâie pentru a se duce la Cicero ca să-i dea ciudata veste că lectica lui Titus Pomponius, aflată în faţa casei, dispăruse pe neaşteptate ca şi cum ocupantul s-ar fi răzgândit în ultima clipă Pe când voia să intre în casă, îl văzu pe unul dintre servitori ieşindu-i în întâmpinare: — Tiro, bate cineva la uşa din spate Secretarul pricepu de îndată ce se întâmplase: — Du-te şi deschide imediat, răspunse, vin şi eu după tine Din câţiva paşi servitorul ajunse la uşa din dos şi fără a pune întrebări, deschise Tiro, care venea în urma lui, ajunse în faţa lui Atticus şi îl pofti în casă: — Iartă-mă, Titus Pomponius, ştii cât de tonţi sunt servitorii Era clar că despre tine era vorba Urmează-mă, te rog, stăpânul arde de nerăbdare să te vadă Îi deschise uşa biroului lui Cicero, îl invită să intre şi se făcu nevăzut — Te aşteptam cu nerăbdare Tiro i-a poftit în casă şi pe servitorii tăi? — N-a fost nevoie de asta, prietene, răspunse Atticus La ora asta duc lectica goală către casa nepotului meu Am intrat pe jos în curtea din spate Prefer să nu se ştie unde mă duc, chiar dacă toată lumea ştie că suntem prieteni Aşadar, ce se întâmplă? Ultima ta scrisoare lăsa să se înţeleagă fără echivoc că mai numeroase erau lucrurile trecute sub tăcere, decât cele scrise Cicero, care îl îmbrăţişase de îndată ce intrase, se aşezase alături de el: — Mai zăboveşti puţin ca să luăm prânzul împreună? Am poruncit să se pregătească totul — Îmi pare rău, nu pot să rămân, dar trebuia să vin căci mi-am dat seama că aveai nevoie să vorbeşti cu mine — Aşa este, ai dreptate Ascultă-mă: acum câtva timp am primit o scrisoare de la Cassius Longinus Atticus ridică din sprâncene — O scrisoare neobişnuită care, în aparenţă, nu prea are sens sau are unul ascuns — Ce vrei să spui? — Scrisoarea aceea vorbeşte despre nişte lucruri evidente, aşteptate, mă rog, este o scrisoare inutilă, doar dacă nu trebuie înţeleasă într-un anumit fel — N-ar fi exclus — Tu ştii că Tiro, secretarul meu, a pus la punct un sistem stenografie prin care îmi poate transcrie pe loc discursurile atunci când vorbesc în public Este pasionat, în general, de criptografie şi a analizat textul scrisorii cu acest tip de atitudine interpretativă — Şi, ce-a ieşit? — Titus, prietene, ştii că n-am vrut niciodată să te amestec în situaţii care ţi-ar fi putut crea neplăceri Ştiu cum gândeşti şi-ţi respect opţiunile, aşa că n-am să-ţi spun nimic care te-ar putea tulbura Mă limitez să-ţi spun doar că prin aer pluteşte ceva important, simt şi intuiesc asta, chiar dacă nu ştiu exact despre ce este vorba — Nu este greu de presupus Tiro a reuşit să găsească un al doilea sens al acelei scrisori? — Da — Care? Cicero rămase tăcut mult timp, privindu-şi prietenul în ochi Citi în ei seninătate sufletească învăluită într-o oarecare îngrijorare şi afecţiune pe care cuvintele o confirmară de îndată — Am venit pe ascuns la tine pentru că voiam să-ţi dau posibilitatea de a vorbi cu mine fără reţineri Nu mă tem şi tu ştii cât de importantă este prietenia pentru mine Vorbeşte deschis Nu ne ascultă nimeni şi nimeni nu ştie că mă aflu aici — Dacă interpretarea lui Tiro este corectă, şi eu cred că este, se pregăteşte ceva important, un eveniment epocal pentru soarta republicii, în privinţa căruia însă cineva a decis să nu mă informeze Rolul meu ar fi să intervin mai târziu, dacă înţeleg eu bine — Tu eşti omul care a zădărnicit planul subversiv al lui Catilina, chiar dacă, în ceea ce scrie, Brutus atribuie meritul pentru asta socrului său, Cato Şi, cu siguranţă, lucrul acesta nu i-a făcut plăcere lui Caesar Cine îl laudă pe Cato, îl jigneşte pe el Cato a devenit de-acum martir al libertăţii republicane, cel care a preferat să se sinucidă decât să suporte tirania Sunt suficient de aproape de evenimentul epocal despre care îmi vorbeai? — Eşti foarte aproape — Dar nici tu, nici eu nu avem curajul să vorbim despre aşa ceva Cicero lăsă fruntea în jos fără să răspundă şi o vreme Atticus îi respectă tăcerea Apoi continuă să vorbească: — Dacă am observat eu cum trebuie, tu te întrebi dacă ar fi bine pentru tine să accepţi propunerea voalată de a rămâne în afara acestui eveniment, urmând să intervii atunci când planul va fi înfăptuit sau dacă n-ar fi mai bine să-l conduci tu aşa cum ai făcut deja în vremea tentativei de lovitură de stat a lui Catilina — Ai nimerit drept la ţintă, răspunse Cicero Şi este un gând care nu-mi dă pace de mult timp Atticus îşi apropie scaunul de cel al prietenului său şi îl privi ţintă, drept în ochi, de la o distanţă ceva mai mare de o palmă: — Să zicem că, atunci când vorbim despre acest eveniment, tu şi cu mine ne gândim la acelaşi lucru, singurul care poate fi cu adevărat epocal Necazul tău este că acela care îl conduce ar putea fi suficient de incapabil şi de nepriceput încât să provoace dezastre mai grave decât cele pe care voia să le repare În umbra unui stejar măreţ cresc doar nişte ierburi plăpânde şi sensibile, nu-i aşa? — Mă tem că în cea mai mare parte a cazurilor aşa este Există, în orice caz, oameni care, deşi nu-şi manifestă toate capacităţile în acest moment, le păstrează totuşi, şi ar putea constitui o problemă serioasă Atticus suspină: — Când a murit Alexandru, toţi prietenii săi au devenit mari regi I-au ciopârţit imperiul pentru a lua fiecare o bucată din el, după nesfârşite lupte sângeroase — Înţeleg ce vrei să spui şi tocmai ideea asta mă înspăimântă Brutus — Aşa este, Brutus Circulă o vorbă de duh pe socoteala sa Se pare că a rostit-o chiar Caesar Auzind numele acela, Cicero avu o uşoară, dar perceptibilă tresărire Atticus continuă: — Se pare că el ar fi spus „Brutus nu ştie ce vrea, dar vrea din tot sufletul” Zâmbi amar, clătinând din cap, apoi continuă Rămâi pe afară, prietene Mulţumeşte-le zeilor că nimeni nu ţi-a făcut propuneri concrete Eu — Ce? se grăbi să audă Cicero, îngrijorat — Am nişte informaţii bagă de seamă, nimic precis, dar, din punctul meu de vedere, sunt informaţii verosimile Voi căuta să aflu mai multe şi să-mi dau seama dacă există cineva care se gândeşte la vreo funcţie instituţională pentru tine în situaţia în care evenimentul acela s-ar petrece Mai mult de atât nu pot face Nu sunt politician, prietene, mă limitez doar la strădania de a înţelege, dar, dacă te pot ajuta, am s-o fac Pentru moment, să nu faci nicio mişcare şi, dacă se întâmplă ca eu, într-o zi, să descopăr când şi unde se va manifesta pericolul, am să-ţi dau de veste Nu-ţi pot spune acum dacă voi reuşi să vorbesc eu însumi cu tine Mai probabil este că vei primi un mesaj cu sigiliul meu În interior vei putea găsi obişnuita noastră încifrare În ziua aceea să nu pleci de acasă pentru nimic în lume Atticus se ridică în picioare şi Cicero făcu la fel Cei doi se îmbrăţişară Îi unea îngrijorarea pe care o resimţeau amândoi faţă de un moment dificil, vechea prietenie, profunzimea culturii, fidelitatea cu care împărtăşeau acelaşi crez filosofic, regretul pentru dispariţia vechilor valori ale patriei distruse de lăcomia de putere şi de bani, de ură, de resentimente şi de răzbunări Atticus se hotărâse să rămână un spectator detaşat al acelei decăderi, convins, în fatalismul său pacifist că acea componentă haotică a istoriei, preponderentă dintotdeauna, avea să devină tot mai puternică şi că fragilele forţe ale raţiunii umane nu aveau nicio posibilitate de a împiedica ruina Cicero încă mai credea în rolul politicii, dar nu avea curajul şi nici forţa pentru a-l juca el însuşi Se frământa, condamnându-se pentru neputinţa sa, şi trăia cu amintirea măreţiei din vremea gloriosului său consulat, când îl atacase cu vigoare pe Catilina în Senat, îl demascase şi îl obligase să ia calea exilului Îl petrecu el însuşi pe credinciosul său prieten până la uşa care dădea în curtea din spate În prag, înainte de a ieşi în stradă, se opri ca să-şi tragă pe cap gluga mantiei: — Încă un lucru, spuse — Spune — Tu eşti la originea inscripţiilor care apar pe zidurile Romei, îndemnându-l pe Brutus să se arate a fi la înălţimea numelui său? — Nu, răspunse Cicero — Este mai bine aşa, spuse Atticus Şi plecă Romae, in Campo Martis, a d VII Id Mart , hora octava Roma, Câmpul lui Marte, 9 martie, ora unu la amiază Antistius se întâlni cu Silius sub porticul teatrului lui Pompei, terminat de vreo zece ani Nu departe se afla sala în care se aduna provizoriu Senatul până când aveau să se termine lucrările la sediul său din for Se aşezară la o masă din faţa unei cârciumi şi medicul comandă două căni de vin fiert cu miere şi mirodenii — Caesar a primit într-adevăr un mesaj de la Publius Sextius? întrebă Antistius — Da, dar este datat de acum şapte zile — Ai aflat ce spune? — Se referă la contactele şi la informaţiile pe care Caesar le aştepta cu privire la expediţia contra parţilor În privinţa aceasta, lucrurile merg bine Suntem susţinuţi din Anatolia şi Siria, chiar şi în Armenia şi avem lista completă a forţelor noastre dislocate între Danubiu şi Eufrat Comandantul a decis să reunească statul-major pentru a examina împreună şansele de reuşită ale planului de invazie — Acesta era, deci, motivul pentru care aştepta mesajul acela cu atâta nerăbdare — Alte motive nu cred că avea, iar el nu a pomenit de nimic altceva Şi, dacă am înţeles eu bine, este hotărât să-şi pună în aplicare planul Antistius clătină din cap de mai multe ori — Nu reuşesc să înţeleg: nu se simte bine, opera sa nu este terminată, Spania şi Siria nu sunt în totalitate pacificate, iar el porneşte pe mare, într-o aventură cu rezultate nesigure care îl va ţine departe de ţară ani întregi şi l-ar putea costa chiar viaţa O aventură care riscă să fie fără întoarcere Silius bău câteva înghiţituri din vinul său — A mai avut şi alte crize? întrebă Antistius — Nu, după câte ştiu eu Şi sper să nu mai aibă aşa de curând — Asta n-o poate spune nimeni Acum unde este? — La ea Silius îi puse medicului o mână pe umăr: — Profesorul acela de greacă Artemidoros, mi se pare ai reuşit să dai de el? — Mă întâlnesc diseară cu el I-am comunicat că trebuie să-l consult pentru control — Ţine-mă la curent dacă apar ceva noutăţi: este de cea mai mare importanţă — O să fii primul care află, să n-ai grijă În orice caz, nu pleca din Roma, s-ar putea să am în orice clipă nevoie de tine — Nu mă îndepărtez de graniţa oraşului decât dacă îmi ordonă el în persoană — Ai grijă de tine — Şi tu Se despărţiră Antistius se îndreptă către insulă, Silius mai rămase câteva clipe ca să-şi soarbă vinul cu condimente Începuse să bată un vânt rece dinspre miazănoapte şi parcă simţea fiori pe şira spinării, aşa că-şi strânse mantia mai bine pe lângă trup Romae, in Hortis Caesaris, a d VII Id Mart , hora nona Roma, grădinile lui Caesar, 9 martie, ora două după-amiaza — Tu eşti cel mai puternic om din lume Dacă nu faci ceva e pentru că nu vrei să faci acel lucru, nu pentru că nu te lasă cineva sau ceva! Regina ridicase tonul vocii şi roşeaţa din obraji apărea chiar şi de sub fardul care îi netezea tenul Un chip care nu era perfect, cu trăsături exotice, dar deosebit de atrăgător, atracţie pe care cineva o punea pe seama influenţei unei mame indigene, şi un trup de o perfecţiune sublimă pe care prima sarcină nu-l schimbase în rău Caesar se ridică nerăbdător de pe divanul pe care ea stătea întinsă la venirea lui — Am făcut ceea ce am considerat că este drept şi tu ar trebui să-ţi dai seama de importanţa şi de gravitatea deciziilor pe care le-am luat atât pentru tine, cât şi pentru copil L-am recunoscut ca fiu al meu şi ţi-am acordat permisiunea de a-i pune numele meu — Câtă mărinimie! De parcă n-ar fi copilul tău: ce altceva ai fi putut face? — Orice altceva Ai spus-o chiar tu Dar l-am recunoscut: nu numai dându-i numele meu, ci şi punând să ţi se facă o statuie de aur — Aurită, îl corectă, înţepată, regina — Oricum ar fi, este o imagine de-a ta în templul Venerei genitrix Ştii ce înseamnă asta? Templul acela este sanctuarul familiei mele Înseamnă că, născând un fiu al lui Caesar, tu ai devenit parte din el şi că el este recunoscut ca având o descendenţă divină Cleopatra păru să se mai calmeze, se ridică şi ea, veni lângă el şi-l luă de mână: — Ascultă-mă, soţia ta este stearpă şi Ptolemaios Caesar este singurul tău fiu Eu sunt ultima urmaşă a lui Alexandru cel Mare, iar tu eşti noul Alexandru, ba chiar eşti mai mare decât el: ai cucerit Occidentul şi acum eşti pe cale să cucereşti şi Orientul Nimeni de pe lume nu-ţi poate fi egal, atât în trecut, cât şi în viitor Tu vei fi considerat un zeu şi în fiinţa fiului tău se vor reuni două dinastii divine Am auzit că în Senat există un proiect pentru a ţi se permite în mod legal poligamia, astfel încât să ai mai multe soţii ca să poţi avea urmaşi Aşa este? — Este o iniţiativă care n-a pornit de la mine — Deşi ar fi trebuit să fie aşa! strigă Cleopatra, ridicându-şi amândouă mâinile până aproape de faţa sa Caesar făcu un pas înapoi şi o privi în ochii negri şi pătimaşi fără să scoată nicio vorbă — Chiar nu înţelegi? continuă regina Fără legea aceea, fiul tău rămâne un simplu bastard al unei străine Tu trebuie să devii regele Romei şi al lumii şi singurul tău urmaş trebuie să fie fiul tău, un fiu adevărat, sânge din sângele tău De ce ai refuzat coroana pe care ţi-o oferea Antonius în ziua Lupercaliilor? — Pentru că duşmanii mei abia aşteptau un asemenea pretext ca să mă doboare, să-mi răpească sprijinul poporului şi să mă prezinte ca pe un tiran Nu înţelegi asta? La Roma, să fii rege este considerat un lucru de-a dreptul ruşinos şi, în orice caz, oricare dintre magistraţii romani ai provinciilor are la uşa sa o coadă de regi şi prinţi care aşteaptă câteodată chiar şi luni întregi ca să fie primiţi De ce ar trebui Caesar să aspire la o condiţie inferioară aceleia a oricărui dintre guvernatorii săi? Regina lăsă fruntea în jos şi se întoarse cu spatele ca el să nu-i vadă lacrimile de furie şi de umilinţă care îi şiroiau pe obraji Caesar o privi şi îi veni în minte noaptea de intrigi şi trădări de la Alexandria, când Cleopatra îi fusese adusă în secret, înfăşurată într-un covor Noaptea în care era asediat şi orice cale de scăpare îi era închisă, închisă pentru el, cuceritorul Galiei, învingătorul lui Pompei, captiv într-o capcană în care el însuşi se vârâse Şi totuşi, când o văzuse acolo, în faţa lui, îmbrăcată doar cu o rochie dintr-o pânză foarte fină şi transparentă, cu părul pieptănat după moda egipteană, ochii sclipitori marcaţi cu fard negru, sprâncenele incredibil de lungi, sânii impetuoşi, totul dispăruse, armatele care îl asediau fără putinţă de scăpare, capul retezat al lui Pompei, manevrele perfide ale acelor grecotei intriganţi Rămăsese doar ea, superbă şi ispititoare, atât de tânără la trup şi la chip şi atât de perversă în priviri Niciuna dintre femeile pe care le cunoscuse în toată viaţa lui, nici măcar Servilia, iubita dintotdeauna, mama lui Brutus şi sora lui Cato, nu avusese acea lumină tulbure şi tulburătoare în priviri Vocea ei îl făcu să tresară, smulgându-l din vârtejul amintirilor — Ce se va alege de noi, de mine şi de fiul tău? — Fiul meu va fi regele Egiptului şi tu vei fi regentă până în ziua în care el va ajunge la vârsta majoratului, protejată, onorată, respectată — Rege al Egiptului? repetă Cleopatra, de-a dreptul revoltată — Da, regină, răspunse Caesar Şi să fii fericită pentru asta Doar un roman poate guverna Roma şi poate face asta doar atât timp cât va reuşi să-şi dovedească puterea Caesar se simţi apăsat de un gând neplăcut: Cleopatra îşi manifestase faţă de el doar ambiţia Nimic altceva N-ar fi putut spune că s-ar fi aşteptat la iubire din partea unei regine, dar, în momentul acela, se simţea singur Chinuit de îndoieli şi de ameninţări serioase, de gândul la decăderea fizică, de conştiinţa faptului că acela care urcă atât de sus, este sortit să cadă la fel de jos — Trebuie să plec acum, spuse Am să mă întorc să te văd, dacă vrei, cât de curând am să pot Porni către uşă şi un servitor se grăbi să-i deschidă — Există cineva care ar face pentru mine mult mai mult, spuse Cleopatra şi Caesar zăbovi puţin întorcându-se spre ea — Ai observat, cred, cum se uită la mine Marcus Antonius — Nu N-am observat nimic Dar s-ar putea să ai dreptate De aceea el este Antonius, iar eu sunt Caesar VII Romae, in Foro Caesaris, a d VII Id Mart , hora undecima Roma, forul lui Caesar, 9 martie, ora patru după-amiaza Ceremonia de seară se încheiase şi Caesar ieşea însoţit de preoţii care oficiaseră ritualul cuvenit în templul Venerei genitrix Îl văzu pe Silius venindu-i în întâmpinare dinspre coloanele sacre şi se opri sub portic lăsându-i pe preoţi să-şi continue drumul — Unde ai fost? îl întrebă Silius se apropie mai mult: — M-am întâlnit cu nişte prieteni pe lângă teatrul lui Pompei şi am băut ceva împreună cu ei Crezi că Publius Sextius va ajunge şi el la Roma? — Cred că da După socotelile mele, ar trebui să sosească în cel mult una sau două zile — Prin urmare, misiunea lui s-a încheiat — Din punctul meu de vedere, aşa este Dar nu se ştie niciodată Ar putea să mai întârzie din cine ştie ce motiv Ceea ce mă nelinişteşte cel mai mult este aşteptarea Roma are un sistem de şosele şi de comunicaţii cum n-a mai avut nimeni până acum şi totuşi veştile călătoresc încet, prea încet pentru cineva care le aşteaptă Se aşeză pe treptele templului ca să privească lucrările care erau în toi la curie şi, din când în când, îşi înălţa privirea către pâlcurile de nori cenuşii care treceau la mică înălţime pe deasupra oraşului — Abia aştept să plec Politica romană mă apasă — Expediţia nu va fi lipsită de riscuri, replică Silius — Cel puţin, pe câmpul de luptă îi voi avea în faţă pe inamici, iar în jur voi avea numai oameni în care pot avea încredere Aici, nu ştiu niciodată ce gândeşte persoana din faţa mea — Într-adevăr, în luptă fiecare trebuie să aibă încredere în ceilalţi, pentru că viaţa lui depinde de ei — Vezi porticul acesta? Acum câtva timp, o delegaţie a Senatului a venit să mă întâlnească aici Pentru a-mi înşira toate onorurile pe care mi le hotărâseră într-o singură şedinţă Am răspuns că nu trebuiau să-mi mai adauge onoruri şi funcţii, ci să-mi mai ia din ele Silius zâmbi — Ştii ce-au spus? Că eram un nerecunoscător Că nu mă ridicasem în picioare când au venit ei, având, prin urmare, comportarea unui zeu, dat fiind locul acesta, sau a unui rege aşezat pe tron sub porticul unui templu — Am auzit spunându-se asta Dar sunt lucruri care nu pot fi evitate: orice gest de-al tău, chiar şi unul mărunt, chiar unul neglijabil, este amplificat, îi sunt atribuite semnificaţii importante, dacă nu de-a dreptul fundamentale Este preţul pe care orice om trebuie să-l plătească puterii pe care a dobândit-o — Şi, în loc de aşa ceva, motivul era că şi Caesar trebuie să se supună mizeriei omeneşti Ştii de ce nu m-am ridicat? spuse el cu un rânjet Pentru că aveam diaree Consecinţele puteau fi destul de stânjenitoare — Nimeni nu ar crede aşa ceva, să ştii Oricum ar fi, tocmai prin asemenea vorbe vor ei să distrugă imaginea ta în faţa poporului Convingându-i pe toţi că-ţi doreşti să fii rege Caesar lăsă capul în jos şi oftă în tăcere Îşi ţinea braţele sprijinite pe genunchi, ca un muncitor obosit Ridică mai apoi fruntea şi îl privi cu o expresie enigmatică: — Şi tu crezi asta? — Ce anume, că vrei să te faci rege? — Da Ce altceva dacă nu asta? Silius îl privi şi el la rândul său, cu totul surprins: — Doar tu poţi da răspunsul corect, dar sunt diferite comportamente care pot face pe cineva să spună că da Nu şi ultimul de care mi-ai spus, evident — Spune-mi, atunci, care — În ziua Lupercaliilor Caesar oftă din nou, clătinând din cap: — Am mai vorbit despre asta, ţi-am spus cum s-au petrecut în realitate lucrurile Dar, aşa este, nimeni nu crede că n-a fost o punere în scenă organizată de mine Poate că nici chiar tu, Silius — E greu să te gândeşti la altceva, dacă este să fiu sincer În plus, prezenţa Cleopatrei la Roma, împreună cu copilul, este pentru mulţi romani ca o perdea de fum Cicero în primul rând nu poate înghiţi asta Este lesne să te gândeşti că ea a fost aceea care te-a convins să întemeiezi o monarhie ereditară, în cadrul căreia micul Ptolemaios Caesar ar fi un moştenitor natural Forul începea puţin câte puţin să se golească, oamenii părăseau piaţa pentru a ajunge fiecare pe la propriile case, pregătindu-se pentru cină, în special cei care urmau să aibă musafiri Preoţii închideau uşile sanctuarelor, de pe colina Capitoliului fumul unui sacrificiu se înălţa urmând să se confunde cu cenuşiul norilor Coloanele templului Venerei se colorau şi ele în aceeaşi culoare cu a cerului — Nu poţi crede un lucru de felul ăsta: doar un dobitoc ar pune în scenă un asemenea caraghioslâc Cât despre Cleopatra, nu sunt atât de nebun încât să cred că romanii s-ar lăsa guvernaţi de un rege, mai ales de unul străin — Aşa este, comandante Dar ce spui, atunci, despre comportarea lui Antonius? M-am gândit mult timp, întrebarea este crucială pentru că răspunsul implică o judecată de fond în privinţa unuia dintre oamenii cei mai importanţi din rândul celor aflaţi în jurul tău şi pe care este esenţial ca tu să te poţi baza Caesar îl privi de data aceasta aşa cum n-o mai făcuse până atunci, nici măcar după ce Antistius îi spusese deschis ce gândea despre boala sa Silius se simţi cuprins de o adâncă tristeţe pentru că timp de o clipă i se păru că zăreşte consternare şi, poate, chiar teamă în ochii invincibilului său comandant — Ştii? spuse Din când în când am chef să beau bere N-am mai băut de mult timp Silius nu se înşela: când comandantul schimba subiectul aşa, brusc şi ca din senin, însemna că mintea sa voia să scape de gândurile prea neliniştitoare — Bere, comandante? Este o cârciumă la Ostia unde se găseşte una grozavă, neagră cum îţi place ţie, la temperatura potrivită, aceea a pivniţei Dar, având în vedere că nu prea te cred dornic să mergi neapărat acolo, dacă vrei pot să-ţi aduc o amforă mâine la masa de prânz Silius aştepta un răspuns şi nu numai în privinţa berii şi Caesar ştia foarte bine aceasta — Ce ştii tu despre Antonius şi eu nu am habar? întrebă posomorât — Nimic nimic din ce s-ar putea să nu ştii tu Mai degrabă cred că Publius Sextius ar putea — Ar putea să ce? — să caute o posibilitate de a afla câte ceva nou în ceea ce-l priveşte pe Antonius — Ai vorbit cu el despre aşa ceva? — Nu chiar, dar ştiu că are nişte bănuieli şi sunt de părere că nu ar avea pace până când nu va găsi un răspuns convingător — Încerci să-mi spui cumva că Publius Sextius face nişte cercetări despre Antonius din iniţiativa lui? — Dacă îl cunosc eu bine, Publius Sextius ar putea face cercetări asupra oricărui lucru care ar avea de-a face cu siguranţa ta Dar tu, comandante, ce crezi despre asta? Ce crezi despre Marcus Antonius? Despre omul care voia să te facă rege? Acel gest de la Lupercalii, cum ţi-l explici? A fost doar o imprudenţă? O simplă scăpare din vedere? Caesar tăcu mult timp, meditând cum poate că nu o mai făcuse până atunci şi, în cele din urmă, spuse: — S-ar putea ca Antonius să nu fi înţeles ceea ce se întâmpla atunci şi a acţionat din instinct În ultima vreme s-a simţit dat la o parte şi avea, poate, impresia că prin acel gest îşi putea câştiga un merit în ochii mei Este un bun soldat, dar nu se prea pricepe la politică Şi, de fapt, acolo se află totul, în politică să înţelegi ce gândesc adversarii, să le prevezi mişcările şi să ai pregătite contramăsurile — Te-ai descurcat de minune cu obişnuita ta prezenţă de spirit, cea care te-a ajutat să învingi de atâtea ori pe câmpul de luptă — Crezi? Şi totuşi, eu nu ştiu încă în cine pot să am încredere — În mine, comandante, răspunse Silius, privindu-l ţintă în ochi, în ochii aceia cenuşii de şoim care dominaseră câmpurile de luptă şi acum rătăceau prin labirinturile obscure ale Urbei, în Publius Sextius zis „nuiaua”, în soldaţii tăi care te-ar urma chiar şi în infern — Ştiu foarte bine toate astea, răspunse Caesar, şi asta are darul să mă liniştească Şi totuşi nu ştiu la ce să mă aştept Se ridică şi porni să coboare treptele Vântul care se pornise dinspre apus făcea să le fluture cutele hainelor în jurul corpului — Hai, spuse Hai să mergem acasă Romae, in aedibus Marci Junii Bruti, a d VII Id Mart , hora duodecima Roma, casa lui Marcus Iunius Brutus, 9 martie, ora cinci după-amiază Clipocitul abia auzit al ceasului hidraulic era singurul sunet perceptibil din marea casă cufundată în tăcere Era un obiect de un rafinament deosebit, cu siguranţă opera unui meşter din Alexandria Orele erau reprezentate într-un mozaic prin plăcuţe albastre pe un fond albastru, sub forma unor fete: îmbrăcate în alb şi cu sclipiri de aur în păr, cele ale zilei, cu negru şi cu reflexe de argint, cele ale nopţii Se auziră la un moment dat voci din exterior, apoi un zgomot de obloane care se trânteau şi îndată după aceea, de-a lungul unui coridor, răzbătu cel al unor paşi grăbiţi O uşă se deschise, şuieratul vântului pătrunse în casă şi ajunse până la camerele cele mai depărtate O frunză uscată fu purtată de curent până în colţul coridorului unde se opri O femeie nespus de frumoasă ieşi din dormitorul său de la etaj, purtând o cămaşă de noapte uşoară şi mergând în picioarele goale, închise fără zgomot uşa în urma sa şi merse pe galerie până la scara de serviciu de unde se auzeau zgomotele Se aplecă peste balustradă ca să privească dedesubt: un servitor deschisese uşa din spate şi lăsa să intre pe ea un grup de şase sau şapte oameni care mergeau în vârful picioarelor Înainte de a intra în casă, fiecare se întorcea ca să privească în urma lui pe stradă Servitorul îi însoţi pe coridor către biroul stăpânului casei care îi aştepta Cineva apăru în prag ca să-i întâmpine şi servitorul închise imediat uşa în urma lor după care se îndepărtă De pe galerie, femeia intră în camera ei, închise uşa cu cheia şi îngenunche în mijlocul încăperii, îndepărtând cu un stilet o plăcuţă de marmură din pardoseală În lăcaşul plăcuţei apăru un mic dop de lemn având în centru o sfoară Femeia trase de ea şi se deschise un chepeng minuscul Apropie de el un ochi şi putu vedea ce se întâmpla în camera de dedesubt, biroul lui Marcus lunius Brutus Primul care vorbi fu Pontius Aquila Era încordat, refuza să se aşeze în ciuda invitaţiilor repetate ale stăpânului casei: — Brutus, spune-ne, prin urmare, ce ai hotărât? Cel întrebat se aşeză cu un calm ostentativ: — Să aşteptăm răspunsul lui Cicero — Ducă-se în infern Cicero, izbucni Tillius Cimbrus Ăla nu ştie altceva decât să trăncănească Ce nevoie avem de el? Nu avem nevoie de alte adeziuni Câţi oameni sunt necesari ca să ucizi unul singur? Interveni Publius Casca: — Dar nu s-a hotărât deja să-l ţinem departe de treaba asta a noastră? Nu este potrivit pentru aşa ceva, n-are sânge în vine Brutus încercă din nou să ia controlul asupra discuţiei: — Potoliţi-vă: pripeala nu este un sfetnic bun Vreau mai întâi să fiu sigur de susţinerea lui Cicero Şi, desigur, nu pentru că ar fi în stare să mânuiască un pumnal Se bucură de un prestigiu enorm în Senat Dacă planul nostru va reuşi, trebuie să avem în vedere mai ales ce va urma după aceea Şi pentru a menţine controlul după aceea, contribuţia lui Cicero este fundamentală — Pământul începe să ardă sub picioarele noastre, replică iarăşi Casca Trebuie să acţionăm imediat — Casca are dreptate, spuse Pontius Aquila Am impresia că, în momentul acesta, Caesar îşi asmute copoii Este suficient să scape careva o vorbă, să se trădeze cu o privire, să se sperie şi să-şi piardă cumpătul că suntem terminaţi cu toţii Timpul trece în defavoarea noastră — Spune mai exact ce ştii, de fapt? întrebă Brutus — Caesar face cercetări în zonele periferice, prin intermediul celor mai credincioşi oameni ai lui, astfel că, pentru moment, noi ne putem simţi în siguranţă aici, în capitală Este tehnica laţului: se strânge cu fiecare zi care trece până când ajunge să ne stranguleze Trebuie să lovim imediat Glasurile lor se auzeau înăbuşit la etaj, sub forma unui murmur confuz cu câteva pasaje mai puternice care se desluşeau mai bine, astfel că femeia se mişca mereu în jurul orificiului din pardoseală căutând un punct mai favorabil atât pentru a auzi cât şi pentru a vedea Din nou răsună vocea lui Marcus Brutus, cu un ton batjocoritor: — Oamenii săi cei mai de încredere suntem noi, nu-i aşa? Casca nu avea chef de glume: — Dacă nu te simţi astfel, mai bine ai spune-o clar Femeia din camera de sus avu o tresărire, ca şi cum ar fost lovită cu ceva — Eu spun întotdeauna adevărul, îi replică Brutus, şi tu nu-ţi poţi permite să insinuezi nimic — Gata! strigă Casca Situaţia devine de nesuportat Suntem mulţi, mult prea mulţi Cu cât suntem mai mulţi, cu atât probabilitatea ca vreunul să cedeze şi să se lase cuprins de panică este mai mare Se întoarse către Aquila Ce voiai să spui cu „zone periferice”? — Am aflat, răspunse cel întrebat, că începând de la sfârşitul lunii trecute se află la Modena Publius Sextius, centurionul care i-a salvat viaţa lui Caesar în Galia şi merge peste tot ca să pună întrebări ciudate La Modena, întâmplarea face să se afle unul dintre cei mai buni informatori care se pot găsi în zilele noastre Este un tip care nu are scrupule să vândă informaţii oricui îi cere, fără a ţine seama de convingerile clientului şi nici de prieteniile sale politice Totul cu condiţia să fie bine plătit — Iată ce înţeleg prin oameni de încredere, spuse Aquila Publius Sextius este invincibil Nu este om, este o stâncă Şi dacă a fost rechemat de Caesar, înseamnă că n-are încredere în niciunul dintre voi Şi s-ar putea ca Publius Sextius să nu fie singurul În camera de jos se lăsă o tăcere grea ca plumbul Cuvintele lui Pontius Aquila îi amintiseră fiecăruia dintre ei că existau şi oameni pentru care fidelitatea faţă de propriile principii şi faţă de prieteni era o atitudine fundamentală şi de nezdruncinat a spiritului, oameni care nu puteau face compromisuri, caracterizaţi printr-o corectitudine absolută Niciunul dintre cei adunaţi acum în casa lui Brutus, nu refuzase, în schimb, favorurile, ajutorul, iertarea omului pe care se pregăteau să-l ucidă şi aceasta dădea naştere, la unii mai mult, la alţii mai puţin, unei stânjeneli profunde, combinată cu ranchiuna, o ruşine care, pe măsura trecerii zilelor, devenea tot mai greu de îndurat De fapt, deşi fiecare dintre ei găsea motivaţii nobile pentru gestul pe care se pregătea să-l săvârşească, cum ar fi eliberarea de sub apăsarea tiraniei, ca fidelitatea – acesta era cuvântul – faţă de republică, de fapt, odată cu trecerea orelor şi a zilelor motivul adevărat, dominant, care le întrecea pe celelalte, ieşind la suprafaţă ca un mărăcine din iarba frumos crescută de pe o pajişte, era revolta de a-i datora viaţa, salvarea, averile, când totul era pierdut, când îşi dăduseră seama că jucaseră o partidă dinainte pierdută — Cred că ar fi bine să ne grăbim puţin Am putea s-o facem chiar şi mâine Eu unul sunt pregătit, spuse Aquila — Şi eu cred că, de fapt, cu cât o facem mai repede, cu atât este mai bine, spuse Casca, din ce în ce mai agitat Brutus îi privi în faţă pe fiecare dintre ei: — Am nevoie să ştiu dacă vorbiţi doar în numele vostru sau dacă îi reprezentaţi şi pe ceilalţi — Să spunem că majoritatea este de acord, răspunse Aquila — Dar eu nu, îi replică Brutus Atunci când se ia o hotărâre, ea trebuie menţinută, oricare ar fi preţul Dacă vor fi riscuri, le vom înfrunta cu toţii — În plus, remarcă Cimbrus, încă nu ştim care ar putea fi reacţia lui Antonius şi a lui Lepidus Ei doi ar putea deveni periculoşi În clipa aceea, Brutus simţi că un fir de nisip abia palpabil căzuse pe jos lângă picioarele lui şi îşi ridică din instinct privirile către tavan, la timp ca să surprindă ceva mişcându-se Se auzi zgomot de paşi de-a lungul coridorului dinspre uşa care dădea în stradela din spatele casei şi, la câteva clipe după aceea, la intrarea în biroul lui Brutus apăru faţa suptă şi palidă a lui Cassius Longinus Îi urmau îndeaproape Quintus Ligarius, Decimus Brutus şi Caius Trebonius, ultimii fiind doi dintre cei mai mari generali ai lui Caesar — Cassius, exclamă Cimbrus când îl recunoscu, tocmai mă întrebam pe unde umbli de nu apari Cassius părea şi el nu mai puţin alarmat decât Casca: — Lepidus, după cum ştiţi şi voi, a debarcat ieri dimineaţă pe insula Tiberină ca să se instaleze acolo Deasupra pretoriului au fost înălţate însemnele comandantului Asta înseamnă un singur lucru: cu siguranţă, Caesar are o bănuială, dacă nu cumva mai multe Ar fi cazul să acţionăm mai devreme — Asta spuneam şi noi înainte de a veni tu, fură de acord Casca şi Pontius Aquila — Nu, răspunse hotărât Brutus, nu Menţinem data fixată Nu mai discutăm despre asta Şi, de fapt, chiar ne ajută să avem puţin timp la dispoziţie ca să vedem ce au de gând Lepidus şi Antonius — Lepidus şi Antonius nu sunt proşti şi o să se orienteze din mers, răspunse Cassius Dacă dai în cioban, oile se risipesc — Oile? replică Trebonius N-am impresia că Antonius ar putea fi considerat oaie Şi nici Lepidus Sunt nişte luptători şi au făcut nu numai o dată dovada curajului şi destoiniciei lor — În plus, adăugă Casca, ca să aflăm intenţiile lor ar însemna să lărgim mai târziu cercul celor care ştiu de planurile noastre şi astfel va creşte pericolul de moarte al scăpării unor informaţii importante Eu aş zice să renunţăm la aşa ceva Este prea periculos Brutus dădu să-i răspundă, dar Cassius îl opri cu o privire care voia să spună „N-are rost să mai insişti” — Poate că Brutus are dreptate, spuse mai apoi Câteva zile în plus sau în minus nu înseamnă mare lucru Trăim într-o atmosferă de mare nelinişte şi de aceea tindem să exagerăm orice, să ne îngrijorăm pentru pericole care probabil că nu există sau cel puţin nu există deocamdată Haideţi să menţinem data fixată Ar fi prea complicat s-o schimbăm Eu voi mai avea nişte întâlniri importante care sper să înlăture o mulţime de îndoieli din calea noastră Ceea ce contează este ca voi să fiţi hotărâţi, ca noi toţi să fim astfel, siguri că ne aflăm sub semnul dreptăţii, ştiind bine că tot ceea ce ne pregătim să facem este sacrosanct După ce totul se va termina, ne vom simţi uşuraţi de o povară care apăsa pe conştiinţa noastră de oameni liberi Nicio îndoială, nicio şovăială, nicio incertitudine Dreptatea este de partea noastră, la fel legea şi tradiţia strămoşilor care ne-au făcut mari şi neînvinşi Caesar şi-a clădit triumful pe sângele concetăţenilor săi masacraţi la Munda: este un sacrilegiu care trebuie plătit cu viaţa Ieşi mai în faţă Caius Trebonius care până în momentul acela ascultase în tăcere cuvintele înflăcărate ale lui Cassius Era un veteran al războiului galic, deţinuse comanda asediului Marsiliei şi condusese represiunea din Spania cu trei ani înainte, împotriva forţelor lui Pompei: — Las-o baltă, Cassius, spuse, scuteşte-ne de îndemnurile tale patriotice Noi toţi am fost camarazii lui credincioşi sau executanţii credincioşi ai ordinelor sale, noi toţi am acceptat numirile de pretori, chestori, tribuni ai poporului, unii dintre voi au fost graţiaţi de el, dar nu şi-au luat viaţa aşa cum a făcut Cato Quintus Ligarius a fost graţiat chiar de două ori: un adevărat record Unde eşti, Ligarius? Arată-ţi faţa, să te vedem cu toţii Cel în cauză ieşi mai în faţă, cu o expresie posomorâtă — Şi ce-i cu asta? spuse Am rămas credincios convingerilor mele Nu i-am cerut lui Caesar să mă ierte: el a fost cel care mi-a cruţat viaţa — Ar fi cruţat-o şi pe aceea a lui Cato dacă l-ar fi întâlnit, dar el a preferat să se sinucidă decât să se pună într-o astfel de situaţie Spuneţi-mi, prieteni, poate vreunul dintre cei de faţă să susţină că a fost animat de nobilele intenţii pe care Cassius ni le-a înşirat mai devreme? Sunt, oare, acelea adevăratele intenţii bune? Eu nu cred că sunt Şi, cu toate astea, noi toţi vrem să-l vedem mort Unii pentru că îi erau credincioşi lui Pompei şi Pompei nu mai este în viaţă, a fost ucis Şi nici măcar de mâna sa, ci de aceea a unui bandit egiptean mărunt, o paiaţă care n-ar fi rezistat nici trei zile fără aprobarea noastră Alţii, pentru că se gândesc că trebuie să apere legalitatea republicană, dar fiecare dintre noi are un motiv mai profund şi mai adevărat Fiecare dintre noi gândeşte că el nu merită să aibă tot ce are, că ne datorează nouă totul, că fără noi n-ar fi reuşit să facă nimic Că el are gloria, iubirea celei mai fascinante femei din lume, puterea asupra întregului pământ, în timp ce nouă ne rămân doar fărâmiturile care cad de la masa lui, suntem ca nişte câini cărora le aruncă oasele rămase de la ospăţul său Acesta este motivul pentru care el trebuie să moară! Nimeni nu mai scoase vreo vorbă, nici Casca, numit pretor cu un an înainte, nici Cassius Longinus pe care Caesar îl primise printre ofiţerii armatei sale după ce luptase împotriva lui în bătălia de la Pharsalos, nici Ligarius cel graţiat de două ori, nici Decimus Brutus care aştepta să fie numit în scurt timp guvernator în provincia Cisalpină şi care tăcea, înnegurat la faţă, nici vreun altul Marcus Iunius Brutus, care poate că ar fi trebuit să spună ceva, tăcu pentru că se simţea supravegheat de ochiul acela din mijlocul tavanului Ştia cine îl privea de acolo Ochiul acela scrutător, sclipind cu o lumină aproape nebunească, era al Portiei, soţia sa, fiica lui Cato, eroul republican care se sinucisese la Utica ca să fie nevoit să accepte clemenţa tiranului Porţia pe care el ar fi vrut s-o ţină departe de tot ce uneltea el, deşi mai devreme intuise şi apoi aflase totul Îşi amintea bine ce se petrecuse cu câteva zile înainte, când ea apăruse în faţa lui, în toiul nopţii, în timp ce el nu reuşea să adoarmă, chinuit de propriile sale gânduri, remuşcări şi coşmaruri, îndoieli şi spaime Uşa biroului său era deschisă şi o putea vedea în cealaltă parte a atriumului, venind spre el Desculţă, părea să plutească prin aer, se mişca asemenea unei fantome, albă în lumina slabă a singurei lămpi Era nespus de frumoasă Purta o cămaşă de noapte uşoară, deschisă în părţi Şi coapsele, albe, perfecte, ca sculptate în fildeş, şi genunchii delicaţi, de adolescentă, se descopereau la fiecare pas care o apropia tot mai mult de el Ţinea în mână un stilet şi avea în ochi acea lumină, fixă şi tremurătoare în acelaşi timp, lumina febrilă a unei exaltări nu cu mult diferite de nebunie — De ce îmi ascunzi ceea ce pui la cale? — Nu-ţi ascund nimic, draga mea — Nu minţi, ştiu că îmi ascunzi ceva important — Te rog, nu mă mai chinui aşa — Ştiu care este motivul: sunt o femeie Crezi că dacă aş fi supusă la torturi aş dezvălui numele tovarăşilor tăi Nu-i aşa? Brutus clătinase din cap şi nu spusese nimic, pentru a-şi ascunde ochii în lacrimi — Şi totuşi, te înşeli Sunt puternică, ştii? Sunt fiica lui Cato şi am acelaşi caracter ca el Rezist la durere Nimeni nu m-ar putea obliga să spun ceva dacă eu nu vreau Stiletul sclipea în mâna ei ca o nestemată blestemată Brutus o privea ca vrăjit — Uite! exclamase femeia şi îndreptase vârful stiletului spre ea Brutus strigase „Nu!”, alergând către ea, dar Porţia îşi înfipsese deja stiletul în coapsa stângă, mişcându-i vârful în interiorul rănii ca să-i sfâşie şi mai tare carnea Sângele ţâşnise din belşug şi el căzuse în genunchi în faţa ei, îi smulsese arma din mână şi-şi apropiase gura de rana aceea înfiorătoare, încercând să oprească sângele cu limba, plângând în hohote Îl trezi la realitate vocea lui Trebonius care exclamă: — Ziua încheierii socotelilor rămâne cea pe care am hotărât-o: Idele lui martie! VIII In monte Appennino, taberna ad Quercum, a d VII Id Mart , hora duodecima Munţii Apenini, taverna „La Stejar”, 10 martie, ora cinci după-amiază Omul cu mantia cenuşie ajunse asudat şi cu calul sleit de puteri, cu ochii holbaţi de frica fulgerelor şi a tunetelor, atât de puternice că muntele întreg părea să tremure Un vânt furios şuiera printre crengile golaşe ale stejarilor centenari, smulgând de pe ele ultimele frunze uscate şi ducându-le departe ca să se învârtejească în capătul văii cufundate în beznă Deasupra, pistele înzăpezite se distingeau cu greu pe fondul cerului acoperit de nori negri Se trezi pe neaşteptate în faţa cârciumii, după o curbă a drumeagului şi opri brusc calul ca să nu se izbească de poarta deja închisă din cauza apropierii furtunii şi a întunericului serii Un alt fulger lumină timp de câteva clipe calul şi călăreţul, proiectându-le umbra pe pământul deja izbit de primele picături mari de ploaie Un miros de praf stropit plutea prin aer, amestecat cu izul metalic al fulgerelor care brăzdau bolta cerească Călăreţul sări jos şi bătu de mai multe ori în uşă cu mânerul sabiei Alături de clădire, stejarul străvechi care dădea nume acelui loc îşi întindea crengile noduroase până la acoperişul hanului Veni să deschidă un grăjdar care apucă hăţurile calului şi-l acoperi imediat cu o pătură Omul cu mantia cenuşie intră şi închise uşa, trăgând apoi şi zăvorul, ca şi cum ar fi fost de-al casei şi se duse singur către sala de mese, în timp ce ploaia începea să cadă torenţial umplând în câteva clipe toate scobiturile din pavajul de piatră al curţii Interiorul locantei era ca o vizuină plină de fum, bârnele cioplite grosolan susţineau un tavan jos şi, din mijloc, de pe o vatră rotundă urca o coloană de fum şi de scântei către o deschizătură din acoperiş prin care cădeau picături mari din ploaia de afară, făcând să sfârâie jarul încins Un bătrân, cu barba lungă şi cu ochii înceţoşaţi de cataractă, amesteca agale cu o lingură de lemn fiertura care clocotea într-un ceaun Proaspătul venit îşi scoase mantia deja udă şi o puse pe spătarul unui scaun, aproape de foc — Avem nişte turtă de grâu arnăut şi vin roşu, hârâi bătrânul fără să se întoarcă — N-am timp să mănânc, răspunse celălalt Trebuie să ajung cât se poate de repede — Nevăstuică, tu eşti, dacă nu mă-nşel — Nu mai vezi aproape deloc, dar auzi încă destul de bine — Ce vrei? — Să ajung la casa cu chiparoşi în cea mai mare viteză posibilă Este o chestiune de viaţă şi de moarte — Avem un cal bun, Nevăstuică, al tău o fi obosit tare — Nu mă ţine în loc prea mult Ştii vreun alt drum? — Scurtătura — Nu-i suficient Cel mai rapid drum dintre toate — E scump — Cât? — Două mii — Am la mine mai puţin de o treime din banii ăştia, dar dacă îmi arăţi drumul o să ai dublu după ce se termină povestea asta — De ce atâta grabă? — Vrei banii sau nu? Îţi promit că o să ai patru mii la sfârşit — S-a făcut Nevăstuică scoase o pungă de la cingătoare — Ţi-i răstorn pe masă sau ne tragem mai la o parte? întrebă Bătrânul lăsă lingura în ceaun şi îl conduse către cămara abia luminată de o lampă afumată în care ardea seu de oaie Nevăstuică răsturnă conţinutul pungii pe masă: erau numai monede de argint aproape noi care circulaseră foarte puţin — Numără-i Sunt cinci sute sau ceva mai mult Păstrez pentru mine doar cât îmi trebuie neapărat, dar hai să rezolvăm treaba, fir-ar să fie! Bătrânul se întoarse în încăperea principală, urmat de Nevăstuică şi-l chemă pe grăjdar, în timp ce oaspetele său îşi lua mantia, nu mai puţin udă decât la venire, dar, în orice caz, oarecum mai caldă şi ieşiră în curte întâmpinaţi de un tunet care părea să prevestească prăbuşirea bolţii cereşti — Calul n-o să-ţi fie de folos, spuse bătrânul fără să tresară Am să-l ţin eu ca o garanţie pentru ce-mi datorezi — Dar ce faci cu atâta bănet? îl întrebă printre dinţi Nevăstuică între un tunet şi altul — Uite-aşa, îmi place să mă joc cu ei, răspunse bătrânul Servitorul le deschidea calea ţinând un felinar suficient de sus ca să lumineze o cărare întortocheată şi plină de frunze uscate muiate de ploaie Petecul roşiatic de lumină trimitea pe trunchiurile şi pe crengile stejarilor bătrâni şi ale castanilor contorsionaţi reflexe însângerate Bătrânul înainta cu paşi siguri pe pământul alunecos, ca unul care îi cunoştea toate obstacolele şi toate scobiturile Dădea impresia că putea merge chiar şi cu ochii închişi, conducându-se mai mult datorită degetelor încovoiate de la picioare, decât după lumina aproape stinsă a ochilor Ajunseră în faţa unei stânci acoperite cu muşchi şi cu tulpinile unor plante agăţătoare Servitorul dădu într-o parte crengile unui păducel lăsând să se vadă o crăpătură în piatră Cei doi intrară prin ea Apăru o galerie îngustă şi, la capătul ei, se zăreau mai multe trepte săpate în piatră, tocite de timp şi de picăturile de apă Începură să coboare, sprijinindu-se cu mâinile de pereţi, pas cu pas Scara deveni tot mai abruptă şi mai neregulată, dar dificultatea coborârii era oarecum atenuată acum de o frânghie groasă care trecea prin nişte găuri făcute în locuri ieşite mai mult în relief Din măruntaiele pământului se auzea zgomotul unei căderi de apă şi, curând, galeria se lărgi dând într-o cavernă cu solul nisipos străbătut de un râuşor subteran care curgea năvalnic printre bolovani golaşi şi stânci mari de calcar — Ăsta duce la un râu care se varsă în Arno, spuse bătrânul arătând către cursul de apă Nevăstuică îl privi îngrozit — Nu asta voiai? întrebă bătrânul Nu-ţi trebuia un drum secret? — În cât timp ajung acolo? întrebă Nevăstuică cu spaimă în priviri — Depinde de tine — Dar ce vrei să spui? Nu este şi o barcă? — Când o să ieşi din nou sub cerul liber O s-o găseşti printre sălciile de pe malul stâng Nevăstuică nu reuşea să-şi ia ochii de la apa care, în lumina slabă a felinarului, părea violentă şi ameninţătoare ca apa Styxului Chipul bătrânului, brăzdat de riduri şi încadrat de o barbă stufoasă, semăna cu acela al lui Caron Privi din nou la apa care se zbătea înspumată printre stâncile ascuţite, murmurând înspăimântat: — Dar asta este adevărată nebunie — Nu eşti obligat, spuse bătrânul Pot să-ţi înţeleg şovăiala Ne întoarcem sus, dacă vrei: am să-ţi dau un cal bun şi bine dresat, în stare să meargă pe scurtătură Nevăstuică nu reuşea să-şi desprindă privirea de la vârtejul acela înspumat, ca şi cum ar fi fost vrăjit: — O să sfârşesc zdrobit de stâncile alea, şoptea mereu, aşa, în întuneric sau am să mor de frig — Destul de mulţi dintre cei care se încumetă reuşesc, bolborosi bătrânul — Şi ceilalţi îşi lasă pe aici pielea, replică Nevăstuică Bătrânul ridică din umeri de parcă voia să spună „Ei şi?”, iar Nevăstuică se simţi mai prost decât îşi putea închipui cineva pentru că plătise atât de mult ca să cumpere o călătorie către Hades Dar, în mod evident, spaima sa nu se putea compara cu teama şi mai mare de cineva în faţa căruia ar fi trebuit să răspundă pentru un eventual faliment În cele din urmă, oftând din greu, începu să coboare prin apă ţinându-se cu mâna de stâncile în relief de pe margini Se luptă câteva clipe cu curentul, apoi, încetul cu încetul, se lăsă purtat de viteza apei şi dispăru în beznă, înghiţit de golul de sub munte In Monte Appennino, Caupona ad Silvam, a d VI Id Mart , prima vigilia Munţii Apenini, cârciuma „Codrul”, 10 martie, ora opt seara Publius Sextius înainta la galop pe drumul care se aşternea pe fundul văii, ca să urce mai apoi pe culme Urma itinerarul indicat de Nebulus de-a lungul unei şosele care părăsea Emilia pentru a traversa lanţul muntos pe la miazăzi, către Etruria Apărea şi dispărea printre copacii pădurii, scăldat din când în când în lumina orbitoare a fulgerelor Când drumul începu să urce, îşi încetini cursa ca să nu ucidă calul şi, din când în când, îl lăsa la pas ca să-şi recapete suflul Era un animal blând şi drumeţul suferea pentru că trebuia să-l oblige la un efort atât de mare, să-i rişte viaţa pentru a câştiga acea întrecere aproape disperată cu timpul Începu să cadă o ploaie deasă şi furtuna izbucni cu toată forţa exact când, undeva în faţă, se vedea mansio, şi-şi dădu seama că nu mai avea mult şi animalul pe care-l călărea s-ar fi prăbuşit sub el Avu impresia că unul dintre soldaţii de gardă îl recunoscuse — E ceva care nu-ţi place, soldat? îl întrebă pe când descăleca şi se îndrepta cu calul spre grajd — Nu, răspunse legionarul Mi se părea că ne-am mai văzut pe undeva — Ai dreptate Eşti dintr-a Treisprezecea, nu-i aşa? — Pe toţi zeii! exclamă soldatul Asta înseamnă că eşti — Centurionul de linia întâi Publius Sextius, răspunse ofiţerul apărând în faţa lui înfăşurat în mantie Soldatul îl salută cu respect — Pot să-ţi fiu de folos cu ceva, centurionule? Aş fi onorat să te ajut Nu se poate ca vreun soldat dintre cei care au luptat în armata din Galia să nu te cunoască pe tine şi isprăvile tale — Da, băiete, răspunse Publius Sextius Am nevoie să mă odihnesc vreo două ore în timp ce oamenii de aici îmi schimbă calul şi îmi pregătesc ceva de mâncare Fii cu ochii în patru şi dacă se întâmplă să apară careva, anunţă-mă imediat, mai ales dacă este unul care pune prea multe întrebări Ai înţeles? — Poţi să contezi pe mine, centurionule Pe aici nu trece nici aerul fără permisiunea noastră Odihneşte-te fără grijă O să am ce le povesti nepoţilor la bătrâneţe: pe toţi zeii, Publius Sextius în persoană, cel poreclit „nuiaua” Parcă nici nu-mi vine să cred una ca asta! — Mulţumesc, n-o să-ţi pară rău Mi-ai făcut un mare serviciu şi am să-mi amintesc asta Cum te cheamă, băiete? — Mă numesc Bebius Carbone, răspunse soldatul, înţepenind în salutul militar regulamentar — Foarte bine, ţine ochii larg deschişi, Bebius Carbone Este o noapte tare urâtă Un alt soldat îi luă calul şi îl duse la grajd Cu mantia trasă peste cap ca să-l apere de ploaie, Publius Sextius ajunse la uşa cârciumii şi intră Era extenuat, dar două ore de somn aveau să-i fie suficiente pentru a porni din nou la drum sau cel puţin aşa spera Hangiul îi ieşi în întâmpinare — Probabil că te grăbeşti tare mult, prietene, dacă vrei să pleci mai departe într-o noapte ca asta Dar acum te afli în grija noastră, aşa că poţi fi liniştit — Mă tem că lucrurile nu stau astfel Pregăteşte-mi ceva pentru cină şi trezeşte-mă peste două ore O să mănânc şi apoi plec la drum din nou Tonul vocii era hotărât, chiar poruncitor, privirea şi ţinuta impunătoare a călătorului inspirau teamă şi respect Hangiul nu mai spuse nimic, îl conduse pe oaspete la etaj şi se duse la bucătărie ca să pregătească cele necesare pentru cină Afară, vântul se înteţea şi ploua cu găleata, dar temperatura coborâse mult şi, pe măsură ce timpul trecea, măzărichea se amesteca treptat cu apa, acoperind pământul cu o pătură alburie Când Publius Sextius se trezi, ploaia încetase cu totul şi ningea acum cu fulgi mari Centurionul deschise fereastra şi privi afară În lumina celor două felinare aprinse ca să lumineze porţiunea de curte din faţa intrării, se puteau vedea fulgii mari şi albi învârtejiţi în rafalele crivăţului, iar trunchiurile şi crengile copacilor se acopereau treptat cu un văl alb care creştea în grosime aproape văzând cu ochii În cameră era cald datorită vaselor cu jăratic încins şi a vetrei care, de jos, încălzea pereţii şi tavanul Publius Sextius suspină la gândul că va ieşi din nou în frig şi va porni la drum pe şoseaua înzăpezită, în toiul nopţii Hangiul veni la puţin timp după aceea ca să-l trezească şi să-l anunţe că era gata cina, dar văzându-l deja treaz, nu se putu abţine să nu facă unele recomandări: — Eşti sigur că vrei să pleci mai departe? Eu zic că asta-i o nebunie, prietene Să pleci la drum pe o vreme câinoasă ca asta cine te obligă să facă aşa ceva? Lasă-te păgubaş Ascultă-mă pe mine Acum mănânci, mai bei şi un pahar de vin bun şi te vâri din nou în patul cald Mâine te scol eu devreme, de îndată ce se luminează de ziuă şi poţi porni liniştit la drum Acum te-ai putea rătăci prin întuneric, înotând prin toată zăpada asta şi tot timpul pe care l-ai câştiga ar fi pierdut fără rost — Ai dreptate, răspunse Publius Sextius Am nevoie de o călăuză — O călăuză? Cred că nu ştiu nu ştiu dacă am aşa ceva — Ia ascultă, prietene, eu nu mă distrez călătorind în condiţiile astea şi nici nu am timp de pierdut M-ai înţeles? Găseşte-mi o călăuză sau poţi să dai de necaz Am ordin scris de prioritate absolută M-ai înţeles bine? — Da, cum să nu, te-am înţeles Am să văd dacă-ţi pot găsi pe cineva care să te conducă până la următorul punct de popas Dar, dacă ajungeţi într-o prăpastie, numai pe tine va trebui să te blestemi — Asta am înţeles-o deja Mănânc rapid ce se găseşte Între timp, vezi să fie totul gata Hangiul merse cu el jos, bombănind, şi luminându-i drumul cu felinarul Îl pofti să se aşeze la masă, îi puse în faţă carne de miel cu linte şi plecă bombănind mai departe Publius Sextius începu să mănânce Carnea era bună, lintea gustoasă, cât despre vin, băuse altele mult mai proaste O masă caldă era tot ce-i trebuia ca să poată porni la drum La fiecare înghiţitură calcula cât timp ar fi putut câştiga prin plecarea aceasta la drum, se gândea dacă nu cumva hangiul avea dreptate şi nu ar fi fost mai bine să plece a doua zi, dar după ce înghiţi ultimul dumicat şi sorbi ultima înghiţitură de vin, era deja sigur că luase cea mai bună decizie Îşi aruncă mantia pe umeri şi ieşi Curtea era complet albă Un grăjdar îi aduse afară calul cu bagajul legat la spatele şeii şi lângă el era altcineva care trebuia să fie o călăuză: un bărbat de vreo cincizeci de ani cu o mantie de pânză cerată pe umeri şi o glugă pe cap Un chip ca de piatră, în aparenţă inexpresiv Ţinea în mâna stângă o torţă aprinsă pentru a lumina drumul Alte trei sau patru erau legate la oblâncul şeii, de rezervă Acum, de gardă erau doar doi legionari Niciunul dintre ei nu era Bebius Carbone — Îmi pare rău că-ţi fac necazuri, prietene, îi spuse Publius Sextius călăuzei, dar sunt grăbit şi trebuie să câştig timp Fă-mi serviciul acesta şi o să fii bine plătit Trebuie doar să-mi arăţi drumul până la următorul punct de popas după care te vei putea întoarce aici Omul dădu din cap fără să spună nicio vorbă şi încălecă Publius Sextius făcu la fel, atinse cu călcâiele coastele calului şi ieşi pe poartă Cei doi legionari îl salutară milităreşte pe cel de-al doilea călăreţ care le răspunse şi el printr-un salut de militar Îl lăsară să treacă şi închiseră poarta în urma lui De îndată ce se aflară dincolo, fură izbiţi în plin de vifor şi de zăpada care devenea tot mai abundentă Publius Sextius se apropie de tovarăşul său care până atunci nici nu deschisese gura: — Cum te cheamă, prietene? — Sura — Pe mine Publius Putem pleca Sura porni înainte la pas deschizând calea şi luminând-o cu torţa Publius Sextius mergea pe mijlocul drumului în urma lui, întorcându-se din când în când ca şi cum ar fi avut impresia că erau urmăriţi Drumul urca şi şerpuia de-a lungul unui povârniş tot mai abrupt, printr-o pădure de stejari şi de castani verzi datorită muşchiului şi albi de zăpadă Nu se vedea nicio urmă a prezenţei omului, dar raza de lumină pe care o dădea torţa fumegătoare a lui Sura era destul de redusă Publius Sextius îşi dăduse imediat seama că omul care-i servea de călăuză nu era dispus să vorbească, aşa că nu mai insistă Se limita să-l întrebe doar ce era neapărat necesar, de fiecare dată când trebuia, primind ca răspuns din partea lui doar nişte mormăieli de aprobare sau de negare Încerca, oricum, să-i ţină mintea ocupată cu gânduri, reflecţii, planuri Intenţia sa era doar să ajungă lângă Caesar, la timp pentru a porni cu el în expediţia din Orient despre care auzise spunându-se lucruri extraordinare, planuri grandioase, mai mult decât îndrăzneţe Îl urmase în Galia şi în Spania, avea să-l urmeze în Mesopotamia, în Ircania, în Sarmaţia şi oriunde ar fi fost nevoie de el Ar fi mers cu el până la capătul lumii Se gândea că numai Caesar era omul care putea salva lumea sa El pusese capăt războaielor civile, el propusese tuturor adversarilor o reconciliere, el gândea că Urbis trebuia să coincidă cu Orbis, confundându-se astfel ideea de Roma cu ideea de lume întreagă, pentru că singura capabilă să guverneze specia umană era aceea care avea în Roma emblema şi forţa Îi înţelegea pe inamici, popoarele care luptaseră pentru a-şi salva independenţa, le admirase vitejia, dar era, pe de altă parte, sigur că victoria unora asupra altora era prevăzută de soartă Nu numai o dată avusese ocazia să stea de vorbă cu el şi rămăsese uimit de expresia ochilor, de senzaţia de hotărâre şi de forţă pe care o emana privirea lui Privirea unui prădător, nu a unui ucigaş Era chiar sigur că sângele nu-i făcea nicio plăcere De câte ori nu mărşăluise alături de el! Îl văzuse trecând călare, vorbind cu ofiţerii, cu soldaţii, recunoscându-l pe unul care se remarcase într-o luptă, coborând de pe cal ca să-l salute, să schimbe cu el câteva vorbe, dar, mai ales, îşi amintea de seara bătăliei cu tribul nervilor, când el, Publius Sextius din a Douăsprezecea, fusese adus în tabără pe o targă, muribund, cu sângele curgându-i şiroaie din răni, dar victorios El fusese acela care apucase stindardul legiunii şi-l purtase înainte, spre inamici, reorganizase plutoanele, dăduse curaj oamenilor şi el fusese primul care le servise drept exemplu Caesar venise să-l vadă, singur, în cort, unde chirurgii încercau să-l coasă la lumina slabă a câtorva lămpi cu seu Îşi apropiase gura de urechea lui: — Publius Sextius Reuşise cu greu să scoată vreun cuvânt, dar l-a recunoscut: — Comandante — Astăzi i-ai salvat pe camarazii tăi, mii dintre ei ar fi fost masacraţi şi eforturile de ani întregi s-ar fi pierdut într-o clipă M-ai salvat şi pe mine şi onoarea republicii, a poporului şi a Senatului Nu există o răsplată pe măsura unui asemenea gest, dar, dacă asta poate avea pentru tine vreo semnificaţie, află că vei fi întotdeauna omul în care voi avea încredere, chiar şi atunci când toţi mă vor părăsi Lăsase apoi privirile în jos ca să-i privească trupul crestat de răni: — Câte răni, murmurase îngrozit, câte răni Cine ştie de ce, în clipa aceea de totală singurătate, în timpul unui marş de noapte prin pădurile pustii ale Apeninilor, în mijlocul unei furtuni cumplite de zăpadă, cuvintele acelea continuau să-i răsune în minte În faţa lui, morocănosul Sura continua să înainteze încet, purtând torţa aprinsă în mână, pătând zăpada imaculată cu reflexe roşietice, lăsând urme de cal bun, cuminte şi puternic, care urca, pas după pas, tot mai sus, de-a lungul drumeagului şerpuitor, pe sub ramurile scheletice ale fagilor şi stejarilor Se gândea uneori că undeva în faţă cineva l-ar fi putut aştepta, pregătindu-i o cursă, că Sura poate că îl ducea într-o capcană din care nu mai putea scăpa cu viaţă şi mesajul său n-ar mai fi sosit la timp acolo unde era aşteptat Dar îşi amintea mai apoi că hangiul insistase să rămână peste noapte să doarmă la mansio, în siguranţă, sub paza celor patru legionari printre care se afla şi Bebius Carbone din a Treisprezecea Sura aprinse cea de-a doua torţă de la prima şi aruncă în zăpadă restul încă arzând care mai pâlpâi câteva clipe după care dispăru în bezna nopţii O pasăre surprinsă de lumina aceea neaşteptată a torţei se ridică în zbor cu un ţipăt care părea de disperare şi dispăru în fundul văii Vântul parcă se mai domolise Nu mai erau sunete şi nici urme de viaţă pe nicăieri Chiar şi rarele borne de piatră care marcau drumul fuseseră de-acum acoperite de pătura de zăpadă Nu-i mai rămâneau lui Publius Sextius decât cuvintele lui Caesar repetate la infinit de mintea sa singură şi pustie: „Câte răni câte răni ” IX In Monte Appennino, influmine secreto, a d V Id Mart , secunda vigilia Munţii Apenini, râul secret, 10 martie, ora zece noaptea Nevăstuică se zbătea cu disperare în valurile înspumate ale râului subteran, târât de curent; învins de vârtejuri, ajungea sub apă, trebuia să-şi ţină respiraţia timp îndelungat aşteptând să ajungă mai la vale ca să scoată capul şi să scuipe apa înghiţită, să tragă adânc aer în piept şi să dispară apoi din nou la fund Se sufoca de durere când curentul îl izbea de stânci, când simţea sângele scurgându-i-se din răni De mai multe ori avu impresia că este pe cale să-şi piardă cunoştinţa, de mai multe ori se lovi cu capul sau luă lovituri atât de violente încât crezu că nu mai poate rămâne în viaţă La un moment dat, simţi că pântecele i se atinge de ceva: era pietriş şi nisip aşa că se apucă de o piatră înţepenită pe fundul apei şi reuşi să se oprească şi să-şi recapete suflul rămânând întins în micul golf în care apa era mai puţin adâncă Gâfâind din greu, încercă să-şi dea seama dacă nu avea vreun os sfărâmat şi să-şi dea seama ce simţea curgându-i din coaste Îşi duse mâna la gură şi înţelese din gustul uşor dulceag că era sângele său, pipăi rana cu vârful degetelor, descoperind că pielea îi era sfâşiată de la şold până pe coaste, pe partea stângă, dar rana nu era prea adâncă astfel că organele dinăuntru rămăseseră, probabil, nevătămate Auzea în amonte vuietul cascadelor prin care abia trecuse şi mai la vale un alt fel de zgomot, mai profund şi asemănător cu un clocot, dar întunericul complet îl ţinea captiv într-o nesiguranţă neliniştitoare, de spaima pentru clipa ce avea să vină Nu ştia unde se afla, nici ce distanţă parcursese, nici cât îi mai rămânea de străbătut, nu avea nici cea mai mică idee de timpul care trecuse din momentul în care păşise prima oară în apa aceea îngheţată şi pierduse orice posibilitate de a se mai sprijini de vreo stâncă Clănţănea din dinţi de frig şi aproape că nu-şi mai simţea membrele; picioarele îi erau ca două prelungiri greoaie, aproape fără vlagă, şi junghiuri puternice îi urcau de la coaste spre umăr Se dădu puţin înapoi până când găsi un adăpost, un fel de cavernă în care se ghemui având senzaţia că dă peste puţină căldură Reuşi chiar să-şi tamponeze oarecum rana reuşind s-o bandajeze de bine de rău cu o fâşie de stofă ruptă din mantie Se lăsă moale pe spate şi aţipi puţin, mai mult din cauza oboselii de moarte decât de somn Când îşi recăpătă cunoştinţa n-ar fi putut spune cât timp se oprise acolo, dar era sigur că trebuia să-şi continue drumul prin măruntaiele muntelui Chemă în ajutor divinităţile Hadesului, promiţându-le un bogat sacrificiu dacă reuşea să iasă viu de pe tărâmul lor subpământean, apoi se târî până la apă, se cufundă în apa rece ca gheaţa, ţinându-se de o ieşitură a stâncii, după care se lăsă din nou în voia curentului De nenumărate ori fu răsucit, lovit, târât la fundul apei şi aruncat din nou la suprafaţă ca şi cum s-ar fi aflat între fălcile unui monstru şi astfel păru, de mai multe ori, realitatea în mintea lui tulburată şi înspăimântată Apoi, puţin câte puţin, viteza curentului începu să scadă, albia râului deveni mai largă şi mai puţin înclinată, vuietul apei mai puţin asurzitor Poate că trecuse ce era mai rău, dar rămânea în aceeaşi situaţie de mare pericol şi nesiguranţă Era într-un asemenea hal epuizat de lupta cu frigul, de zbaterea îndelungată în bulboanele râului, desele accese de vomă pentru a scoate din stomac apa înghiţită, încât aproape că se lăsă purtat mai departe ca un corp inert Mai trecu destul de mult timp, n-ar fi putut să spună cât Până în momentele acelea întunericul fusese atât de dens şi total că o geană de lumină, chiar şi extrem de slabă, nu-i scăpă din vedere Oare să fi fost într-adevăr sfârşitul? Mai avea, oare, să revadă lumea celor vii? Speranţa îi mai dădu o fărâmă de energie şi începu din nou să înoate, încercând să se menţină tot timpul în mijlocul curentului Tavanul galeriei prin care curgea râul subteran se albi uşor de ceva care nu era lumină, dar nu mai era nici bezna aceea de nepătruns, speranţa de a vedea un întuneric mai rar, poate chiar o lumină, dar pe măsură ce timpul trecea acea senzaţie se întări până când deveni lumină palidă, a lunii care risipea în bună parte întunericul nopţii de afară Sleit de puteri, aproape fără suflare din cauza enormei sforţări pe care o făcuse, aproape mort de frig, Nevăstuică se prăbuşi, în sfârşit sub cerul liber, sub bolta cerească, pe un mal jos şi nisipos Se târî cu greu până la o fâşie de pământ uscat şi rămase aproape inconştient fără nicio picătură de energie In Monte Appennino, ad Fontes Arni, a d V Id Mart , ad finem secunda vigilia Munţii Apenini, la izvoarele fluviului Arno, 10 martie, miezul nopţii Înaintară mai departe pe drumul care se strâmta din ce în ce mai tare, unul înghesuit în celălalt, siluete negre într-un cerc de lumină roşietică, pe întinderea imaculată a munţilor Publius Sextius se străduia să numere bornele acolo unde se mai zăreau, una după alta, şi încerca să observe urme care să nu fie ale unor animale, temându-se în continuare de o capcană Într-un rând, apăsat de singurătate şi de îngrijorare, se întoarse către tovarăşul său de drum: — Dar tu vorbeşti vreodată? îl întrebă — Doar dacă am ceva de spus, răspunse Sura fără să se întoarcă spre el, după care nu mai scoase nici măcar un sunet Publius Sextius începu din nou să-şi rumege gândurile, în special pe cel care îl îngrijora mai tare: lui Marcus Antonius i se propusese să ia parte la o conspiraţie împotriva lui Caesar şi, deşi nu acceptase, nu dezvăluise nimănui o asemenea informaţie Poziţia aceasta a lui putea însemna un singur lucru: că nu făcea nimic pentru nimeni, ci doar pentru el însuşi Era, prin urmare, unul dintre cele mai periculoase tipuri de om Se gândea că acea conspiraţie ar fi putut avea succes şi, într-un asemenea caz, conspiratorii i-ar fi fost recunoscători pentru tăcerea lui Sau ar fi eşuat şi el nu ar fi pierdut niciun avantaj Dar cu gestul lui de la Lupercalii cum rămânea? Dacă era atât de viclean şi de cinic, cum de a putut să comită o asemenea greşeală? Cum de a putut lua o iniţiativă în privinţa unui gest de o asemenea importanţă şi a putut comite o asemenea faptă? Poate că jucase întotdeauna rolul soldatului necioplit care nu înţelege politica, pentru a ascunde astfel o capacitate superioară aşteptărilor Dar, dacă aşa stăteau lucrurile, ce semnificaţie avea încercarea de a-l încorona pe Caesar ca rege în public? Evident, ştia care avea să fie reacţia poporului şi atunci de ce nu-şi pusese problema felului în care avea să acţioneze Caesar însuşi? Şi în acest caz, probabil că se considerase la adăpostul pretinsei sale naivităţi, dar nu putea ignora faptul că, în cazul în care ar fi existat realmente o conspiraţie, gestul său era menit să-l facă pe Caesar mai vulnerabil şi mai singur Şi care era scopul sau motivul? Care era? Care era? Continua să-şi pună aceeaşi întrebare o dată, de zece, de o sută de ori, ca şi cum ar fi izbit cu capul într-un zid Atunci, privea zăpada căzând tăcută cu fulgi mari în raza de lumină a torţei, privea urmele cailor care înaintau încet, tot mai încet, în timp ce el şi-ar fi dorit să alerge ca vântul, să înghită distanţele, să ajungă la destinaţie înainte de a fi prea târziu şi poate că era deja prea târziu, poate că efortul acela era deja inutil Şi totuşi un motiv trebuia să existe căci, în unele clipe, când muşcătura gerului părea să slăbească datorită cine ştie căror echilibre din aer şi de pe pământ, i se părea că se apropie de soluţionarea acestei dileme Răspunsul era poate restrâns la doar câteva personaje-cheie: trei sau patru, nu mai multe, la raporturile lor de putere sau de interese Trebuia să ia în seamă toate posibilităţile, toate obiectivele unora sau altora, să le pună alături, să le confrunte, în anumite momente ar fi vrut să coboare pe pământ ca să traseze schemele minţii sale în zăpada imaculată, cu vârful pumnalului, ca atunci când desena pe pământ, în jurul focului din tabără, planurile de acţiune în luptă pentru unitatea sa Apoi totul se pierdea Schemele se dizolvau în mii de fragmente fără formă şi, în clipa aceea, îşi dădea seama că rătăcea din nou cu privirea printre vârtejurile albe de fulgi Uneori îl năpădea şi bănuiala că harta lăsată de Nebulus la Modena, înainte de a dispărea în ceaţa dimineţii ar fi putut să fie o momeală pentru a-l atrage într-o cursă, dar în cele din urmă se convinse că nu avea de ales şi că trebuia să înfrunte şi un asemenea risc Alternativa era să ajungă prea târziu pentru ca mesajul să mai fie util Sura întrerupse una dintre nesfârşitele sale tăceri, spunându-i că erau aproape de izvoarele fluviului Arno şi că mergeau în momentul acela pe un drum construit de etrusci După aceea se închise din nou în mutismul său Publius Sextius merse mai departe, frământându-se în tăcere, toată noaptea In Monte Appennino, a d V Id Mart , de tertia vigilia Munţii Apenini, 11 martie, după miezul nopţii Doar Rufus mai trecea în momentul acela printr-o suferinţă asemănătoare, afundându-se în ţinutul pe care-l străbătea Încerca să ajungă pe şoseaua Flaminia minore, trecând chiar peste munte La început fu nevoit să urmeze semnele abia vizibile ale unui drum şerpuit şi în urcuş de-a lungul povârnişului care constituia versantul apusean al văii râului Reno, ajungând în cele din urmă la apă Reuşi aceasta nu fără trudă, deseori descălecând pentru a merge pe jos, ţinând calul de dârlogi, până când ajunse pe mal Vremea se stricase din nou Jos, zăpada cădea amestecată cu un fel de burniţă sâcâitoare şi neplăcută care îi curgea pe mantia împletită din lână groasă, ajungând pe pământ în şiroaie Găsi vadul, trăgând cu urechea la bolborositul apei printre bolovani şi-şi îndemnă calul în albia râului În mijloc, aceasta era mai adâncă şi apa ajungea până la pieptul animalului, apoi putu să urce pe malul opus acoperit cu nisip şi pietriş mărunt Drumul începea din nou să urce pe versantul opus şi, atunci când Rufus ajunse din nou la zăpadă, lumina difuză a mantiei albe care acoperea pământul îi permise să se orienteze pe un traseu pe care îl mai străbătuse de multe alte ori Pe la jumătatea coastei ajunse la coliba unui cioban pe care-l cunoştea bine şi se opri să bea un pahar cu lapte cald şi să mănânce o bucată de pâine cu brânză Interiorul colibei era luminat de flăcările de pe vatră, pereţii tencuiţi cu lut uscat erau complet înnegriţi de fum Totul mirosea tare a oaie, începând cu stăpânul casei şi terminând cu dulăul culcat în cenuşa care înconjura vatra Un animal cu blana lăţoasă pe care fiecare oaspete îl chema după cum voia Rufus îl salută: — Ce faci, bestie? Şi îl scărpină după urechile pline de căpuşe, după care se aşeză el alături, pe un taburet — Ce faci aici pe o asemenea vreme? întrebă ciobanul amestecând latina cu dialectul liguric pe care cu toţii erau în stare să-l înţeleagă — Am un mesaj urgent pe care trebuie să-l transmit, răspunse Rufus între o înghiţitură şi alta Cum e vremea sus, pe creastă? — Se poate trece, dar trebuie să fii atent că am văzut prin împrejurimi o haită de lupi: un mascul bătrân, doi sau trei tineri şi patru sau cinci femele Prin întuneric şi-ar putea face curaj să atace genunchii calului tău Ar trebui să iei un tăciune aprins de pe vatră şi să ai grijă să rămână aprins până ajungi în vârf — Îţi mulţumesc că mi-ai spus, răspunse Rufus Lăsă două monede de câte un assus pentru ceea ce mâncase şi băuse şi, cu tăciunele aprins în mână ieşi afară, unde i se păru că respiră din nou după putoarea aceea de oaie care se cuibărise peste tot şi parcă îi otrăvise nările Apucă dârlogii calului şi îşi reluă urcuşul pe jos, luminându-şi drumul cu torţa aprinsă pe care o ţinea cu mâna stângă Se întrebă de la ce distanţă se putea distinge flacăra Poate că în clipa aceea, la Luxfidelis,comandantul se urca pe terasă şi privea în direcţia sa I se păru că-l aude mormăind: „Uite-l acolo, pun jos banii mei pe o lună că ticălosul ăla a ajuns deja în vârful muntelui ” Şi, într-adevăr nu mai lipsea mult Sus, la mai puţin de o jumătate de milă, un pâlc de brazi seculari marca punctul numit „cumpăna apelor” Calul fu primul care simţi lupii şi, în clipa următoare, îi văzu şi el: flacăra torţei aprinse se reflecta în ochii lor cu sclipiri sinistre Nu avea la îndemână nici măcar o piatră ca să arunce în ei şi nu păreau să aibă intenţia de a se retrage Strigă, agitând în acelaşi timp torţa şi fiarele o luară la fugă, dar se opriră la câţiva paşi mai încolo Rufus strigă din nou la ei, dar lupii nu se mişcară din loc, ba chiar începură să se rotească de jur împrejur, mârâind înfometaţi Era o manevră care nu promitea nimic bun Puneau în aplicare strategia haitei pentru a izola şi apoi ataca prada Iar prada era el sau calul său ori amândoi Calul era înspăimântat şi greu de stăpânit Dacă ar fi fugit, pentru el totul s-ar fi terminat Ar fi putut scăpa şi n-ar fi reuşit să-l reţină Legă hăţurile de creanga unui copac şi putu astfel să se mişte mai bine, ţinând cuţitul într-o mână, în timp ce, în cealaltă, continua să ţină torţa care, din păcate, nu mai putea arde prea mult Lupii nu fuseseră niciodată o problemă, întotdeauna fusese destul de simplu să scape de ei De ce în noaptea aceea erau atât de agresivi? Se gândi la o legendă a poporului său ancestral, condus în Italia de un lup Dar aceştia erau altfel, nişte bestii înfometate cu cele mai rele intenţii Se trase cu spatele până la un brad mare şi simţi pe spinare că avea crengile uscate: zeii îi trimiteau un ajutor Rupse crengile acelea şi le aruncă peste restul de torţă pe care îl mai avea încă în mână şi flacăra deveni iarăşi vioaie datorită răşinii Strălucirea neaşteptată a flăcărilor îi respinse pe lupi, dar fiarele nu se retraseră mai departe de limita cercului luminos Calul bătea din copite şi necheza, se ridica pe picioarele dindărăt, încercând să scape din strânsoarea hăţurilor Dacă n-ar fi avut zăbala în gură ar fi fugit cu mult timp înainte Cine ştie dacă în clipa aceea comandantul nu vedea şi focul acesta de pe terasa de la Lux fidelis Cineva probabil că-l vedea, dar nimeni n-ar fi plecat din adăpost fără să fi avut un motiv serios Duelul între foc şi foame urma să se încheie atunci când, inevitabil, focul s-ar fi stins Rufus făcu, atunci, ceea ce îi mai rămânea de făcut şi nu-i plăcea absolut deloc Ceru iertare zeilor care-i ocroteau pe strămoşi, adună toate ramurile pe care le mai găsi în jurul trunchiului de brad şi acesta luă foc la rândul său pentru ca, în numai câteva clipe, să se transforme într-o torţă uriaşă Sufletul său celtic fu îngrozit pentru că i se părea că aude spiritul frumosului brad urlând, chinuit de foc, dar sufletul roman îl încurajă pentru că executa un ordin al superiorilor săi Lupii fugiseră Rufus luă de pe jos una dintre crengile căzute care încă mai ardeau, încălecă şi-şi continuă drumul traversând un luminiş, până când ajunse la lespezile cenuşii de piatră ale şoselei Flaminia minore Lux Fidelis, a d V Id Mart , tertia vigilia „Lumina fidelă”, 11 martie, al treilea schimb de gardă, ora unu noaptea Un servitor îl trezi pe comandant din cel mai dulce somn al nopţii — Ce naiba s-a întâmplat? — Stăpâne, vino de îndată să vezi ceva Comandantul îşi aruncă pe umeri o mantie şi urcă aşa cum se afla îmbrăcat pe terasa de sus Ningea şi în faţa ochilor avu o vedenie nespus de ciudată Undeva, la o distanţă greu de precizat, înspre miazăzi, la o înălţime care îl făcea să pară nemişcat în mijlocul bolţii cereşti, vedea un glob de lumină nespus de puternică, înconjurat de un halo de culoare roşietică, prelungită în direcţia către care bătea vântul printr-un fel de coadă luminoasă — Pe toţi zeii! Ce mai e şi asta? — Nu ştiu comandante, răspunse santinela N-am nici cea mai mică idee De îndată ce am văzut-o l-am trimis pe băiatul acesta să te trezească — O cometă cu coada de sânge Zei atotputernici Ceva îngrozitor este pe cale să se petreacă Cometele aduc nenorocire Fiţi cu ochii în patru, adăugă Asta este o noapte blestemată Se înfăşură mai bine în mantie, ca şi cum ar fi vrut să se apere de orice influenţă nefastă, şi coborî scările în grabă ca să se închidă în camera sa Rămas afară, pe terasă, servitorul scruta mut de uimire ciudatul fenomen, când, dintr-o dată, lumina crescu timp de câteva clipe într-o sclipire mai intensă după care scăzu treptat şi fu înghiţită de întuneric Servitorul se întoarse către santinelă: — A dispărut, spuse — Aşa este, răspunse santinela — Ce înseamnă asta? — Nimic Nu înseamnă nimic I-am spus comandantului că era o cometă: nu m-ai auzit? — Şi ce este aceea o cometă? — Ce ştiu eu? Du-te şi întreabă-l pe el Şi, dacă tot eşti aici, adu-mi puţin vin fierbinte că am îngheţat de tot Servitorul dispăru prin trapa deschisă în pardoseală şi santinela rămase singură să vegheze mai departe în noapte Ad flumen secretum, a d V Id Mart , tertia vigilia Râul secret, 11 martie, schimbul al treilea de gardă, ora unu noaptea Nevăstuică se trezi cu greu, ţeapăn de frig Nu-şi dădea seama cât timp rămăsese întins pe iarba umedă, cu hainele ude pe el Nu era nicio parte a corpului care să nu-l doară şi pieptul i se cutremura de o tuse seacă şi convulsivă Era întuneric şi zărea doar apa râului curgând cu iuţeală la mică distanţă în faţa lui Unde era barca despre care îi spusese bătrânul? Privi în jur şi reuşi să distingă un pâlc de copaci de-a lungul malului Porni, clătinându-se, în direcţia aceea Acelea să fi fost sălciile despre care era vorba? O spărtură printre nori lăsă liber pentru câteva clipe discul lunii şi Nevăstuică putu zări mai bine pâlcul de sălcii şi observă barca legată de un par înfipt în malul râului Silueta ei întunecată se profilă dar pe suprafaţa apei care acum era scăldată în lumina argintie a lunii Era de-acum aproape de încheierea misiunii sale Partea cea mai grea rămăsese în urmă şi spera ca forţele să nu-l părăsească tocmai acum Îşi duse o mână la rana pansată şi când se uită la ea o văzu roşie de sânge: hemoragia continua şi acum Îşi strânse mai bine fâşia de pânză cu care îşi pansase coastele, apoi se urcă în barcă şi luă vâslele în mâini Împinse în mal cu una dintre ele şi aduse barca spre mijlocul curentului Trebuia acum să se lase dus de apă Aşa făcu şi, pe măsură ce înainta către câmpie, temperatura devenea tot mai blândă Un vânt blând şi călduţ dinspre miazăzi îi uscă hainele Cerul din urma sa era cufundat în beznă şi brăzdat de fulgere, dar undeva în faţă începea treptat să se însenineze Din când în când, se lăsa moale pe fundul bărcii şi aţipea o vreme, atât cât era necesar ca să-şi recapete luciditatea La cea mai mică zguduitură, la cea mai mică tresărire deschidea ochii şi vedea trecându-i prin faţa ochilor, răspândite pe câmpie, sate şi gospodării izolate, siluete ceva mai puţin întunecate care se profilau în lumina palidă a zorilor Zgomote nelămurite ajungeau până la el: o dată auzi un glas care parcă striga un nume, o altă dată ceva care semăna cu un strigăt de disperare, alteori doar ţipetele unor păsări de noapte: vaietul monoton al ciufului, ţipătul sincopat şi ascuţit al bufniţei Apoi, când lumina zilei se răspândi peste pământ, priveliştea începu să se însufleţească şi, în sfârşit, apăru Arno! Râul care îl purta pe undele lui se vărsa în marele fluviu etrusc a cărui albie se strecura printre dealuri într-o vale largă, îndreptându-se către câmpie Iuţeala curentului continua să scadă, dar distanţa parcursă era acum de multe mile sau cel puţin aşa credea el Soarele, deşi ascuns în spatele norilor, probabil că era deja sus când ajunse la locul în care trebuie să coboare pe mal Un mic port fluvial în care se adunau mărfurile venite de la munte pentru a fi trimise la Arezzo, oraşul aflat cu câteva mile mai la vale Cu puţinele forţe care îi mai rămăseseră vâsli de câteva ori spre cheu şi reuşi să pună piciorul pe uscat Un paznic al unui depozit îi închirie un catâr şi îi dădu o bucată de pânză curată cu care putu să-şi schimbe pansamentul, după care Nevăstuică îşi continuă drumul către ţinta finală: casa cu chiparoşi, ascunsă undeva mai departe de cursul apei Dintre toţi mesagerii plecaţi de la staţia de poştă ad Medias, probabil că el era cel care o luase pe la miazăzi Cine erau ceilalţi care ar fi putut să parcurgă echivalentul traseului său subteran cu iuţeala unui râu care coboară de pe munte? Orice răsuflare, aproape orice pas al catârului pe pavajul drumului îi provocau junghiuri cumplite; muşchii înţepeniţi de frig, de oboseală şi de foame nu mai răspundeau la comenzi şi Nevăstuică, deşi avusese până atunci păţanii de tot felul în lunga sa carieră de informator, nu mai visa acum decât să se întindă pe un pat curat, într-un loc sigur şi cald Villa îi apăru pe partea stângă a drumului, după o răspântie cu un mic sanctuar dedicat Hecatei Trivia către care drumeţul aruncă o privire piezişă Părăsi drumul principal şi o luă pe aleea care ducea pe culmea unui deal pe care se înălţa clădirea având în jur chiparoşii de un verde închis Îl întâmpină lătratul furios al câinilor şi zgomotul de paşi al cuiva pe pietrişul din curte Încercă să coboare de pe catâr ca să se prezinte şi să ceară să fie primit, dar de îndată ce atinse pământul simţi că totul se învârte în jurul său, avu o senzaţie de gol şi o oboseală de moarte Se prăbuşi la pământ ca o zdreanţă: mai avu timp doar să audă voci agitate şi pe cineva care spunea: — Cheamă-l pe administrator, repede! Fir-ar să fie, individul ăsta e pe moarte! — Totul deveni nelămurit I se păru că simte cum îl atinge botul unui câine sau poate că erau doi, le simţea răsuflarea Unul mârâia, altul îl lingea pe-o parte, acolo unde, de sub pansament, se scurgea sângele Alţi paşi care veneau în fugă Un glas aspru: — Aruncaţi-l în puţul vechi! Cine ştie ce naiba o fi cu el! Se simţi apucat de mâini şi de picioare şi-şi dădu seama că trebuie să-şi recapete răsuflarea ca să vorbească şi asta cu orice preţ — Spune-i stăpânului tău că Nevăstuică trebuie să vorbească imediat cu el, îi spuse el celui care-l ţinea de braţe — Ce-a spus? întrebă administratorul care mergea alături, cu câinii — A spus că trebuie să vorbească neîntârziat cu stăpânul şi că îl cheamă Nevăstuică — Şi mişcă-te mai repede, nenorocitule, mârâi Nevăstuică, dacă nu vrei să ajungi la ocnă Stăpânul tău o să te jupoaie de viu dacă află cumva că nu i-ai transmis mesajul meu Administratorul le porunci oamenilor din micul convoi să se oprească şi privi mai atent la omul pe care voiau să-l arunce în puţul cu lături Îi văzu rana de la coaste, văzu un pumnal de preţ care lăsa să i se vadă mânerul de sub poala sfâşiată a tunicii, aşa că avu dintr-o dată nişte îndoieli — Staţi pe loc, spuse X Romae, in insula Tiberis, a d V Id Mart , hora tertia Roma, insula Tiberină, 11 martie, ora opt dimineaţa Antistius sosise cu barca, de la Ostia, şi, dimineaţa devreme, se afla în cabinetul său de lângă templul lui Esculap, pregătindu-se pentru consultaţiile din ziua aceea Educat în spiritul şcolii hipocratice, acorda o mare importanţă simptomatologiei şi anamnezei şi ţinea foarte mult la curăţenie Întocmise astfel pentru toţi pacienţii un fel de registru cu descrierea amănunţită a bolii, a regimului alimentar recomandat, a remediilor aplicate şi a rezultatelor obţinute Servitorii luau o bătaie zdravănă cu nuiaua dacă găsea praf sau vreo urmă de orice altă murdărie chiar şi prin ungherele cele mai ascunse şi mai puţin vizibile ale cabinetului său Se întâmpla ca, în ziua aceea, să aştepte un pacient de cea mai mare importanţă: Artemidoros, aflat din nou într-o stare dificilă cu boala sa de piele Unul dintre secretele lui Antistius era medicina empirică, slăbiciune pe care n-ar fi mărturisit-o nici dacă s-ar fi aflat sub tortură De atâta amar de vreme de când practica meseria de medic se convinsese că femeile păstraseră o înţelepciune terapeutică mult superioară faţă de aceea a bărbaţilor, pe baza unei simple consideraţii, aceasta însemnând că, din vremuri imemoriale, femeile se dedicaseră îngrijirii copiilor şi, pentru că ţineau la supravieţuirea lor mai mult decât la propria viaţă, creaseră leacuri a căror eficacitate cu siguranţă o experimentaseră Cu alte cuvinte, pe ele nu le interesa ce anume provocase boala, ce echilibre sau dezechilibre dintre umori şi elemente duseseră la apariţia lor, pe ele le interesa un singur lucru: să nu-i ucidă pe copiii lor şi, prin urmare, trebuia combătută prin mijloace eficiente Bărbaţii erau în mod cu totul evident mai pricepuţi în chirurgie: tăierea cărnii, retezarea oaselor cu ferăstrăul, cauterizarea, amputarea, coaserea, toate acestea erau operaţiuni la care se pricepeau foarte bine, fie pentru că ei sunt mai brutali prin natura lor, fie pentru că au fost nevoiţi să se priceapă aflându-se în spatele frontului sau în apropierea câmpurilor de luptă, unde, din vremuri la fel de imemoriale, zeci, sute de mii de bărbaţi erau asmuţiţi unii împotriva altora să se măcelărească între ei, pentru motive care nu fuseseră niciodată cercetate în profunzime şi, cu atât mai puţin, explicate Aşa se făcuse că Antistius devenise medicul personal al lui Caius Iulius Caesar: demonstrându-şi capacitatea sa imperturbabilă de a repune la locul lor membrele chinuite ale unor supravieţuitori de pe câmpul de luptă şi de a se lupta cu ameninţarea bolilor perfide cu caracteristici ascunse, aplicând remedii pe care doar el le cunoştea şi a căror compoziţie n-o dezvăluia nimănui Ajutorul său îl anunţă că Artemidoros sosise pentru a fi consultat şi Antistius îi spuse să-l aducă imediat în cabinet Privi afară şi nu văzu nicio lectică: însemna că Artemidoros venise pe jos — Ce mai faci, cum te mai simţi? îl întrebă de îndată ce-l văzu — Of, ce-ai vrea să spun: romanii ăştia simt foarte inimoşi, nu neg asta, dar ce folos? Accentul lor este insuportabil când este vorba să recite ceva din creaţia maeştrilor poeziei noastre Dacă întrebarea ta se referea la problema mea de sănătate, uite, poftim, aici, la ceafă am impresia că este ceva care a recidivat — O să vedem imediat, spuse grijuliu Antistius care începu să studieze, dând la o parte părul, zona indicată Descoperi o mică suprafaţă puţin înroşită Cu un mârâit îngrijorat, Antistius cercetă locul şi mai atent, apoi se duse la dulăpiorul cu medicamente, îl deschise cu cheia şi scoase o alifie pe care o aplică tacticos, cu mişcări savante, pe ceafa pacientului care, după câteva clipe dădu semne de mare uşurare — Leacul ăsta este într-adevăr eficace, spuse Nici nu ştiu cum să-ţi mulţumesc Cât îţi datorez? — De data asta, nimic: fiind vorba despre o recidivă, este corect ca eu să intervin fără o altă plată — Cu aşa ceva nu pot fi de acord, răspunse Artemidoros şi insistă să plătească, dar Antistius fu de neclintit în hotărârea sa — Şi, în plus, spuse pacientul, sunt tratat de medicul lui Iulius Caesar — Dictatorul veşnic mă onorează cu încrederea sa, aşa este, răspunse Antistius, şi sunt foarte mândru de asta Şi o spun cu toată sinceritatea, fiindcă am credinţa că sunt persoana cea mai potrivită pentru a-i asigura sănătatea, cel puţin în ceea ce priveşte priceperea mea, iar restul se află în mâinile zeilor, încheie el fraza cu un suspin foarte grăitor Artemidoros îl privi total surprins Era evident că în cuvintele acelea şi, în special, în tonul pe care fuseseră rostite şi în suspinul care le însoţise se ascundea un mesaj L-ar fi putut trece cu vederea prefăcându-se că nu a înţeles, dar curiozitatea şi senzaţia că ar putea fi vorba despre ceva ieşit din comun îl îndemnă să accepte provocarea: — Ce vrei să spui? întrebă — Circulă zvonuri nu prea liniştitoare din păcate, răspunse Antistius Ca să nu spun că sunt din cele rele — Foarte rele? insistă Artemidoros Antistius dădu aprobator din cap însoţind mişcarea cu un suspin şi mai grav Artemidoros se apropie mai mult şi îi spuse aproape în şoaptă la ureche: — Este ceva în legătură cu persoana lui Brutus? Antistius îl privi ţintă cu o expresie care nu avea nevoie de cuvinte — Înţeleg, spuse Artemidoros — Are cumva legătură şi cu tine? întrebă Antistius şi adăugă imediat Uite ce este, îmi dau seama că-ţi cer mult, poate prea mult, dar îţi jur că orice mi-ai spune, nimeni n-ar afla de la cine ştiu Vreau ca tu să ştii, în orice caz, că mă simt onorat să am în grijă sănătatea unuia dintre cei mai străluciţi literaţi ai culturii eleniste în acest oraş Artemidoros rămase impresionat de ceea ce auzise Medită mult timp înainte de a răspunde şi apoi spuse: — Brutus mă tratează ca pe un servitor, cu aroganţă, îmi umileşte demnitatea doar pentru că supravieţuirea mea în acest oraş depinde de salariul prăpădit pe care mi-l dă Tu m-ai tratat şi continui să mă tratezi de o infirmitate respingătoare din cauza căreia aş deveni ridicol fără a ţine seama de posibilităţile mele de a te plăti, apreciezi modestul meu talent mai mult decât aş merita eu Dacă ar trebui să fac o alegere, ei bine, prefer să mă aflu în aceeaşi tabără cu tine, oricare ar fi aceasta — Îţi sunt nespus de recunoscător pentru ceea ce spui, răspunse Antistius ascunzându-şi cu greu entuziasmul, şi, atunci când va veni momentul potrivit, te asigur că n-o să-ţi pară rău — Spune-mi ce pot să fac pentru tine — Numele lui Brutus apare pe zidurile oraşului şi pe uşa tribunalului, îndemnându-l să-l imite pe strămoşul său îndepărtat care l-a alungat din Roma pe ultimul rege Aluzia este clară şi înseamnă că există cineva care vrea să-l împingă pe Brutus să facă un gest extrem în privinţa lui Caesar, pe seama omului căruia îi datorează viaţa Artemidoros nu răspunse şi Antistius crezu că era momentul să-şi consolideze poziţia: — Brutus se poartă într-o manieră greu de înţeles S-a aflat cândva de partea lui Pompei cu toate că acesta pusese să fie ucis tatăl său şi acum pare că unelteşte împotriva lui Caesar căruia îi datorează viaţa Caesar l-a iertat după bătălia de la Pharsalos şi l-a integrat din nou în Senat şi în cariera politică Voi, grecii, aveţi o concepţie superioară despre libertate şi despre democraţie şi îmi dau seama ce poţi gândi despre Caesar Dar nu uita că a refuzat coroana de rege atunci când i-a fost oferită, iar puterile care i-au fost acordate au doar scopul de a pune capăt luptelor civile Nu uita că el nu are copii, aşa încât ce rost ar avea aspiraţia la o monarhie care s-ar încheia odată cu el? — Şi eu sunt convins de ceea ce spui, aşa că nu este nevoie să-mi explici mai târziu ce crezi despre — Îmi pare rău că Brutus se poartă cu tine într-un mod nedemn şi în ce priveşte salariul pe care ţi-l oferă Află, în orice caz, că dacă ne vei ajuta, greutăţile tale vor lua sfârşit pentru totdeauna Generozitatea lui Caesar nu are limite — Sunt gata să te ajut fără a avea nevoie de ceva în schimb, răspunse Artemidoros pe un ton de o anumită fermitate Ce vrei să ştii? — Iartă-mă, nu aveam de gând să-ţi ofer bani în schimbul ajutorului tău, chiar dacă în oraşul acesta corupt banii de cele mai multe ori sunt singura soluţie Adevărul este că sunt foarte îngrijorat pentru Caesar Circulă zvonuri ciudate şi mai ales inscripţiile acelea am impresia că vorbesc destul de clar Mă tem ca Brutus să nu fie amestecat într-o acţiune nesăbuită care ar putea avea consecinţe dramatice — Vrei să spui o conspiraţie? Antistius aprobă dând din cap, cu o expresie gravă: — Ştii ceva care m-ar putea ajuta? — Doar nişte senzaţii, impresii: personaje care frecventează casa la ore ciudat de târzii — Cât de târzii? — În toiul nopţii sau în orele de dinaintea revărsatului zorilor De ce ar trebui cineva să-şi primească prietenii la ore din astea dacă nu cumva ca să nu fie văzuţi intrând în casă? — Cât se poate de adevărat Şi ştii cine sunt prieteni aceştia? — Nu De fiecare dată era întuneric şi întâlnirile s-au ţinut cu uşile închise, în biroul lui Brutus Eu m-am trezit pentru că am auzit câinele lătrând şi apoi vocea lui Brutus care îl striga, după care un grup de persoane care intra pe uşa din spate — Câţi erau, după tine? — N-aş putea spune cu precizie, dar era un grup destul de mare: şase, şapte, poate mai mulţi — Crezi că ar putea fi alte motive, în afară de o conspiraţie, pentru asemenea întâlniri la asemenea ore? întrebă Antistius — Pot fi diferite motive o alianţă politică, de exemplu, o înţelegere electorală pentru viitoarele comiţii care trebuie să rămână secretă — S-ar putea, dar sunt cam neîncrezător şi îngrijorat Te rog să veghezi cu atenţie Vreau să ştiu cine vine mai des în casa lui, câţi sunt, dacă mai sunt şi alţii pe care nu-i vezi şi pentru ce se întâlnesc astfel Şi dacă se întâmplă să afli ceva, te rog să-mi dai de veste cât poţi de repede — N-o să fie uşor, răspunse Artemidoros, dar am să fac tot ce pot Dacă descopăr ceva am să te informez de îndată ce pot — Într-un asemenea caz, vino aici Chiar dacă eu nu sunt, ajutorul meu ştie cum şi unde să mă găsească în orice moment Mergi sănătos, Artemidoros, fii cu băgare de seamă Artemidoros îl salută şi el pe medic şi ieşi Antistius rămase meditând în tăcere până când ajutorul său bătu în uşă, anunţându-l că a sosit un nou pacient Romae, Taberna ad Oleastrum, a d V Id Mart , hora octava Roma, cârciuma „La Măslinul sălbatic”, 11 martie, ora unu la amiază Silius, aşezat sub măslin, privi la soare şi apoi la umbra stâlpului pe care se întindea o viţă desfrunzită Îl chemă pe băiatul care servea în cârciumă: — Adu-mi un pahar de vin roşu de Tuscolo şi nişte pâine prăjită Servitorul îi aduse ceea ce comandase Silius înmuie pâinea prăjită în vin şi începu să mănânce La ora aceea, pe stradă nu era multă lume Un vânzător de cârnaţi se opri cu căruţul în capătul pieţei şi un grup de băieţaşi puşi pe şotii începu să se învârtă în jurul lui Doi sau trei dintre ei atraseră atenţia bietului negustor, iar alţii, furând cârnaţii, îi treceau din mână în mână, pe la spate, până ajunseră la ultimul din rând În momentul acela, la un semnal stabilit, o luară cu toţii la fugă râzând cu poftă Cârnăţarul începu să-i fugărească prin piaţă, cu o cravaşă în mână, dar alţi ştrengari, ieşiţi în goană dintr-un gang, mai furară şi ei încă vreo câţiva cârnaţi — Tactica haitei, se gândi Silius văzându-i Atragerea victimei departe de locul său de refugiu Îşi ridică privirea către cer, urmărind timp de câteva clipe zborul unei perechi de pescăruşi Aştepta pe cineva care nu mai venea Termină de mâncat şi mai rămase să aştepte, comandând din când în când un alt pahar de vin Trecu cârciumarul ducând o farfurie cu un stufat de mistreţ la o altă masă şi, când se întoarse, Silius îl opri întrebându-l: — Eşti sigur că n-a venit nimeni să te întrebe de mine? — Ţi-am mai spus, răspunse cârciumarul, n-am văzut pe nimeni Eu îi cunosc pe toţi cei de pe aici, dacă ar fi apărut vreun străin, mi-aş fi dat seama imediat Dar tu ştii cum arată individul acela? Înalt, scund, brunet, blond — Nu, răspunse Silius lăsând fruntea în jos Nu l-am văzut niciodată Cârciumarul întinse braţele în lături ca şi cum ar fi vrut să spună „Şi, acum, ce vrei de la mine?” Silius mai sorbi o gură de vin, se şterse la gură cu dosul palmei şi dădu să plece Dar, în timp ce se ridica în picioare, observă un personaj la colţul unei case din stânga sa, făcând nişte gesturi ciudate El să fi fost? Privi în jur şi, încercând să nu atragă atenţia asupra lui, se îndreptă către individul care continua să-i facă semn să se apropie Putea acum să-i distingă figura: era o femeie cu înfăţişare modestă, probabil o servitoare sau o libertă, îmbrăcată cu o rochie şi o tunică de lucru, strânse în talie cu o sfoară Să fi avut vreo patruzeci de ani şi avea palmele pline de bătături ca ale cuiva care munceşte la ţară — Vino mai aproape, îi spuse Silius se apropie — Eu sunt persoana pe care o aşteptai — Bine Şi? — Persoana care mă trimite spune că nu se poate întâlni cu tine Te cunoaşte doar din vedere şi nu crede că-ţi poate fixa o întâlnire Silius făcu un gest nervos — Fir-ar să fie! Dar de ce? I s-a spus că este important? Că este o chestiune de viaţă şi de moarte? — Eu nu ştiu nimic, răspunse femeia N-am văzut-o niciodată pe persoana care m-a trimis Habar n-am cine poate fi Silius o apucă de o cută a tunicii — Ascultă-mă bine: trebuie să mă întâlnesc cu orice preţ cu persoana care te-a trimis Dacă faci ce-ţi spun, sunt dispus să te plătesc bine: spune-i că am lucruri foarte importante să-i spun, lucruri care o privesc personal şi îl privesc pe copilul ei Eşti sclavă, spune-mi, eşti sclavă? — Da, sunt sclavă — Uite, am să-ţi dau suficienţi bani ca să-ţi cumperi libertatea, dar fă ce-ţi spun, pe toţi zeii! Femeia atinse uşor mâna care strângea stofa de la piept a tunicii ca să se elibereze şi, cu capul plecat, răspunse: — Crezi cu adevărat că o femeie de condiţia mea poate vorbi cu persoane de rang înalt? Mi s-a poruncit ceva şi am învăţat pe de rost vorbele pe care ţi le-am spus Mâine am să fiu pe o moşie, adunând viţele de vie tăiate şi legându-le în snopi Îmi pare rău, aş fi făcut cu plăcere aşa ceva pentru tine Se îndepărtă Silius se rezemă cu cotul de zid, cu capul pe braţ şi rămase în poziţia aceea o vreme, luptându-se cu furia şi cu nemulţumirea, fără să-şi dea seama ce-ar putea să facă Simţi că i se aşază o mână pe umăr Se răsuci fulgerător, cu mâna pe mânerul pumnalului pe care îl purta la cingătoare Îl avea în faţă pe cârciumar: — Cred că a venit cel pe care-l aşteptai — Ce vorbeşti? Abia am vorbit — Un tip înalt, slab şi cu cearcăne vinete în jurul ochilor A lăsat un mesaj pentru tine Silius nu mai spuse nimic şi-l urmă până în cârciumă Micul grup de la măsuţa de lângă uşă înghiţea cu poftă ultimele rămăşiţe de carne din stufat şi întingea cu pâine în sosul rămas Un câine aştepta plin de speranţă oasele care întârziau să vină Pe masa la care stătuse el mai era încă paharul golit Cârciumarul îl însoţi în cămăruţa din spatele tejghelei şi îi întinse un mic sul de pergament sigilat Silius vârî mâna în pungă şi îi dădu doi dinari pentru osteneală pe care omul îi luă cu vădită satisfacţie Silius ieşi, îndepărtându-se până ajunse la un portic, făcându-se nevăzut în umbra lui; acolo deschise mesajul şi-l citi: Lui Silius Salvidienus, sănătate! Cuvintele tale, deşi cu un înţeles ascuns, erau pentru mine suficient de clare Nu mă pot întâlni cu tine din motive pe care ţi le poţi imagina cu uşurinţă Nu-mi stă în putere să fac prea mult pentru că sunt ţinută departe de toate Calea este între două prăpăstii Dar puţinul care îmi stă în putinţă să-l fac, am să-l fac Scrisoarea aceasta începe fără semnătura mea Numele meu se află la persoana pe care ai întâlnit-o cu puţin timp înainte Te salut Silius se aşeză la baza unei coloane şi medită îndelung asupra fiecărui cuvânt din scrisoarea care îi fusese transmisă Cel care îi scria dădea un răspuns complet Declara că nu ştie nimic, dar imediat după aceea se contrazicea, afirmând că vrea să facă totuşi ceva Calea pe care mergea era, într-adevăr, între două prăpăstii, ceea ce corespundea perfect cu situaţia sa Divizată şi sfâşiată între două sentimente puternice şi contrastante Putea face puţin, dar, în orice caz, avea să acţioneze Semnătura era a sa Numele său se afla în persoana pe care i-o trimisese: o servitoare Era o confirmare a faptului că autoarea scrisorii nu putea fi altcineva decât Servilia Se putea deduce că fusese supravegheată mereu, că, prin urmare, exista teama că poate dezvălui ceva Dar ce anume dacă nu o conspiraţie? Nu-i comunica nimic precis pentru că, evident, se temea, în ciuda tuturor precauţiunilor luate, ca scrisoarea să nu fie interceptată De aceea semnase într-un mod cifrat scrisoarea, astfel încât doar destinatarul să-şi poată da seama cine era expeditorul Perfect În momentul acesta avea suficiente indicii ca să-l avertizeze mai întâi pe Antistius şi apoi pe Caesar în persoană L-ar fi obligat astfel să se apere! Între timp, poate că apărea şi Publius Sextius, aşa că se putea sfătui şi cu el pentru a organiza o apărare Distruse scrisoarea şi împrăştie bucăţelele de papirus pe o porţiune lungă de stradă în timp ce mergea grăbit către cabinetul lui Antistius de pe insula Tiberină Ajunse acolo când soarele începu să coboare spre apus Legionarii dintr-a Noua, aflaţi de gardă la podul Sublicio, înclinară lăncile în semn de salut faţă de rangul său pe care îl cunoşteau de-acum suficient de bine şi ajunse la cabinetul lui Antistius Aveau informaţii importante să-şi spună unul altuia Începu Antistius: — Artemidoros colaborează: are motive să-l deteste pe Brutus — Ştie ceva? — Ca să fiu cinstit, nu prea: doar nişte întruniri ciudate la ore ciudate, în toiul nopţii, înainte de ivirea zorilor — Nume? — Nici măcar unul Era întuneric şi s-au închis cu toţii în biroul lui Brutus Dar i-am cerut să cerceteze şi să-mi spună tot ce reuşeşte să afle A spus că aşa va face şi îl cred Dar tu? Ai noutăţi? — Am făcut cumva să-i trimit un mesaj Serviliei Nimic explicit, dar ea a înţeles şi mi-a răspuns Nu vrea să mă întâlnească pentru că nu poate, dar va face, mi-a spus exact aşa, chiar şi puţinul pe care îl va putea face — Aş putea să văd şi eu scrisoarea? îi ceru Antistius — Am distrus-o de îndată ce am citit-o, dar am învăţat-o pe de rost, nu era prea lungă O reproduse cu exactitate — Da, fu de acord Antistius După mine, interpretarea ta este corectă — Bine Mă duc să-i spun lui Caesar Antistius rămase pe gânduri câteva clipe, sub privirile nedumerite ale lui Silius, apoi spuse: — Eşti sigur că este o idee bună? — Sigur că da, n-am nicio îndoială — Şi ce crezi că eşti în măsură să-i spui din ce nu ştie deja? Crezi, într-adevăr, că el nu simte zvonurile şi atmosfera unei conspiraţii măcar şerpuind prin oraş, dacă nu chiar în curs de pregătire? Este însă clar că nu vrea să declanşeze o represiune doar pe baza unor zvonuri Nu vrea vărsare de sânge Nu acum, în orice caz — Dar Servilia se află sub supraveghere, asta nu este suficient? — Nu Nu ajunge Înseamnă că Brutus ar putea, bagă de seamă, ar putea să fie implicat, asta dacă există o conspiraţie — Dar nu înţelegi cuvintele ei? „Calea este între două prăpăstii ” — Este o interpretare de-a ta Nu este o exprimare clară Ascultă-mă: să ne închipuim că, prin absurd, Caesar te-ar crede şi ar declanşa o represiune După tine, ce ar trebui să facă? Să-l aresteze pe Brutus şi să-l trimită la moarte? Sub ce acuzaţie? Sau să pună vreun ucigaş plătit să-l asasineze? Asasinatul va fi pus imediat pe seama lui de cei care vor să-l distrugă Ar fi arătat cu degetul spre batjocura publicului ca un tiran sângeros care până acum şi-a ascuns adevăratul caracter plin de cruzime Este tocmai ceea ce el vrea să evite L-ai pune doar în încurcătură — Şi, atunci? — Eu mă bazez mult pe Artemidoros Să ne închipuim că reuşeşte să descopere dacă există într-adevăr o conspiraţie şi cine sunt conspiratorii În momentul acela ar fi uşor pentru Caesar să le întindă o cursă, să-i demaşte şi să decidă ce va face cu ei În plus, Servilia îţi spune că va face ceva şi eu cred că ar putea fi ceva important, singurul lucru care i-ar permite să-şi salveze băiatul şi pe omul pe care îl iubeşte, chiar dacă pare imposibil — Şi ce anume ar putea fi lucrul acesta atât de important? Antistius desena tot felul de cârlionţi pe o tăbliţă cerată cu vârful unui bisturiu, ca şi cum ar fi urmărit nişte gânduri complicate La un moment dat ridică ochii privindu-l de jos în sus şi spuse: — De exemplu, să-i comunice lui Caesar ziua în care conspiraţia va acţiona XI Ad fundum Quintilianum, a d V Id Mart , hora duodecima Villa Quintiliana, 11 martie, ora cinci după-amiaza — Te-ai trezit, în sfârşit, credeam că n-o să mai deschizi vreodată ochii Nevăstuică se întoarse în direcţia de unde se auzea vocea şi întâlni privirea unui bărbat bine legat, cu o expresie fermă şi plină de hotărâre La prima vedere părea un militar — Este o imprudenţă să-ţi foloseşti numele în cod vorbind cu un servitor şi, mai mult, să vii să mă întâlneşti acasă la mine, spuse Nevăstuică încercă să se sprijine pe coate, dar efortul îl făcu să scoată un geamăt şi o strâmbătură de durere îi schimonosi faţa: — Ce oră este? întrebă — Las-o încolo de oră şi răspunde-mi — N-aveam de ales, spuse Nevăstuică Uită-te la mine în ce hal sunt şi o să-ţi dai seama de ce am făcut-o Oamenii tăi erau cât pe ce să mă arunce în bazinul cu lături N-ar fi fost o moarte frumoasă, nici chiar pentru unul ca mine — În orice caz este periculos să apari aici şi, cu cât pleci mai repede, cu atât este mai bine Ce doreşti? Nevăstuică îşi îndreptă privirea către fereastră: — E târziu, spuse — Ora a douăsprezecea, aproximativ — Oh, zei, mi-am riscat pielea pentru nimic Trebuia să mă treziţi, de ce n-aţi făcut asta? — Dar nu mai ai nici urmă de creier? Te-au cusut, dacă încă nu ţi-ai dat seama, cu ac şi cu aţă Ai ajuns aici mai mult mort decât viu, alte soluţii nu mai erau — Ascultă la mine: doi bărbaţi, poate trei sau patru, nu ştiu sigur câţi, încearcă pe itinerare diferite să ajungă la Roma ca să nu se facă dreptate Eu am interceptat câteva cuvinte aflându-mă într-o staţie de poştă de pe şoseaua Emilia şi l-am recunoscut pe unul dintre cei care discutau: era Publius Sextius, zis „nuiaua” Ştii cine este? Bărbatul se înroşi de o furie neaşteptată: — Îl ştiu, cum să nu Este un ticălos nenorocit, fiu de căţea, un tip dur de nu se mai poate — Atunci opreşte-l şi opreşte-i şi pe ceilalţi — Să zicem că ar fi posibil, că încă mai avem timp Cum îi vom opri pe ceilalţi? Nici măcar nu ştii câţi sunt şi cine sunt Îmi ceri să fac un adevărat miracol Nevăstuică putu să se ridice în cele din urmă ca să se aşeze pe marginea patului:, — Faptul că Publius Sextius a plecat atât de repede şi a trimis şi alţi mesageri are semnificaţia că vrea să împiedice ceva care este pe cale să se întâmple Suntem în luptă cu timpul Dacă ajungem primii rămânem în viaţă, dacă ajungem pe locul al doilea vom muri şi, odată cu noi, libertatea republicii Ofiţerul clătină din cap: — Las-o încolo de libertate a republicii Te cunosc bine, chiar prea bine Vino după mine, dacă poţi Ieşi din cameră şi porni către peristil, iar Nevăstuică venea cum putea în urma lui, clătinându-se pe picioare şi căutând să se sprijine de pereţi Intrară într-o încăpere aflată în partea opusă a grădinii interioare: biroul stăpânului casei care deschise un dulap, scoase un sul de pergament şi îl desfăşură pe masă Era o hartă aproximativă a şoselelor dintre teritoriul de dincoace de Alpi, Cisalpin, şi Roma — Dacă sunt atât de grăbiţi, se vor folosi mai ales de drumuri mai uşor de străbătut, aşa că nu va fi imposibil să-i interceptăm degetul lui aluneca pe liniile negre care reprezentau drumurile consulare, pe Cassia pe Flaminia În plus, se pare că în munţi este vremea lupilor şi că unele trecători sunt blocate de zăpadă Aşteptam nişte curieri care au o întârziere de aproape o zi Aşa că acelora nu le va merge mai uşor, cel puţin aşa sper Ridică privirea de la drumurile imperiului şi-l privi în ochi pe Nevăstuică În afară de Publius Sextius ai văzut şi pe alţii? — Da, răspunse informatorul Un bărbat zdravăn, nu prea înalt, barbă căruntă, mâini enorme, ca nişte labe de urs, sprâncene unite deasupra nasului — Bine Şi apoi? Dă-mi măcar câteva indicii Nevăstuică dădu din cap: — Cum să fac asta? N-am nici cea mai mică idee, dar cred că în acest moment sunt pe drum cel puţin doi sau trei curieri, dacă nu mai mulţi În orice caz, dacă putem paria că vor folosi drumurile principale, cel puţin pe ultima parte a parcursului, vor trebui să ofere garanţii sau să dispună de sume mari de bani pentru patronii cârciumilor, dacă vor să obţină cai de schimb — Dar ei nu vor fi singurii Riscăm să-i omorâm pe unii care desfăşoară o activitate cu totul diferită, poate comercială — Este un risc pe care trebuie să ni-l luăm şi, oricum, un semn distinctiv tot au — Care? — Graba O grabă cumplită Nimeni nu poate fi mai grăbit decât ei După asta pot fi recunoscuţi — Aş putea trimite nişte semnale luminoase — Sunt mesaje prea simple şi, în orice caz, este mai bine să nu le folosim, ei le cunosc Sunt informatori vechi, membri şi ei ai organizaţiei şi dacă eu mă aflu aici, simt şi ei, de regulă, în munţi, de unde le pot vedea destul de bine — Poate că au dreptate Atunci, să ne împărţim sarcinile — Eu o iau pe drumul etrusc vechi, spuse Nevăstuică — Noi pe celelalte, încheie ofiţerul Nevăstuică observă că, până în momentul acela, nu-i spusese pe nume Dar asta făcea parte din joc Observase însă pe pereţi tot felul de trofee şi, într-un colţ, o panoplie care vorbeau despre stăpânul casei ca fiind un veteran al lui Pompei Probabil că luptase şi la Pharsalos Era unul dintre acei duri care nu se predaseră niciodată şi care nu ceruseră iertare nimănui Cu siguranţă se afla în contact cu tabăra partizanilor lui Pompei aflată încă în dizgraţie Ar fi făcut orice i-ar fi stat în putere pentru a opri cursa atât de chinuită a curierilor către Roma — Am nevoie de un cal, spuse Nevăstuică — O să-l ai peste câteva clipe Dar eşti sigur că vrei să pleci aşa de repede? Ai pierdut destul de mult sânge Eşti încă nevindecat, cusăturile s-ar putea să nu ţină — Am o înţelegere de respectat Şi dacă-mi aduc la îndeplinire misiunea, aş putea chiar să mă retrag din meserie Nu mai am vârsta unor eforturi ca astea Totuşi, ai dreptate: dacă merg călare sunt pierdut Dă-mi mai bine o căruţă uşoară şi doi cai Ceva provizii şi una sau două pături — Cum vrei, răspunse ofiţerul Merse cu el la grajd unde alese două animale puternice şi porunci să fie înhămate la o căruţă de călătorie Nevăstuică urcă în vehicul în timp ce un servitor aducea tot ceea ce avea nevoie pentru drum — Pe ce drum o să mergi? îl întrebă stăpânul casei — Merg spre Cassia, dar aş putea hotărî pe parcurs să-mi urmez instinctul şi s-o iau pe alt traseu, răspunse iscoada De aceea mi se spune Nevăstuică Când totul fu gata le strigă un îndemn cailor, îi atinse cu hăţurile pe crupe şi, în timp ce se punea în mişcare, întrebă: — Spune-mi, comandante, de ce i se spune „nuiaua”? — Publius Sextius? îi răspunse cu un rânjet stăpânul casei Îţi doresc să nu afli singur — Trimite-i imediat şi pe ceilalţi, spuse Nevăstuică pornind la drum, nu este de pierdut nicio clipă Dispăru la capătul aleii care ieşea din curtea casei şi ducea spre largul câmpiei Dinspre munte se înteţise un vânt sâcâitor care mângâiase spinarea îngheţată a Apeninilor şi înţepenea membrele călătorului până la oase Nevăstuică, deşi slăbit şi cu capul cam greu, se simţea mai liniştit datorită odihnei, îngrijirii şi hranei pe care o primise, ca şi de faptul că dispunea de un vehicul în care ar fi putut să se întindă ca să se odihnească sau chiar să-şi petreacă noaptea În timp ce străbătea câmpia îndreptându-se către miazăzi, se gândea că, la urma urmelor, mai trecuse şi prin alte situaţii de genul acesta, poate chiar mai grele, şi că această aventură trebuia să fie ultima, dacă îi mergea bine *** La villa sa, ofiţerul îşi chemă oamenii: doi dintre ei erau gărzile sale de corp şi veneau de la şcoala de gladiatori de la Ravenna, alţi doi serviseră în unitatea sa pe vremea războiului din Africa, un al cincilea, pe nume Decius Scauros, era cel mai bătrân dintre veteranii săi, servind şi în armata din Galia sub comanda lui Caesar Îi adună pe toţi în peristil şi îi alinie — Ascultaţi-mă Misiunea voastră este să interceptaţi un număr de oameni care se deplasează pe şoselele dintre teritoriul Cisalpin şi Roma Cel mai periculos are un nume şi o poreclă: Publius Sextius zis „nuiaua” Este un centurion din a Douăsprezecea, un ticălos cu şapte vieţi, ca pisicile Niciunul dintre voi nu l-a cunoscut? Este un individ destul de faimos Decius Scauros ridică mâna: — Eu am servit într-a Douăsprezecea înainte de a veni în Africa împreună cu tine, comandante Îl cunosc — Bine Atunci, ai să mergi cu ei, spuse ofiţerul şi arătă înspre alţi doi veterani Omul care a plecat de aici acum câteva clipe va merge, probabil, pe acelaşi drum, dar nu ştiu câte posibilităţi are ca să reuşească Lucrul cel mai important este să-i oprim pe mesageri Câtdespre voi doi spuse adresându-se celor doi gladiatori îl veţi recunoaşte cu uşurinţă, chiar dacă nu l-aţi mai văzut niciodată: este înalt de cinci picioare şi o palmă, gât ca de taur, trăsături parcă sculptate cu securea Este plin de cicatrice şi are întotdeauna în mână blestemata aia de nuia făcută dintr-o joardă de viţă-de-vie Nu faceţi prostii Dacă daţi peste el, atacaţi-l prin surprindere, pe la spate, în timp ce doarme Dacă îl atacaţi deschis, nu aveţi nicio şansă Vă va ucide, indiferent câţi sunteţi — Asta rămâne să mai vedem dacă poate, răspunse unul dintre foştii gladiatori — Taci, dobitocule! îl puse la punct comandantul Să faci ce ţi-am spus şi gata! Voi ceilalţi porniţi pe via Flaminia trecând prin munţi, voi, în schimb, spuse adresându-se lui Decius şi camarazilor săi, coborâţi pe via Flaminia cea mică şi, mai apoi, continuaţi-vă drumul pe Cassia De obicei, Nevăstuică acţionează de unul singur, dar dacă îl întâlniţi şi vă cere să-l urmaţi, faceţi cum spune el Aveţi de interceptat oameni din serviciul de informaţii Unul dintre ei este uşor de identificat: este un fel de matahală cu mâinile ca nişte labe de urs şi are sprâncenele împreunate deasupra nasului În cazul lui este valabil acelaşi lucru: este un dur, probabil un ofiţer Vreau să-l ştiu mort înainte să aibă timp ca să facă vreo mişcare Mai este ceva care vă poate ajuta să-i identificaţi: călătoresc cu toţii în mare grabă, mănâncă fără a se aşeza la masă, nu se opresc niciodată ca să doarmă, poate că dorm în picioare asemenea cailor, cel mult o oră după care, din nou la drum Vor să ajungă la Roma cu orice preţ Duceţi la bun sfârşit această misiune şi n-o să vă pară rău Veţi fi răsplătiţi cu mult mai mult decât valorează vieţile voastre mizerabile Hai, acum plecaţi de aici Oamenii se despărţiră, unii într-o parte, alţii în alta, ca să-şi pregătească de drum caii şi proviziile Primii care se puseră în mişcare fură Decius cu cei doi veterani ai săi Porniră călare pe alee şi, ajungând în capătul ei cotiră la stânga, dispărând curând într-un nor de praf Ceilalţi porniră în direcţie opusă Omul care locuia în villa care îi găzduise rămase în poartă ca să-i vadă plecând şi îi urmări cu privirea până dispărură cu toţii în depărtare Atunci făcu semn servitorilor să închidă poarta şi se întoarse în biroul său ca să mediteze la ceea ce se întâmplase în ultimele ore Numele său era Sergius Quintilianus şi luptase împotriva lui Caesar la Pharsalos şi acolo îşi pierduse un fiu în bătălie De acolo, îl însoţise pe Pompei în Egipt: se afla pe nava sa când Pompei se hotărâse să coboare pe uscat cu şalupa ca să-l întâlnească pe regele Ptolemaios de la care spera să primească ajutor şi fusese de faţă, neputincios, la asasinarea lui Îl văzuse pe comandantul armatei lui Ptolemaios, pe Achilla, scoţând din teacă sabia în timp ce Pompei cobora din şalupă şi înfigându-i-o în coaste Fusese o scenă îngrozitoare pe care, de atunci, continua s-o retrăiască de nenumărate ori în vis De câte ori nu se trezise urlând din răsputeri „Fii atent!”, ca să-şi dea seama cu amărăciune că nu mai exista cineva pe care să-l pună în gardă! De câte ori nu auzise strigătele disperate ale femeilor aflate la bordul acelei nave care ridicase de îndată pânzele ca să fugă de ţinutul acela al trădătorilor! În continuare, trecuse în Africa şi se alăturase trupelor republicane ale lui Cato şi Scipio Nasica, luptând fără noroc la Tapsos împotriva lui Caesar În cele din urmă luptase sub steagul lui Titus Labienus la Munda Tristul bilanţ al acestor bătălii necruţătoare era că îşi pierduse singurul fiu şi asistase la masacrarea oamenilor săi Luptase întotdeauna împotriva altor romani, din patimă politică, din nemulţumire, din sete de răzbunare şi de fiecare dată rămăsese cu o amărăciune nesfârşită şi dureroasă, un sentiment care îi rodea sufletul şi care, cu fiecare zi care trecea, îl făcea să se urască pe el însuşi şi lumea întreagă Către sfârşitul vieţii se retrăsese în villa aceea a sa, înconjurată de chiparoşi seculari, când nu-i mai rămăsese nimic în care să spere şi în care să creadă Având în jur tot felul de ucigaşi, gladiatori şi cuţitari îi venea poftă din când în când să lovească în adversarii săi politici care trăiau acum liniştiţi, siguri că au ieşit învingători şi că se află la adăpost de orice pericol Făcea aceasta plătindu-şi mercenarii, fără a se lăsa vreodată luat prin surprindere Şi totuşi mulţi ştiau cine era şi ce făcea, dar nu îndrăzneau să facă nimic Protectorii lor erau departe, el era acolo, aproape de ei Şi nu ştia ce este mila Nevăstuică îi oferise un motiv ca să spere Poate că nu era totul pierdut Era suficient să oprească un mesaj care se deplasa cu greu pe şoselele către Roma şi totul s-ar fi încheiat aşa cum era drept să se întâmple În timp ce îşi rumega în tihnă gândurile se întreba dacă n-ar fi fost mai bine să plece şi să intre el însuşi în joc, sfidând soarta şi pericolul unei morţi într-o asemenea aventură riscantă, dar nu se putuse hotărî s-o facă Nu pusese zăbala şi nici hăţurile calului său panonic, negru şi el aidoma chiparoşilor care înconjurau casa, dintr-un motiv special, ci dintr-un fel de paralizie Era atât de plin de venin, încât nu putea lua nicio decizie şi nici nu putea întreprinde ceva anume Se rezuma doar la a merge înainte şi înapoi ca un leu în cuşcă, prin casa sa, pe pereţii căreia atârnau doar simboluri care aminteau de înfrângeri şi umilinţe Printre aceste relicve se afla un portret al lui Cato, cel care după înfrângerea de la Tapsos, se sinucisese la Utica pentru a nu fi nevoit să trăiască sub apăsarea tiraniei Era înfăţişat purtând togă în timp ce ţinea o cuvântare în Senat: fusese şi el de faţă la şedinţa aceea şi descrisese pictorului atitudinea marelui orator şi patriot într-un mod atât de eficace, încât imaginea rezultată era plină de forţă şi nespus de fidelă realităţii Era şi superstiţios Sergius Quintilianus Într-un colţ al camerei, pe un piedestal de lemn încrustat cu fildeş se afla o statuetă de ceară care îl reprezenta pe Caius Iulius Caesar purtând însemne ale triumfului său: mărturii ale victoriei asupra altor romani, răsplata pentru că vărsase şi călcase în picioare sângele concetăţenilor săi Statuia era străpunsă de un mare număr de ace lungi pe care le încălzea la flacăra lămpii înainte de a le înfige în ceară Îi dădeau senzaţia fierului care se afundă în carne Acum mai trebuia doar să aştepte ca oamenii lui să-i intercepteze pe mesageri Nu se îndoia deloc asupra motivului pentru care oamenii aceia se grăbeau atât de tare şi vorbele lui Nevăstuică îl confirmaseră, chiar dacă nu într-o manieră explicită: era vorba despre un complot pentru a-l ucide pe Caesar şi complotiştii stabiliseră ziua încheierii socotelilor O zi foarte apropiată, chiar dacă era, încă, secretă Parcă nu-i venea să creadă: să-l ucidă pe Caesar! Gândul acela prinse rădăcini în mintea lui tulburată Avea acum în faţa ochilor o uşă, închisă O privea ţintă Se ridică brusc, o deschise şi intră în micul sanctuar de familie pe care-l dedicase fiului său căzut în luptă, străpuns dintr-o parte în alta sub privirile sale pe câmpul însângerat de la Pharsalos Poruncise să i se facă o statuie, la baza căreia aşezase urna cu cenuşa şi, din când în când, intra în acel ungher al durerii şi zăbovea vrând parcă să stea de vorbă cu fiul său I se părea că-i poate vorbi şi că i-ar auzi vocea răspunzându-i Îi spuse: — Am să mă duc şi eu de data asta Eu o să fiu acela care o să te răzbune, fiule Şi dacă n-am să reuşesc, am să vin şi eu după tine în Hades Poate pun capăt vieţii ăsteia insuportabile În vremea aceasta, afară se întunecase Sergius Quintilianus se duse în sala de arme şi îşi luă armura şi armele pe care le purtase în toate bătăliile, se duse la grajd, puse hăţurile şi zăbala armăsarului negru şi-i dădu pinteni La scurt timp după aceea se pierdu în noapte, negru şi el însuşi de culorile doliului şi ale urii In Monte Appennino, Caupona ad Silvam, a d V Id Mart , hora duodecima Munţii Apenini, cârciuma „Codrul”, 11 martie, ora cinci după-amiază Continua să ningă, cu mai puţină forţă şi fără să bată vântul, dar destul de insistent, aşa încât mantia de zăpadă aşternută pe pământ se făcea tot mai groasă În curtea cârciumii servitorii adunau zăpada cu lopeţile, făcând din loc în loc grămezi mari, curăţând astfel mare parte din pavajul de piatră Santinela care făcea de pază în foişor văzu o siluetă întunecată şi impunătoare înaintând călare pe sub bolta de la intrarea în staţia de popas Strigă la tovarăşul de gardă, Bebius Carbone, care se afla la poarta principală — Ei, avem musafiri! — Cine este? întrebă Carbone — Nu ştiu: unul mare şi voinic pe un cal frumos Se îndreaptă către noi Este ciudat locul ăsta: zile întregi nu vezi picior de om şi, apoi, vin doi călători într-o singură zi — Atunci, îi deschid Carbone deschise poarta şi călăreţul intră în curte — Sunt obosit mort şi înfometat, spuse Găsesc pe aici ceva de mâncare? — Înăuntru este cârciuma, îi răspunse Carbone Dacă ai şi ceva bani Omul dădu din cap afirmativ Lăsă calul în grija servitorului care venise în grabă şi îi porunci să-l şteargă de sudoare, să-l acopere cu o pătură uscată şi să-i dea de mâncare Apoi se întoarse din nou la Carbone: — O vreme mizerabilă E rău să faci de pază noaptea — Ei, ne descurcăm şi noi cum putem, făcu Carbone — Trece multă lume pe aici? — Depinde — Văd că nu prea ai chef de vorbă — În meseria noastră lucrezi mai mult cu mâinile decât cu limba, dar, înăuntru, dacă te interesează, este o târfă care face exact invers, răspunse Carbone — Mă tem că nu Sunt cam grăbit Mă duc să mănânc La revedere! Intră în cârciumă şi Carbone îl urmări cu privirea până când dispăru dincolo de uşă Legionarul se întoarse către camaradul său: — Malacul ăla pune cam prea multe întrebări pentru gustul meu — A întrebat doar dacă trece multă lume pe aici A pus doar o întrebare Mi se pare normal — Bine, eu zic că a pus una în plus Celălalt ridică din umeri şi se duse la locul său de pază din foişor Drumeţul ieşi cam după o oră, îşi luă calul şi porni către poartă, înainte de a încăleca îi mai spuse lui Carbone: — Ia spune, soldat viteaz: ai văzut în ultima vreme ceva ciudat pe aici? — Ce vrei să spui? întrebă Carbone, gândind în sinea sa: „Uite, aveam eu dreptate! Centurionul o să fie mândru de mine ” — Vreau să spun dacă ai văzut pe cineva cu o înfăţişare neobişnuită, pe cineva care să se grăbească foarte tare, de exemplu Carbone trase sabia din teacă şi i-o puse la gât: — Stai pe loc, strigă Întinde braţele în lături, dacă faci vreo mişcare eşti mort — Dar ce-ţi trece prin minte, idiotule, ce-ţi veni? — Mai scoate tu o jumătate de cuvânt şi te spintec din cap până în picioare ca pe un ied Omul se supuse pufnind nervos şi se lăsă percheziţionat După o clipă, Carbone ridică mâna în care ţinea un pumnal celtic Poftim! îi spuse camaradului său Ţi-am spus eu că nu-mi place individul acesta şi uite că este înarmat — În vremurile astea o mulţime de oameni umblă înarmaţi, îi răspunse cam plictisit celălalt — Ia ascultă măi băiete, lasă naibii sabia aia în teacă şi am să-ţi explic totul Carbone strigă la camaradul său: — Vino şi tu jos Trebuie să-l interogăm Omul ăsta este suspect şi am ordin să-i controlez pe toţi cei care mi se par suspecţi — Ai primit ordin? De la cine? întrebă celălalt, dar Carbone nu se potolea — Mişcă-te, pe Hercule! Prizonierul fu legat sub ameninţarea armelor şi dus la corpul de gardă Carbone aprinse două lămpi şi îşi începu sârguincios treaba: — Cum te cheamă? îl întrebă — Mă numesc Rufus — Rufus şi mai cum? — Rufus şi atât Ce, nu-ţi ajunge? — Nu face pe şmecherul cu mine că o păţeşti De ce erai înarmat? — Pentru că sunt în misiune pentru serviciul informatorilor Şi tu mă ţii acum în loc Fac exact ce faci şi tu: execut ordinele statului şi asta pentru o chestiune de cea mai mare urgenţă — Şi eu cum fac ca să aflu despre ce este vorba? — Ascultă, trebuie să plec de aici cât mai repede, fiecare oră care trece poate fi fatală Am alergat ca un nebun ca să câştig câteva ore şi tu mă faci să pierd un timp preţios Dacă mă laşi în pace, jur că n-am să-ţi fac raport — Bagă de seamă că nu eşti în situaţia să porţi tratative Aici eu sunt cel care decide, răspunse Carbone pe un ton aspru Soldatul care făcea de pază împreună cu el interveni: — Ascultă, prietene, mie mi se pare că omul ăsta are dreptate, de ce nu-l laşi să plece? Împiedicarea unui serviciu adus statului este un lucru grav şi atrage după sine pedepse grave — Vreau o dovadă, nu se lăsă Carbone Rufus simţea că îşi iese din sărite pentru că ajunsese atât de prosteşte în mâinile unui recrut lipsit de experienţă şi dornic să fie promovat, dar încercă să-şi păstreze calmul: — Am un semn distinctiv pentru misiunea mea, dar nu am voie să-l arăt cuiva dacă am mâinile legate Dacă rămân fără el, aş putea fi dat afară din corpul de informatori Dezleagă-mă şi am să ţi-l arăt Carbone bombăni ca pentru el câteva clipe, apoi îi spuse camaradului său: — N-ai decât Dezleagă-l Sunt curios să văd unde are semnul ăsta distinctiv L-am percheziţionat cu toată atenţia şi n-am găsit nimic Celălalt soldat făcu întocmai, dezlegând mâinile uriaşului celt care, fără a pierde nici măcar o clipă, îi dădu un pumn ucigător sărmanului Carbone şi acesta se prăbuşi ca o cârpă la pământ În acelaşi timp reintră cu un gest fulgerător în posesia cuţitului şi, răsucindu-se pe călcâie ca un titirez, îl duse la gâtul celuilalt atât de repede că bietul om nici nu mai avu timp să-şi dea seama de ceea ce se întâmplase — Vrei şi tu să-mi pui vreo întrebare? vru să afle mai apoi — Nu, răspunse soldatul Nu, cred că nu — Bine, spuse Rufus ceva mai îmbunat, dacă nu mai aveţi nevoie de mine, am să pornesc la drum Sări în şa şi dispăru în ninsoarea deasă Carbone se ridică mângâindu-şi falca umflată Ocazia de a-şi cuceri gloria dispăru în cel mai mizerabil mod XII Romae, in aedibus I Caesaris, a d V Id Mart, hora decima Roma, casa lui Lucius Caesar, 11 martie, ora trei după-amiaza Caesar ieşi din baie şi trecu la masaj într-o mică sală pe care şi-o păstrase în casa fratelui său, Lucius, de pe colina Aventin Antistius era aşezat în faţa sa cu o pânză de în înfăşurată peste şale şi o tăbliţă cerată pe genunchi Maseurul, un trac voinic şi plin de muşchi, îl apucă de umeri şi-l trase îndărăt, făcându-l să-şi arcuiască spinarea Caesar scoase un geamăt de durere — Ah! Spinarea mea nu vrea să se vindece, spuse Ba dimpotrivă Mă întreb cum am să pot călări când o să plec în Orient în fruntea armatei Antistius îşi ridică privirile de pe însemnările pe care le făcea pe tăbliţă: — Ai călărit prea mult în timpul campaniilor trecute: iată de ce ai dureri de spate — Mai ales în timpul campaniei din Egipt, rânji maseurul În ţara aceea se spune că ai călărit pe o iapă neîmblânzită care te-a pus la grea încercare! Şi îl lăsă pe pacient să cadă moale pe pătuţ — Nu spune tâmpenii, idiotule! îi tăie vorba Caesar Şi vezi-ţi de treaba ta dacă eşti în stare Tracul începu din nou să-i maseze muşchii umerilor, apoi pe cei de pe mijlocul spinării, ungându-şi din când în când mâinile cu ulei de măsline parfumat dintr-un bol Atmosfera era plină de aburi şi Antistius asuda din belşug, dar continua să scrie ceva pe tăbliţa sa Caesar ridică fruntea şi îl privi de sus în jos: — Ce tot scrii acolo, Antistius? întrebă — Nume Caesar îi făcu un semn maseurului şi acesta se retrase după ce-şi adună instrumentele — Nume? Ale cui nume? Antistius avu o clipă de şovăială după care răspunse: — Ale pacienţilor mei Notez bolile lor, progresele pe care le fac în urma tratamentelor, înrăutăţirea stării lor — Este credibil, spuse, ironic, Caesar Şi totuşi, simt că minţi Antistius tresări aproape imperceptibil, dar continuă să scrie pe tăbliţă: — Vrei să citeşti ce am scris? Caesar se ridică în capul oaselor pe pătuţul de masaj şi-l fixă cu ochii săi cenuşii de şoim fără a reuşi să prindă privirea medicului: — Este cam ca atunci când joci zaruri, nu-i aşa? Mă provoci să văd cât ai dat Dar, ca să văd, trebuie să măresc miza: ce vrei de la mine, Antistius, ca să dai la o parte paharul de pe zarurile tale? — Nu vreau nimic, Caesar Nu merită osteneala de a mări miza pentru că nu este nimic important de văzut — Bine atunci, mă las păgubaş, spuse Caesar mutându-şi privirea către o frescă atacată de umezeală de pe un perete Îl reprezenta pe Pentheus sfârtecat de bacante Se aşternu o lungă tăcere întreruptă doar de ţipătul strident al unui pescăruş care căuta să prindă peşti din Tibru Intră Silius şi se apropie de el: — Invitaţii vor fi prezenţi cu toţii, spuse Şi este un mesaj care ţi se adresează — Veşti de la nuiaua mea? întrebă Caesar Silius clătină din cap, în timp ce Antistius spunea: — Te doare spatele, dar nu ai nevoie de baston, Caesar Nu încă Şi dacă o să-mi urmezi recomandările, n-o să ai nevoie de aşa ceva o bună bucată de timp Caesar se ridică, îşi îmbrăcă tunica militară de campanie şi îl urmă pe Silius, sub privirea nedumerită şi gânditoare a lui Antistius Se îndreptară către Domus Publica — Din păcate, nu avem alte veşti de la Publius Sextius Dar de ce eşti aşa de îngrijorat din cauza asta? întrebă Silius Ai primit deja vestea importantă pe care doreai s-o ai cât mai repede La ce altceva îţi servesc asemenea veşti? Şi aproape că se simţea o umbră de gelozie în vorbele sale — Ai dreptate, Silius, dar în perioada aceasta simt nevoia de a fi înconjurat de persoane în care am încredere totală şi Publius Sextius este una dintre ele În momentul acesta, mi-aş dori să fie aici Când a sosit primul său mesaj, m-am gândit că va ajunge şi el aici în scurt timp Nu este normal faptul că el nu se află încă aici Ajunşi la Domus, Silius îi făcu loc spre biroul său şi îi arătă, aşezat pe o tavă de argint, minuscula teacă din piele, de formă cilindrică, sigilată, care îi fusese adusă de curând Arăta destul de uzată Caesar zâmbi Şi în mintea sa răsunară două cuvinte: — Poftim, ticălosule! Obsesiv: — Poftim, ticălosule! — Poftim, ticălosule! Răsunau rostite de vocea lui Cato care se sinucisese la Utica Coşmarul său, fantasma neîmblânzită care îl urmărea ca o adevărată erinie Şi totuşi, acele cuvinte îi evocau o situaţie mai degrabă comică, decât tragică Se întâmplase în urmă cu douăzeci de ani, în Senat Cato îl acuza că era în cârdăşie cu Catilina şi cu complicii săi, acuzaţi de subminare a statului şi, în timp ce încă vorbea, Caesar primise un sul de pergament într-o teacă întrutotul la fel cu aceea aflată acum pe masa sa Lucrul acesta nu-i scăpase lui Cato care spusese cu glas tunător: „Iată dovada: neruşinatul acesta primeşte instrucţiuni de la complicii lui chiar şi în această aulă!” El, fără să clipească, îi înmânase direct biletul indignatului orator care, deschizându-l, se aflase în faţa unei înflăcărate scrisori de dragoste a surorii sale, Servilia, care îi fixa lui Caesar o întâlnire în casa ei, când soţul său era plecat Era un text foarte exact care nu lăsa nicio posibilitate imaginaţiei Cato îi aruncase în faţă scrisoarea, strigându-i: „Poftim, ticălosule!” Caesar îşi dădu seama că pronunţase realmente acele cuvinte când văzu expresia uluită a lui Silius — Nu-ţi face probleme, spuse Boala mea este de vină Uneori, amintirile se transformă în prezent, iar prezentul dispare ca o amintire îndepărtată Trăiesc în plină nesiguranţă, Silius Şi mai am încă multe lucruri de făcut Multe lucruri Dar, acum, trebuie să mă laşi Hai, du-te Silius se îndepărtă fără prea mare tragere de inimă Caesar desfăcu sigiliul cu vârful unui stilet şi deschise teaca în care se afla un sul mititel de pergament, cu doar câteva cuvinte înşirate într-o grafie pe care o cunoştea bine Zâmbi din nou şi puse mesajul într-un dulăpior pe care-l încuie cu cheia Trecu prin vestibulul dormitorului său, îşi lăsă tunica de toate zilele şi se îmbrăcă singur, cu mare grijă, alegându-şi din cufăr o haină nouă În momentul acela intră în cameră Calpurnia O rază de soare îi lumină dintr-o latură ochii negri Avea treizeci şi trei de ani şi-şi păstrase graţia mândră a unei fete de la ţară — Ce faci? De ce n-ai chemat pe cineva să te ajute? — N-am nevoie de aşa ceva, Calpurnia Sunt obişnuit să mă îmbrac singur — Ce ai? — Sunt cam îngrijorat Este normal pentru cineva care guvernează Calpurnia îl privi drept în ochi: — Pleci? — Da, dar nu mă duc departe O să fiu înapoi la cină Caesar fu cuprins de o pornire afectuoasă pentru femeia pe care o luase de soţie din raţiuni de stat şi care ar fi trebuit şi dorit să-i aducă pe lume un fiu Simţi melancolia umilă a soţiei sale că-l apăsa pentru prima oară pe suflet Calpurnia fusese o soţie ireproşabilă, mai presus de orice bănuială, aşa cum trebuia să fie soţia lui Caesar şi, în plus, ţinea la el Poate chiar îl iubea — Cine te însoţeşte? — Silius, merge cu mine Silius Anunţă-l, te rog, să mă aştepte în atrium Calpurnia se îndepărtă cu un oftat Caesar termină cu îmbrăcatul, îşi potrivi toga pe umăr aşa cum o făcea de obicei, apoi coborî treptele scării — Unde mergem, comandante? întrebă Silius — La templul Dianei de pe Câmpul lui Marte Dar tu să rămâi prin apropiere de Domus Lumea o să creadă că şi eu sunt acolo Dacă te vede Calpurnia şi te întreabă ceva, spune-i că m-am răzgândit Este o plimbare plăcută, o să-mi facă bine după masajul ăsta — Plimbarea asta are vreo legătură cu mesajul pe care ţi l-am adus? — Da Caesar nu mai spuse nimic şi Silius nu mai puse întrebări Porni către templu, urmându-şi firul gândurilor până când ajunse la sanctuar Intră în clădirea goală şi cufundată în tăcere printr-o uşiţă laterală şi se aşeză pe o bancă de lângă peretele din stânga statuii care o înfăţişa pe zeiţă Nu trecu mult timp şi în lumina care venea dinspre intrare se zări detaşându-se silueta unei femei cu capul acoperit de un văl Femeia înaintă cu paşi egali până la imaginea Dianei: era o statuie frumoasă din marmură grecească reprezentând-o pe zeiţă purtând o tunică scurtă şi ţinând în mâini arcul şi tolba cu săgeţi Femeia puse în vasul pentru arderea miresmelor câteva grăunţe de tămâie Caesar ieşi din umbră, oprindu-se în spatele unei coloane: — Servilia Femeia îşi descoperi capul Avea o înfăţişare încă atrăgătoare, deşi trecuse de cincizeci de ani Şoldurile se conturau ferme sub cingătoarea care îi marca talia suplă, iar rochia decoltată lăsa să se întrezărească sânii rotunzi ca de fecioară Doar faţa purta semnele lăsate de nenumăratele emoţii din trecut: — Cine altcineva dacă nu ea? răspunse ea Nu te mai văzusem de mult timp Chiar îmi doream să te întâlnesc — Trebuie să-mi spui ceva? Cei doi se apropiară unul de celălalt până când feţele fură atât de aproape încât răsuflarea li se amestecă Servilia şovăi câteva clipe înainte de a spune ceva: — Voiam să te salut fiindcă nu ştiu dacă o să mai am ocazia asta Circulă zvonul că îţi completezi unităţile armatei pentru expediţia în Orient Nu ştiu dacă am să reuşesc să te mai văd înainte de a pleca Ai multe obligaţii, nenumărate îndatoriri cărora trebuie să le faci faţă, aşa că prietena ta a dorit să te vadă Caesar o luă de mână şi rămase astfel o vreme, privind-o cu capul aplecat pe-o parte Apoi îşi ridică privirile: — De multe ori am lipsit vreme destul de îndelungată şi n-ai simţit nevoia să-ţi iei rămas bun De ce faci asta acum? — Nu ştiu Pleci într-o expediţie foarte importantă care te va ţine departe de Roma cine ştie pentru câţi ani Eu nu mai sunt o fetişcană S-ar putea să nu mă mai găseşti la întoarcere — Servilia de ce îţi trec prin minte asemenea presentimente funeste? Probabilităţile de acest fel sunt contrare mai mult în ceea ce mă priveşte pe mine decât pe tine Am nevoie de linişte şi de pace, dar sunt chinuit de vedenii înspăimântătoare, simt o răceală câteodată câteodată mi-e frică Servilia se apropie mai mult, atingându-i pieptul cu sânii: — Tare mult aş vrea să-ţi ofer căldură, aşa cum făceam odinioară, când mă iubeai, când nu te puteai lipsi de mine, când erai obsedat de mine Ceea ce mă îngrijorează în momentul de faţă este faptul că ţi-e frică să pleci la război Nu s-a mai întâmplat asta niciodată — Nu mi-e teamă să plec mi-e teamă că n-am să plec — Nu înţeleg — Chiar nu înţelegi? Servilia lăsă privirile în pământ şi tăcu Caesar atinse cu degetele perla aceea neagră, montată în aur, care îi atârna între sâni, un cadou de la el, de o valoare uriaşă; o purta întotdeauna când ieşea în public aşa cum un soldat îşi arată cu mândrie decoraţiile Îi trimisese bijuteria aceea în ziua în care se căsătorise cu Calpurnia, ca să-i dea de înţeles că iubirea sa nu pierise — Vreau să plec, să mă duc acolo Oraşul ăsta mă apasă, simt că mă duşmăneşte Servilia îl fixă cu ochi umezi şi lucioşi: — Cu cât puterea îţi este mai mare, cu atât mai puternică este invidia, cu cât vitejia îţi este mai mare, cu atât mai puternică este ura Este inevitabil Ai ieşit învingător mereu, Caesar, o să învingi şi de data asta Îi atinse buzele cu un sărut grăbit şi porni către uşă — Stai puţin Cuvântul aproape că-i scăpă bărbatului de pe buze Servilia se opri şi se întoarse către el — Nu ai nimic altceva să-mi spui? — Ba da, că te iubesc, ca întotdeauna şi pentru totdeauna Mult noroc, Caesar Plecă El îşi rezemă fruntea de o coloană şi suspină din greu Silueta Serviliei se vedea acum trecând prin lumina soarelui care se vedea strălucind cu nuanţe roşietice în cadrul liber al uşii Era pe punctul de a dispărea în razele aurii ale amurgului de afară, dar se opri pe neaşteptate în loc, fără a se întoarce — Ascultă avertismentele zeilor Nu le nesocoti Asta simt că aş vrea să-ţi spun Mergi sănătos Dispăru apoi Caesar rămase pe loc, meditând o vreme la acele cuvinte care sunau cam ciudat venind de pe buzele Serviliei Ea ştia cât de puţin credea el în zei şi în avertismentele lor Ce voise să spună? Ieşi pe aceeaşi uşiţă laterală pe care intrase şi porni spre Tibru Servilia dispăruse, nu se mai vedea pe nicăieri Doi cerşetori îi cerură de pomană fără a-l recunoaşte, un câine alergă o vreme în urma lui dând din coadă ca şi cum ar fi sperat să primească şi el ceva, apoi se opri gâfâind, sleit de puteri din cauza foamei Puţin mai departe înaintea lui, pe dreapta, lângă malul fluviului, se zărea un altar străvechi cu statuia unui demon etrusc ros de trecerea timpului Ca prin minune, în timp ce se apropia, apăru din spatele micii construcţii o siluetă cenuşie, un bărbat între două vârste cu părul în dezordine şi năclăit, sandale ponosite, strângând într-o mână un ciomag de care atârnau mici discuri metalice zornăitoare Îl recunoscu imediat: era un clarvăzător etrusc din vechea şi nobila familie Spurinna, care ducea cu chiu cu vai o viaţă umilă şi trăia din pomenile credincioşilor şi ale celor care îl consultau ca să afle ce îi aştepta în viitor Caesar îl văzuse de multe ori asistând la ceremoniile prezidate de el şi câteodată îi permisese să cerceteze măruntaiele animalului sacrificat ca să dea un verdict Dădu să se apropie de el şi să-l salute, dar omul se apropie primul de el şi, privindu-l în ochi cu o expresie lunatică şuieră printre dinţi: — Păzeşte-te de Idele lui martie! Caesar încercă să schiţeze o întrebare: — Dar ce ? Nu mai avu timp să continue căci Titus Spurinna dispăruse asemenea unei fantome Tulburat de cuvintele acelea, Caesar rătăci mult timp prin oraş, încercând să-şi dea seama ce puteau însemna, în timp ce Silius, neliniştit de prelungita lui absenţă, era gata să-şi trimită oamenii ca să-l caute: dacă i s-ar fi întâmplat ceva comandantului său, nu şi-ar fi iertat-o niciodată Când ajunse în dreptul insulei Tiberine, Caesar tresări la semnalul unei trâmbiţe care îl trezi la realitate Era momentul începerii primului schimb de gardă la cartierul general al Legiunii a Noua Continuă, mergând de data aceasta mai repede şi-l găsi pe Silius în apropiere de templul lui Saturn: mai avea puţin şi trimitea un puhoi de oameni ca să răscolească tot oraşul în căutarea lui Calpurnia, anunţată că se întorsese, îi alergă în întâmpinare plângând Caesar privi în jur fără să înţeleagă: — Dar ce se întâmplă? întrebă el pe un ton oarecum iritat — Ne temeam pentru viaţa ta, comandante, răspunse Silius A trecut destul de mult timp de când ne-am despărţit Caesar nu-i dădu niciun răspuns Viat Flaminiae Minoris, Caupona ad sandalum Herculis, a d IV Id Mart , ad initium tertiae vigilia Via Flaminia minor, cârciuma „La sandaua lui Hercule”, 12 martie, începutul celui de-al treilea schimb de pază, după miezul nopţii Călăreţul ajunse într-un galop grăbit la şoseaua acoperită de zăpadă Era înţepenit de frig Într-o latură a drumului se vedea un luminiş larg cu o clădire din piatră, acoperită cu plăci de ardezie; de jur împrejur era un zid pătrat care delimita toată curtea În dreapta, un şopron scund de lemn şi un spaţiu acoperit cu paie ofereau adăpost cailor şi animalelor de povară Deasupra intrării principale atârna o firmă cu o sanda uriaşă care dădea numele cârciumii Locul acela părea pustiu Omul descălecă şi trecu pe sub torţa care lumina poarta mare de la intrare şi chipul brăzdat de oboseală, cu o barbă mare şi zbârlită, al lui Publius Sextius zis „nuiaua” Trase mai întâi cu urechea: din curte se auzeau tot felul de zgomote şi glasuri care vorbeau aproape în şoaptă Publius Sextius legă hăţurile calului de un belciug de fier fixat în zid, apoi bătu în uşă cu mânerul sabiei o dată, de două ori, de trei ori, fără a obţine vreun răspuns; când uşa se deschise putu să vadă în interior un grup de oameni cu nişte felinare în mână, adunate în jurul a ceva care se găsea lângă grajd Când se apropie, observă printre picioarele lor un şuvoi de sânge închegat care păta cu roşu stratul de zăpadă aşternut pe pământ Publius Sextius îşi făcu loc printre oamenii îngrămădiţi şi ajunse în faţa unui corp de bărbat întins pe pământ, ţeapăn şi nemişcat, cu faţa în bălegarul scos din grajd, cu o rană largă la ceafă din care continua să se scurgă sânge închis la culoare şi scoţând încă aburi Era acoperit cu o mantie de lână cenuşie găurită în mai multe locuri pătate şi ele de sânge închegat Rănile de pe braţe şi de pe mâini arătau că se apărase ca un leu până în ultima clipă Cuprins de o presimţire sumbră, Publius Sextius veni mai aproape şi îngenunche în faţa corpului inert şi ţeapăn, după care făcu semn unuia dintre cei de faţă să aducă mai aproape un felinar cu care lumină faţa mortului Era muncitorul care descărca sacii din căruţă Cum ajunsese înaintea lui? Desigur, pe scurtături pe care numai el le cunoştea şi care îl aduseseră exact la momentul întâlnirii cu moartea Mâinile sale mari ca nişte lopeţi aveau palmele pline de bătături, sprâncenele erau unite deasupra nasului; barba zbârlită, umerii de luptător nu mai lăsau nici urmă de îndoială asupra identităţii sale Acum nu mai era decât un sărman obiect fără viaţă Publius Sextius simţi cum furia îi umfla vinele gâtului şi îi grăbea bătăile inimii Se întoarse către oamenii din jur şi, răsucindu-şi bustul, îşi înălţă masiva şi impunătoarea statură, strângând în pumn nuiaua groasă dintr-o tulpină de viţă-de-vie, lucioasă şi plină de noduri — Cine a fost? În faţă veni un omuleţ timid şi grăsuliu, cu ochii apoşi: cu siguranţă era hangiul — Doi indivizi au sosit acum trei ore dinspre miazăzi Au poruncit să le fie hrăniţi caii şi erau pe punctul de a pleca din nou când a ajuns aici omul acesta care şi-a adăpat calul şi a cerut să i se dea o traistă de orz Pentru el a comandat ceva ca să mănânce chiar acolo în grajd pentru că voia să plece cât mai repede Mi s-a părut că, auzindu-l, cei doi călători nou-veniţi au schimbat între ei priviri complice Publius Sextius se apropie de el vorbindu-i peste umărul celorlalţi: — Continuă, îi spuse — Probabil că au mers după el L-a descoperit aici argatul de la grajd venit să schimbe paiele pe care se culcă animalele şi a alergat imediat să mă anunţe Când am ajuns noi aici era deja rece După aceea ai apărut tu Publius Sextius privea în jur de parcă ar fi căutat o victimă pe care s-o masacreze cu nuiaua lui, dar nu vedea decât figuri rătăcite, feţe palide de frig şi de spaimă — Noi n-avem nimic de-a face cu asta, centurionule, spuse hangiul care recunoscuse simbolul noduros al gradului deţinut de Publius Te pot asigura de asta Dacă vrei, pot să fac un raport scris pe care îl poţi preda judecătorului, jos în sat — N-am timp pentru aşa ceva, răspunse scurt Publius Sextius Spune-mi cum arătau cei doi — Oameni cu o înfăţişare de-a dreptul suspectă, feţe de ocnaşi, probabil ucigaşi plătiţi Omul acesta nu avea nimic de valoare asupra sa Şi nimic nu pare să-i fi fost furat din desaga legată la oblâncul şeii, deşi este evident că l-au percheziţionat Cu siguranţă, căutau ceva anume Aveau cai scumpi, erau bine îmbrăcaţi şi echipaţi, purtau încălţări bine lucrate şi din piele de foarte bună calitate — Ai reţinut ceva semne particulare? — Unul avea un semn pe obrazul drept, o rană cu vreo zece sau douăsprezece puncte de cusătură, cicatrice veche, altul era păros ca un urs şi avea dinţii de sus mai aduşi spre interior decât cei de jos Semănau cu nişte gladiatori — Eşti un bun observator, spuse Publius Sextius — Sunt nevoit să fiu astfel, dacă vreau să supravieţuiesc în meseria pe care o am — În ce direcţie este podul plutitor de peste Arno? — Într-acolo, răspunse hangiul, arătând spre un drum care cobora către vale Poţi să ajungi cam în două ore şi poate chiar reuşeşti să treci dincolo, dacă reuşeşti să-l trezeşti şi să-l convingi pe podar să te ducă — Poţi să-mi schimbi calul? întrebă Publius Sextius Al meu este peste măsură de obosit Este însă un animal bun, peste câteva zile îşi revine şi poţi să-l foloseşti fără grijă — Bine, răspunse hangiul Ai cu ce să plăteşti schimbul? — Da, dacă nu-mi ceri prea mult Trebuie să-ţi las ceva şi pentru înmormântarea amărâtului ăstuia Publius Sextius se înţelese din câteva cuvinte cu hangiul în privinţa schimbului de cal şi a unei modeste ceremonii funerare pentru hamalul mort Oboseala şi junghiurile parcă îi muşcau membrele şi pe suprafaţa interioară a coapselor avea de-a dreptul băşici din cauza călăritului prea îndelungat, dar strângea din dinţi ca să meargă mai departe Trecuse el prin încercări mai grele ca aceasta Îşi dădu seama după o vreme că drumul începe să coboare şi înainte de revărsatul zorilor auzi vuietul fluviului care curgea jos, la picioarele lui In Monte Appennino, ad rivum vetus, a d IV Id Mart , tertia vigilia Munţii Apenini, pe vechiul curs, 12 martie, schimbul al treilea de gardă, ora unu dimineaţa Reuşind să scape nu fără bătaie de cap de zelul lui Carbone, Rufus încercase să recupereze timpul pierdut călătorind cât de repede putea de-a lungul unei scurtături pe care o ştia el, printr-o pădure de castani Era un parcurs suficient de comod, un drum de pământ, dar bătătorit de trecerea nenumăratelor turme şi asta îi permitea să înainteze cu o viteză destul de mare Din când în când se mai lovea de câte un trunchi de copac şi încărcătura de zăpadă de pe crengi cădea pe capul călăreţului sau pe crupa calului, dar nu-şi încetinea galopul Zăpada neatinsă reflecta încă suficientă lumină şi, dacă îşi amintea bine, peste nu foarte mult timp ar fi trebuit să răsară luna Se gândea la Vibius care în clipa aceea gonea cât putea de iute către şoseaua Flaminia pentru a traversa după o linie oblică întregul teritoriu al peninsulei Când mai fuseseră trimişi în astfel de misiuni, ajunsese întotdeauna înaintea camaradului său şi voia să-l învingă şi de data asta O pasăre de noapte, poate un huhurez, îşi făcu auzit ţipătul în imensitatea tăcută a muntelui şi Rufus mormăi o formulă de descânt XIII Romae, in aedibus Bruţi, a d IV Id Mart , hora secunda Roma, casa lui Brutus, 12 martie, ora şapte dimineaţa Camera lui Artemidoros era aceea a unui foarte priceput profesor de literatură şi de filosofie stoică În capsa pe care o deţinea în casa lui Brutus puteau fi văzute nenumărate suluri de pergament, fiecare cu eticheta lui Aceasta era întreaga lui avere şi nu se despărţea niciodată de ea Stătea de obicei într-un jilţ din lemn cu fundul de piele neagră şi spătar din acelaşi material Pe masa de lucru era o cană mare de apă şi un coşuleţ cu prăjiturile sale preferate pe care i le pregătea o servitoare tinerică de la bucătării, o concesie hedonistică pe care se grăbea s-o ascundă de fiecare dată când cineva îi bătea la uşă Relaţia sa cu stăpânul casei era bazată în primul rând pe transmiterea unor cunoştinţe practice de limba greacă, cum ar fi gramatica şi tehnica vorbirii, intonaţia vocii şi abilitatea de a găsi şi cita fragmente din marii autori, cu emfaza necesară şi cu o participare cât mai elocventă De la el Brutus nu dorise niciodată să primească sfaturi de viaţă sau îndrumări în meditaţia filosofică şi aceasta îl făcea pe eruditul grec să se simtă minimalizat, lipsit de respectul cuvenit pentru statura lui intelectuală Dacă aborda uneori acest subiect, interlocutorul său schimba vorba, dându-i de înţeles că nu-l considera la înălţimea potrivită pentru el Acesta era adevăratul motiv pentru care Artemidoros îl ura pe elevul său şi ar fi fost gata oricând să-l trădeze Nu suporta neglijarea, lipsa respectului faţă de statutul său de filosof Credinţa stoică a lui Brutus era profundă, aproape fanatică şi idolul său era, după cum ştiau toţi, unchiul mort la Utica Cato, patriotul, cel care preferase să moară decât să-l implore pe învingător să-l lase în viaţă, decât să renunţe la libertate I se alăturase lui Pompei înainte de bătălia de la Pharsalos şi pasul acesta avusese pentru el semnificaţia unei alegeri eroice: Pompei ordonase uciderea tatălui său, dar pentru că în momentul acela apărătorul republicii era chiar el, a dorit să i se alăture, uitând de motivele personale ale lui şi ale familiei *** Camera lui Artemidoros comunica direct cu biroul lui Brutus şi, în dimineaţa aceea, în zori, pe când încă mai dormita în pat, auzise nişte zgomote neobişnuite Coborând din pat, trecuse în birou şi, de acolo, depărtând puţin fereastra, privise în micul portic al curţii interioare unde se adunase un grup de oameni Îi era greu, totuşi, să-i recunoască din locul în care se afla Plecase din birou, străbătuse la adăpost de priviri indiscrete un coridor strâmt şi, apoi, o curticică de serviciu, ajungând la latrina care se afla lângă locul de adunare şi era despărţită de acesta doar printr-un perete despărţitor subţire în care nu-i fu greu, folosindu-se de un condei pe care-l găsi la repezeală pe jos, să scobească o mică gaură în tencuiala şubrezită datorită vaporilor de urină, aşa că putea să audă şi chiar să vadă în partea cealaltă Apropie ochiul de gaura aceea făcută cu cea mai mare prudenţă în perete, dar în dreptul ei se afla în momentul acela o tunică din stofă cenuşie care îi acoperea o bună parte din câmpul vizual Auzi în schimb timbrul imposibil de confundat al vocii lui Cassius adresându-se altuia dintre cei prezenţi, spunându-i Rubrius, la puţin timp după aceea spunându-i Trebonius altuia şi Petronius unui al treilea Apoi îl auzi pe acesta din urmă întrebând: — Şi Antonius? — Antonius, se auzi cel care răspundea la numele de Trebonius, trebuie să rămână în afara planului, am recomandat de la bun început să nu-l amestecăm şi pe el Un altul pe care Artemidoros nu reuşea să-l vadă spuse: — Făcând astfel, îl lăsăm liber să se mişte şi să-şi joace rolul aşa cum vrea, având mâinile libere — Bătrânul spune că ar trebui — Ia mai taci, îl repezi vocea uşor de recunoscut a lui Brutus Ştiu foarte bine cum gândeşte, dar, după mine, este o greşeală Nici vorbă nu poate fi de aşa ceva Discuţia despre Antonius este altceva — Nu, nu este, îl contrazise cel care se mai opusese o dată Antonius este omul cel mai apropiat de el, este consul în funcţie şi ar putea ţine în frâu situaţia după ce el va fi eliminat — Nu va face nicio mişcare, replică Brutus, sunt sigur de asta Tu ce spui, Quintus? Quintus, se gândi Artemidoros stând mai departe ascuns în latrină Trebuie să fie vorba despre Quintus Ligarius Da HI, acuzat de înaltă trădare şi adus în faţa lui Caesar, apărat şi achitat datorită strădaniei lui Cicero Era sigur de-acum: asista la o adunare a unor conjuraţi care complotau pentru a-l ucide pe Caesar Grupul se deplasă către celălalt capăt al grădinii, vrând să meargă, probabil, în biroul lui Brutus Recunoscu din nou, de la depărtare, vocea lui Cassius pe care o auzise nu de puţine ori în locuinţa aceea şi se pregătea să se întoarcă în camera sa când auzi paşi pe pietrişul din curticica aflată în spatele său, aşa că se simţi prins în cursă Careva dintre bărbaţii aceia poate că venea să folosească latrina şi îl putea găsi într-o situaţie nu numai stânjenitoare, ci şi suspectă Încercă să adopte atitudinea cuiva care avusese o nevoie urgentă, ca să nu trezească îndoieli, dar paşii se opriră Se auziră alţi paşi şi la scurt timp după aceea omul se opri Voci Una a lui Quintus Ligarius: — Bătrânul zice că trebuie ucis, că este prea periculos Termina ceea ce voia să spună când Brutus îi închisese gura cu câteva clipe înainte, în grădina interioară Şi, dacă vrei să ştii ce cred eu, Cassius, bătrânul are dreptate — Da, cred că ai dreptate Antonius este prea periculos Şi el trebuie eliminat Prima lui reacţie va fi să-l răzbune pe şeful lui şi apoi să-i ia locul, sau invers, n-are prea mare importanţă Omul numit Cassius avea un glas diferit de al celui pe care-l cunoştea bine Prin urmare, erau doi Cassius Acesta trebuia să fie sigur că da, îl întâlnise şi pe el în casa lui Brutus şi discutaseră despre teatrul tragic, într-o seară în care fusese de faţă şi Cicero Cassius Parmensis, aşadar! Dar, poftim, poetul tragic voia să treacă de la o ficţiune la realitate, să-şi păteze mâinile cu sânge adevărat, nu cum făceau personajele sale folosindu-se de miniul de plumb pe scenă — Din păcate, replică Quintus Ligarius, Brutus nici nu vrea să audă de aşa ceva şi nu înţeleg motivul — Cred că are legătură cu Gaius Trebonius Se pare că ei s-au întâlnit anul trecut în Galia după ce Caesar învinsese la Munda Iar acolo s-a întâmplat ceva, dar Trebonius nu a vrut niciodată să vorbească despre aşa ceva Cel puţin cu mine Poate că un pact reciproc de non-beligeranţă, poate că un alt fel de alianţă Nu ştiu — Şi Brutus ce amestec are în asta? întrebă Cassius Parmense — N-aş şti să-ţi spun Dar nu vrea să audă niciun fel de motiv Nici măcar bătrânul n-ar reuşi să-l convingă şi sigur că da, spune mereu: „Dacă nu-l omorâţi şi pe el o să vă pară rău!” Şi cred că are dreptate — Este mai bine să stăm împreună cu ceilalţi, spuse Ligarius Am depăşit cu mult timpul în care ar fi trebuit să ne facem nevoile Cei doi se îndepărtară şi Artemidoros, cu sufletul la gură şi cu ochii lăcrimându-i din cauza vaporilor de urină, scoase un oftat de uşurare Aşteptă ca zgomotul de paşi pe pietriş să se stingă şi ecoul mersului lor pe pardoseala de lut ars a peristilului, după care se strecură afară din latrină Nu-şi dădu seama că fusese prea grăbit să iasă din ascunzătoare şi că unul dintre cei doi îl văzuse Ajungând în camera sa, se aşeză şi respiră adânc de mai multe ori, ştergându-şi sudoarea de pe frunte cu mâneca tunicii Când se mai linişti puţin, se duse la un dulap, scoase din el un vas plin cu sare, scotoci printre cristalele albe până găsi un mic sul de pergament pe care erau scrise nişte nume Luă pana şi mai adăugă altele: Cassius Parmensis Quintus Ligarius Rubrius Gaius Trebortius Petronius Alături scrise: „Cel căruia îi spun «bătrânul» trebuie că este Marcus Tullius Cicero Dar el nu a apărut niciodată El ar trebui să rămână în afara conspiraţiei ” Vărsă puţină cenuşă peste cerneala proaspătă, răsuci la loc pergamentul şi-l ascunse în sare Romae, in aedibus Bruti, a d IV Id Mart , hora quarta Roma, casa lui Brutus, 12 martie, ora nouă dimineaţa — Mama ta a ieşit Porcia pronunţă acea frază foarte scurtă pe tonul unei sentinţe de condamnare la moarte Brutus era aşezat în jilţul său, ţinându-şi tâmplele între palme, cu o expresie mohorâtă şi fruntea încreţită aşa cum era de obicei în ultima vreme Se ridică încet şi se rezemă cu palmele pe masa de scris — Şi ce înseamnă asta? — Înseamnă că a scăpat de supraveghere şi a ieşit — Când? — Aseară, pe la asfinţitul soarelui — Şi unde s-a dus? continuă să întrebe Brutus cu o voce indiferentă, fără nicio intonaţie specială — Habar n-am Poate că ştii tu ceva despre asta — Cum aş putea? Am altele pe cap — Dar îţi dai seama cât de grav este lucrul acesta? Mama ta a fost mulţi ani amanta lui Caesar — Taci din gură! izbucni Brutus — Scuză-mă, spuse Porcia aplecând fruntea şi slăbind tonul vocii, dar nu ţi-am spus nimic din ce nu ştiai deja Mama ta s-ar fi putut întâlni cu Caesar şi l-ar fi putut pune în gardă sau chiar putea să-i spună totul despre conspiraţie — Mama nu ştie nimic despre asta — Mama ta ştie totul! Nu-i scapă nici cel mai mic amănunt Are ochi şi urechi în fiecare colţişor al casei Şi faptul că a fost pusă sub supraveghere n-a făcut decât să-i întărească treptat convingerile — Poate că zbirii tiranului o să apară în curând la uşa noastră — Au tot timpul ca s-o facă — Imposibil Mama nu m-ar trăda în niciun caz Porcia se apropie de el şi îi luă o mână între palme: — Marcus Iunius, începu ea, cunoşti chiar atât de puţin sufletul unei femei? Nu ştii că n-ar renunţa niciodată, pentru niciun motiv, să-l salveze pe omul pe care-l iubeşte? — Chiar dacă prin asta l-ar ucide pe fiul său? — Nici nu este nevoie de asta De ce crezi că ţi-a salvat Caesar viaţa după Pharsalos? De ce crezi că te-a protejat întotdeauna, cu încăpăţânare, de fiecare dată când unul de-ai săi a cerut capul tău? — Taci! repetă bărbatul, furios la culme — Din dragoste pentru mama ta Şi chiar ieri seara ea ar fi putut să-i dezvăluie totul, cerându-i să te salveze pe tine Caesar i-ar fi satisfăcut dorinţa Nu există lucru pe care i l-ar putea refuza dacă ea i l-ar cere — Te rog să taci, spuse din nou Brutus, reţinându-şi cu greu furia — Dacă vrei tu, am să tac, răspunse Porcia Dar prin asta situaţia nu se va schimba Eu am să-ţi spun acum ceea ce ştiu Tu ai să te comporţi aşa cum crezi de cuviinţă Brutus nu mai spuse nimic şi Porcia începu din nou să vorbească — Mama ta a ieşit aseară pe la asfinţit, cu capul acoperit de un văl, pe la ieşirea din spate, unde este spălătoria, locul ei din cameră fiind luat de o slujnică A mers până la templul Dianei şi acolo a stat o vreme, în orice caz mai puţin de o oră, după care s-a întors acasă, intrând la ea în acelaşi fel — Cum poţi să ştii dacă s-a întâlnit cu Caesar? — Şi, dacă nu cu el cu cine altul? De ce să însceneze ceva atât de complicat pentru un fleac? Mama ta nu crede în zei şi cu siguranţă nu s-a dus la templu ca să se roage Singurul motiv care stă în picioare este o întâlnire cu Caesar şi, dacă aşa stau lucrurile, noi toţi suntem în mare pericol Eu sunt gata să mă sacrific, ştii asta, şi nu mi-e frică, dar, dacă planul vostru dă greş, republica va ajunge pentru mulţi ani la cheremul unui tiran, va îndura tot felul de umilinţe şi poate că nu se va mai ridica niciodată din starea de abjecţie în care a fost adusă Uită că este mama ta, aminteşte-ţi mereu că este un potenţial inamic al statului Am să plec acum, te las pe tine să hotărăşti Aici, afară, mai este cineva care ar vrea să-ţi vorbească — Cine este? — Quintus Ligarius — Spune-i să intre Porcia ieşi lăsând în urma sa un parfum discret de levănţică, singura concesie exterioară pe care o făcea feminităţii sale Intră Quintus Ligarius: — Iartă-mă, Marcus Iunius, spuse el înainte de a se aşeza, eram la jumătatea drumului către casa mea, când un gând şi o imagine mi-au revenit în minte şi acum vreau să-ţi spun despre ce este vorba — Vorbeşte, te ascult — Astă-noapte, când ne-am întâlnit, eu şi Cassius Parmensis am văzut ieşind în grabă din latrină o persoană pe care am întâlnit-o în casa ta cu alte ocazii: profesorul tău de limba greacă, Artemidoros Brutus zâmbi, ironic: — I se poate întâmpla oricui să aibă nevoi de felul ăsta — Da, dar eu şi Cassius stăteam de vorbă în curte şi s-ar putea ca el să fi auzit ceva Uşa latrinei este foarte subţire — Vorbeaţi despre lucruri importante? — În zile ca astea nici nu putem vorbi despre altceva, după cum îţi poţi închipui şi singur Brutus se încruntă: — Înţeleg, dar nu pot, desigur — Bineînţeles, nu mă refeream la nişte măsuri drastice, îl linişti Ligarius Dar o supraveghere atentă până în ziua stabilită ar putea fi o precauţie pe care ai putea s-o iei De exemplu, eu nu l-aş mai lăsa să iasă din casă pentru niciun motiv De nevoile lui se pot îngriji, pentru moment, servitorii tăi Brutus fu de acord: — Ai dreptate Am să fac în aşa fel încât să nu mai existe şi alte riscuri — De ce, mai sunt şi altele? întrebă, alarmat, Quintus Ligarius — Nu, după câte ştiu eu, minţi Brutus — Cu atât mai bine Cu fiecare oră care trece, pentru noi pericolul este tot mai mare Bine, atunci plec Aştept semnalul tău când o să vină clipa — Mă întâlnesc după-amiază cu Cassius Longinus Are lucruri importante să-mi spună S-ar putea să fie necesar să ne vedem chiar şi mai repede — Ştii cum să mă găseşti, răspunse Ligarius Şi ieşi De îndată ce Ligarius trecu pragul şi plecă, Brutus îl chemă pe şeful servitorilor, un bărbat pe nume Canidius care îi fusese foarte credincios socrului său şi continua să fie la fel faţă de soţia sa, Porcia Îl invită să se aşeze şi îi spuse că, din cauza unor bănuieli pe care le avea, Artemidoros trebuia să fie supravegheat şi câteva zile nu avea voie să iasă din casă Urma să stabilească el până când avea să dureze această restrângere a libertăţii sale — Până unde pot să ajung? întrebă Canidius — Până la a-l împiedica fizic să iasă din casă, dacă nu sunt suficiente cuvintele Dar fără a-l deranja prea mult decât ar fi strict necesar, fără a-l umili şi, mai ales, fără a-i da de bănuit — Trebuie să-i ofer motive pentru această limitare a libertăţii lui? Brutus reflectă câteva clipe: — Poate că nu va fi necesar Artemidoros ieşea deja puţin şi până acum Eu am să-i dau ceva urgent de lucru şi asta îl va ţine ocupat cât va fi nevoie Dar, dacă va dori să iasă neapărat, o să-i spun că este o măsură momentană de păstrare a discreţiei pe care familia a considerat necesar s-o ia pentru o perioadă limitată sau pur şi simplu vei pune un supraveghetor care să-i controleze mişcările Canidius dădu aprobator din cap şi, fără să mai întrebe ceva se retrase *** În timpul acesta, Artemidoros se plimbase cu un aer nepăsător prin peristilul grădinii interioare până în dreptul locului în care făcuse cu condeiul o gaură în zidul care despărţea latrina de restul grădinii şi o astupase cu puţin ipsos muiat cu apa din fântână Prin urmare, acum era liniştit, dar ar fi vrut să se achite de promisiunea pe care i-o făcuse medicului Antistius şi îi lipseau doar câteva nume Unul dintre sclavii tinerei pe care îi mai chema noaptea în camera lui, în schimbul câtorva bănuţi, avea o prietenă care trăia încă de la naştere în casa lui Tillius Cimbrus, un alt personaj pe care îl observase venind prin casă la ore neobişnuite şi spera să nu mai treacă mult timp până când avea să încheie lista Atunci când, după vreo două ore, fu chemat de Brutus, se simţi puţin deranjat, aşa cum era întotdeauna, dar pentru un motiv în plus pentru că Brutus respecta pentru lecţii aceleaşi ore şi aceea nu era oră de lecţie Îi spuse că aştepta vizite din Grecia, un filosof împreună cu discipolul său, peste doar câteva zile şi biblioteca grecească era în dezordine şi trebuia pusă la punct cu orice preţ înainte de sosirea oaspeţilor Nu voia să facă o figură proastă: îl ruga, prin urmare, să se ocupe el în persoană – şi puse o notă de laudă în acest ultim cuvânt– pentru ca totul să fie aşa cum trebuia Artemidoros răspunse că va avea grijă de asta şi se va apuca de treabă cât se poate de repede De fapt, nici nu-şi amintea ca biblioteca grecească să fi avut nevoie de prea multă atenţie Consultase cu o zi înainte o scriere a lui Aratus din Solis şi totul i se păruse mai mult sau mai puţin în ordine În orice caz, ar fi fost o chestiune de numai câteva ore de muncă Ajunse în încăperile bibliotecii din aripa de apus a clădirii şi intră, dar de îndată ce trecu pragul se opri de-a dreptul stupefiat Părea că trecuse pe acolo o hoardă de barbari şi că fiecare dintre ei căutase ceva anume ascuns printre sulurile care zăceau peste tot de-a valma, ici şi colo, împrăştiate fără niciun fel de logică La vederea acestui adevărat dezastru rămase mai întâi pe gânduri şi mirat, dar mai apoi deveni cam speriat Începu să lucreze fără chef, rumegând în sinea sa o mulţime de gânduri, niciunul dintre ele nefiind aducător de linişte Romae, in aedibus Ciceronis, a d JV id Mart , hora nona Roma, casa lui Cicero, 12 martie, ora două după-amiaza Un mesager se prezentă la uşă, anunţând că stăpânul său Gaius Cassius Longinus se afla în apropiere şi cerea să fie primit Tiro îl rugă să aştepte puţin şi se duse la stăpân ca să-i spună — Ţi-a spus ce vrea? întrebă Cicero, întrerupându-şi lucrul — Nu, răspunse Tiro Are aerul că vrea să ceară o întâlnire în doi, secretă Cicero se arătă aproape enervat de acest anunţ Începea să-şi dea seama de simţul redus al realităţii de care dădeau dovadă conspiratorii şi, mai ales, de slaba organizare şi lipsa aproape totală a unui plan Aceasta îl convingea o dată în plus că era necesar să rămână în afara acestei poveşti care risca să fie compromisă în orice moment Nu putea totuşi să dea înapoi în faţa unei solicitări atât de urgente Şi poate că ar fi apărut posibilitatea de a le da acelor oameni nişte sfaturi utile Răspunse: — Spune-i că poate veni şi că am să-l primesc, dar să intre pe uşa din spate Cassius Cu faţa uscată şi palidă ca întotdeauna, posomorât ca de obicei Privirea sa cenuşie şi rece părea să nu ştie ce este aceea emoţia, în realitate, starea lui sufletească nu era mai stabilă decât cea a lui Brutus, capacitatea sa de a decide nu se ridica aproape niciodată la înălţimea situaţiilor prin care trecea Dar era un om curajos şi un soldat foarte bun după cum demonstrase în situaţii de război pe vremea nefericitei campanii a lui Crassus în Orient Cicero căuta întotdeauna să-şi readucă în memorie ce ştia despre un om pe care urma să-l primească pentru o întrevedere importantă, chiar dacă îl văzuse de puţin timp Era conştient de ceea ce putea să însemne o conspiraţie El, şi nu Cato după cum scrisese Brutus, zădărnicise tentativa de lovitură de stat a lui Catilina cu douăzeci de ani înainte Atunci fusese o luptă aproape de la egal la egal până la sfârşit şi ciocnirea dintre conspiratori şi instituţiile statului se încheiase la Pistoia pe câmpul de luptă De data asta, puterea se afla în întregime concentrată în mâinile unui singur om Ceilalţi aveau un singur avantaj, acela de a se afla în apropiere de victima desemnată Unii îi erau chiar prieteni apropiaţi Când, în cele din urmă, sosi, Cassius intră, condus de Tiro, şi salută Era mai palid decât de obicei şi încordarea spasmodică pe care o simţea apăsându-i sufletul se citea în coloritul pământiu al feţei şi într-un tremur abia perceptibil al mâinilor Cicero îi ieşi în întâmpinare şi îi oferi un scaun — Suntem de-acum spuse Cassius în timp ce se aşeza, dar Cicero îl întrerupse: — Este mai bine să nu ştiu Este mai bine ca nimeni să nu ştie în afara celor care iau parte la acţiune Pe lângă aceasta, ce altceva voiai să-mi comunici? — Că suntem gata şi că s-au stabilit toate amănuntele Există doar un singur lucru care ne divizează şi acela este Antonius Unii dintre noi, nu puţini, îl considerăm un om cinstit în care putem avea încredere, dar eu am îndoieli serioase Nu se desparte niciodată de el şi este un om de care trebuie să te temi În plus, mă tem că ştie deja ceva Cicero medită în tăcere o vreme, învârtind între degete condeiul pe care-l folosise până atunci apoi spuse: — Ceea ce ştie nu are prea multă importanţă pentru că până acum n-a făcut nicio mişcare şi am îndoieli că o va face de acum înainte Antonius are planurile lui şi în realitate este cu totul altfel decât lasă să se vadă în jur Este un om extrem de periculos Dacă nu-l eliminaţi, toată pregătirea a fost în zadar Ţine minte ce-ţi spun şi se opri într-o tăcere care avea rolul de a sublinia cele ce urmau, după care încheie pe un ton ca al unei sentinţe Antonius trebuie să moară! Cassius lăsă fruntea în jos şi oftă: — Ştim asta, eu şi alţi prieteni care îşi dau seama de situaţie, dar Brutus nu vrea să audă de aşa ceva Ascultă-mă, Marcus Tullius: singurul care îl poate convinge pe Brutus eşti tu Dă-mi voie să stabilesc eu o întrevedere între voi doi pe teren neutru Există un loc părăsit şi foarte retras în zonele nelocuite de pe malul Tibrului Cicero îl opri cu un gest al mâinii: — Nu pot Îmi pare rău Eu nu trebuie să fiu amestecat pentru că prezenţa mea va fi necesară după aceea Cât despre Brutus, el ştie ce gândesc şi mi-aş dori ca la sfârşit să fie convins că am dreptate Tu eşti convins de asta şi, în fond, n-ai mai avea nevoie de altceva Cassius înţelesese mesajul şi era convins de-acum că nu se putea conta pe Cicero decât după ce totul avea să se sfârşească Tocmai de aceea era neapărat nevoie să pună în aplicare o altă măsură, în cazul în care s-ar fi întâmplat, înainte de momentul fatal, ceva ireparabil XIV Romae, in insula Tiberis, a d III Id Mart , hora decima Roma, insula Tiberină, 13 martie, ora trei după-amiaza Marcus Emilius Lepidus, trecând pe pod călare, descăleca de îndată ce ajunse pe pământul insulei Lictorii cu fasciile lor tradiţionale îl aşteptau pentru a-l escorta la cartierul său general, onoare datorată funcţiei sale de magister equitum, a doua autoritate a statului după aceea de dictatură în cazuri de urgenţă În realitate, era vorba despre două funcţii extraordinare care se suprapuneau peste acelea ale consulilor aflaţi în timpul mandatului de şefi ai executivului republicii Antistius îl privi de la fereastra cabinetului său Era sprinten şi zvelt, deşi nu mai era chiar în floarea vârstei Purta părul pieptănat în faţă, acoperind o parte a frunţii, mai mult o buclă decât o pieptănătură complicată, determinată de folosirea prelungită a coifului în timpul campaniilor militare la care luase parte împreună cu Caesar, bucurându-se de preţuirea acestuia Avea un profil uscăţiv, semănând oarecum cu al unei păsări de pradă: faţa slabă, obrajii supţi, nasul acvilin Într-un anumit sens, deşi se deosebea foarte mult de Caesar, avea ceva în comun cu el, de parcă îndelungata tovărăşie de arme cu comandantul suprem îi transmisese prin contaminare un fel de pecete fizionomică Purta armele obişnuite şi mantia roşie strânsă pe talie, peste platoşa de bronz şi trecu în grabă în revistă detaşamentul aliniat pentru a prezenta onorul Intră mai apoi în cartierul general Îl aşteptau îndatoririle pe care le avea de căpetenie militară şi de om politic şi mesajele din ziua aceea Antistius închise fereastra şi se întoarse la ceea ce avea de lucrat Abia se aşezase la masă ca să vadă ce pacienţi mai avea de consultat, că îi fu anunţată o vizită: Silius Salvidienus cerea permisiunea de a-l vedea Se ridică şi-l întâmpină el însuşi în prag — Intră, îi spuse şi îl invită să ia loc Porunci să i se aducă oaspetelui o cupă de vin rece şi pentru el o poţiune diuretică — Cum se simte Caesar? — Astă-noapte a mai avut o criză, dar a durat puţin şi n-am considerat necesar să trimit pe cineva să te cheme Am devenit şi eu de-acum un pic medic şi poate că ţi-aş fi un ajutor de nădejde A trecut şi, după puţin timp, s-a culcat şi a adormit — Ar fi mai bine să mă chemi, în orice situaţie Nu trebuie să rişti: ar putea fi periculos Ce alte noutăţi sunt? — În seara asta a convocat o adunare a statului său major — De asta s-a întors Lepidus acum câtva timp Îmi închipui că va lua parte şi el — Bineînţeles În situaţia actuală este, de fapt, mâna lui dreaptă — Aşa este Şi Antonius este destul de supărat din cauza asta, după cum se vorbeşte prin oraş Cine mai este? — Antonius neapărat Este la urma urmelor un soldat excelent Gaius Trebonius nu poate lipsi: a fost guvernator în Asia şi cunoaşte bine serviciile logistice din regiunea aceea, apoi Decimus Brutus, are experienţă de comandant al infanteriei şi cavaleriei şi a făcut dovada că se poate descurca foarte bine, chiar şi la comanda flotei Este un ofiţer încă tânăr, multilateral, foarte bun în multe locuri Caesar îl preţuieşte şi chiar îl iubeşte Contribuţia sa la succesul din Galia s-a demonstrat a fi de multe ori decisivă Comandantul nu uită anumite lucruri şi ştie cum să le răsplătească, dar nu este numai o chestiune de onoruri acordate celui care merită; Caesar crede în prietenie şi este capabil de sentimente profunde — Ştiu bine asta I-a acordat pretura şi anul viitor va fi guvernator în provincia Cisalpină — După câte ştiu eu, cea din seara aceasta va fi o adunare preliminară pentru a evalua posibilitatea unei campanii împotriva parţilor Caesar are acum în mână o hartă pe care i-a trimis-o Publius Sextius acum câtva timp şi care îi permite să facă planuri pentru invazie Dar altul este motivul pentru care mă aflu aici: voiam să te întreb dacă ai mai avut veşti de la informatorul tău din casa lui Brutus — Din păcate, nu, răspunse Antistius Dar sper că o să dea cât de curând un semn de viaţă Dacă am avea o informaţie bine întemeiată şi amănunţită, am putea acţiona imediat, avertizându-l pe Caesar Chiar dacă lipsa unor dovezi neîndoielnice l-ar face să fie prudent — S-ar putea ca odată cu numele să apară şi dovezile Multe coincidenţe neobişnuite pot fi o dovadă suficientă — În afară de asta, rămân unele speranţe ca Servilia să-i fi dat măcar posibilitatea de a se apăra — Sper şi eu pentru că de la o vreme Caesar n-a mai vrut să fie apărat de garda hispanică — Nu se poate — Este purul adevăr! Când vorbeam despre asta, îmi spunea că nu voia să apară ca un tiran Tiranii sunt aceia care au nevoie de o gardă de corp — Dar ce sens are? Vrea neapărat să moară? Orice fanatic, orice dezechilibrat mintal care vrea să fie amintit în analele de istorie l-ar putea ucide — Eu cred că este un pariu cu el însuşi Vrea să demonstreze că generozitatea sa, clemenţa pe care a demonstrat-o cu toţi cei din jur, îl ridică deasupra riscurilor Că el poate merge prin Roma ca oricare alt roman, fără să fie nevoit să-şi păzească spatele, că apărarea sa, garda de corp este poporul şi, poate, şi Senatul Romei care a jurat să-l apere cu preţul vieţii — Nu poate fi atât de naiv, replică Antistius — Nu este naivitate Este încrederea pe care o are în sine şi în popor El este cel mai mare dintre toţi, Antistius Şi doar un om mare poate sfida moartea cu atâta nepăsare Nu aşteptă alt răspuns: se ridică şi se îndreptă către ieşire — În orice caz, să ţinem legătura între noi, spuse Antistius Şi mâine, dacă ai să poţi, comunică-mi cine a participat la întâlnirea din seara aceasta şi cine, dintre cei convocaţi, nu s-a prezentat Silius dădu aprobator din cap şi ieşi în tăcere Romae, in aedibus Bruţi, a d III Id Marti, hora duodecima Roma, casa lui Brutus, 13 martie, ora cinci după-amiază Artemidoros se ocupase de punerea în ordine a bibliotecii timp de o zi întreagă şi încă nu dăduse de capăt haosului pe care îl găsise Era sigur că toată acea dezordine fusese provocată deliberat şi că absurditatea evidentă a situaţiei însemna că nu trebuie să ceară explicaţii, ci pur şi simplu să se spună Poate că i s-ar fi rezervat chiar o trudă ca a lui Sisif: după ce punea în ordine biblioteca, în ziua următoare ar fi găsit-o din nou răvăşită şi ar fi fost nevoit s-o ia de la capăt Dar care era sensul unei asemenea înscenări dacă nu de a-l ţine ocupat şi a-i abate atenţia de la alte activităţi? Dar, dacă lucrurile stăteau astfel, de la ce activitate voiau să-i abată atenţia? Gândul acesta în sine îl îngrozea, dar nu îndrăznea să facă nicio mişcare, să ceară explicaţii, să dea impresia că este tulburat sau înspăimântat pentru că orice iniţiativă ar fi avut putea doar să înrăutăţească situaţia Încercă să-şi recapete toată luciditatea de care era capabil şi deduse că, dacă ar fi existat cineva care să-i facă rău, n-ar fi născocit un asemenea mecanism de tortură Dacă o făcuse, era pentru că dorea să-i transmită un mesaj clar şi precis: „Dacă faci ceea ce ţi s-a poruncit, nu ţi se va întâmpla nimic ” Nu exista altă explicaţie, dat fiind că lăsase biblioteca în perfectă ordine cu o seară înainte Îşi dori chiar s-o găsească a doua zi din nou în dezordine ca să i se confirme această ipoteză În timp ce cugeta astfel, intră băiatul care ar fi trebuit să-i dea o informaţie Privi în jur, surprins, şi întrebă: — Ai nevoie de ajutor, Artemidoros? — Nu, răspunse, mă descurc singur — Foarte bine Atunci, eu plec Dar, dacă te pot ajuta cu ceva, anunţ ă-mă şi vin imediat Am mai făcut şi altădată o treabă de genul acesta În timp ce vorbea, băiatul trecea cu degetele peste sulurile de pergament şi peste etichete sau le răsucea curios între mâini Apoi, cu un aer nepăsător, scoase de sub tunică un sul de papirus şi îl puse pe masa cu catalogul cărţilor Zâmbi cu şiretenie şi plecă fără să scoată vreo vorbă Artemidoros nici măcar nu-l atinse, de parcă se simţea supravegheat de vreun paznic înspăimântător şi-şi văzu mai departe de lucru; dar privirea îi cădea din ce în ce mai des pe micul sul de papirus, aşa că în cele din urmă capitulă şi îl deschise: conţinea restul de nume! Simţi pe umeri povara unei răspunderi insuportabile Cum îşi putuse lua un asemenea angajament faţă de Antistius? Cum de intrase într-o asemenea încurcătură? Şi acum, cum mai putea să iasă de acolo? Ar fi putut să nu ia în seamă toate aceste lucruri, dar acum era prea târziu ca să mai dea înapoi Băiatul ştia, la fel şi prietena sa Dacă n-ar fi transmis informaţia şi victima s-ar fi salvat, ce soartă ar fi avut el? Şi dacă ar fi transmis mesajul şi lucrurile s-ar fi terminat prost, cum ar fi putut sfârşi ceilalţi, oamenii ale căror nume erau scrise pe lista aceea? Mintea sa se zbătea între cele două stânci, Scilla şi Caribda, la fel ca fragila corăbioară a lui Ulise, şi de oricare s-ar fi apropiat dădea peste un monstru cu fălcile căscate, gata să-l înfulece În concluzie, nu îndrăzni să facă nimic Se limită la a ascunde sulul cu pricina în altul mai mare, cu o altă etichetă, după care se apucă din nou de treabă, încercând să uite de toate: îi era teamă că ar putea fi observatchiar şi de sine însuşi Pe măsură însă ce timpul trecea, în mintea sa îşi făcea loc un concept, o apreciere a evoluţiei evenimentelor Dacă ar fi învins tabăra lui Brutus, situaţia lui n-ar fi putut decât să se înrăutăţească dat fiind modul în care era tratat şi faptul că o suspiciune trebuia să existe totuşi faţă de el Dacă planul, datorită şi meritului său, ar fi fost zădărnicit, omul cel mai puternic din lume i-ar fi rămas toată viaţa dator Un om care îşi arătase de mii de ori generozitatea faţă de cei care îl ajutaseră Antistius îi garantase şi el aceasta şi medicul îşi ţinuse întotdeauna promisiunile I se deschideau în faţa ochilor perspective care mai de care mai ispititoare: el în casa dictatorului veşnic, onorat, respectat, îmbrăcat cu haine preţioase, ospătat cu mâncăruri delicioase Servit de băieţi cu o înfăţişare deosebit de plăcută, politicoşi şi, mai ales, gata să-i satisfacă orice dorinţă El care avusese parte doar de frizeri, valeţi şi secretari Era ocazia care apare doar o dată în viaţă şi, dacă ar fi lăsat-o să scape, nu şi-ar fi iertat-o nici în ruptul capului Prin urmare, avea să acţioneze Mâinile sale se mişcau acum cu iuţeală de la un sul la altul: Tuddide aluneca uşor la locul său, mai jos Callimah şi Apollonius Rodios, unul lângă altul, se potriveau ca dimensiuni în locul care le era destinat Părintele literaturii, Homer, şi al istoriei, Hesiod, în ediţiile lor de lux ocupau raftul din mijloc al dulapului atât din punct de vedere cronologic, cât şi prin prestigiul lor literar Fiecare poet, istoric, filosof sau geograf se întorcea la locul ocupat de drept dintotdeauna şi când, asudat şi mulţumit, Artemidoros privi în jurul său, biblioteca revenise la aspectul pe care-l avusese înainte Scoase un suspin de uşurare, mai mult pentru că rezolvase dilema sa interioară, decât pentru că terminase operaţiunea pe care trebuia s-o facă Dar nu ieşi din cameră Preferă să rămână în continuare acolo, omorându-şi timpul cu lectura sau gândindu-se cum ar fi putut face să-i parvină lui Antistius rezultatul cercetărilor sale Desprinse un gemuleţ al uşii care dădea spre coridor şi observă o gardă de corp a lui Brutus rezemat de zid, cu mâinile încrucişate la piept, având aerul că-l supraveghează chiar pe el Rezolvase prima problemă, dar apărea acum alta nu mai puţin spinoasă Romae, in aedibus Bruti, pridie Idus Martias, prima vigilia Roma, casa lui Brutus, 13 martie, primul schimb de pază, ora şapte seara Artemidoros se gândi că, în orice caz, nu şi-ar fi putut petrece restul zilelor în bibliotecă şi că trebuia să ajungă la bucătărie pentru masa de seară, împreună cu alţi câţiva oaspeţi de un nivel nu prea ridicat Se putea întâmpla uneori să fie invitat la masa stăpânului casei, dar era vorba despre evenimente deosebite în cadrul cărora cunoştinţele sale ar fi putut ajuta şi înviora conversaţia Trecu prin faţa matahalei cu braţele încrucişate pe piept, făcând doar un semn foarte uşor din cap la care nesimţitul nu răspunse şi ajunse nevătămat la bucătării Chiar şi într-un loc de felul acesta prin aer plutea o anumită tensiune, deşi, cu siguranţă, n-ar fi existat motive pentru aşa ceva Se gândi că atitudinea îngrijorată şi vizibil tulburată a stăpânilor casei se transmitea prin contaminare celorlalţi membri ai familiei După ce termină de mâncat îi salută pe comeseni şi se retrase în camera sa obosit după o zi atât de plină de muncă şi de emoţii Dar încă nu se terminase Trecu puţin timp şi se auziră bătăi în uşa din spate după care, în mai puţin de o oră, mai multe persoane intrară în vârful picioarelor Cassius fu ultimul care se alătură grupului şi glasul său gutural se auzea imposibil de confundat în liniştea serii Sclavul cel tânăr care îi adusese mesajul îşi făcu apariţia cu o tavă pe care aducea prăjituri abia scoase din cuptor Dar era doar un pretext După ce le lăsă pe o măsuţă pe care Artemidoros o ţinea lângă masa de lucru, spuse în şoaptă: — Au venit destul de mulţi oameni Pe mine nu mă ia nimeni în seamă Spunând acestea, nu mai aşteptă răspuns şi se îndepărtă Întrunirea se ţinea de obicei în biroul lui Brutus şi debaraua în care se păstrau măturile, vecină cu cămara şi cu acces de acolo, era atât de strâmtă că numai el putea intra acolo, încercând să înţeleagă ceva dacă îşi lipea urechea de zid *** În biroul lui Brutus se adunaseră cam cincisprezece persoane printre care Tillius Cimbrus, Pontius Aquila, Cassius Parmensis, Petronius, Rubrius Ruga, Publius şi Gaius Servilius Casca, Cassius Longinus şi alţii dintre principalii reprezentant i ai celor care urmau să participe la acţiune Quintus Ligarius trimisese pe cineva să anunţe că nu se simte bine, dar că aşteaptă instrucţiuni Lipseau prietenii apropiaţi ai lui Caesar, ca Decimus Brutus şi membrii statului său major, ca Gaius Trebonius care trebuia să ia parte la adunarea statului-major din aceeaşi seară Cassius Longinus vorbi primul descriind fazele atentatului care ar fi trebuit să se desfăşoare în timpul şedinţei Senatului de la Idele lui martie Din cauza lucrărilor la curia din forul mare, şedinţa urma să se ţină în curia lui Pompei de pe Câmpul lui Marte Acţiunea avea drept scop să-l izoleze pe Caesar de restul senatorilor şi de prietenii care puteau deveni periculoşi Antonius în primul rând — Rămân la părerea mea că soluţia cea mai bună ar fi să-l ucidem, spuse pe un ton glacial, dar ştiu că Brutus nu este de acord Auzindu-şi pronunţat numele, Brutus răspunse imediat: — Am discutat despre asta şi v-am spus deja ce gândesc eu Noi îl ucidem pe Caesar ca să salvăm republica şi o facem în numele dreptăţii, dar, dacă îl ucidem pe Antonius, comitem pur şi simplu o crimă, o omucidere — Omucidere, fu primul cuvânt pe care sclavul cel tânăr îl auzi de îndată ce se strecură în debaraua pentru mături, ceea ce îl făcu să se cutremure Pentru Cassius, idealismul lui Brutus era descumpănitor, dar încercă totuşi să-l lămurească: — Atunci când, pentru salvarea statului, apare necesitatea de a se recurge la arme este evident că violenţa se poate extinde şi la cei care sunt alături de tiran: este un preţ care trebuie plătit pentru a redobândi libertatea Senatului şi a poporului Antonius, de altfel, nu poate fi considerat nevinovat S-a aflat întotdeauna alături de el şi a avut de pe urma puterii sale toate avantajele posibile — Am avut şi noi destule avantaje, îi replică sec Brutus Urmară clipe de tăcere apăsătoare în timpul căreia Cassius îşi dădu seama că implicarea lui Brutus în complot fusese o alegere riscantă Fanatismul său era o armă cu două tăişuri Era foarte greu să-l ţii în frâu — nu a atentat niciodată la legitimitatea statului, continuă, şi a instituţiilor sale — Asta nu se ştie, spuse Cassius Dacă ar fi făcut ceva, cu siguranţă noi n-am şti nimic — Şi mai este ceva, continuă Brutus Voi toţi ştiţi că Gaius Trebonius îi ceruse să i se alăture lui şi celorlalţi în Galia, după ce s-a aflat rezultatul nefericit al bătăliei de la Munda El a refuzat, dar a ţinut totul secret, n-a denunţat pe nimeni, respectând hotărârile fiecăruia Mulţi dintre voi îi datoraţi, prin urmare, viaţa Trebonius va şti ce are de făcut — Sper că nu vom fi nevoiţi să ne căim pentru asta şi sper că-ţi dai seama câte de mare este răspunderea pe care ţi-o asumi, fu răspunsul lui Cassius Brutus lăsă fruntea în jos fără a mai scoate vreun cuvânt — Lăsaţi-mă acum să spun mai departe ce am de spus, continuă Nu puţine semnale ne fac să credem că ar exista cineva care ştie de planul nostru sau care s-a apropiat periculos de mult de adevăr Cei prezenţi se priviră unul pe altul, îngroziţi de cele auzite Cassius continuă cu glasul lui monoton: — De aceea, este fundamental să fim gata pentru a face faţă oricărei eventualităţi Locul atacului s-ar putea transforma într-unul al unei capcane — Ce vrei să spui? întrebă Petronius Vorbeşte deschis — Suntem oameni cu forţă morală şi din familii nobile, am deţinut funcţii importante civile şi militare, ne-am bucurat de privilegii importante şi, când a fost cazul am înfruntat riscuri enorme pentru ideile noastre Suntem pregătiţi Nu trebuie să facem nimic diferit de ceea ce am făcut deja Ceea ce am să vă propun acum s-ar putea să vi se pară îngrozitor, dar eu consider că este un angajament nobil şi necesar — Vorbeşte, spuse Brutus Fură de acord şi ceilalţi — Dacă dintr-un motiv oarecare am fi descoperiţi în timp ce ne aflăm în interiorul aulei, nu vom mai avea cale de scăpare — Nu, nu va exista nicio cale de scăpare, confirmă Pontius Aquila — Şi, atunci, ce vom face? întrebă Rubrio Ruga — Atunci, fiecare dintre noi va avea la el un pumnal şi eu propun să ne ucidem mai degrabă unii pe alţii decât să cădem vii în mâinile tiranului, să ne umilim la picioarele lui, sau să acceptăm iertarea sa odioasă Am mai făcut-o deja o dată şi simţim pecetea ca de fier înroşit care ne arde încă pielea ca şi cum am fi nişte sclavi fugari Propunerea mea este ca fiecare dintre noi să-şi aleagă un camarad, un prieten, şi să încheie cu el acest pact al sângelui Unul îl va ucide pe celălalt Vom cădea cu toţii împreună şi trupurile noastre fără viaţă vor fi simbolul supremei jertfe consacrate libertăţii patriei Murmurul pe care propunerea îl stârnise încetă dintr-o dată şi se făcu o tăcere adâncă în încăpere Micul sclav făcut ghem în ascunzătoarea lui îşi ţinea răsuflarea de teamă să nu fie auzit Dacă ar fi scăpat vreun obiect pe jos, ar fi fost descoperit şi viaţa sa n-ar mai fi avut nici măcar valoarea unui gologan Cassius privi în jur, privindu-i drept în ochi, unul câte unul, pe conjuraţi şi încheie: — Dacă vreunul dintre voi nu se simte în stare, este liber să plece Cât mai are timpul s-o facă Nimeni nu l-ar putea condamna şi din partea noastră nu avea niciun motiv să se teamă: suntem siguri că nimeni nu ne va trăda Vă cer să faceţi un gest eroic şi nimeni nu este obligat să facă alegeri atât de îndrăzneţe Repet, dacă este cineva care nu se simte în stare, să plece acum Niciunul dintre cei de faţă nu se mişcă din loc: unii pentru că se gândeau că ar fi fost o moarte demnă pentru cine a eşuat într-o acţiune atât de nobilă Alţii se temeau că ajungând să fie arestaţi ar fi îndurat atâtea suferinţe că, în comparaţie cu ele, moartea li s-ar fi părut o eliberare Iar alţii se gândeau că nu va fi nevoie de aşa ceva şi că acţiunea va fi dusă la bun sfârşit Acestora din urmă li se părea preferabil să rişte o moarte nu fără dureri, decât să aibă parte de ruşinea de a-şi abandona tovarăşii şi de a se comporta ca nişte laşi După ce aşteptă suficient ca să se decidă cineva să părăsească adunarea şi văzând că rămâneau cu toţii, Cassius luă primul iniţiativa şi se îndreptă către Brutus Când ajunse în faţa lui, îi întinse pumnalul său: — Te aleg pe tine, Marcus Iunius Brutus, dacă vrei să-mi fii de ajutor pentru călătoria către lumea de dincolo Brutus făcu acelaşi lucru, întinzându-i la rândul său pumnalul: — Eu vă doresc tuturor ca norocul să surâdă planului nostru, dar dacă soartei îi va fi pe plac altceva, voi face ceea ce mi se cere şi Cassius Longinus va fi, cu siguranţă, un tovarăş de drum excelent Fermecaţi şi parcă îndemnaţi de forţa vie a unui exemplu atât de impresionant, ceilalţi conjuraţi îşi schimbară, rând pe rând, pumnalele cu cel pe care îl simţeau ca prietenul cel mai bun şi mai de încredere — Niciunul dintre noi n-a mai făcut vreodată un gest asemănător, continuă să spună Cassius, dar eu l-am văzut într-o zi la Pharsalos după ce am fost învinşi în luptă Am văzut tatăl şi fiul ucigându-se unul pe altul şi a fost moarte instantanee, s-au prăbuşit amândoi în acelaşi timp, unul lângă altul Unul dintre cei doi trebuie să facă un semn cu capul şi pumnalele trebuie să pătrundă în aceeaşi clipă Prietenii care sunt absenţi vor hotărî cu cine să împartă o moarte atât de onorantă O să am eu grijă să-i anunţ — Să ne întoarcem acum fiecare la casele noastre, adăugă Puteţi dormi liniştiţi, să aveţi somnul celui care ştie că slujeşte dreptatea Îi privi din nou pe toţi, rând pe rând, cu expresia plină de hotărâre a ochilor săi cenuşii şi reci, după care plecă XV Romae, in Domo Publica, pridie Id Mart , prima vigilia Roma, reşedinţa marelui pontif, 13 martie, primul schimb de pază, ora şapte seara Caesar era aproape gata cu pregătirea pentru întâlnirea cu ofiţerii săi Îşi puse o tunică simplă de campanie, lungă până aproape de genunchi, din acelea pe care le folosea în timpul campaniilor militare, strânsă în talie cu o centură de piele groasă, încheiată cu o agrafă de fier Un servitor termină de legat şireturile sandalelor, apoi mai aruncă o privire ca să se asigure că totul era în regulă: — Mai trebuie şi altceva, stăpâne? — Aranjează-mi puţin părul, îi spuse Caesar după ce se privi în oglindă Servitorul îi puse în ordine părul, îndreptându-l uşor din creştet spre frunte ca să acopere cât de puţin din începutul de chelie Cineva bătu la uşă: Silius Salvidienus — Au venit? întrebă Caesar — Sunt toţi în sala de jos Calpurnia le oferă ceva de băut Au venit Emilius Lepidus, Decimus Brutus, Marcus Antonius, Gaius Trebonius şi ceilalţi Par destul de bine dispuşi — Locurile la masă au fost ocupate — Aşa cum ai cerut Decimus Brutus la dreapta ta, Marcus Antonius la stânga Caesar păru să mediteze câteva clipe — E ceva în neregulă, comandante? — Dacă ar fi fost Labienus, el ar fi stat la dreapta mea — Labienus a murit, comandante, şi tu i-ai adus onorurile cuvenite unui prieten credincios şi unui adversar curajos — Foarte bine, atunci Putem coborî Silius îi făcu un semn cu capul pentru a-i da de înţeles că mai avea şi altceva să-i spună, aşa încât Caesar îl trimise afară pe servitor — Ce este? întrebă după ce acesta ieşi — O poveste care nu-mi place deloc Şi care o să te enerveze — Atunci, ar fi bine să-mi spui cât mai repede despre ce este vorba — Cineva răspândeşte prin oraş o interpretare a Cărţilor Sibiline conform cărora doar un rege i-ar putea învinge şi supune pe parţi Caesar clătină din cap şi se aşeză încrucişându-şi braţele pe genunchi Oftă: — În asemenea hal am ajuns Nu m-aş fi aşteptat la aşa ceva — Este o treabă serioasă, comandante Este un alt element al calomniei pe seama ta pentru a dovedi presupusa ta intenţie de a instaura monarhia la Roma şi în imperiu Cineva urmăreşte să te izoleze şi, pentru aceasta, vrea să-ţi şubrezească poziţia Un rege ar fi rău văzut de popor şi, de asemenea, de Senat S-a văzut asta la Lupercalii Cei mai mulţi dintre cei care erau de faţă au fost scandalizaţi de faptul că ţi s-a oferit coroana regală — Ştii cumva de unde vine informaţia asta? — Nu — Ceea ce înseamnă că-mi va fi atribuită direct mie Sunt marele pontif şi, prin urmare, păstrătorul Cărţilor Sibiline din care ar proveni un oracol de felul acesta — Comandante, semnalul a devenit de-acum concret şi tu trebuie să te aperi — Ce vrei să spui? — Că duşmanii tăi pregătesc în taină ceva Umblă zvonul că în una dintre viitoarele şedinţe ale Senatului cineva ar putea propune să fii proclamat rege Caesar nu spuse nimic, dar privirea sa era aceea a unui leu încolţit de vânători De jos răzbăteau până la ei glasurile marilor comandanţi ai armatei care se pregăteau pentru a cuceri restul lumii Silius simţea că trebuia să ia el iniţiativa şi îşi făcu singur curaj: — Îmi dai voie să te întreb ceva? — Să auzim, răspunse Caesar — În zilele acestea din urmă a existat cineva care să fi încercat în vreun fel să te pună în gardă cu privire la anumite lucruri? Caesar păru să tresară abia perceptibil şi Silius simţi că se află pe punctul de a asculta o confesiune importantă care i-ar fi permis să meargă mai departe cu întrebările — Mai concret, adăugă el, nu mă refer la declaraţii explicite, ci la aluzii mascate, poate la exprimări cifrate Nu-ţi vine nimic de felul acesta în minte, comandante? Caesar revăzu parcă expresia îngrozită a augurului Spurinna care îi spunea şuierând „Păzeşte-te de Idele lui martie!”, dar răspunse: — Hai să mergem, ne aşteaptă ceilalţi Luă de pe o măsuţă un sul de pergament cu titlul Anabasis de Xenofon şi porni să coboare scările Siulius îl urmă şi, înainte de a intra în sala în care urma să se ţină adunarea luă seama la efectul intrării lui Caesar: saluturi militare, strigăte de entuziasm, picanterii de soldat, expresii de cazarmă Apoi, vocea sa tăioasă ca ascuţişul unei săbii: — Comandanţi ai legiunilor Romei, magistraţi şi căpetenii ai cavaleriei şi ai trupelor auxiliare! — Caesar! răspunseră cu toţii într-un glas I se păru că leul intrase singur în cercul vânătorilor *** Reuniunea se prelungi până târziu în noapte, timp de două ore Caesar porni de la Anabasis Făcu rezumatul relatării lui Xenofon despre faptele celor Zece Mii ajunşi cu circa patru secole înainte fără a întâmpina nicio rezistenţă până aproape de Babilonia, dar menţionă de îndată că de atunci lucrurile se schimbaseră mult, că armata lui Crassus fusese nimicită de parţi la Carrhae, cu zece ani înainte Primul scop al expediţiei acela era: de a răzbuna masacrul de la Carrhae, umilirea Romei în persoana unuia dintre triumvirii săi şi a miilor dintre cei mai viteji soldaţi romani De a recuceri acvilele pierdute Dar acela avea să fie doar începutul Parţii constituiau o ameninţare permanentă şi era necesar ca problema aceasta să fie rezolvată o dată pentru totdeauna Trecu apoi la tratarea aspectelor tactice şi strategice ale expediţiei Şi, în acest scop, scoase dintr-o casetă pregătită dinainte pe masă harta pe care reuşise să pună mâna Publius Sextius, de fapt o copie a vechii căi a Regelui, dar şi a altor drumuri şi trasee de caravane care străbăteau nesfârşitele regiuni ale imperiului part până în Armenia, Sarmaţia, Moesia şi Bactriana O întinse pe masă şi membrii consiliului de război admirară uimiţi o capodoperă a cunoaşterii geografice cum nu mai văzuseră până atunci Cu coatele sprijinite pe masă, se aplecară cu toţii ca să privească mai de aproape imaginea părţii răsăritene a lumii Fiecare îşi făcea propriile comentarii, cine mai avea cunoştinţe despre Orient urmărea desenul cu degetul şi recunoştea localităţile care apăreau, râurile, lacurile, mările şi munţii După aceea fu rândul lui Caesar Şi cei de faţă urmăriră vârful degetului său care trasa liniile atacului pe foaia de pergament desenată în culori naturale: maro pentru munţi, verde închis pentru râuri, lacuri şi mări, verde deschis câmpiile, ocru deşerturile O mână iscusită transcrisese în limba latină denumirile exprimate la origine în persană Voia să atace pe două fronturi separate, dinspre Siria şi dinspre Armenia, forţele sale unindu-se şi prinzând ca într-un cleşte capitala Ctesifon Problema care trebuie rezolvată – spunea el – era cavaleria inamică şi tipul de arcuri cu două curburi ale parţilor, capabile să lovească la mare distanţă Le spuse comandanţilor săi că, şi dacă ar fi învins la Carrhae şi ar fi pătruns în adâncul teritoriului inamic, Crassus ar fi avut posibilităţi reduse de succes Pierdut pe enorma întindere a deşerturilor Siriei şi Mesopotamiei, fără a avea o cavalerie eficientă, ar fi fost pradă uşoară pentru atacurile neîntrerupte ale escadroanelor călare din armata parţilor Tactica lor era de a ataca, a lovi şi a se retrage, fără a se angaja vreodată într-o luptă corp la corp între unităţile de infanterie Asta îi spusese unul dintre supravieţuitori, scăpat ca prin minune din măcel, ascuns sub un morman de cadavre Pe măsură ce Caesar îşi continua expunerea, Silius observa că unii dintre cei prezenţi îl priveau mai mult pe comandantul suprem decât harta, luând seama mai mult la chipul lui decât la cuvintele pe care le rostea De ce? Ce voiau să citească de pe faţa comandantului? „Forţa” se gândi Silius, câtă forţă era încă în fruntea aceea încruntată, în ochi, în maxilare, în pumnii încleştaţi şi rezemaţi pe masă Antonius părea să fie cel mai atent la expunerea planului strategic de către Caesar şi, din când în când, intervenea, cerând tot felul de lămuriri Părea că se pregătea cu tot dinadinsul să plece în acea expediţie partică şi să-şi joace rolul de comandant subaltern pe uriaşul front al operaţiunilor Alţii păreau neîncrezători sau chiar nu erau cu adevărat interesaţi de ceea ce auzeau Decimus Brutus, de exemplu, schimba din când în când cu Gaius Trebonius nişte replici şoptite şi Silius ar fi vrut tare mult să ştie la ce se refereau Poate că Antonius voia să-i demonstreze lui Caesar care, după Lupercalii, îl tratase cu oarecare răceală şi dorise să-l aibă la stânga sa, că rămâne cel mai bun ofiţer al său, singurul capabil să ducă la bun sfârşit operaţiuni de mare anvergură şi cu efective mari şi că fusese o greşeală să fie dat la o parte Silius însuşi era convins de asta, dar continua să-şi pună întrebări cu privire la semnificaţia comportării sale de la Lupercalii Fusese o iniţiativă de-a sa? Fusese o greşeală, o eroare stupidă de evaluare? Se putea crede cu adevărat că Antonius ar fi avut de gând să comită un gest de adulaţie exagerată? Să-i ofere lui Caesar coroana de rege şi mai apoi să se laude că, prin gestul său, îi asigurase adevărata şi unica recunoaştere pe care o merita? Fusese în acelaşi timp un calcul pentru a deveni omul său de cea mai mare încredere şi cel mai puternic demnitar din întregul imperiu, după el? Orice era posibil: nimic nu era convingător, pentru că Antonius nu era un prost Nu putea ignora cât riscase cu gestul său în public, în faţa unei mulţimi numeroase În Senat era altceva: acolo exista un grup relativ restrâns de oameni cu stare materială foarte bună, cei mai mulţi datorându-i totul lui Caesar şi nu făceau decât să se întreacă în manifestări adulatorii Dar poporul nu făcea asta Antonius nu putea să ignore faptul că a obliga la un moment dat poporul să accepte o soluţie considerată de toţi ca fiind scandaloasă, dezgustătoare şi, în plus, inutilă, era un risc mortal nu numai pentru că poporul era imprevizibil, ci, mai ales, pentru că mişcarea nu fusese făcută în înţelegere cu Caesar Şi Silius era sigur că nu existase nicio înţelegere Dar ce semnificaţie avea, atunci, gestul acela? Fusese o iniţiativă de-a sa sau altcineva se afla în spatele lui? Silius nu reuşea să facă abstracţie de toate speculaţiile acelea şi se simţea ruşinat pentru că nu urmărea discursul comandantului care îşi ilustra planul de cucerire universală Generalii săi îl zoreau, îl considerau capabil să cucerească lumea întreagă Pălăvrăgeau sau îl îndemnau pe condotier la isprăvi ieşite din comun, cerându-i să se afunde în lumea nelocuită, în singurătăţile aspre ale Sarmaţiei, în deşerturile nesfârşite ale Persiei şi Bactrianei, pe urma visurilor lui Alexandru cel Mare, pe urmele himerelor şi delirurilor maniei sale de mărire, ale cultului persoanei sale mereu victorioase Apoi Silius Salvidienus observă în mijlocul acelei excitaţii generale privirea lui Caesar Ochii săi cenuşii, cu o lumină ostenită, aproape intermitentă, exprimau doar oboseala de a trăi, un efort de-a dreptul insuportabil Ochii unui om care îşi putea mişca paşii doar către imposibil sau către moarte Amândouă direcţiile de neacceptat Şedinţa se termină într-un climat euforic, de mare satisfacţie, şi Caesar anunţă că Senatul este convocat pentru şedinţă în dimineaţa Idelor lui martie Urmau să fie adoptate măsuri curente, dar mai erau de comunicat şi noutăţi importante Caesar îi însoţi el însuşi pe oaspeţi până la uşă În momentul în care îşi lua rămas bun, Marcus Emilius Lepidus îi luă mâna: — Atunci, te aştept mâine seară la cină Sper că nu ai uitat — Cum aş putea? răspunse Caesar Nu mi s-ar părea înţelept să refuzi invitaţia unui om care are sub ordinele sale o întreagă legiune complet pregătită pentru război Lepidus izbucni în râs în timp ce oaspeţii ceilalţi treceau unul câte unul pe lângă ei, ajungând la gărzile de escortă care îi aşteptau în faţa casei Privirea lui Silius se opri întâmplător pe figura lui Antonius care schimba câteva cuvinte cu unul dintre servitorii săi I se păru ceva ieşit din comun şi chiar expresia feţei lui i se păru neobişnuită Se întoarse către Caesar şi spuse: — Comandante, dacă nu ai nevoie de mine, aş avea ceva urgent de făcut Caesar zâmbi: — La ora asta? Şi cum te-aş putea refuza? Cum este? O treabă blondă sau brună? — Brună, comandante, răspunse Silius cu un zâmbet în colţul gurii — Ai grijă, te rog, să nu te faci de râs — Poţi conta pe mine, comandante, răspunse Silius încercând să adopte o figură ştrengărească Ştii cum suntem noi cei din a Treisprezecea Trecu pragul, dar înainte de a se îndepărta, se mai întoarse o dată: — Comandante ar mai putea exista şi o altă explicaţie — La ce? — La povestea aceea a Cărţilor Sibiline Poate că nu a fost cineva care să vrea să te izoleze sau să te discrediteze sau cel puţin nu numai de asta S-ar putea să fie cineva care vrea să-ţi forţeze mâna Caesar nu mai spuse nimic Silius se făcu nevăzut în întuneric *** Se strecură printre colţul de la miazănoapte a clădirii şi casa Vestalelor rămânând în umbră, la marginea cercului luminos pe care-l proiectau două tripode instalate pe laturile intrării Urmărea din priviri lectica lui Antonius şi pe cele două gărzi de corp care îl escortau înarmate şi purtând două felinare Micul convoi merse o vreme pe aceeaşi stradă pe care o urma şi Lepidus în direcţia insulei Tiberine, apoi coti spre stânga, pe malul Tibrului, până la podul Fabricius şi continuă până la porticul unui mic depozit fluvial Dar unde se ducea, oare, Marcus Antonius? Silius se păstră la o distanţă prudentă, continuând să înainteze la adăpostul arinilor mari de pe malul de miazăzi al fluviului Întunericul îl proteja în timp ce lectica era destul de vizibilă datorită felinarelor pe care le purtau gărzile de corp pentru a lumina drumul şi a ţine la distanţă tâlharii şi hoţii de buzunare Silius văzu lectica oprindu-se şi o oarecare vânzoleală în penumbră: acolo se întâmpla ceva De la distanţa la care se afla, nu reuşea să distingă aproape nimic, aşa că fu nevoit să se apropie Când ajunse mai aproape văzu pe cineva îndepărtându-se, o persoană coborâtă din lectică, îmbrăcată ca un servitor, dar care nu putea fi un servitor, şi pe cineva care nu era Antonius urcându-se în lectică şi purtând hainele lui Antonius Silius îl urmări pe omul în haine de servitor care se îndrepta către podul Fabricius Era Marcus Antonius şi cine ar fi vrut să-i urmărească lectica s-ar fi aflat pe urmele unui servitor îmbrăcat cu hainele sale Trecu la rândul său podul şi continuă urmărirea, fiind de-acum sigur de ţinta spre care se îndreptau: villa lui Caesar de dincolo de Tibru, reşedinţa Cleopatrei! Antonius se ducea acolo singur, pe întuneric şi fără escortă, purtând hainele unui sclav Se auzi lătratul unui câine O uşă se deschise fără niciun zgomot şi bărbatul intră Câinii încetară să mai latre Îndată după aceea, dinspre aripa de la apus, ieşi patrula de pază care supraveghea de jur împrejur parcul Silius avu doar într-o clipă confirmarea multora dintre bănuielile sale şi, în acelaşi timp, văzu năruindu-se alte ipoteze pe care le-ar fi susţinut cu îndârjire dacă s-ar fi prezentat ocazia Trebuia să intre, dar cum? Trebuia să alerge la Domus, să-i raporteze totul lui Caesar, să se întoarcă acolo cu un grup de soldaţi care să-i neutralizeze pe oamenii de pază, să ocupe intrările şi să poată pătrunde astfel fără obstacole până la clădire şi la apartamentele reginei, pentru a-i spiona comportarea faţă de Antonius Dar ar fi durat mult prea mult Orice se întâmpla în casa aceea, trebuia să afle fără întârziere Intră în grădină sărind zidul de incintă şi ajunse la clădire Câinii probabil că erau ocupaţi cu oaspetele sosit cu puţin timp înainte Dădu cu multă prudenţă ocol casei, cercetând fiecare colţişor Mai fusese în casa aceea împreună cu Caesar şi, dacă ar fi putut intra, ar fi ştiut să se orienteze, dar problema era tocmai intrarea Reşedinţa Cleopatrei era un soi de fortăreaţă Antonius intrase pe o uşiţă laterală pe care o descuiase cu o cheie, iar câinii se liniştiseră imediat pentru că, evident, îl cunoşteau Intrările principale erau păzite Şi o patrulă umbla de jur împrejur Privi cu atenţie coşul unui cuptor care se înălţa în capătul aripii apusene, în zona în care se aflau dependinţele şi observă nişte scobituri în zid acolo unde fuseseră fixate grinzile unei schele pentru reparaţii Calculă, numărând, intervalul dintre o trecere şi alta a patrulei şi se căţără, desculţ, până sus O parte a acoperişului era acoperită cu ţigle şi trebuia să treacă peste ele fără a face vreun zgomot şi să ajungă apoi la terasa care putea fi parcursă mai uşor Pe latura dreaptă avea peristilul cu grădina interioară Putea auzi clipocitul monoton al fântânilor arteziene Mai încolo, în faţă, era jgheabul pentru apa de ploaie de deasupra atriumului În mijloc apartamentele stăpânului casei Îşi aduse aminte că pe cealaltă latură a casei se afla o mică instalaţie de baie care, cu siguranţă, nu era supravegheată Străbătu terasa şi din nou acoperişul cu ţigle, până când ajunse la zona băii, acoperită în parte de ţigle, în parte de o tencuială subţire Se lăsă să alunece pe primul nivel cu terasă şi ajunse la acoperişul băii de aburi, deschis în mijloc pentru a permite ieşirea fumului de la vasele cu cărbuni pentru încălzitul apei Lărgi orificiul acela, deplasând cu vârful pumnalului, fără a face nici cel mai mic zgomot, câteva plăci de ardezie, după care se lăsă să cadă în interior Din fericire ateriză pe grămada de cenuşă lăsată în locul unde arseseră cărbunii, îndată după aceea sări fără probleme pe pardoseală, în sfârşit, se afla înăuntru! Regina probabil că se afla încă în apartamentul de iarnă care avea pereţi comuni cu calidariul, astfel că şi spaţiul acela beneficia de căldura de la cazanele pentru încălzirea apei Obişnuită cu clima egipteană, detesta zilele umede şi reci de la Roma Silius înaintă pe pipăite prin întunericul aproape total, încercând să-şi amintească planul casei fiind atras de o geană slabă de lumină care venea de la lampa aflată în camera de alături Încerca mai ales să nu se împiedice în ceva ca să nu fie descoperit Casa era cufundată în tăcere şi orice zgomot, cât de mic, ar fi provocat un adevărat vacarm Ajunse la calidariul legat de baia de aburi printr-un coridor scurt şi numără câţiva paşi, apoi se opri în locul în care, după socoteala sa, conducta pătrată din plăci de ardezie pentru trecerea aerului cald ar fi trebuit să ducă în apartamentul reginei Îşi apropie urechea de perete şi i se păru că aude cu greu nişte voci, ceva care părea să fie o conversaţie Îndepărtă cu vârful pumnalului mortarul care etanşa un segment al conductei de cel următor, lucrând cu cea mai mare prudenţă Ştia bine că, dacă el putea auzi acele glasuri, persoanele care vorbeau ar fi putut auzi zgomotul făcut de el Tot corpul îi asuda din belşug din cauza încordării şi a nerăbdării de a duce la bun sfârşit misiunea pe care şi-o asumase, dar senzaţia de a se afla acolo, la un pas de o descoperire extraordinară, îi provoca şi o stare de imensă emoţie, ca o adevărată beţie De îndată ce îndepărtă stratul de mortar dintre o ţeavă şi alta, înfipse vârful pumnalului în ardezie, lărgind gaura până ajunse la dimensiunea de o jumătate de palmă şi-şi apropie urechea ca să asculte: vocile se auzeau acum clar şi puteau fi recunoscute cu uşurinţă Vocea unui bărbat şi a unei femei Bărbatul era Antonius Femeia vorbea latineşte cu un pronunţat accent grecesc Femeia nu putea fi decât Cleopatra *** — Am să-ţi fiu întotdeauna recunoscătoare pentru ceea ce ai făcut Din păcate a fost în zadar — Aş fi făcut orice pentru tine, regină: dacă însă Caesar ar fi acceptat coroana în ziua de Lupercalii, nimeni nu s-ar fi opus, Senatul ar fi aprobat, tu ai fi devenit suverana lumii întregi, iar eu te-aş fi servit cu devotament, mulţumit să mă aflu alături de tine, să te protejez Dar Caesar nu a înţeles — Caesar nu a vrut I-am vorbit despre asta de mai multe ori şi de fiecare dată m-a refuzat L-am recunoscut pe fiul său, dar numai într-o formă privată Şi acum, poate că ai auzit de profeţia din Cartea Sibilină — Da, am auzit vorbindu-se despre ea — Preoţii mei au o anumită influenţă asupra preoţilor voştri neciopliţi şi primitivi Dar el nu va face nicio mişcare, sunt aproape sigură de asta Este limpede că eu nu însemn nimic pentru el — Pentru mine, în schimb, eşti totul totul, regină — Spui asta ca să mă consolezi pentru că am fost părăsită — O spun pentru că este adevărat Am mereu în faţa ochilor imaginea ta, fie zi, fie noapte Chipul tău, trupul tău — Şi sentimentele mele? Speranţele mele, aspiraţiile mele? — Şi pe acelea Vreau ce vrei şi tu — Eşti gata să juri asta? — Jur, regină, pe zeii noştri, pe viaţa mea — Atunci, ascultă-mă, căci ceea ce am să-ţi spun acum este de cea mai mare importanţă Este în joc viitorul nostru, cel al fiului meu, al lumii întregi Urmă o tăcere îndelungată şi Silius rămase cu urechea lipită de conducta aceea, temându-se ca nu cumva cei doi să se fi mutat din loc şi astfel să nu-i mai poată auzi Dar Cleopatra se auzi vorbind din nou Cu toate că era deformată şi înăbuşită, vocea ei avea un timbru şi un ton de o senzualitate irezistibilă la care ritmul exotic al vorbirii adăuga un plus de farmec Silius o văzuse de mai multe ori, dar nu o auzise niciodată vorbind Acum îşi dădea seama de ce femeia aceea îl făcuse pe Caesar să se îndrăgostească de ea şi la fel s-ar fi întâmplat cu oricine ar fi avut ocazia s-o întâlnească, s-o vadă, s-o asculte — Mi-a ajuns la urechi zvonul despre o ameninţare care îl pândeşte pe Caesar Antonius nu scoase nicio vorbă — Tu nu ştii nimic despre aşa ceva? Antonius nu răspunse nici de data aceasta — Mă aflu singură în acest oraş, nu pot conta pe nimeni Antonius spuse ceva, dar Silius nu putu înţelege despre ce era vorba Cleopatra continuă să vorbească: — Dar am câteva cunoştinţe Aşa am reuşit să intru în legătură cu un om foarte apropiat de Caesar, un om care era pe punctul de a pleca într-o misiune în ţinuturile de la miazănoapte Pe el l-am rugat să cerceteze pentru mine ce era cu acea ameninţare, i-am oferit indicaţii şi alte contacte Silius se gândi la Publius Sextius şi îşi reţinu cu greu o tresărire — L-am pus să jure că lucrul acesta va rămâne între el şi mine, i-am explicat că era pentru siguranţa lui Caesar, la care eu ţineam foarte mult, iar el părea, în schimb, că nu prea se îngrijora Până mâine ar trebui să primesc un răspuns Dacă acest răspuns nu ar ajunge la timp, s-ar putea să fie prea târziu Înţelegi? Silius îşi imagină că Antonius aproba sau răspundea printr-o privire afirmativă — Bine, continuă Cleopatra Într-un asemenea caz tu ai fi singura persoană din acest oraş în care eu pot avea încredere Cicero mă urăşte şi mulţi alţii nu au ochi să mă vadă De aceea, fii atent, Antonius, fii prudent Fă asta pentru mine şi pentru fiul meu Silius nu mai auzi nimic altceva, dar era sigur că, de data asta, Caesar avea să-i dea ascultare şi avea să ia imediat măsurile necesare Problema era de data aceasta, cum putea să iasă de acolo Nu putea parcurge invers itinerariul pe care intrase pentru că nu avea cum să se caţăre până la deschizătura făcută în acoperişul băii de aburi Trebuia aşadar să caute o cale de ieşire trecând prin interiorul casei Se baza pe întuneric şi pe faptul că locul îi era oarecum cunoscut Avea să ajungă la peristil, apoi la zona dependinţelor şi, de acolo, prin uşa din dos ar fi putut ieşi în stradă între o trecere şi alta a patrulei O rafală neaşteptată de vânt veni prin deschizătura din acoperiş şi stârni un norişor de praf de pe pardoseală: Silius nu reuşi să-şi reţină un strănut violent Rămase nemişcat, trăgând cu urechea, cu sufletul la gură Nu se mai auzi alt zgomot În fond, oricine ar fi putut strănuta în casa aceea De ce trebuia să se alarmeze neapărat cineva? Începu să se mişte din nou cu prudenţă Trecu dincolo de camera de încălzire şi de răcitor apoi ajunse la uşa care dădea în coridorul care ducea spre peristil O deschise cu circumspecţie şi privi în faţă Se vedeau doar câteva lămpi aprinse sub portic şi nu se zărea nimeni Ieşi, pornind spre atrium, ţinându-se aproape de pereţi O voce se auzi răsunând în spatele său în timp ce lumina câtorva torţe inunda porticul: — O răceală neplăcută, nu-i aşa, Silius Salvidienus? Cum se face că umbli prin oraş la ora asta din noapte? Vocea lui Marcus Antonius XVI In Monte Appennino, mansio ad Castaneam, pridie Id Mart , prima vigilia Munţii Apenini, staţia de poştă „La castani”, 13 martie, primul schimb de gardă, ora şase seara Ajungând la malul fluviului Arno, Publius Sextius se oprise ca să se odihnească vreo două ore până ce, după cum auzise, podarul venea la lucru Se îmbarcase după aceea cu cal cu tot pe pontonul tras cu funia şi, ajuns pe malul celălalt, pornise mai departe călătorind toată ziua, urmând destul de aproape traseul şoselei Cassia La lăsarea serii, se îndreptă către o lumină care se zărea în depărtare, la marginea unei păduri Mergea pe un teren destul de accidentat, pe un drum plin de gropi şi abia aştepta să ajungă la punctul acela De pe hartă se putea deduce că era vorba despre o mansio în care ar fi putut mânca şi, eventual, schimba calul Pe măsură ce se apropia, îşi dădea seama că lumina venea de la un foc din spatele zidurilor de incintă ale clădirii Nu se vedea altceva şi nici nu erau semne ale vreunui serviciu de gardă al statului Opri calul, coborî şi înaintă în tăcere, cu prudenţă, ducând animalul de dârlogi Pentru a nu fi prea vizibil, îl legă de trunchiul unui stejar şi merse mai departe pe jos Într-adevăr, în curte ardea un foc şi în jurul lui patru indivizi erau aşezaţi pe sacii în care se afla bagajul lor I se păru că-l recunoaşte pe unul dintre ei pe care îl mai văzuse deja, un bărbat cu o mantie cenuşie, palid şi cu o faţă ca de dihor Într-un colţ era o căruţă cu doi cai încă înhămaţi Omul cu mantie cenuşie se ridică, imitat de unul din cei trei tovarăşi ai săi Ceilalţi doi rămaseră, însă, aşezaţi — Aş fi preferat să plecaţi acolo unde aveţi treabă, dar, dat fiind că ne-am întâlnit, ţineţi cel puţin ochii deschişi, spuse el Fiţi atenţi la oricine se apropie Peste două ore vă schimbăm şi apoi plecăm din nou Trebuie să ajungem înaintea lui acolo unde este nevoit să treacă, sperând că mai este încă în urma noastră — Stai liniştit, Nevăstuică, răspunse unul dintre cei doi, pe aici nu trece nimeni fără permisiunea mea Omul numit Nevăstuică răspunse: — Fii, mai ales, atent tu, Decius, care îl cunoşti şi fiţi atenţi la nuiaua lui din joardă de viţă-de-vie: este mai ucigătoare decât o sabie — Da, ştiu asta, ştiu tot Stai liniştit, îţi spun La auzul acelor cuvinte, Publius Sextius tresări În păienjenişul mulţimii aceleia de itinerarii, cei patru îl aşteptau tocmai pe el şi tocmai acolo Trebuie să acţioneze imediat, dar fără să fie văzut Cei doi intrară în han şi, la scurt timp după aceea, Publius Sextius văzu aprinzându-se la catul de sus o lumină în spatele unei ferestre de pe un perete exterior şi apoi stingându-se Se strecură în grajd şi se aşeză pe paie Un câine lătră şi el scoase din desagă o bucată de carne sărată pe care i-o aruncă Câinele o înfulecă într-o clipă şi se apropie dând din coadă sperând la o altă pomană Probabil că nu avea prea multe ocazii să se bucure de un asemenea regim Publius Sextius îl mângâie şi-i mai dădu ceva Îşi făcuse un prieten care nu avea să-l trădeze Liniştit în privinţa câinelui, trecu în fânar şi de acolo din nou afară, printr-o uşă întredeschisă Se afla acum pe latura opusă a acelei mansio Castanul uriaş de la care îşi căpătase numele îşi întindea ramurile către camera pe care o văzuse puţin mai devreme luminată Luna apăru printr-o spărtură între nori Publius Sextius începu să se caţăre, urcându-se mai întâi pe crengile de jos, folosindu-se, apoi, de ramificaţii ca de treptele unei scări şi ajungând până la ramura care se întindea cel mai aproape de fereastra cu pricina Ajunse fără prea mare greutate să atingă obloanele închise, vârî între cele două canaturi cuţitul pe care-l purta la brâu, deschise cu băgare de seamă fereastra şi încercă să se strecoare în interior fără să facă niciun zgomot Dar razele lunii, pătrunzând prin fereastra deschisă, îl dădură de gol pe intrus Unul dintre cei doi călători sări în picioare strigând: — Ce naiba Dar Sextius, apucând nuiaua pe care o purta atârnată la cingătoare, îl lovi cu putere, doborându-l la pământ Dându-şi seama că din vânător devenise pe neaşteptate pradă, Nevăstuică trecu pragul şi fugi pe muchia zidului până găsi un mic balcon de pe care se aruncă la pământ, reţinându-şi cu greu un strigăt de durere la ciocnirea violentă cu pământul Publius Sextius care îl urmărea îndeaproape se aruncă la rândul său pe urmele lui Rămăsese doar Dedus Scauros să stea de pază lângă foc pentru că tovarăşul său era plecat după lemne Încercă să-i bareze drumul, dar centurionul îl izbi în plin răsturnându-l în foc Nevăstuică sări pe primul cal pe care-l găsi şi porni în galop pe poarta mare Publius Sextius alergă în direcţia cealaltă până când îl găsi pe-al său, îl dezlegă, sări în şa şi dădu pinteni pornind în urmărirea fugarului Se lansă într-o cursă nebunească sub razele lunii, printre umbrele copacilor care brăzdau pământul cu umbrele lor contorsionate, cu siluete înspăimântătoare La fiecare cotitură, bolovanii de pe drum, aruncaţi de copitele cailor, se rostogoleau în prăpastia de lângă drum Pe neaşteptate, o pasăre, speriată de trecerea lui Nevăstuică, sări în zbor drept în faţa calului pe care-l călărea Sextius şi, înspăimântat, animalul se ridică pe picioarele dindărăt Luat prin surprindere, centurionul căzu şi se prăbuşi în râpă Nevăstuică continuă să alerge disperat, dar după o vreme îşi dădu seama că nu mai era urmărit şi trase de hăţuri ca să se oprească Se întoarse încet pe drum, privind în jur bănuitor şi încordat ca animalul de care amintea prin înfăţişare şi prin porecla pe care o purta La un moment dat văzu calul lui Publius Sextius şi un rânjet plin de satisfacţie îi schimonosi faţa Calul centurionului se dădu înapoi, nechezând şi fornăind, speriat încă din cauza celor întâmplate, în timp ce Nevăstuică descălecă şi se apropie de marginea râpei Văzu crengi frânte şi o bucată din mantia urmăritorului său atârnând pe un mărăcine suspendat deasupra golului — Adio, Publius Sextius, şopti el ca pentru sine, ca şi cum s-ar fi temut că putea fi auzit, apoi încălecă şi porni din nou la drum Romae, in aedibus Bruti, pridie Id Mart , secunda vigilia Roma, casa lui Brutus, 13 martie, al doilea schimb de pază, ora unsprezece noaptea Întins pe pat, Artemidoros, cu lampa aprinsă, fixa năucit bârnele din tavan Se gândea la ce avea de făcut şi, din când în când, se ridica din pat ca să arunce o privire la cei doi supraveghetori care blocau coridorul Erau tot acolo, nemişcaţi şi tăcuţi Arareori auzea zgomote, paşi de-a lungul coridoarelor sau traversând atriumul Le ghicea după sunet Lutul ars, marmura, piatra, fiecare material scotea un sunet diferit Se obişnuise să le recunoască fără greş chiar şi pe întuneric în casa aceea a fantomelor: paşii lui Brutus, ai Porciei şi, uneori, cei ai Serviliei atunci când venea în vizită la fiul său şi rămânea la cină sau ca să doarmă acolo Artemidoros îşi mai turnă un pahar de apă şi privi cu un aer trist resturile cinei care îi fusese servită în cameră de tânărul său servitor Băiatul mai zăbovise puţin şi îi spusese că stăpânul îi pusese o sumedenie de întrebări ciudate, îi dăduse de înţeles că, dacă avea nişte informaţii interesante să-i spună despre el, despre Artemidoros, i-ar fi fost foarte recunoscător Sigur că da, dar nu-i spusese nimic, pentru că nu era nimic de spus Dar cu siguranţă stăpânul avea să-l mai descoase, poate că îl va presa, va insista, îl va ameninţa Artemidoros se simţise şi mai neliniştit de cuvintele acelea Se temea că băiatul putea fi torturat Şi, într-un asemenea caz, ce ar fi trebuit să facă? Îi putea cere să reziste pentru a nu da în vileag ceea ce ştia? Timpul presa Dacă Brutus îi punea băiatului asemenea întrebări, însemna că acţiunea avea să aibă loc foarte curând şi conspiratorii trebuiau să-şi ia măsuri pentru a evita orice pericol Se despărţiseră căzând de acord că băiatul urma să se întoarcă şi să ia vasele murdare la spălat, dar până în clipa aceea nu-şi făcuse apariţia Tăcerea şi îngrijorarea îi ascuţeau până la refuz simţurile şi, deşi temperatura din camera sa era mai aproape de frig decât de căldură, Artemidoros asuda din belşug Şi bea mereu apă pentru că limba i se lipea, uscată ca o fâşie de piele tăbăcită, de cerul gurii Auzi scheunatul câinelui în curtea din spate, scârţâitul uşii exterioare, trosnetul uşii care se închidea, târşitul picioarelor pe pietriş şi apoi pe pardoseala atriumului Apoi un zgomot mai apropiat, paşii băiatului său de-a lungul coridorului: în sfârşit! Aşteptă ca el să bată la uşă: — Intră, spuse Tânărul servitor intră — Ştii că pe coridor nu mai sunt cei doi paznici? — Nu se poate — Uită-teşitu Artemidoros crăpă uşa şi privi pe coridorul luminat de o singură lampă Într-adevăr, nu era nimeni — Nu-mi pot explica una ca asta N-aş vrea să fie vreo cursă — Poate se gândesc că dormi şi în clipa asta au altceva mai bun de făcut — Au venit unii din grupul — Înţeleg Băiatul ridică tava cu farfuria şi cu lingura şi cu pâinea făcută bucăţi Atunci, eu plec — Nu, aşteaptă, spuse Artemidoros Am reflectat în orele astea în care am rămas singur şi am ajuns la o concluzie Cred că ar trebui să părăseşti casa asta atât timp cât te mai poţi mişca liber, înainte de a te bănui şi pe tine Fii atent, spun asta pentru că ţin mult la tine — Ştiu, Artemidoros, răspunse, zâmbind, băiatul Dar unde să mă duc? Ştii ce se întâmplă cu sclavii care fug? — Dar am să depun mărturie că te-am trimis eu undeva Sunt un om liber şi am o reputaţie nepătată şi, în plus, pretorul pentru străini este Decimus Brutus care mă cunoaşte bine Ascultă-mă: de îndată ce se luminează de ziuă ieşi din casă sub un pretext oarecare Spune că te duci să-mi cumperi un medicament pentru boala mea care îmi dă nişte mâncărimi insuportabile, lucru care este perfect adevărat, uite, ia bani Apoi te duci pe insula Tiberină şi cauţi acolo cabinetul lui Antistius, medicul meu Spune-i că te-am trimis eu şi să te ţină la el câteva zile Acolo vei fi în siguranţă pentru că el locuieşte în casa lui Caesar, în Domus Publica Nimeni n-ar îndrăzni măcar să se gândească să te caute acolo Ai înţeles? — Da Am înţeles Vrei să-i spun şi nişte nume? — Sst! Eşti nebun? Vorbeşte în şoaptă Nu, nu trebuie să-i spui nimic, pentru niciun motiv Nu vreau să ai de-a face cu povestea asta Am să mă ocup eu de aşa ceva — Vrei să-mi dai ceva să duc acolo? — Ar fi şi mai rău Dacă te prind şi te percheziţionează, ce-ai să spui? O să te facă bucăţi puţin câte puţin ca să fie siguri că o să spui şi ultima fărâmă de adevăr O să am eu grijă Nu ştiu cum, dar am să mă ocup eu Mai devreme sau mai târziu o să aibă şi altceva de făcut decât să mă supravegheze pe mine M-ai înţeles cum trebuie? — Da, răspunse băiatul Artemidoros se duse la un dulăpior, luă din el o bucată de pergament şi i-o dădu: — Asta este o reţetă a lui Antistius pentru un preparat contra constipaţiei O va recunoaşte şi va fi sigur că eu te-am trimis, iar dacă te opreşte cineva şi citeşte ce este scris acolo, cu siguranţă n-o să aibă nimic de spus sau de cercetat Dacă Antistius te întreabă de mine, spune-i că nu sunt liber să mă mişc, dar de îndată ce voi putea am să mă duc eu la el — Atunci, eu plec — Du-te şi succes Dacă totul merge aşa cum trag nădejde, peste câteva zile o să ne revedem Băiatul îl privi timp de o clipă drept în ochi cu o expresie curioasă, indescifrabilă, ceva între afecţiune şi compătimire, deschise uşa şi se îndepărtă pe coridor Artemidoros îl privi câteva clipe din prag şi când se convinse că nu era nimeni făcu şi el câţiva paşi în direcţia aceea ca să arunce o privire în jur Dar, când vru s-o ia la stânga spre zona peristilului, se trezi faţă în faţă cu unul dintre paznicii săi — Pe unde ai de gând să te duci, maestre? îl întrebă, batjocoritor Artemidoros avu mai întâi o senzaţie de teamă, dar apoi fu cuprins de un dispreţ neputincios: — La closet, unde să mă duc? îi răspunse Via Etrusca vetus, pridie Id Mart , secunda vigilia Strada Etruscă veche, 13 martie, al doilea schimb de pază, ora unsprezece noaptea Publius Sextius, atârnat cu mâna de trunchiul unui copăcel, căuta să se prindă cu cealaltă de o ieşitură a stâncii, fără a reuşi însă Pierdea sânge printr-o rană superficială, dar extrem de dureroasă şi îl simţea curgând călduţ pe partea stângă a toracelui La un moment dat auzi fornăitul calului său Îl auzise mişcându-se şi acum se apropia — Aici, frumosule, aici, apropie-te hai, vino îi spuse Calul păru să înţeleagă ceea ce îi cerea stăpânul său, se apropie şi capul îi apăru peste buza prăpastiei Făcând astfel, hăţurile ajunseră aproape de mâna cu care Publius se ţinea prins de copăcel Încercă atunci să se balanseze şi să prindă suficientă inerţie pentru a putea ajunge cu cealaltă să apuce hăţurile De îndată ce se simţi tras în jos, calul, speriat, se sprijini pe picioarele din faţă şi începu din toate puterile să se dea înapoi Publius fu urcat cu mare greutate peste buza prăpastiei şi dădu drumul imediat hăţurilor pentru a nu fi târât mai departe de animalul înspăimântat Încercă să bandajeze cât putu mai bine julitura aceea pe care şi-o făcuse în cădere şi care sângera în continuare, apoi aşteptă ca armăsarul său speriat să se liniştească şi să se apropie din nou de el, atras de glasul lui şi de mâna cu care îi întindea un smoc de iarbă proaspătă Când, în sfârşit, animalul ajunse la o distanţă suficient de mică, Publius apucă din nou hăţurile şi sări în şa pornind la drum şi încercând să recupereze timpul pierdut În timp ce înainta la galopul calului pe drumul luminat doar de razele lunii, se gândea la ciudata coincidenţă care ar fi putut să-l coste viaţa Cum de putuseră cei patru să-l aştepte în acea mansio de parcă el însuşi le-ar fi dat întâlnire acolo şi atunci? Îl recunoscuse pe omul cu mantia cenuşie şi cu faţă de dihor pentru că-l mai văzuse la staţia de poştă de pe şoseaua Emilia, cu câteva zile în urmă Dar ca să i-o ia înainte în felul acela, probabil că mersese la sigur Dacă l-ar fi văzut cineva în clipele acelea, ar fi remarcat un zâmbet pe chipul lui Publius Sextius, de satisfacţie şi victorie pentru că rezolvase o enigmă Arma care fusese folosită împotriva sa – itinerariul lui Nebulus– se va îndrepta asupra duşmanilor săi Aşa cum Nevăstuică ştia unde avea să-l întâlnească, Publius Sextius ştia acum unde îşi putea lua prin surprindere pe adversarul său Drumul deveni mai larg şi vegetaţia mai puţin deasă, mai mult de foioase decât de conifere, care lăsau mai bine să se strecoare printre crengile lor desfrunzite razele lunii Cât mai avea, oare, până la ţintă? Publius Sextius ar fi vrut să zboare, chiar dacă oboseala devenea tot mai greu de suportat, chiar dacă nu-şi mai amintea de când nu mai dormise suficient, de când nu mâncase o mâncare normală, aşezat la masă şi cu o cană de vin în faţă Trebuia să alerge, să alerge fără oprire, să doboare caii unul după altul, fără a ceda vreodată, fără a-şi putea recăpăta suflul Dar reuşise El era Publius Sextius, bătrânul centurion din linia întâi, poreclit „nuiaua” Acvila este în pericol Mesajul care trebuia transmis, trebuia ţinut minte, răsunând în minte de mii de ori în fiecare zi şi în fiecare noapte Ajunse sleit de puteri într-un han aflat la intrarea pe o străduţă cu doar câteva zeci de case sărăcăcioase din piatră şi ardezie, având în jur ţarcuri pentru oi şi capre Hanul acela servea ca punct de odihnă pentru cine călătorea şi pentru cine ducea mesaje pe seama statului Hangiul era un bărbat de vreo şaizeci de ani, cu părul rar pieptănat pe spate, trup bine legat şi mai lat în umeri decât în talie, lucru neobişnuit pentru cei cu o asemenea meserie — Sun centurion, îi spuse Publius arătându-i titulus-ul pe care îl avea atârnat la gât Caut un bărbat care a fugit dintr-o mansio de sus, din munte, nu numai fără a plăti consumaţia, dar şi uşurând de bani un mare număr de clienţi, iar grăjdarului i-a luat un cal bun fără să-l plătească Un individ cu o faţă de nevăstuică sau de şobolan, cum preferi să-i spui, cu câteva fire de păr galben pe buza de sus şi păr cânepiu Poartă o mantie cenuşie, ziua şi noaptea L-ai văzut cumva? Hangiul dădu din cap aprobator: — Omul tău a trecut pe aici — Şi unde este acum? — A plecat — Încotro a luat-o? Hangiul nu prea ştia Informaţiile lui nu prea coincideau cu cele ale lui Publius Sextius — E ceva în neregulă? întrebă centurionul — Mi se pare ciudat ca un hoţ de cai şi un tâlhar, aşa cum mi l-ai descris, să fie primit la o staţie de semnalizare Acolo a plecat, dar se va întoarce I-am dat un cal mai bun decât al său şi mi-a lăsat ca gaj toţi banii care îi rămăseseră Publius Sextius se scărpină în barbă: — Cunosc locul, nu este prea departe Adu-mi o cană cu vin, pâine şi o bucată de brânză: trebuie să mănânc ceva Dă puţin orz şi calului meu, îl merită cu prisosinţă Hangiul îi servi atât pe el cât şi calul cu cea mai mare plăcere, bucuros că treaba aceea se rezolvase fără a-l implica prea mult pe el, cel puţin pentru moment In Monte Appennino, statio Vox în silentio, pridie Id Mart Secunda vigilia Munţii Apenini, staţia „Voce în tăcere”, 13 martie, al doilea schimb de pază, ora unsprezece noaptea Staţia, la înălţimea crestei munţilor, era plasată astfel încât să capteze semnale atât de pe un versant, cât şi de pe celălalt, atât de la apus, cât şi de răsărit Pe la sfârşitul schimbului al doilea de pază erau de serviciu trei oameni: doi în clădirea staţiei şi unul în foişorul de observaţie Bătea crivăţul şi omul din foişor intră vânăt la faţă şi tropăind îngheţat pe podea: — Este un cod de prioritate, spuse Mesajul se referă la siguranţa republicii — Despre ce este vorba? întrebă unul dintre cei doi — Trebuie să interceptăm doi purtători de mesaje care se îndreaptă spre sud şi sunt echipaţi ca nişte speculatores de-ai noştri — Ce vrea să însemne „să interceptăm”? întrebă celălalt — Să-i oprim, bănuiesc, răspunse cel care intrase cu puţin timp înainte — Şi dacă nu se opresc? Cel întrebat îşi trecu degetul arătător peste gât cu un gest grăitor şi adăugă: — Eu nu văd altă posibilitate Mansio ad Vicum, pridie Id Mart , tertia vigilia Staţia „La sat”, 13 martie, al treilea schimb de pază, miezul nopţii Piatra de pe marginea şoselei indica mila a şasea de la Chiusi şi Nevăstuică intră la puţin timp după aceea în curtea staţiei Legă calul de un stâlp, urcă treptele către camera pe care o închiriase, deschise uşa şi o închise în urma sa Era extrem de obosit Ridică fitilul lămpii care era pe cale să se stingă — Salut, se auzi un glas din întuneric Nevăstuică trase sabia din teacă — Se vede că nu-mi sunase ceasul, spuse Publius Sextius Sau, dacă preferi să spunem altfel, doar morţii nu se mai întorc, iar eu nu sunt astfel, după cum poţi să-ţi dai seama şi singur Ai lăsat-o mai moale, crezându-mă scos din luptă, dar uite că te-am dibuit Nevăstuică se avântă în faţă, dar Publius Sextius era pregătit să-l înfrunte Pară atacul cu gladiul şi cu o mişcare teribil de exactă îi zbură sabia din mână Apoi îl lovi cu nuiaua sa groasă drept în piept Nevăstuică se prăbuşi pe podea Publius Sextius îl apucă de guler şi îl făcu să se aşeze pe singurul scaun din cameră Rezemat de spătar părea o marionetă fără sfori — Pentru început, o să-mi spui ce ai transmis, îi spuse în faţă — Uită de asta Publius îi dădu un pumn sec şi dur ca un bolovan În plină faţă Nevăstuică gemu de durere şi spuse: — Oricum o să mă omori — Greşeşti Dacă vorbeşti, îţi dau cuvântul meu că n-am să-ţi vărs sângele Nevăstuică, deja suferind de pe urma rănilor provocate de drumul lung pe care-l făcuse, era distrus atât fizic, cât şi moral: — Se spune că Publius Sextius îşi respectă întotdeauna cuvântul, reuşi el să spună — Aşa este, pe toţi zeii, răspunse Publius Sextius Ei, nu-mi spui? insistă el ridicând din nou nuiaua — Am semnalat să se intercepteze alţi doi speculatores pe şoselele Flaminia sau Cassia — Înţeleg, spuse Publius trecând cu un aer indiferent în spatele său Nimic altceva? — Nimic altceva, jur Sunt distrus, nu mai pot să mă ţin pe picioare Lasă-mă acum în pace Publius îi prinse capul între palme şi i-l răsuci brusc, sfărâmându-i gâtul — Gata, acum poţi să fii liniştit, spuse Vezi bine că mi-am ţinut promisiunea Coborî în curte, încălecă şi porni în galop XVII In Monte Appennino, Lux insomnis, pridie Id Mart , tertia vigilia Munţii Apenini, „Lumina trează”, 14 martie, schimbul trei de pază, ora unu noaptea Publius Sextius luase sub control militar staţia de semnalizare Se impusese prin forţă pe unitatea de auxiliari genişti, arătându-şi funcţia şi folosind convingătorul şi nodurosul însemn al gradului său, apoi se mutase în foişorul de semnalizare pentru a transmite contraordinul şi a salva viaţa lui Rufus şi Vibius pe care nu-i cunoştea, dar care, cu siguranţă, erau doi tineri de ispravă şi slujbaşi curajoşi ai statului Nu fusese lucru uşor să aprindă focul pentru far Vremea se înrăutăţise, norii acoperiseră luna şi roiurile de fulgere îşi descărcau flăcările pe crestele munţilor bătute de un vânt năvalnic Începuse să plouă cu intermitenţe Era îngrijorat, trecerea timpului îl apăsa în mod deosebit pe suflet, iar mintea calcula mereu porţiunea de drum pe care ar fi putut s-o parcurgă în acest timp dacă nu şi-ar fi întrerupt călătoria Dar ca să ajungă unde? Singurul mod în care puteau fi opriţi ucigaşii aceia plătiţi era lumina, Lux insomnis, care era numele cifrat al staţiunii în care se afla Dar, când reuşi în final să transmită, nu primi niciun răspuns — Răspunde, ticălos beţiv ce eşti, răspunde, mârâia Publius Sextius printre dinţi, dar nicio lumină nu se aprindea pe munţii Apenini, în afară de aceea vineţie a fulgerelor Publius Sextius părăsi terasa de semnalizare şi coborî în camera de dedesubt, întinzând pe masă harta cu itinerariul primită de la Nebulus Aduse mai aproape o lampă şi urmări cu degetul parcursul până în locul în care ar fi trebuit să intersecteze şoseaua Cassia — Prea mare distanţa, şopti N-o să reuşesc cu niciun chip Trebuie să merg mai departe şi să-mi urmez drumul pe care am pornit Să aveţi noroc, băieţi! Ieşi, încălecă şi dădu pinteni calului În realitate, acolo sus, în staţia către care semnalizase, primiseră mesajul lui, dar nu puteau face altceva decât să rămână la adăpost în interior pentru că furtuna care biciuia clădirea era neînchipuit de violentă Nori umflaţi de furtună, tiviţi cu alb, străbătuţi de fulgere şi de trăsnete, revărsau peste foişorul de semnalizare valuri neîntrerupte şi furioase de grindină Grăunţele de gheaţă se spărgeau la impactul cu lespezile pavajului de piatră, sfărâmându-se în mii de bucăţele care sclipeau ca diamantele în lumina intermitentă a fulgerelor şi făceau să vibreze întreaga construcţie ca şi cum ar fi fost luată la ţintă de mii de catapulte Îşi dăduseră seama de ceea ce se întâmpla privind de la ferestrele mici care se lărgeau în afară ale foişorului şi şeful staţiei se întrebă ce se putea întâmpla la Roma dacă soseau pe traseu mesaje atât de contradictorii Dar în urma prelungirii peste măsură a războaielor civile învăţase să nu-şi pună prea multe întrebări şi să execute ordinele cu condiţia ca ele să se încadreze în codificare Mesajul spunea acum să se anuleze ordinul de interceptare pentru cei doi speculatores şi trebuia pus imediat în aplicare Îi veni atunci ideea de a desemna omul care, pentru orice eventualitate, să oprească ordinul de a ucide Era un băiat slab, aproape scheletic, având privirea parcă permanent îngrozită Nu avea niciun fir de păr pe faţă, ci doar un puf fin ca acela al puişorilor de găină De aceea îl porecliseră Pullus Nu avea nici tată, nici mamă sau, mai bine zis, îi avea, ca toţi oamenii, dar nimeni nu ştia cine erau Practic, armata îl crescuse, iar el, ca să-şi demonstreze utilitatea, era orice: grăjdar, brutar, bucătar, rândaş, dar ceea ce făcea cel mai bine era să alerge Putea alerga zile şi nopţi întregi, uşor ca fulgul, animat de o energie despre care nimeni nu ştia cum şi-o procura Sigur, nu putea alerga mai mult decât un cal, dar când era vorba să se deplaseze prin locuri accidentate şi abrupte Pullus nu putea fi niciodată întrecut de cineva, se căţăra ca o capră, urca pe crestele munţilor ca o capră neagră, sărea de pe o stâncă pe alta cu o uşurinţă şi o eleganţă care contrastau cu înfăţişarea sa plăpândă şi lipsită de graţie Şeful postului îi înmână un document cifrat, cu sigiliul său, şi îi ordonă să nu se oprească în niciun caz până nu avea să intercepteze ordinul Avea un avantaj: vremea rea şi cunoaşterea fiecărui detaliu al teritoriului, fapt care îi permitea să scurteze, să taie, să simplifice orice traseu Pullus porni în clipa următoare, prin apă şi grindină, apărându-se cu un scut ţinut deasupra capului Boabele de gheaţă răpăiră furibunde scurt timp pe apărătoarea sa şi, când încetă, Pullus îşi ascunse scutul într-un tufiş pornind mai departe şi mai iute Nu avea ezitări şi nici momente de nesiguranţă, alerga pe drumurile acoperite cu apă, stropindu-se până în albul ochilor Alerga pe câmpurile încă golaşe, pe sub copacii desfrunziţi, printre casele adormite Câinii lătrau la auzul paşilor săi iuţi şi uşori ca aceia ai zeului tâlharilor şi tăceau imediat pentru că zgomotul paşilor dispărea în neant aşa cum venise tot din neant Se gândea în timp ce alerga tânărul alergător neobosit, se gândea la felul în care i-ar fi putut salva pe amândoi curierii sau dacă trebuia să aleagă, să-l lase pe unul să moară – dar pe care? — şi să-l salveze pe celălalt Înainte de toate se gândi cine puteau fi cei doi speculatores şi, eliminând unele ipoteze, se opri la două nume, cele mai probabile, două chipuri, două voci, doi prieteni, dintre foarte puţinii pe care-i avea Incluzând în rândul acestora câinele de la staţie şi căpriţa pe care o mulgea în fiecare dimineaţă Vibius şi Rufus? Ar fi pariat pe ei şi căpriţa Şi dacă ei erau, n-ar mai fi fost nevoie să aleagă pentru că ştia felul în care plecau în misiuni: moneda hotăra cine urma să plece şi unde Făcea şi calcule: plecaseră cu siguranţă de la Luxfidelis de-a lungul cursului superior al râului Reno în urmă cu cel puţin cinci zile, dintre care două de timp urât Cine coborâse spre răsărit avusese la început o viaţă uşoară şi apoi mai dificilă, cine o luase direct peste munte avusese prima porţiune de drum accidentată şi apoi mai rapidă Îşi propuse să-l intercepteze pe primul, aşa că începu să alerge şi mai rapid peste câmpuri şi prin păduri, tăind-o pe direcţia cea mai scurtă, urmând simţul său înnăscut de orientare prin beznă, ca un orb care se deplasează călăuzit de instinct Ajunse dimineaţa pe şosea la câteva mile de o importantă staţie de poştă şi de schimb al cailor şi se opri acolo să aştepte Dacă reuşise să ghicească intenţiile celor doi, unul dintre ei ar fi trebuit să sosească până în seară Intră în mansio şi prezentă documentul cifrat care anula primul ordin şi obliga la transmiterea contraordinului la următoarele staţii, până la Roma Un curier porni imediat Îndeplinindu-şi misiunea, s-ar fi putut întoarce la Lux insomnis, dar nu se simţea în stare şi, în cazul în care fusese vorba despre prietenii săi prefera să aştepte şi să vadă dacă se salvase măcar unul sau dacă anunţul său ajunsese prea târziu Ploaia încetase, dar Pullus era ud tot şi tremura de frig Din când în când se pornea să alerge în cerc ca să se mai încălzească şi scruta orizontul, drumul udat de ploaia care venise dinspre miazănoapte Trecu pe lângă el o căruţă trasă de un catâr şi vizitiul aruncă o privire indiferentă la ciudatul personaj care alerga în jurul unei pietre miliare de pe marginea şoselei, trecu apoi un cioban cu o turmă de oi şi un ţăran care împingea de la spate o văcuţă pe marginea din stânga a drumului Circulaţia se intensifică pe măsură ce orele treceau, dar nu se vedea apărând niciunul dintre cei pe care îi aştepta Abia după-amiază apăru un călăreţ şi un altul, la mică distanţă Al doilea înainta cu oarecare dificultate Primul se opri să aştepte şi Pullus îl recunoscu: Rufus! — Rufus! strigă el cât îl ţineau rărunchii Rufus! Călăreţul sări pe pământ şi îi veni în întâmpinare: — Pulle! Ştiam eu că o să te întâlnim Îl îmbrăţişă şi, atingându-l, îi putea număra toate coastele şi toate vertebrele, atât de slab şi sleit de puteri era camaradul său Ajunse lângă ei şi al doilea călăreţ: Vibius Pe trupul său se vedeau semnele unei ciocniri violente, iar calul era foarte obosit, după ce galopase cine ştie cât — Cum se face că sunteţi amândoi împreună, în acelaşi timp? întrebă Pullus — Ieri dimineaţa, răspunse Vibius, în timp ce mă apropiam de cea de-a patra mansio, pe traseul pe care mi-l hotărâsem, doi indivizi înarmaţi au încercat să mă oprească, am rezistat cât am putut, dar erau prea puternici aşa că am luat-o la goană şi am alergat cât a putut calul de repede până când i-am lăsat în urmă În situaţia aceea, aşa cum s-a mai întâmplat şi în alte rânduri, am încercat să dau de Rufus: noi ne pregătim întotdeauna un plan de rezervă şi un al doilea punct de întâlnire Dar acoperă-te, ca să nu te îmbolnăveşti tocmai acum Scoase din sacul de drum o pătură uscată şi i-o aruncă pe umeri Pullus mai prinse puţină culoare în obraji Şi, de asemenea, un pic de voce — Am primit două mesaje acolo sus, la staţie: primul spunea să interceptăm cu orice preţ doi speculatores Şi nu mi-a trebuit mult ca să mă gândesc la voi Al doilea, din noaptea aceasta, încerca să-l anuleze pe primul şi începea cu codul armatei N-am putut răspunde din cauza vremii urâte, dar am plecat imediat şi nu m-am oprit până nu am ajuns aici Curierul cu contraordinul a plecat în dimineaţa aceasta, n-ar trebui să mai aveţi probleme — Am ştiut dintotdeauna că putem conta în orice situaţie pe tine, spuse Rufus Dar cine ar putea fi acela care a dat contraordinul? — Nu ştiu, nu mi-au lăsat nici măcar timpul necesar ca să întreb aşa ceva Apoi adăugă: Acum ce-o să faceţi? Vibius se întoarse către camaradul său: — Mergi tu mai departe Îţi las şi calul meu Fără călăreţ o să meargă mai bine Şi o să-i poţi schimba între ei ca să mergi mai repede şi să parcurgi distanţe mai mari Rufus legă la şaua sa hăţurile celuilalt cal, în timp ce Vibius descărca desaga cu provizii şi bidonul cu apă, apoi se salutară — Cine ştie dacă nu cumva ne-am chinuit atâta pentru nimic, spuse Vibius — N-aş putea cere mai mult, răspunse Rufus — Succes, prietene — Succes şi vouă Fiţi cu ochii în patru — Nimeni n-o să se lege de doi indivizi care merg pe jos, răspunse Pullus cu un zâmbet obosit Rufus sări în şa şi porni la drum trăgând după el calul fără călăreţ al camaradului său Vibius şi Pullus o luară şi ei la pas în direcţie opusă Caupona Fabulli ad flumen Tiberim, pridie Id Mart , hora nona Cârciuma lui Fabullus pe fluviul Tibru, 14 martie, ora două după-amiaza Publius Sextius recunoscu din depărtare cârciuma şi se opri Vremea se îndreptase, dar nu se făcuse încă frumoasă şi, dacă aspectul cerului nu-l înşela, avea să se strice din nou în noaptea care urma Trebuie să se apropie cât mai mult posibil de ţinta sa, pentru a nu pierde o altă zi Poate că o zi în plus sau în minus n-ar fi schimbat mare lucru, dar experienţa sa pe câmpurile de luptă şi pe drumurile imperiului îl învăţase că, în multe cazuri, o singură oră în plus sau în minus putea hotărî soarta unei bătălii, dacă nu chiar a unui război şi că, în orice caz, era de preferat să soseşti mai devreme decât orice eveniment pe care îl pregăteşte destinul Dacă evenimentul ar fi fost favorabil, nu s-ar fi schimbat nimic Dacă era nefavorabil sau catastrofal, ar fi existat mai mult timp pentru a-l evita sau, cel puţin, pentru a-i limita consecinţele neplăcute În acel moment ar fi dorit mai mult decât orice altceva să se întindă pe un pat şi să-şi relaxeze membrele chinuite de oboseală şi de interminabilele drumuri călare, să mănânce ceva gustos şi să bea un pahar de vin roşu, puternic, dar se hotărî să se culce pe pătura aşternută pe pământ la adăpostul oferit de un măslin secular, să mănânce o bucată de brânză şi să înmoaie pâinea cam uscată cu apă de izvor Era mai bine să nu rişte întâlniri neplăcute, după tot ce i se întâmplase până atunci Dormi, aşa cum era obişnuit s-o facă în asemenea situaţii, fără a-şi pierde cu totul cunoştinţa şi fără a măsura măcar instinctiv timpul care trecea Lăsase calul liber să pască, fiind sigur că nu putea pleca de lângă el Când se simţi un pic întremat, îşi chemă animalul cu un şuierat şi porni din nou la drum Merse o vreme pe aceeaşi direcţie aproximativă, astfel încât să nu se apropie prea mult de locurile mai circulate, dar apoi reveni în preajma şoselei Cassia pentru a nu se mai trezi în faţa unor cursuri de apă imposibil de trecut Podurile din piatră, la urma urmelor, nu se puteau prăbuşi vreodată Terenul devenea tot mai accidentat şi fu nevoit să se întoarcă din nou pe traseul drumului naţional, mergând pe latura care nu era pavată cu piatră Pe un asemenea traseu putea, cel puţin, să recupereze din viteză şi să recâştige măcar în parte timpul pierdut Norocul părea să-i surâdă acum şi lui, aşa că reuşi să schimbe calul la o fermă din apropiere de Sutri, ferindu-se astfel să intre în locuri mai aglomerate Crescătorul de cai acceptă diferenţa de preţ dintre calul pe care îl lăsa şi cel pe care îl cumpăra şi Publius Sextius continuă să înainteze cu aceeaşi iuţeală Se îndrepta către malul Tibrului, de-a lungul şoselei Cassia, unde în final avea să se îmbarce pe o navă Simţea că, de-acum, misiunea sa părea să fie pe punctul de a se încheia, astfel că, în curând, avea să predea mesajul pe care-l aducea şi imediat trebuia să se prezinte în faţa lui Caesar ca să-i reporteze şi lui îndeplinirea însărcinării primite Dar, la un moment dat, în timp ce soarele cobora în spatele dealurilor, în mijlocul drumului îi apăru în faţă un călăreţ cu sabia scoasă din teacă În primele clipe se gândi să se întoarcă, dar îl împiedicară două lucruri: nu făcuse aşa ceva niciodată în viaţa sa, niciodată nu se întorsese cu spatele, şi era curios Curios să vadă cine îndrăznea să se opună de unul singur lui Publius Sextius Trădător sau duşman, oricine ar fi fost, merita să fie înfruntat Lăsă calul la pas, trase şi el sabia din teacă şi înaintă pe mijlocul drumului Celălalt făcu la fel Când se aflară la o distanţă de circa cincizeci de paşi unul de altul, Publius opri calul şi vorbi primul: — Cine eşti? Ce vrei? — Ce-ţi mai trebuie să ştii cine sunt dacă, oricum, eşti pe cale să mori? — Din pură curiozitate — Sergius Quintilianus Îţi spune ceva numele acesta? Adversarul său se oprise acum şi cu mâna stângă încerca să-şi calmeze calul care fornăia şi bătea din copite la vederea celuilalt armăsar din faţa lui Călăreţul mai înaintă până ajunse la mică distanţă de el — Pharsalos, adăugă Asta te face să-ţi aminteşti? Publius îl recunoscu — Da, răspunse Acum îmi amintesc Ţi-am cruţat viaţa pe câmpul de luptă — După ce l-ai ucis pe fiul meu care se ridicase în faţa ta ca să-l apere pe tatăl său rănit — Este imposibil să opreşti ardoarea luptei, la război nu se pot face deosebiri, dar când mi-am dat seama de situaţie, n-am mai vrut să pedepsesc nişte nevinovaţi Aşa că, lasă-mă să trec, fiecare dintre noi îşi are propriile coşmaruri — Trebuia să mă ucizi atunci Lăsându-mă să trăiesc, mi-ai provocat o rană de nevindecat şi m-ai umilit de două ori — Puteai să te sinucizi Armele nu-ţi lipseau — Am fost pe punctul de a face aceasta, Publius Sextius, dar în acel scurt interval de reflecţie, forţa urii a fost mai puternică Urma să trăiesc şi aveam să caut să te ucid cu orice preţ După atâta timp, norocul mi-a răsplătit aşteptarea Arătă spre soarele care aproape că atingea, la apus, linia dealurilor: — Înainte să dispară sub linia orizontului, sângele tău îi va îmbuna pe zeii fiului meu — Trebuie să ajung la Roma şi, dacă încerci să mă împiedici va trebui să te ucid — Atunci foloseşte sabia aceea pe care o ai în mână! strigă Sergius Quintilianus, dând pinteni calului ca să-l îndemne la atac Publius, care se aştepta la aşa ceva, nu se lăsă surprins şi dădu şi el la rândul său pinteni calului Se confruntară cu o violenţă inimaginabilă Săbiile se încrucişară sus şi jos cu un zgomot asurzitor, scoţând scântei în timp ce-şi frecau tăişurile una de alta Sergius încercă lovituri directe o dată, de două ori, de trei ori, căutând să atingă inima adversarului şi, nereuşind aceasta, se dădu înapoi ca să reia şarja cu aceeaşi forţă Publius se feri în ultimul moment, dar îl lovi la brâu cu nuiaua, dinspre partea stângă, adică de acolo de unde nu se aştepta Sergius acuză lovitura, se opri gâfâind, cu bustul crispat de durere, în acel moment era o pradă uşoară Dar centurionul nu vru să-l lovească într-o asemenea situaţie şi îşi opri calul Sergius Quintilianus reveni în atac, fentă că loveşte sub centură, dar împunse cu sabia mai sus, către coşul pieptului Publius Sextius se feri în ultima clipă, dar lama inamicului îi deschise din nou rana nevindecată pe care o căpătase căzând în urmă cu câteva zile în râpă Simţi o durere ascuţită, arzătoare Rana aceea atât de dureroasă îi redeşteptă ferocitatea de pe câmpul de luptă şi reacţionă cu sabia şi cu nuiaua, aplicând un şir de lovituri aiuritoare, cu o putere devastatoare Sergius Quintilianus se luptă cu toată furia şi ura care îi aprindeau sângele şi încercă un alt atac, luând din nou iniţiativa, dar Publius Sextius prevăzu lovitura aceea care îi ţintea gâtul, se aplecă, o lăsă să treacă şi îl lovi, rotindu-se în jurul bustului şi rănindu-l adânc în coaste înainte de a trece mai departe Sergius Quintilianus se prăbuşi la pământ şi calul îşi continuă alergarea, speriat de lipsa călăreţului Publius Sextius descălecă şi se apropie de el Adversarul său respira cu greu, apăsându-şi rana cu mâna care în curând se făcu roşie — De data asta, ucide-mă, îi spuse Sunt un soldat la fel ca tine Nu mă lăsa să pier cu încetul în propriul meu sânge Publius Sextius veni lângă el, sângerând şi el, cu răsuflarea întretăiată de oboseală şi de efortul luptei: — Te mai poţi încă salva, îi spuse O să trimit pe cineva să te ia de aici Se poate trăi şi fără ură, ciudă şi cruzime Trebuie să uităm ceea ce s-a întâmplat sau vom muri cu toţii Dar adversarul său luase deja o hotărâre Ţâşni fulgerător înainte cu pumnalul în mâna stângă Publius văzuse intenţia în privirea lui încă înainte ca mâna să se mişte şi îi înfipse sabia în inimă Sergius Quintilianus se prăbuşi fără viaţă şi în ultima sa privire, învins de atâtea ori de inamici şi de soartă, iar de data asta pe vecie, păru să strălucească pentru câteva clipe o seninătate blândă Soarele se ascunse în spatele dealurilor şi noaptea îl acoperi sub mantia sa Romae, in Domo Publica, pridie Id Mart , hora undecima Roma, reşedinţa marelui pontif, 14 martie, ora patru dimineaţa Comandantul cohortei a treia de poliţie intră în Domus cu o expresie posomorâtă şi fu adus imediat în faţa lui Caesar: — Nimic, spuse N-am găsit nicio urmă de-a lui pe nicăieri Caesar suspină adânc: — Mi se pare ciudat că nu şi-a făcut apariţia într-un fel sau în altul — Ai spus că a plecat ieri noapte după întâlnirea voastră ca să se ducă la o întâlnire de plăcere, nu-i aşa? — Aşa este, tribunule — Poate că n-ar trebui să fiu aşa de îngrijorat Ai spus că a mai lipsit şi cu alte ocazii, că i-ai lăsat întotdeauna libertate de mişcare — Este adevărat, dar în ultima vreme m-am obişnuit să-l am mereu alături Dacă nu-l văd, mă simt — Te înţeleg Dar fii sigur că apare el: măcar mâine sau, dacă nu, poimâine Tocmai pentru că se află întotdeauna alături de tine cu misiuni importante, s-ar putea să fi simţit nevoia unei perioade de distracţie şi, dacă este vorba despre vreo femeie frumoasă, nu-i greu să ne gândim că ar putea să mai întârzie încă puţin Dacă i s-ar fi întâmplat ceva, cu siguranţă că la ora asta am fi ştiut — Da, s-ar putea, răspunse Caesar Dar continuaţi să-l căutaţi Nu pot să stau liniştit Am nevoie să-l ştiu aici — Nu trebuie să ne-o ceri tu, Caesar Cercetările vor continua până când îl vom găsi — Bine Să mă ţineţi la curent Fie că este o veste bună, fie că este proastă, vreau s-o ştiu Tribunul salută, şi plecă, întorcându-se la îndatoririle lui Caesar rămase singur în biroul său, reflectând şi construind mii de ipoteze asupra ciudatului comportament al lui Silius Salvidienus Nu era el omul care să dispară în felul acela fără a-i trimite măcar un mesaj Cuvintele pe care i le spusese la despărţire se refereau cu siguranţă la o absenţă de câteva ore, de maximum o noapte I se părea ciudat, de asemenea, să fie surprins de soţul vreunei femei frumoase într-o postură stânjenitoare şi nici aşa ceva nu era de el Pe de altă parte, toată lumea îl cunoştea Cine ar fi îndrăznit să se atingă măcar de un fir de păr din capul lui? În momentul acela îl aştepta cu oarecare nerăbdare Antonius care îi trimisese vorbă că va veni să-l ia de acasă şi să meargă la cină la Marcus Emilius Lepidus, pe insulă Cel puţin urma să mai uite de toate gândurile astea Lipsa de mai multe zile a veştilor de la Publius Sextius şi acum de la Silius Salvidienus îl supăra rău Era ca şi cum cineva ar fi vrut să-l lipsească de cei mai credincioşi oameni ai săi, cei pe care s-ar fi putut baza în orice moment Când fu anunţat că Marcus Antonius îl aştepta în atrium, Caesar se ridică şi plecă Merseră unul lângă altul cu paşi grăbiţi, sporovăind de una şi de alta şi despre şedinţa de a doua zi din Senat La un moment dat, în timp ce treceau pe strada Iugarius înspre templul lui Portunos, Caesar spuse: — Mâine ne aşteaptă o şedinţă grea în Senat, aşa că aş vrea să nu întârziem prea mult în seara asta Lepidus are mereu tendinţa de a exagera când invită pe cineva la cină Bine măcar că în vremea asta nu sunt ţânţari Este ceva şi asta Antonius zâmbi: — Va fi suficient să faci un semn şi am să găsesc o scuză ca să plecăm, răspunse Mansio ad Tiberim, pridie Id Mart , hora duodecima Staţia „La Tibru”, 14 martie, ora cinci după-amiază Centurionul Publius Sextius ajunse la mansio parcurgând circa trei mile către răsărit, intră pe poarta principală şi se lăsă să cadă pe pământ, nu fără un efort Se clătină o clipă, îşi reveni Popasul acela care nu era de-acum prea departe de Roma se afla sub supravegherea unor gărzi înarmate şi a câtorva ofiţeri ai armatei Publius se apropie de una dintre gărzi şi, arătându-i titulus-ul îi spuse: — Cheamă-l pe comandantul tău Sunt în misiune şi trebuie să iau podul plutitor, dar nu am niciun ban În plus, dacă se poate, aş vrea să mănânc ceva: abia mă mai ţin pe picioare — Aruncă o privire în lada aceea Hangiul încă nu s-a trezit din beţia de aseară şi nu cred că are chef să gătească prea curând În timp ce Publius Sextius scotocea printre bucăţi de pâine uscată şi felii de brânză, soldatul se îndepărtă ca să-i raporteze ofiţerului care răspundea de pază: — Este acolo un centurion dintr-a Douăsprezecea care se grăbeşte foarte tare şi are nevoie de bani ca să treacă pe malul celălalt S-ar părea că este cel pe care-l aşteptăm, nu? — Da, el trebuie să fie, cu siguranţă Spune-i că-l aştept aici Adu-l la mine Soldatul îl găsi pe Publius Sextius ronţăind o bucată de pâine cu puţină brânză, muindu-şi îmbucăturile cu câteva înghiţituri de apă — Şeful vrea să te vadă imediat, centurionule Vino după mine Atitudinea, tonul vocii, expresia făcură ca o simplă invitaţie să răsune în urechile lui Publius ca un ordin sever I se păru că adulmecă o capcană — Comandantul vrea să vii repede, repetă soldatul Este important Publius fu sigur că era cineva care îl aştepta ca să-l aresteze, poate pentru a-l ucide Se întoarse către locul unde erau legaţi caii, observă unul care avea zăbală, hamuri şi hăţuri şi sări în şa îndemnându-l să plece în galop Soldatul strigă în urma lui: — Hei, ce faci? Închideţi poarta, repede! Atras de strigătele lui, ofiţerul apăru în uşa postului de comandă Strigă şi el: — Nu, opriţi-l! Doi servitori încercară să închidă poarta, dar era limpede că nu puteau reuşi Ofiţerul strigă din nou: — Stai puţin, trebuie să vorbim! Publius Sextius nu-l auzi, tropotul copitelor calului pe pietrele caldarâmului era atât de puternic, încât acoperea orice cuvânt Un arcaş care făcea de pază în foişorul de deasupra porţii de la intrare se gândi că era vorba despre un hoţ de cai care fugea, văzu călăreţul îndepărtându-se pe drum, puse o săgeată în arc şi ţinti Ofiţerul comandant îl văzu şi-i strigă: — Nu, nu trage! Dar săgeata pornise deja şi se înfipse în umărul lui Publius Centurionul păru să fie pe punctul de a cădea de pe cal, dar îşi recăpătă echilibrul şi-şi îndemnă din nou calul la galop Ofiţerul din mansio îşi vărsă năduful pe subalternul său care rănise un om care se afla în serviciul lui Caesar în persoană şi ordonă unui grup de călăreţi să-l aducă înapoi pe fugar şi să-i îngrijească rana Dar Publius Sextius, profitând de întunericul de la ora aceea, o luă pe un drumeag lateral, se afundă într-o pădure şi se ascunse într-un stufăriş des de tise, muri şi pini, rămânând nemişcat şi într-o tăcere totală Auzi prin ploaia care începuse să cadă din nou galopul urmăritorilor săi trecând la mică distanţă de el şi stingându-se curând în depărtare Rămase, ascuţită, durerea Săgeata îi pătrunsese în muşchi şi trecuse dintr-o parte în alta Scoase pumnalul şi crestă coada din lemn a săgeţii până când putu s-o frângă Scoase apoi sabia din teacă, o sprijini culcată pe un buştean cu vârful în dreptul rănii, strânse din dinţi şi lovi cu o piatră mare în mâner împingând în spate coada săgeţii până când o scoase pe partea cealaltă Se bandajă strâns cu o fâşie ruptă din mantie şi-şi continuă, cu maxilarele încleştate, călătoria, căutând să se apropie de fluviu Înaintă pe jos, cu multă prudenţă, oprindu-se din când în când să tragă cu urechea pentru a auzi dacă nu-l urmărea cineva, într-un târziu ieşi la loc deschis, un luminiş ierbos care se întindea până pe malul Tibrului Nu departe, în stânga sa, se zărea un mic golf în care se legăna un pod plutitor tras de o funie, având legate de el şi câteva bărci Una era destul de mare ca să-l ducă împreună cu calul aşa că se duse la barcagiu — Prietene, îi spuse, am nevoie să mă duci la Roma cât mai repede, dar nu am niciun ban ca să te plătesc Sunt un centurion dintr-a Douăsprezecea şi îţi dau cuvântul meu de onoare că la sosire o să fii plătit cu dublul preţului normal pentru o traversare Dacă nu voi face aşa, poţi să ţii calul meu Ce zici de asta? Barcagiul luă felinarul de la prora bărcii şi îl ridică spre el ca să-l vadă la faţă: — Zic că eşti aşa de cotonogit că mă sperii şi cineva trebuie să te îngrijească, altfel îţi laşi pielea pe aici — Du-mă la Roma, prietene, şi n-o să-ţi pară rău — Un centurion dintr-a Douăsprezecea ai spus? Te-aş duce fără să-mi dai nimic dacă n-aş avea o familie de hrănit Hai, urcă şi să plecăm Publius Sextius nu aşteptă să i se spună de două ori: îşi duse calul de dârlogi în sus pe pasarelă şi îl aranjă la bord, legându-i hamurile cu frânghii de catarg şi de parapeţi Barcagiul trase pasarela în barcă, dezlegă parâmele şi barca porni să plutească intrând pe curentul fluviului Publius Sextius coborî sub punte clătinându-se pe picioare de febră şi de oboseală; se întinse pe un morman de plase de pescuit, acoperindu-se cu mantia şi se cufundă într-un somn greu La mansio, ofiţerul comandant îi văzu pe oamenii săi întorcându-se cu mâinile goale şi se înfurie cumplit: — Vă daţi seama ce-aţi făcut? Acela era un om de încredere al lui Caesar în persoană şi nu numai că aproape l-aţi ucis, dar nici măcar n-aţi reuşit să-l ajungeţi din urmă, un om sfârşit de oboseală şi rănit Şi acum ce ne facem? Oamenii care fuseseră în urmărire stăteau muţi şi zăpăciţi: — S-a făcut întuneric, comandante nu-i uşor să găseşti un om în pădure — Idioţilor! Spusese că îi trebuiau bani pentru a trece pe malul celălalt cu bacul Acolo trebuie să-l căutaţi Găsiţi-l, că altfel o să intrăm cu toţii în belea până la gât, aţi înţeles? Dacă îl vedeţi, vorbiţi cu el de la distanţă Explicaţi-i că a fost o greşeală, că avem pentru el un mesaj important Mişcaţi-vă, ticăloşilor! Oamenii plecară în grabă către malul fluviului, dar nici acolo nu găsiră vreo urmă de-a omului pe care îl căutau: nu le rămase altceva de făcut decât să se întoarcă şi să raporteze rezultatul negativ al ultimei lor tentative de a-şi repara nerozia Nori negri acoperiră luna şi tunetul se auzi bubuind peste mările din depărtări Romae, in insula Tiberis, Idibus Martiis, prima vigilia Roma, insula Tiberină, 14 martie, primul schimb de pază, ora şapte seara Pe insulă, Caesar fu întâmpinat cu opt semnale de tobă şi de garda de onoare care îi prezentă armele Veni aghiotantul lui Lepidus ca să-l întâmpine şi îl conduse către sala în care oaspeţii ceilalţi aşteptau deja trăncănind Lepidus îi ură bun venit cu o cupă de vin în mână şi îl conduse în sufragerie, unde erau aşteptaţi oaspeţii: erau vreo treizeci Caesar se simţi uşurat văzând că nu erau prea mulţi, ceea ce însemna că vizita era suportabilă Cina fu şi ea liniştită: nimic excentric, nicio exagerare, iar conversaţia fu de-a dreptul plăcută Filosofică mai ales Dacă zeii existau şi dacă erau aceiaşi în toată lumea, dacă erau aspecte diferite ale aceluiaşi zeu sau persoane distincte ca expresie a unor aspecte multiforme ale naturii Dacă exista o lume de dincolo de moarte în care faptele bune erau răsplătite, iar cele rele pedepsite, aşa cum susţineau unii, sau dacă mintea omenească era sortită să se stingă murind, fără a avea nicio revelaţie, nicio viziune asupra adevărului, adâncindu-se în întunericul infinit şi în tăcere Puţin câte puţin conversaţia se concentră asupra unui subiect şi mai neliniştitor: moartea Şi fiecare dintre cei prezenţi îşi prezenta opinia despre un subiect de o asemenea gravitate nu fără eleganţă şi pricepere La un moment dat, Lepidus se întoarse către Caesar întrebându-l: — După tine, care ar fi cea mai bună moarte? Caesar observă în ochii lui o expresie pe care nu ştiu cum s-o interpreteze Îşi întoarse privirea asupra celorlalţi comeseni care tăceau aşteptându-i răspunsul Apoi îl privi din nou pe Lepidus şi-i răspunse: — Rapidă Şi neaşteptată XVIII Viat Cassiae, ad X lapidem ab Ocriculo, Id Mart , tertia vigilia Şoseaua Cassia, mila a zecea de la Ocricoli, 15 martie, al treilea schimb de gardă, miezul nopţii Departe, pe via Cassia, pustie şi biciuită de furtună, Rufus continua să înainteze la galop sub perdeaua de ploaie, ud tot, cu şuviţe de păr lipite pe frunte Gâfâitul calului său, tropotul obsedant al copitelor pe pavaj, lumina aproape neîntreruptă a fulgerelor, îl încărcau cu o stare de agitaţie crescândă, cu o energie apăsătoare La un moment dat simţi că ritmul acela se întrerupea, că respiraţia animalului se transforma într-un fel de hârâit şi trase de hăţuri La lumina unui fulger văzu timp de o clipă în faţa sa piatra miliară care marca distanţa de la Roma Descălecă şi rămase nemişcat sub furia cerului dezlănţuit, mângâindu-şi calul pe botul plin de spume şi nările pe care ieşeau trâmbe groase de aburi Fu mişcat văzându-l atât de trudit şi îi scoase zăbala şi hăţurile ca să-l lase liber şi să-şi continue ultima porţiune a drumului cu celălalt — Adio, prietene, succes, îi spuse şi, încălecând pe al doilea cal, îi dădu pinteni avântându-se în zidul de apă care se revărsa din înaltul cerului Animalul lăsat liber necheză şi bătu din copite cu capul înălţat spre cer, apoi se opri, rămânând nemişcat, cu capul în jos, sub potopul nemilos Romae, in Domo Publica, Id Mart , tertia vigilia Roma, reşedinţa marelui pontif, 15 martie, al treilea schimb de pază, ora unu dimineaţa Caesar se întoarse la reşedinţa sa, însoţit de Antonius Era mohorât şi tăcut — Te-a supărat ceva, Caesar? întrebă Antonius — Nu Dar nu mă simt prea bine Sunt obosit, în ultimul timp nu mai pot să mă odihnesc suficient Grijile mă copleşesc, responsabilităţile mă apasă ca niciodată până acum Mă tem că nu-mi voi putea duce la bun sfârşit misiunea, că-mi voi pierde demnitatea — Mi s-a întâmplat şi mie aşa ceva În timpul mandatului meu de consul, m-am aflat de mai multe ori în această situaţie, am comis erori la care nu m-aş fi aşteptat Poate că nu suntem făcuţi pentru politică Locul nostru este pe câmpul de luptă Când te vei afla din nou în fruntea legiunilor tale, îţi vei regăsi forţa şi încrederea în tine însuţi Şi eu odată cu tine — S-ar putea să fie aşa, răspunse Caesar Fapt este că acum mă simt aşa şi nu cred că lucrurile vor merge mai bine cât timp voi mai zăbovi prin Roma Iar absenţa prelungită a lui Silius nu mă ajută cu nimic — Nu ştiam că Silius nu este aici, ce s-a întâmplat? — Ieri seara după ce aţi plecat voi, m-a rugat să-l las să iasă în oraş şi mi-a dat de înţeles că era vorba despre o întâlnire galantă Nu m-a îngrijorat asta, dar de atunci nu l-am mai văzut şi nu ştiu ce să mai cred — O să vezi că va apărea cât de curând, este un om care ştie să se descurce În orice caz, suntem noi cu tine, Caesar Suntem alături de tine şi ştii că pe noi poţi conta întotdeauna Ne vedem mâine în Senat Caesar îl privi şi, timp de o clipă, scena de la Lupercalii îi apăru, parcă, în faţa ochilor, atât de vie şi reală, încât crezu că vede în mâinile lui Antonius coroana de aur pe care urma să i-o pună pe cap Despre aceasta îi vorbise deja, chiar în ziua aceea, într-o confruntare furibundă Antonius îşi ceruse scuze spunând că nu-şi dăduse seama de situaţie Caesar nu spuse nimic şi intră în casă Antistius îl aştepta cu poţiunea pregătită Calpurnia avusese grijă să i se pregătească o baie ca să se relaxeze înainte de culcare Un tunet bubui peste oraş Lumina lămpilor răspândea reflexe aurii pe obrajii ei Calpurnia era frumoasă în momentul acela, o companie simpatică Caesar o mângâie pe mână — Ştii? Antistius a adus cu el un băiat — Un băiat? Curios Ştii cine este? — Nu A spus că s-a refugiat la el pentru că stăpânul lui îl stâlcea în bătaie — Dacă Antistius s-a gândit să-l ţină la el, probabil că are un motiv serios Cu siguranţă, îl va căuta pe proprietar şi îi va da de înţeles că nu mai trebuie să-l asuprească pe copil Calpurnia ridică din umeri: — S-ar putea să fie cum zici tu Mie mi se pare ciudat Ar trebui să vorbeşti cu el Caesar schimbă brusc subiectul: — Îl cunoşti pe haruspiciul Spurinna? o întrebă Calpurnia se arătă surprinsă: — Ştiu cine este, dar n-am vorbit niciodată cu el Ar fi vrut să adauge că omul acela care trezea nelinişte în jurul său făcea parte din cercul de prieteni al unei alte femei, rivala sa Sau ar fi preferat să tacă, dar îl simţi pe Caesar dornic să mai spună ceva, aşa că adăugă: — Lumea spune că ar fi un clarvăzător Cunosc persoane care îl consultă De ce mă întrebi de el? Caesar şovăi, ca şi cum ar fi trebuit să-şi învingă o reţinere: — Alaltăieri, spuse el în cele din urmă, l-am întâlnit Şi revăzu cu claritate scena aceea Efectul îngrozitor al bolii sale îi readucea în minte trecutul cu o violenţă surprinzătoare Se simţea cufundat în evenimentul care îi revenea în memorie şi chiar glasul lui i se părea că-l aude în depărtare, ca şi cum ar fi fost al unei alte persoane care era ocupată cu descrierea celor văzute în acel moment: — Are o înfăţişare înspăimântătoare, orbite duse în fundul capului, negre, faţă suptă, palidă ca de mort Apoi nu mai auzi nimic, vedea doar buzele lui Spurinna care se mişcau fără ca de pe ele să se audă vreun sunet Scutură din cap ca pentru a alunga acea vedenie şi, chiar în clipa aceea se auzi vocea Calpurniei pronunţând cu nelinişte câteva cuvinte: — Idele lui martie sunt astăzi Caesar înţelesese Răspunse cu un glas fără intonaţie: — Într-adevăr Niciunul dintre ei nu mai spuse nimic Se auzea doar clipocitul apei care se scurgea dintr-o gură de marmură a unui satir, aflat în mijlocul bazinului Calpurnia întrerupse tăcerea aceea care devenea insuportabilă: — Clarvăzătorii şi oracolele sunt evazivi prin natura lor, pentru că în felul acesta orice eveniment ar avea loc ei pot spune întotdeauna că l-au prevăzut — Aşa este, răspunse Caesar, dar de ce Idele lui martie? — De ce nu? îi replică imediat Calpurnia Ar fi putut să spună orice dată Dar glasul său îi trăda îngrijorarea — Eu nu cred asta, răspunse Caesar El se gândea la ceva concret: i-am citit asta în priviri Eu ştiu să citesc în ochii oamenilor Am făcut-o de nenumărate ori: ochii soldaţilor mei, ai ofiţerilor mei Încordare, teamă prost mascată, proastă dispoziţie, resemnare Un comandant trebuie să ştie să citească în ochii oamenilor Calpurnia încercă să-şi susţină în continuare ipoteza: — Poate că a văzut o infirmitate sau pierderea unei fiinţe dragi sau — a văzut cum se poate pierde totul, încheie Caesar, cu o expresie mohorâtă Ochii Calpurniei se umplură de lacrimi: — Ştii foarte bine că nu pot suporta să aud asemenea discuţii Eu nu dispun de tipul acesta de forţă Am îndurat multe lucruri ştii bine, fără a mă coborî sub demnitatea mea de soţie a lui Caesar Am suportat până şi lipsa copiilor, faptul că nu ţi-am putut dărui un fiu Dar asta nu Izbucni într-un hohot de plâns Caesar ieşi din baie şi se înfăşură într-o pânză fină de in Mângâie cu mâna părul Calpurniei: — Nu plânge, te rog Suntem cu toţii foarte obosiţi, iar eu mă simt singur Silius nu se întoarce De la Publius Sextius nu mai am nicio veste de mai multe zile Vino, să încercăm să ne odihnim Un tunet bubui deasupra locuinţei marelui pontif şi cerul îşi deschise zăgazurile Un val de ploaie amestecată cu grindină răpăi pe acoperişul clădirii şi, îndată după aceea, începură să curgă streşinile Fiecare gură de scurgere de pe acoperiş arunca pe gura larg deschisă un jet de apă tulbure care se scurgea pe pavajul de dedesubt, fulgerele luminau cu raze îngheţate rânjetul statuilor de satiri În patul matrimonial, Calpurnia se apropie de soţul său şi îi petrecu o mână peste piept, îşi lipi obrazul de umărul lui Rămase aşa până când simţi că respiraţia lui devenea mai profundă şi mai regulată şi că Iulius Caesar dormea Atunci se lăsă şi ea în voia somnului, legănată parcă de zgomotul apei de pe acoperiş Romae, in Domo Publico, Id Mart , tertia vigilia Roma, reşedinţa marelui pontif, 15 martie, al treilea schimb de pază, ora două dimineaţa Statuia de marmură a lui Iulius Caesar de la intrarea în Palat era sclipitoare sub şuvoaiele de apă ale ploii Dictatorul veşnic îşi ţinea braţul înălţat într-un gest ca de orator, iar platoşa pe care o purta, sculptată într-o marmură cenuşie, părea chiar de metal Un fulger o lumină şi îndată după aceea un fulger o lovi în plin, sfărâmând-o Bucăţile se prăbuşiră pe pământ, rostogolindu-se cu zgomot pe treptele de acces Pe piedestal rămaseră doar gambele retezate de sub genunchi şi picioarele purtând curelele sandalelor militare Trezită brutal de trăsnetul acela care căzuse atât de aproape, Calpurnia sări din pat şi văzu că fereastra se deschisese şi acum se lovea cu zgomot de zidul exterior Văzu statuia sfărâmată şi scoase un ţipăt de groază Un ţipăt prelung şi ascuţit pe care Caesar îl întrerupse strângând-o în braţe: — Linişteşte-te, este doar o fereastră care se loveşte de zid — Nu! răspunse Calpurnia Uite, statuia ta a fost lovită de un trăsnet, s-a făcut bucăţi! Este o prevestire îngrozitoare Se ridică şi alergă la pervazul ferestrei, urmată de Caesar care încercase în zadar s-o oprească Caesar privi afară Statuia se afla la locul său obişnuit — A fost doar un vis, spuse Nu s-a întâmplat nimic Statuia este întreagă şi nevătămată Calpurnia se apropie şi ea de fereastră, şovăind, ca şi cum s-ar fi temut să privească afară Caesar avea dreptate: statuia, la locul ei de pe piedestal, strălucea în ploaie la fiecare fulger — Hai, du-te şi încearcă să te culci la loc, spuse Caesar Caută să te linişteşti Şi, în timp ce îi spunea soţiei sale aceste cuvinte, simţea cum îl cuprinde groaza de un nou atac al bolii sale Simţea deja pe frunte broboane de sudoare rece Coborî la parter sub pretextul că voia să bea apă şi se apropie de camera lui Antistius ca să-l trezească, dar se răzgândi în ultimul moment Fusese o simplă impresie Poate un coşmar, ca acela al Calpurniei Intră în biroul său unde mai ardeau încă lămpile cu ulei, atârnate pe un mare candelabru de bronz Privirea i se opri pe masa de lucru unde, pe un suport pentru citit era desfăşurat pergamentul la Comentarii despre războiul galic Puse mâna pe el şi-l făcu să se rotească, desfăşurându-l dintr-o parte şi înfăşurându-l în alta Ca din întâmplare se opri la capitolul marii bătălii împotriva populaţiei nerviilor şi revăzu scena acelor vremuri, atât de intensă şi reală încât i se păru că aude strigătele şi simte mirosul acru al sângelui El lupta în linia întâi, un gal uriaş îl lovea cu securea, îi sfărâmă scutul Se apăra cu sabia, dar aluneca pe pământul alunecos din cauza sângelui, se prăbuşea în genunchi, iată, era gata să fie ucis, când Publius Sextius, rănit în mai multe locuri, se arunca asupra duşmanului, străpungându-l dintr-o parte în alta cu sabia Îi întindea apoi mâna şi îl ajuta să se ridice — O să izbutim, comandante! — O să izbutim, centurionule! O voce răsună în spatele său: — Caesar ce faci aici? Am auzit nişte zgomote De ce nu încerci să te odihneşti? Să-ţi mai pregătesc puţină poţiune de-a ta? — Antistius Nu, am coborât ca să beau o înghiţitură de apă şi m-am oprit ca să sting lămpile astea — Cum te simţi? — Credeam că mă pândeşte un nou atac, dar nu, mă simt bine — Ceva veşti de la Silius? — Nu, din păcate — Dar de la Publius Sextius? — Nici de la el Mă gândeam să trimit un curier la staţia de poştă, în caz că-l vor vedea — A făcut asta deja Silius, mi-a spus el Dacă vine, o să-l oprească şi o să-i spună să vină imediat la tine — Bine bine dădu din cap Caesar cu o expresie gânditoare Atunci, mă întorc în pat Stinse lămpile, una după alta, şoptind ca pentru el: — Unde eşti, unde eşti, Publius Sextius? Romae, in Domo Publica, Id Mart , Ad finem quartae vigiliae Roma, reşedinţa marelui pontif, 15 martie, sfârşitul celui de-al patrulea schimb de pază, ora şase dimineaţa Caesar era deja în picioare căci, tulburat de coşmarul Calpurniei, dormise doar câteva ore Antistius îl auzi, îşi puse pe umeri o tunică şi se duse la bucătărie ca să pregătească o poţiune caldă cu plante aromatice şi când fu gata i-o duse în birou Dinspre apus se auzea bucina care anunţa ultimul schimb de pază — Se schimbă ultimul rond de pază — Da Azi o să fie o zi lungă şi obositoare: mai întâi şedinţa de la Senat, apoi reuniunea restrânsă cu statul-major, ceremonia de pe Capitoliu după-amiaza târziu Şi mai e şi o altă invitaţie la cină — Adu-mi o mantie, răspunse Caesar Mi-e frig — Nu te simţi bine? — Am frisoane şi mă doare capul Antistius încercă să glumească: — Despre vinul lui Lepidus nu se poate spune că ar fi dintre cele mai bune — Nu cred că este din cauza vinului De mai multă vreme nu mă pot odihni Antistius îi puse palma pe frunte: — Ai temperatură Întinde-te pe pat şi încearcă să te relaxezi puţin Am să-ţi pregătesc ceva ca să transpiri Caesar se întinse pe un divan şi îşi duse o mână la frunte Ar fi vrut să ceară informaţii despre Silius sau despre Publius Sextius, dar era convins de-acum că nu mai erau speranţe să mai afle ceva XIX Romae, in aedibus Ciceronis, Id Mart , hora secunda Roma, casa lui Cicero, 15 martie, ora şapte dimineaţa Cicero îşi luase micul dejun şi se îmbrăcase cu tunica sa de iarnă din lână, potrivit cu ziua aceea care se anunţa a fi răcoroasă Citea, luându-şi notiţe pe o tăbliţă cerată Era o altă invenţie a lui Tiro care aşternea două straturi de ceară, primul, cel de jos, de culoare închisă, al doilea, cel de sus, de culoare albă, naturală Condeiul lăsa urme în stratul de deasupra şi scrisul apărea negru pe fond alb, ca şi cum cineva ar fi scris cu cerneală pe pergament O bătaie discretă în uşă era, probabil, a secretarului său şi Cicero îi strigă: — Hai, intră Tiro intră ţinând în mână o scrisoare: — Este de la Titus Pomponius, spuse Servitorul lui a adus-o de curând Este ceva urgent Cicero o deschise Idele lui martie Titus Pomponius Atticus către prietenul său Marcus Tullius: te salut! Ieri nu m-am simţit bine, o durere cumplită de cap m-a chinuit toată ziua şi m-a împiedicat să-mi văd de treburile obişnuite Poţiunea mea obişnuită de nalbă şi de rozmarin nu mi-a fost de folos, aşa încât nici astăzi nu mă simt mai bine Prin urmare, n-o să te pot vizita şi îmi pare foarte rău Furtuna m-a ţinut treaz o bună parte a nopţii şi sunt sigur că dacă aş ieşi din casă, vântul şi umiditatea n-ar face decât să accentueze durerea mea de cap Te sfătuiesc şi pe tine să nu ieşi din casă şi să ai grijă de tine, pentru că astăzi va bate puternic crivăţul Îţi doresc numai bine Cicero închise scrisoarea „Malva şi rozmarin” era expresia convenită pentru a indica un mesaj cifrat şi semnalul de gravitate era dat de conţinutul cu totul obişnuit care contrazicea urgenţa declarată de mesager Ziua stabilită pentru acţiune sosise Idele lui martie! — Ţi-am pregătit lectica, stăpâne, spuse Tiro Şedinţa se ţine astăzi la curia lui Pompei Cicero se ridică şi puse scrisoarea în dulapul din spatele său: — Nu mă simt prea bine, spuse fără a se întoarce spre secretarul său Ar fi mai bine să nu ies din casă Romae, in Domo Publico, Id Mart , hora secunda Roma, reşedinţa marelui pontif, 15 martie, ora şapte dimineaţa Furtuna din timpul nopţii lăsase destul de multe urme în oraş: crengi uscate rupte zăceau cam peste tot, împreună cu frunzele uscate care rămăseseră prinse pe plante pe timpul întregii ierni, ţigle căzute de pe acoperişuri şi făcute bucăţele, obloane şi perdele târâte de vânt de-a lungul străzilor şi îngrămădite pe lângă ziduri sau pe trotuare Prin colţurile grădinilor şi ale porticurilor rămăseseră mormane de grindină care încă nu se topise Aerul era acum curat şi rece Odată cu răsăritul soarelui, cerul se înseninase; doar câţiva nori pufoşi mai treceau alene pe albastrul strălucitor În depărtare, către răsărit, crestele munţilor erau acoperite de mantia albă a iernii Caesar îşi luase micul dejun şi acum se pregătea să iasă din casă Ţeapăn în mijlocul atriumului, îmbrăcat cu o tunică albă laticlavă, lungă până la glezne, îi supraveghea pe servitorii care îl ajutau să-şi completeze îmbrăcămintea Unul îi încheia centura pe talie, un altul îi punea în picioare o pereche de sandale elegante, alţi doi îi aranjau toga tivită pe margini cu purpură, punându-i în ordine cutele de pe umeri şi din jurul braţului stâng Stând la o parte, Calpurnia îl privea, îngrijorată la culme De îndată ce servitorii plecară, continuă discuţia întreruptă la venirea lor: — Am avut nişte coşmaruri îngrozitoare, presimţiri cumplite: mai întâi statuia ta făcută fărâme, apoi am visat că te ţineam pe braţe, rănit, pe moarte nu te duce, te rog Nu ieşi din casă — Ascultă-mă puţin Calpurnia: eşti o femeie cultivată şi inteligentă Nu poţi crede în vise Sunt doar consecinţele angoaselor noastre de peste zi, ale spaimelor noastre sau ale dorinţelor noastre Visul ne prezintă ceea ce am trăit deja, nu ceea ce va trebui să trăim mai târziu Ştii de ce ai avut visele acelea? Pentru că pleci urechea la unele zvonuri şi pentru că eu însumi am avut proasta idee de a-ţi vorbi despre Spurinna şi despre prevestirea lui Iată, asta-i tot Calpurnia îl privea cu ochii larg deschişi, plini de lacrimi Mintea sa era obsedată de coşmarurile acelea şi cuvintele lui Caesar nu aveau atâta putere încât să le risipească — Ce ar trebui să fac, după tine? Să trimit vorbă la Senat că nu pot merge la şedinţa pe care eu însumi am convocat-o pentru că soţia mea a avut nişte vise urâte? — Nu te simţi bine, îi răspunse Calpurnia Ai temperatură şi nici tu n-ai dormit aşa cum ar fi trebuit Se vede asta — Nici vorbă de aşa ceva Ce-ar crede ceilalţi despre mine? Vreau ca ei să fie de acord cu alocarea unor sume mari de bani pentru veteranii mei şi eu nu mă prezint în Senat pentru că nu mă simt prea bine? Calpurnia îşi frământa mâinile, încerca să-şi şteargă lacrimile care îi coborau pe obraji: — Ce ar trebui să mai fac pentru ca tu să nu ieşi din casă? Să-ţi aduc aminte că ai o datorie faţă de mine Că nu am scos niciodatăvreo vorbă şi nici nu mi-am schimbat comportarea când toţi ştiau că mă trădezi? Trebuie să-ţi aduc aminte că am ţinut întotdeauna, cu devotament, la familia asta, chiar şi când regina Egiptului ţi-a născut un fiu, chiar şi acum când – sunt sigură de asta – continuă să-ţi trimită mesaje fierbinţi de dragoste? Caesar se întoarse fulgerător spre ea, cu ochii scânteind deja de furie, dar Calpurnia nu încetă să vorbească: — Da, mă poţi certa, blestema, dispreţui, dar fă un singur lucru pentru mine, unul singur! Nu părăsi aceste ziduri sacre într-o zi atât de nefastă Nu ţi-am cerut niciodată nimic, n-am să-ţi cer nici de acum înainte ceva Te voi lăsa să pleci fără să vărs o lacrimă, când va fi cazul Fă asta pentru soţia ta legitimă, nu-ţi cer altceva Nu reuşi să-şi mai reţină lacrimile Caesar rămase tăcut, privind-o tulburat În cele din urmă cedă: — Bine, fie Am să caut să găsesc un pretext cu care să nu mă fac de râs Dar, acum, te rog să mă laşi singur Calpurnia ieşi cu ochii în lacrimi şi Caesar îl strigă pe medicul său: — Antistius! — Sunt aici, Caesar, răspunse acesta venind în fugă — Trimite un curier la Senat, anunţă-i că nu mă pot duce la şedinţă Găseşte tu o scuză plauzibilă — Ţi-e rău, Caesar Nu ajunge? — Nu Dar n-o să-ţi fie greu să găseşti motive mai grave — Cum să nu Şi nu am nevoie să le inventez — Bine, atunci du-te Nu-i pot face pe senatori să mă aştepte Antistius îşi aruncă pe umeri o mantie şi porni cu paşi grăbiţi către Câmpul lui Marte Traversând forul, îi văzu trecând pe marginea de miazănoapte a pieţei pe Cassius Longinus, Tillius Cimbrus, Publius Servilius Casca şi alţii pe care nu-i cunoştea Mergeau şi ei repede, ţinându-se unul lângă altul Cassius trăgea după el pe un tinerel, probabil fiul său care în ziua aceea avea să îmbrace toga bărbăţiei Bătea un vânt rece dinspre munţi, dar cerul era aproape senin şi soarele scălda în lumină oraşul Pe măsură ce se apropia de curia lui Pompei, unde trebuie să se ţină şedinţa, Antistius vedea lecticile diferiţilor nobili senatori pe care învăţase să-i recunoască Alţii, printre cei mai tradiţionalişti, mergeau pe jos şi se grăbeau, iar alţii, obosiţi de povara anilor, se rezemau în câte un toiag sau erau susţinuţi de fiii lor Îi văzu pe Licinius Celere, Aurelianus Cotta, Publius Cornelius Dolabella, recunoscu un senator vârstnic, prieten al lui Cicero, Popilius Lenates, apoi pe Gaius Trebonius şi pe mulţi alţii Grăbi pasul ca să ajungă înaintea celor mai mulţi dintre ei şi când ajunse la destinaţie privi în jur, dându-şi seama că, practic, aproape toţi senatorii erau prezenţi Nu reuşi să-l zărească pe Cicero, dar îl văzu pe Decimus Brutus şi, la scurt timp după aceea, pe Marcus Iunius Brutus Acesta avea o expresie înnegurată Se apropie de masa senatorului însărcinat cu redactarea procesului-verbal al şedinţei şi îi comunică mesajul: — Caesar nu va putea veni astăzi Se simte rău, are temperatură şi a petrecut o noapte foarte agitată Te roagă să prezinţi scuzele sale Adunării Medicul încă mai vorbea cu senatorul respectiv, când se apropie Decimus Brutus: — Ce se întâmplă, Antistius? — Caesar se simte rău, nu va putea veni la Senat în dimineaţa asta — Ce? Nu se poate aşa ceva — Aşa este cum îţi spun A avut o noapte proastă, are temperatură A cerut să fie amânată şedinţa Decimus Brutus se întoarse către cel care făcea pe secretarul: — Nu da niciun comunicat până când nu mă întorc eu Antistius fu destul de tulburat de răceala cu care vorbea Decimus Brutus care nici nu întrebase măcar ce fel de indispoziţie avea comandantul şi chiar prietenul său Se întoarse ca să vadă ce se mai întâmpla Un murmur străbătu grupurile de senatori care poate că se sfătuiau deja asupra temelor de discutat în acea zi Aveau acum un alt subiect despre care să vorbească Văzu multe figuri îngrijorate, unii părăsind un grup şi mergând în altul, alţii şoptind ceva la urechea cuiva care dădea din cap cu o mină gravă sau se arăta a fi surprins, îngrijorat, tulburat Ieşi traversând marele portic şi alergă spre casă, dar evită să meargă alături de Decimus Brutus care mergea cu câteva zeci de paşi înaintea lui În cele din urmă, intră în Palat la scurt timp după el Şi de îndată auzi vocea lui şi pe aceea a lui Caesar — Caesar, Senatul te aşteaptă, ce se întâmplă? Caesar era întins pe un divan, cu o expresie posomorâtă În momentul acela intră şi Antistius: — Cred că ţi-am spus deja, spuse el Nu vezi că nu se simte bine? Fără a se întoarce măcar spre el, Decimus Brutus se apropie de Caesar şi îl privi: — Nu mi se pare atât de grav — Eu hotărăsc dacă este grav sau nu este grav, îi replică Antistius A avut mai devreme şi o criză de astm, minţi el Trebuie să se odihnească Decimus Brutus îşi stăpânea cu greu indignarea împotriva micului grec care îndrăznea să-l contrazică Nu-l luă în seamă şi i se adresă din nou lui Caesar: — Ai convocat şedinţa Senatului, gestul de a lipsi acum de la ea ar fi interpretat ca o insultă şi o atitudine de dispreţ faţă de demnitatea membrilor lui În numele zeilor, nu face aşa ceva Avem deja destule dificultăţi Calpurnia intră în clipa aceea: — Este bolnav Spune Senatului că, în acest moment, Caesar nu este apt să prezideze şedinţa Îi este rău, până şi un orb ar putea să vadă asta — Absenţa lui ar fi mai rea decât acest mic efort O să meargă în lectică până acolo Şi, apoi, trebuie să facă doar act de prezenţă: să salute Senatul, să-şi exprime respectul faţă de această instituţie, apoi să-şi ceară scuze pentru starea sa de sănătate şi, în final, să se întoarcă acasă Neprezentarea acolo ar fi o greşeală politică extrem de gravă Ar alimenta zvonuri, bârfe, răutate şi calomnie de tot felul Caesar se ridică în capul oaselor şi se întoarse către Calpurnia: — Decimus are dreptate Am să mă duc acolo şi după puţin timp mă întorc Exact timpul în care să mă arăt în faţa tuturor şi să schimb două vorbe cu cei de faţă, iar după aceea mă voi grăbi să ajung aici Peste puţin timp o să prânzim împreună, Calpurnia, fii liniştită Se apropie de ea şi, pe un ton afectuos, îi spuse: — Nu ai motive să fii îngrijorată Crede-mă Calpurnia îl privi cu un aer nefericit şi resemnat Înţelegea că fusese înfrântă, avea ochii plini de lacrimi fără a şti exact de ce Antistius nu mai spuse nimic Rămase în prag privindu-l pe Caesar care se îndepărta, însoţit de Decimus Brutus, către curia lui Pompei Romae, in aedibus Bruti, id Marti , hora tertia Roma, casa lui Brutus, 15 martie, ora opt dimineaţa Băiatul ajunse fără să fie văzut în apartamentul lui Artemidoros, constatând că nu mai erau oamenii de pază care trebuiau să nu-l scape din ochi — Stăpâne, îi spuse Ce faci aici? — Spune tu, mai degrabă, ce faci — Mă trimite Antistius Au venit nişte oameni să-l anunţe că, totuşi, Caesar a ieşit din casă Spusese că nu se duce la şedinţă pentru că soţia sa nu voia, dar apoi a venit un personaj important care se numeşte la fel ca stăpânul tău — Brutus? — Da L-a convins, aproape l-a forţat să meargă în Senat În clipa asta, probabil că sunt pe cale să sosească acolo Antistius este foarte îngrijorat şi întreabă dacă ai veşti pentru el — Pe toţi zeii! exclamă Artemidoros Repede, condu-mă până la o ieşire liberă În timp ce copilul ieşea înainte pe coridor, Artemidoros se duse la ascunzişul său, scoase de acolo micul sul de pergament cu lista aceea şi făcu rapid o copie, apoi îl urmă pe băiat până la o uşiţă secretă — Ia asta, îi spuse băiatului, întinzându-i copia listei Caută să alergi cât poţi de repede şi dă-i biletul acesta lui Caesar înainte să ajungă la curie Eu am să ajung la intrarea în curie cu celălalt bilet Unul dintre noi trebuie să reuşească Dacă, din cine ştie ce motiv nu reuşeşti, du-te la Antistius la Domus şi dă-i lui biletul, dar numai lui în mână Spune-i că eu mă duc direct la Senat ca să-l întâlnesc pe Caesar şi să-i dau acest al doilea bilet, identic cu al tău Băiatul o luă pe alt drum şi o luă la fugă pentru a ajunge la Caesar înainte ca acesta să ajungă la Senat Artemidoros se îndreptă cât putea de repede către curie Băiatul ajunse la cortegiul lui Caesar pe când intra pe Câmpul lui Marte şi încercă să se apropie de el, dar îmbulzeala era enormă Toţi voiau să-i spună câte ceva, toţi încercau să-i încredinţeze o petiţie Deşi încercă din răsputeri să-şi facă loc, băiatul fu împins în urmă sau pe margini, aproape trântit la pământ Mai încercă de nenumărate ori, dar parcă avea în faţă un zid uman de nepătruns Obosit şi ruşinat, se întoarse la Domus Când ajunse acolo, întrebă unde era Antistius pe unul dintre servitori care îi răspunse că plecase Se aşeză, atunci, într-un colţ al bucătăriei — O să aştept aici până când se întoarce, spuse Trebuie să-i spun ceva numai lui în persoană Artemidoros îşi făcea cu greu loc prin mulţimea care umplea acum străzile şi pieţele, fără măcar să ştie de ce avea atâta grabă Poate se gândea că destinul îi oferise şansa de a schimba cursul evenimentelor şi nu era cazul s-o piardă Romae, ad Pontem Sublicium, Id Mart , hora tertia Roma, podul Sublicio, 15 martie, ora opt dimineaţa Barca acostă lângă mal, mai jos de pod şi barcagiul coborî sub punte: — Am ajuns, comandante! exclamă Ai tras un somn zdravăn! Publius Sextius deschise ochii şi imediat şi-i acoperi cu mâna ca să-i apere de lumina prea puternică a soarelui, apoi urcă încet pe punte, în timp ce barcagiul termina de legat barca şi arunca spre mal pasarela Centurionul desfăcu legăturile calului şi îl conduse cu grijă pe mal — Aşteaptă aici, spuse, o să trimit pe cineva să te plătească Am nevoie de cal — Nu-ţi face griji, răspunse barcagiul, ştiu să recunosc un om de cuvânt încă din prima clipă Am să aştept Publius Sextius încălecă şi porni către grădinile lui Caesar Romae, Curiae Pompeii, Id Mart , hora quinta Roma, curia lui Pompei, 15 martie, ora nouă dimineaţa Caesar coborî din lectică cu puţin timp înainte de a ajunge la curie, preferând să ajungă pe jos, aşa cum făcea întotdeauna Dar acolo se afla o altă mulţime care îl aştepta la intrare De pe trepte, îl văzu Antonius şi îi ieşi în întâmpinare ca să-i facă loc, în timp ce Decimus Brutus mergea pe lângă el ca să-l apere de îmbrâncelile mulţimii Unii îl apucau de poala tunicii, unii încercau să-i dea o petiţie, o cerere de graţiere, alţii voiau pur şi simplu să-l atingă pentru că el reprezenta ceea ce fiecare ar fi vrut să fie Dintr-o dată, Caesar se opri pentru că observase, în mulţimea care îl asedia, un personaj pe care îl cunoştea Spurinna, Clarvăzătorul Îl strigă: — Spurinna! Omul se întoarse şi cei care se înghesuiau în jurul lui se dădură la o parte intuind că nimeni nu putea împiedica acel schimb de priviri dintre cei doi bărbaţi — Spurinna, spuse din nou Caesar cu un zâmbet ironic Ei, cum este? Azi sunt Idele lui martie şi nu s-a întâmplat nimic Haruspiciul îl fixă insistent ca şi cum ar fi vrut să spună: — Dar chiar nu înţelegi? Răspunse: — Da, dar încă n-au trecut Se întoarse apoi şi dispăru în mulţime Artemidoros ajungea şi el chiar în clipa aceea, asudat, cu inima bătând gata să-i sară din piept Nu mai alergase astfel de când frecventa gimnaziul în tinereţe, la Cnidos Antonius se apropiase între timp de Caesar Decimus Brutus îl saluta Mulţimea devenea tot mai mare la trecerea lor Artemidoros calculă punctul în care Caesar urma să ajungă după câţiva paşi şi se îndreptă într-acolo; împărţind cu dărnicie coate în dreapta şi în stânga ajunse în primul rând şi când îl văzu aproape îi puse sulul de pergament în mână aproape cu forţa, spunându-i: — Citeşte-l, acum! Şi alergă imediat de acolo, înspăimântat de propriul său gest Îmbulzeala crescu atât de mult încât Caesar fu împins aproape pe sus către intrarea în curie De mai multe ori încercă să desfăşoare sulul, dar îmbrâncelile celor de faţă, ghionturile, loviturile cu coatele îl împiedicară Alţi senatori merseră înaintea lui, făcând un fel de coridor prin care putu merge în linişte până la aulă Antonius îl proteja din urmă, în timp ce Decimus Brutus părea să fi vrut să schimbe două vorbe cu el Apăru în momentul acela şi Gaius Trebonius care îl luă de un braţ, trăgându-l spre exterior ca să-i spună ceva care nu suferea amânare Caesar trecu foarte aproape de ei L-ar fi putut atinge Romae, in aedibus Bruti, Id Mart , hora quarta Roma, casa lui Brutus, 15 martie, ora nouă dimineaţa Porcia nu reuşea să-şi găsească liniştea, nerăbdarea o chinuia, încerca să calculeze când era momentul să se pornească acţiunea pregătită, să numere paşii soţului său şi ai celorlalţi care erau părtaşi la conspiraţie, dar nu mai rezista neliniştii crescânde care parcă voia s-o strivească Când o slujnică se întoarse din for unde fusese ca să facă nişte cumpărături, o întrebă dacă nu auzise cumva vreo veste despre Brutus Dar pentru că nu primise niciun răspuns care s-o liniştească, chemă un servitor şi îi porunci să alerge la curie şi să vadă dacă se întâmplase ceva şi, apoi, văzând că primul nu se întorcea, trimisese în acelaşi loc pe un al doilea Pentru ea, aşteptarea aceea agitată dilata peste măsură timpul şi o făcea să creadă că lipsa veştilor s-ar fi datorat faptului că totul era pierdut, că tot planul dăduse greş, Brutus şi prietenii lui fuseseră arestaţi şi supuşi la torturi În realitate, servitorii nu se întorceau pentru că pur şi simplu nu sosiseră încă Nerăbdarea deveni pentru ea imposibil de suportat, se plimba înainte şi înapoi prin atriu, frângându-şi mâinile, simţea că nu mai poate respira, simţea că o sufocă bătăile inimii Încercă să meargă în camera ei ca să se întindă pe pat, dar bătăile inimii deveniră atât de puternice şi de iuţi încât simţea că nici aer nu mai are Buzele ei atât de frumos desenate se crispară, coloritul feţei se făcu pământiu, picioarele i se înmuiară şi se prăbuşi fără simţire Servitoarele alergară ţipând îngrozite, încercând s-o trezească, dar toată strădania lor nu avu rezultatul aşteptat La auzul strigătelor alergară şi vecinii care o văzură pe Porcia ţeapănă şi palidă, fără să mai dea semne de viaţă Se răspândi zvonul că murise şi careva alergă la curie ca să-l anunţe pe Brutus de cele întâmplate Porcia îşi reveni după o vreme şi se ridică Dar nimeni dintre cei care erau de faţă nu ştia că ştirea morţii sale plecase deja către curie, acolo unde Brutus strângea deja în pumn mânerul pumnalului şi se pregătea să lovească Romae, in Hortis Caesaris, Id Mart , hora quarta Roma, grădinile lui Caesar, 15 martie, ora nouă dimineaţa Publius Sextius îşi opri calul în faţa intrării casei şi i se adresă portarului, arătându-i titulus-ul: — Anunţă-mă la regină Sunt centurionul Publius Sextius Mă aşteaptă Pe urmă, trimite pe cineva să-l plătească pe barcagiul care aşteaptă pe ţărm la podul Sublicio Portarul îl recunoscu, îi făcu semn să vină după el şi îl duse în casă, la apartamentele Cleopatrei Regina îl primi imediat — Eşti rănit? întrebă văzându-l că se clătina, palid ca un mort Le spun imediat medicilor mei să te panseze — Nu, răspunse Publius Sextius, nu avem timp Ascultă-mă, regină, am îndeplinit misiunea pe care mi-ai încredinţat-o: am indicii importante pentru a crede că are loc o conspiraţie pentru a-l ucide pe Caesar Iar faptul că prin toate mijloacele s-a încercat să fiu împiedicat să ajung în oraş şi s-a încercat chiar să fiu ucis, mă face să cred că momentul acţiunii este foarte apropiat Dă-mi voie acum să mă duc să-l anunţ şi pe el în persoană Cleopatra păru să aibă o şovăire: — Eşti sigur de asta? — Nu, regină Sigur nu sunt, dar complotul acesta este foarte probabil Unde este el acum? Trebuie să fiu lângă el — Este la şedinţa Senatului — Ia-ţi toate măsurile de prevedere pe care le poţi lua pentru siguranţa ta Eu trebuie să plec Am să-ţi explic mai târziu ce am reuşit să aflu — Aşteaptă, spuse regina Dar Publius Sextius plecase deja Atunci, ea îl chemă pe pedagogul fiului său şi-i spuse: — Pregăteşte-l pe prinţ, porunci Şi spune să mi se ţină pregătită barca Trebuie să fim gata să plecăm în orice moment Pedagogul, un eunuc cu pielea ca abanosul, se îndepărtă în grabă Romae, Curiae Pompeii, Id Mart , hora quinta Roma, curia lui Pompei, 15 martie, ora zece dimineaţa Marcus Iunius Brutus încerca să-şi potolească bătăile inimii şi căuta mereu să prindă privirea liniştitoare a lui Cassius Ceilalţi conjuraţi nu se aflau într-o stare mai bună decât a sa Fiecare mişcare, fiecare vorbă neaşteptată îi făcea să tresară Publius Servilius Casca simţi un fior pe şira spinării când un senator îl luă de braţ şi se simţi şi mai rău atunci când, apucându-i şi mâna, îi şopti: — Ştii ceva? Brutus mi-a spus ce secret ascunzi Casca se crezu pierdut, fu pe punctul de a-şi pierde cumpătul şi începu să bolborosească: — Nu se poate, el nu Dar omul continuă: — Ştiu acum că vrei să-ţi prezinţi candidatura ca să devii edil Tot Brutus mi-a spus cum de ai făcut rost de atâţia bani ca să-ţi finanţezi campania electorală Casca scoase un suspin de uşurare şi-şi recăpătă controlul de sine, suficient ca să scape brusc de individ: — Nu-ţi permit să faci insinuări de felul acesta, comportarea mea a fost întotdeauna fără reproş Tot atunci Brutus se apropiase de Cassius şi discuta în şoaptă cu el când veni lângă ei, cu o expresie cordială, mai vârstnicul Popilius Lenates, unul dintre bătrânii din vechiul guvern, care îi trase într-o parte şi le şopti: — Vă urez să vă duceţi la bun sfârşit planul Dar faceţi-o mai repede, pentru că un lucru ca ăsta nu poate fi ţinut secret mult timp Spunând acestea, se îndepărtă în grabă, lăsându-i pe Brutus şi pe Cassius stupefiaţi Oare, Popilius ştia? Şi ca el mulţi alţii? Dar, între timp, Caesar aproape că ajunsese în pragul aulei Popilius îi ieşi în întâmpinare şi Brutus îl văzu: — Fii atent! spuse Se apropie de Caesar S-a terminat, prietene, să ne pregătim de o moarte onorabilă Sângele nostru să cadă pe tiran! Transmite parola şi celorlalţi Strânse în pumn pe sub togă mânerul pumnalului Cassius îi transmise parola lui Pontius Aquila care se afla lângă el, şi acesta se întoarse către Rubrius Ruga, iar acesta i-o transmise lui Gaius Casca Popilius Lenates începu să trăncănească de îndată cu Caesar şi cei doi continuară o vreme să discute fără a mai fi atenţi la altceva Nimeni nu reuşea să-şi dea seama despre ce vorbeau Conjuraţii, anunţaţi prin parola transmisă, apucară cu toţii pumnalele şi se apropiară fiecare de tovarăşul cu care trebuiau să schimbe în curând acea lovitură mortală stabilită Dar nu se întâmplă nimic Popilius avea aerul că mai degrabă cerea ceva şi nu că i-ar fi dezvăluit lui Caesar vreun secret Îi sărută chiar mâna interlocutorului său care păru să-i răspundă într-o manieră plină de amabilitate Brutus îi privi atunci pe toţi ceilalţi cu o expresie liniştitoare, dând din cap ca pentru a le spune că nu mai era niciun pericol Se calmară cu toţii În momentul acela apăru un mesager asudat, întrebând unde îl putea găsi pe Brutus Îl văzu şi se apropie gâfâind de el, reţinându-şi cu greu emoţia: — Soţia ta, stăpâne, Porcia — Vorbeşte, ce s-a întâmplat? — Îi este foarte rău sau poate că — Ce anume? insistă Brutus apucându-l de tunică — poate că a murit, răspunse servitorul şi fugi din calea lui Brutus plecă fruntea, simţindu-se zdrobit Ar fi vrut să alerge la Porcia, dar nu-i putea lăsa acolo pe prietenii săi tocmai în clipele acelea Pentru el, oricum ar fi decurs lucrurile, ziua aceea avea să fie funestă Cassius îi puse o mână pe umăr Caesar se duse să se aşeze Un scurt schimb de priviri între Cassius şi Tillius Cimbrus fu semnalul pentru acţiunea care urmă Cimbrus se apropie de Caesar — Ce este, Cimbrus? îl întrebă acesta Să nu mă rogi din nou să-l rechem din exil pe fratele tău Ştii ce cred eu şi nu mi-am schimbat părerea — Dar, Caesar, insistă Cimbrus Te rog Şi, spunând aceste cuvinte, se prinse de toga lui care îi alunecă de pe umeri Era al doilea semnal, cel definitiv Casca se strecurase deja în spatele lui Caesar şi lovi Caesar urlă Mugetul leului rănit răsună în aulă, auzindu-se şi afară Strigă: — Este un atac! Şi înainte ca pumnalul să-l lovească, îşi răsuci bustul, punând mâna pe stilet pentru a străpunge braţul atacatorului Mâna lui Casca tremură şi a doua lovitură făcu doar o rană de suprafaţă Dar nu mai exista nicio cale de scăpare: în orice direcţie se întorcea, Caesar vedea doar un pumnal îndreptat spre el Întregul Senat parcă luă foc de atâtea urlete Cineva strigă numele lui Cicero Era absent Afară, Antonius se întoarse instinctiv către aulă, dar Gaius Trebonius îl lipi cu forţa de perete: — Nu te amesteca De-acum s-a făcut Cuprins de spaimă, Antonius fugi Gaius Trebonius scoase şi el pumnalul şi intră în aulă Caesar încă mai încerca să se apere, dar toţi erau peste el Îl lovi Pontius Aquila, şi Cassius Longinus, şi din nou Casca şi Cimbrus, Ruga şi Trebonius însuşi Voiau cu toţii să-şi împlânte pumnalul în trupul lui Caesar şi se călcau în picioare unul pe altul sau chiar se răneau între ei Caesar se apăra cu furie, urlând şi cu sângele ţâşnind din fiecare rană Tunica albă i se înroşise şi o pată roşie se lăţea pe pardoseală La fiecare mişcare de-a sa, complotiştii veneau tot mai aproape, îl împresurau ca pe o fiară prinsă în cursă, continuau să lovească tot mai cu furie pe măsură ce victima era din ce în ce mai puţin capabilă să se apere sau doar să se mişte Ultimul fu Marcus Iunius Brutus Lovi la vintre Caesar murmură ceva, privindu-l ţintă în ochi şi căzu Îşi trase toga peste faţă, ca pe un giulgiu, într-o ultimă încercare de a-şi salva demnitatea şi rămase nemişcat la picioarele statuii lui Pompei Conspiratorii ridicară pumnalele pline de sânge deasupra capetelor strigând: — Tiranul a murit! Sunteţi liberi! Dar senatorii fugiră din aulă, părăsindu-şi în grabă jilţurile şi dispărură pe afară Cei foarte puţini care rămaseră pe loc, aproape toţi susţinători ai complotului, îi urmară pe Cassius şi pe Brutus care traversară oraşul îndreptându-se către Capitoliu, strigându-le rarilor trecători înspăimântaţi: — Sunteţi liberi! Romani, acum sunteţi liberi! Nimeni nu îndrăznea să li se alăture Oamenii îşi încuiau uşile şi ferestrele, prăvăliile se închideau, groaza şi dezorientarea se împrăştiau peste tot Un bătrân cerşetor cu pielea roasă de râie îi învrednici doar cu o privire piezişă Pentru el nu se schimba nimic Romae, Curiae Pompeii, Id Mart , hora quinta Roma, curia lui Pompei, 15 martie, ora zece dimineaţa Publius Sextius apăru în galopul calului şi sări din şa în faţa treptelor curiei pe care se vedeau picături de sânge venind dinspre aulă Inima parcă îi stătu în loc Urcă treptele una câte una, sigur deja de ceea ce se întâmplase, simţindu-se cuprins de o nesfârşită disperare A inutilităţii eforturilor sale Scena celor întâmplate i se prezentă dintr-o dată în faţa ochilor: trupul măcelărit, tunica udă de sânge Expresia indiferentă a statuii lui Pompei Tăcerea Însângerată şi ea Din spatele piedestalului apăru Antistius care îl recunoscuse şi avea ochii înlăcrimaţi şi plini de groază — Ajută-mă, îi spuse În acel moment intrară trei din cei patru servitori purtători, aducând targa pliantă pe care o ţineau întotdeauna pregătită împreună cu lectica, conform instrucţiunilor lui Antistius O aşezară pe pământ Publius Sextius apucă trupul de umeri şi îl puse pe targă, în timp ce Antistius îl ridica de picioare Îl acoperiră cât putură de bine cu toga îmbibată cu sânge Purtătorii ridicară micul catafalc şi se îndreptară către ieşire Publius Sextius trase sabia din teacă şi o ridică spre cer, încremenind într-un ultim salut către comandantul care era ridicat şi dus afară din aulă În aceeaşi clipă, braţul lui Caesar alunecă în afara tărgii, unduindu-se la fiecare mişcare a purtătorilor Şi aceea fu ultima imagine care se imprimă în mintea lui Publius Sextius, cel poreclit „nuiaua”: braţul care îi îmblânzise pe celţi şi pe germani, pe hispanici, pontici, africani şi pe egipteni, spânzura acum în gol, o prelungire inertă a unui trup fără viaţă Viae Cassiae, ad VIII lapidem, Id Mart , hora decima Mila a opta de pe şoseaua Cassia, 15 martie, ora trei după-amiază Rufus ajunse în plină viteză la staţia de la mila a opta, ţinta sa, forţându-şi calul până la ultima picătură de energie Sări pe pământ şi trecu printre cele două santinele cu semnul său distinctiv de speculatores scos la vedere — Unde este ofiţerul comandant? întrebă, în timp ce se apropia de corpul de gardă — Înăuntru, răspunse una dintre santinele Rufus intră şi se prezentă în faţa unui tânăr decurion de serviciu şi spuse: — Mesaj al serviciului republicii Prioritate absolută şi urgenţă maximă Decurionul se ridică în picioare — mesajul este: „Acvila este în pericol ” Decurionul îl privi cu o expresie mohorâtă — Acvila a murit XX Romae, in insula Tiberis, Id Mart , hora undecima Roma, insula Tiberină, 15 martie, ora patru după-amiaza Lepidus, baricadat în cartierul general, se sfătuia cu statul-major în privinţa celor ce aveau de făcut, când fu anunţat că sosise Marcus Antonius Murdar şi asudat, purtând o mantie peticită, îmbrăcat ca un om fără căpătâi, consulul fu condus în faţa lui Lepidus — Am aflat totul, spuse Lepidus Speram că ai să vii aici Unde ai fost până acum? — Prin oraş, m-am ascuns Am văzut ceea ce s-a întâmplat după Neghiobii ăia credeau că dacă strigă „Libertate!”, poporul o să vină în fugă alături de ei, proclamându-i ca ucigaşi de tirani Şi, în schimb, nu for puţin lipsea să nu-şi lase pielea pe acolo cei câţiva dintre ei care încercau să spună ceva împotriva lui Caesar Au fost nevoiţi să se întoarcă în grabă în Capitoliu şi, după câte ştiu eu, sunt şi acum acolo, sub asediul populaţiei furioase În orice caz, mi-am dat seama de un lucru important: habar n-au ce să facă N-au nici cea mai mică idee despre ce trebuie să urmeze Nimeni nu a avut grijă să se gândească la ce se va întâmpla după Este de necrezut, dar aşa este — Foarte bine, fu răspunsul lui Lepidus Legiunea a Noua este încartiruită nu departe de aici, complet echipată şi în stare de prealarmă Un ordin le trebuie şi se vor arunca asupra oraşului Îi vom scoate unul câte unul de peste tot şi îi vom Antonius ridică mâna: — Nimic din toate astea, Marcus Emilius, ar fi o mare greşeală Poporul ar fi înspăimântat de aşa ceva, Senatul chiar mai mult Ar reînvia climatul războiului civil pe care el voia să-l îndepărteze pentru totdeauna Să purtăm tratative — Ce tot spui? Eşti nebun? — Sunt foarte sănătos la minte şi îţi spun că este singurul lucru corect pe care îl putem face Poporul este dezorientat, Senatul înspăimântat şi neputincios, situaţia este confuză Trebuie să câştigăm timp pentru a întoarce întreaga situaţie în favoarea noastră, prin urmare, nu trebuie să facem nimic care ar răspândi teroarea, sângele, disperarea Trebuie să dăm de înţeles că moştenirea lui Caesar este încă vie şi va fi astfel mereu Armata scoasă în oraş ar fi un semnal foarte prost căci ar însemna că instituţiile nu sunt capabile să susţină statul Mâine seară tu vei lua cina cu Brutus şi eu cu Cassius Lepidus îl asculta cu un aer neîncrezător pe Antonius care îi explica pe larg cum şi ce anume să-i ceară lui Brutus şi ce să-i permită Apoi, continuă cu hotărâre: — Trebuie să le oferim libertate de acţiune, să le dăm de înţeles că respectăm idealurile lor de libertate şi că le împărtăşim şi noi Doar atunci când vom fi siguri că oraşul este de partea noastră vom putea începe contraatacul Lepidus medită în tăcere sub privirile ofiţerilor săi – şase tribuni militari în ţinută de luptă şi, în final spuse: — Şi cum ar trebui să mă adresez oaspetelui meu? „Salut, Brutus, cum au mers lucrurile azi-dimineaţă în Senat? O şedinţă cam agitată, am auzit Vrei să te speli pe mâini?” — N-are rost să glumeşti pe tema asta Dacă facem să se răspândească în oraş ştirea că şefii celor două tabere politice opuse se află împreună la cină şi poartă tratative pentru binele poporului şi al statului, situaţia va reveni la normalitate şi în Senat vor fi adoptate măsurile propuse de Caesar, alocarea de fonduri pentru veterani şi toate celelalte Iar când va fi momentul favorabil, vom face paşii pe care îi credem noi de cuviinţă Nu te teme Tu dă-le de înţeles că putem fi de acord în bună parte cu punctul lor de vedere, dar că, în acelaşi timp, Caesar era prietenul nostru şi că avem nişte îndatoriri de respectat faţă de armată şi faţă de popor De rest voi avea eu grijă Mâine mă voi întoarce aici şi vom pregăti viitoarele mişcări Lepidus dădu aprobator din cap: — Eşti consul în funcţie Facem cum zici tu, dar, dacă ar fi fost după mine — Foarte bine, răspunse Antonius Trimite imediat un pluton de soldaţi să apere Palatul Nimeni dintre cei care nu fac parte din familie nu trebuie să se apropie de corpul lui Caesar, înainte de funeralii Şi acum, dă-mi nişte haine decente şi vreo zece oameni călare ca escortă Lepidus îl conduse în clădirea în care erau cazaţi ofiţerii şi îi dădu tot ce dorea Antonius ieşi cu escorta sa şi se îndreptă spre celălalt capăt al insulei, acolo unde se afla villa lui Caesar O găsi părăsită Chiar şi servitorii fugiseră Traversă atriumul şi apoi peristilul până la locuinţele servitorilor şi se opri în faţa unei uşiţe din fier, încuiată pe dinafară Luă cheia de pe pervazul de deasupra şi deschise Silius Salvidienus apăru în prag cu privirea nesigură şi plină de îndoială — Caesar a murit, spuse Antonius Restul nu mai are nicio importanţă Silius făcu ochii mari, nevenindu-i să creadă: — Ce? — L-au asasinat, în dimineaţa asta la curia lui Pompei O conspiraţie condusă de Cassius şi de Brutus Eu am fost ţinut afară sub un pretext banal N-am putut face nimic Silius lăsă capul în jos fără a reuşi să mai articuleze vreun cuvânt Ochii i se umplură de lacrimi — Ţineam şi eu mult la el, spuse Antonius Orice ai crede tu Şi cine l-a ucis o s-o plătească, te asigur Du-te acum la el şi adu-i ultimul omagiu Silius îl privi timp de câteva clipe cu ochii umezi, plini de durere, după care porni încet către ieşire Antonius lăsă doi oameni de pază şi cu restul patrulei se întoarse pe malul Tibrului, îndreptându-se spre casă Romae, Collis Capitolii, Id Mart , hora duodecima Roma, colina Capitoliului, 15 martie, ora cinci după-amiază Lui Gaius Casca care făcea de gardă cu câţiva soldaţi pe latura de miazănoapte a Capitoliului nu-i venea să-şi creadă ochilor când îl văzu pe consulul rămas în funcţie Marcus Antonius urcând pe via Sacra împreună cu copiii săi, având în frunte steagul de pace Casca se întoarse înapoi ca să ajungă la fratele său, Publius: — Antonius vrea să poarte tratative şi îi are cu el şi pe fiii săi, repetă Gaius Este destul de ciudat — Duceţi-vă să vedeţi ce vrea Cei doi ieşiră pe platoul de la miazănoapte şi începură să coboare şi ei, având în frunte steagul de pace şi doi soldaţi În scurt timp se aflară unii în faţa altora Antonius vorbi cel dintâi — Fiecare dintre noi a crezut că face dreptate acţionând aşa cum a acţionat, dar acum statul a căzut pradă confuziei şi este necesar să evităm ca el să ajungă din nou la dezastrul războiului civil Republica trebuie restaurată în deplinătatea puterilor sale şi pentru ca lucrul acesta să se întâmple, toţi trebuie să ne întoarcem în Senat şi să discutăm despre ce avem de făcut, într-o şedinţă obişnuită Pentru aceasta propun să vă întoarceţi în Senat ca să discutăm despre viitoarea organizare a statului Avem o legiune întreagă încartiruită în afara zidurilor şi ne-am putea pune în valoare forţa, dar preferăm o întoarcere rapidă la normalitate şi să punem capăt vărsării de sânge Chiar în seara aceasta îl aştept la cină pe Cassius, la mine acasă, iar Brutus este invitat de Marcus Emilius Lepidus Ca gaj şi garanţie, sunt dispus să vi-i las ca ostatici pe fiii mei Publius se întoarse către fratele său: — Du-te să le spui asta Eu te aştept aici să-mi aduci răspunsul Gaius Casca dădu din cap şi se întoarse către vârful colinei Din când în când se întorcea ca să privească grupurile acelea mici de la jumătatea pantei, cu oameni stând unul în faţa celuilalt, nemişcaţi şi tăcuţi Cei doi băieţi erau aşezaţi pe un zid scund şi vorbeau între ei Cassius, Marcus şi Decimus Brutus, Trebonius şi ceilalţi acceptară condiţiile şi solul ajunse din nou la ai săi ca să transmită că toate condiţiile fuseseră primite Antonius îşi luă rămas bun de la fiii săi, îmbrăţişându-i şi recomandându-le să aibă un comportament demn până când vor fi din nou împreună, apoi încălecă şi se îndepărtă Romae, in Domo Publica, a d XVII Kalendas Apriles, prima vigilia Roma, reşedinţa marelui pontif, 15 martie, primul schimb de pază, ora şapte seara Silius intră cu paşi ezitanţi ca şi cum ar fi păşit în lumea de dincolo de moarte Tocul uşilor era drapat cu negru Din interior se auzeau plânsete şi vaiete Traversă atriumul şi ajunse în sala de audienţe unde se afla expus corpul lui Caesar Antistius avusese grijă să fie spălat, iar faţa avea acum o expresie senină prin intervenţia măiestrită a cioclilor, artişti în domeniul solemnei gravităţi a morţii Calpurnia, îmbrăcată în negru, plângea în surdină, retrasă într-un colţ Avea ochii umflaţi şi obrajii foarte palizi Fusese şi ea înfrântă de o moarte pe care totuşi o simţise apropiindu-se şi, oarecum, anunţându-se Rămânând neascultată, precum Casandra, de oameni şi de zei Antistius nu spuse nimic pentru că pe chipul lui Silius vedea ceva prea dur pentru a putea fi exprimat prin cuvinte Se dădu în lături şi se aşeză pe un scăunel, rezemat de perete, cu capul plecat Toate încercările lor fuseseră zădărnicite Antistius ţinea între degete, însângerat, sulul de pergament primit de la Artemidoros conţinând denunţul privind conspiraţia şi lista completă a celor care făceau parte din ea, mesajul care nu fusese niciodată deschis, care nu-i salvase viaţa lui Caesar din cauza unei glume sinistre a destinului, pentru o clipă în plus care ar fi schimbat destinele lumii Pe scaunul de alături se afla tăbliţa cu notele sale de medic şi mai era şi celălalt mesaj, cel pe care-l adusese băiatul trimis de Artemidoros În zadar şi acesta Pe tăbliţă îşi notase cu conştiinciozitate, aşa cum făcea întotdeauna, descrierea fiecărei răni Erau multe, dar loviturile care pătrunseseră în corpul său, cele prin care sângele se scursese până la ultima picătură erau în număr de douăzeci şi trei Una singură mortală În inimă Cine fusese? Cine îi despicase inima lui Caius Iulius Caesar? Gânduri care i se perindau fără încetare prin minte Neîmplinite, nedefinite, inutile: — Dacă aş fi făcut dacă aş fi spus Se obişnuise, cel puţin, să-l vadă mort, să-l considere plecat pentru totdeauna Dar Silius nu Silius îl vedea abia acum, pentru prima oară în starea aceea Trăsăturile intacte şi împăcate dădeau o absurditate totală tăcerii sale şi imobilităţii sale Nu putea accepta şi nici crede, Silius Salvidienus, că braţul nu se mai ridica, că ochiul nu se mai deschidea înflăcărat ca expresie a puterii supreme Nu putea crede că forma şi posibilitatea de a recunoaşte chipul nu erau suficiente pentru a readuce viaţa în membrele acelea Trebuia să accepte aceasta ca extremă, ineluctabilă violenţă, şi atunci, lacrimile porniră să se prelingă pe obrajii săi pământii, din ochii resemnaţi şi fără ţintă Rămase în picioare, nemişcat şi tăcut mai multă vreme în faţa catafalcului apoi, cu o expresie rătăcită, încremeni în salutul militar, iar vocea îi ieşi metalică printre dinţii încleştaţi: — Centurion din prima linie Silius Salvidienus, a doua centurie, Legiunea a Zecea, salve, comandante! Se răsuci apoi pe călcâie şi plecă Şi-ar fi dorit atunci să aibă un cal şi să plece în galop departe, într-o altă lume, să străbată câmpii nesfârşite purtat de vânt ca o frunză uscată de o prea îndelungată iarnă Se opri, în schimb, după doar câţiva paşi, nefiind în stare să meargă mai departe Se aşeză pe treptele Palatului care dădeau înspre via Sacra şi, după o vreme, văzu două persoane ieşind din casa vestalelor chiar în dreapta sa Erau oameni pe care îi cunoştea bine: Marcus Antonius şi Calpurnius Piso, socrul lui Caesar Ce făceau la ora aceea şi într-o asemenea situaţie în casa vestalelor? Se opriră în faţa intrării, aşteptând câteva minute, până când apăru un servitor cu un catâr înhămat la o căruţă pe care se afla o ladă Se puseră atunci în mişcare şi dispărură cu toţii în întuneric Silius îşi dădu seama că şi Antistius ieşise şi asistase şi el la scena aceea Spuse: — S-au dus să ia testamentul lui Caesar, nu este nicio îndoială Piso este executorul său testamentar şi documentul este păstrat de superioara fecioarelor vestale — Şi Antonius? Ce treabă are Antonius cu testamentul lui Caesar? Antistius se gândi câteva clipe înainte de a răspunde: — Nu moştenirea unor bunuri îi interesează, d moştenirea politică Brutus şi Cassius şi-au făcut iluzii: Caesar a demonstrat că un om poate domina de unul singur lumea Nimeni nu mai dăduse dovadă vreodată de o asemenea putere fără margini Alţii îşi vor dori ceea ce el a avut Mulţi vor încerca să-i urmeze În orice caz, republica a murit Romae, in aedibus Antonii, a d XVII Kal Apr , secunda vigilia Roma, casa lui Antonius, 15 martie, al doilea schimb de pază, ora nouă seara Aşa cum fusese înţelegerea, Antonius îl primi pe Cassius, în timp ce fiii săi erau ţinuţi ostatici în Capitoliu În acelaşi timp, Brutus fusese la cină pe insula Tiberină, în cartierul general al lui Marcus Emilius Lepidus Totul fusese pregătit în cele mai mici amănunte Cassius, învingătorul, era mai palid decât de obicei Faţa sa suptă nu exprima decât nopţi nedormite şi gânduri negre Cei doi erau lungiţi pe paturile din triclinium aşezate unul exact în faţa celuilalt, doar cele două mese îi despărţeau, cu alimente austere: pâine, ouă, brânză şi legume Antonius alesese un vin gros, de culoare sângerie, şi i-l turna îndoit cu apă oaspetelui său cu o anumită încetineală a plăcerii, atent să nu verse cumva vreo picătură Deschise vorba Antonius: — Caesar a cutezat prea mult şi a fost pedepsit Eu înţeleg semnificaţia gestului vostru Nu aţi vrut să-l loviţi pe prietenul, binefăcătorul, pe cel care v-a salvat viaţa prin mărinimia sa, ci pe tiran, pe omul care a încălcat legea, care a redus republica la o fantomă fără trup Vă înţeleg, prin urmare, şi pot spune că sunteţi oameni de onoare Cassius dădu grav din cap şi schiţă cu buzele sale palide un slab, enigmatic surâs Antonius continuă: — Dar eu nu pot să-l separ pe prieten de tiran Sunt un om simplu şi va trebui să vă daţi silinţa să mă înţelegeţi Pentru mine, Caesar rămâne înainte de toate un prieten Mai mult, acum când a murit, acum când zace rece şi alb ca marmura pe catafalcul său, îl consider doar ca pe un prieten — Fiecare este ceea ce este, răspunse Cassius pe un ton îngheţat Continuă — Mâine, Senatul se va reuni în templul lui Tellus Curia lui Pompei este încă în dezordine — Spune mai departe, insistă Cassius, încercând să-şi ţină iritarea sub control — Totul trebuie refăcut Totul trebuie să se întoarcă la normalitate Voi propune pentru voi o amnistie şi vi se vor da funcţii de conducere în provincii Dacă Senatul va dori să ofere onoruri, va fi liber s-o facă Ce părere ai? — Propunerile mi se par înţelepte, răspunse Cassius — Pentru mine cer un singur lucru Cassius îl privi cu o expresie plină de suspiciune — Lăsaţi-mă să-i organizez cum cred eu funeraliile Lăsaţi-mă să-l îngrop cu toate onorurile A greşit mult, este adevărat, dar a făcut să crească nemăsurat de mult dominaţia poporului roman, a dus graniţele Romei până la malurile oceanului şi era marele pontif În plus îl iubea pe Brutus A murit, gata Să-l lăsăm să se odihnească în pace Pedeapsa a fost pe măsura greşelii Cassius îşi muşcă buza de jos şi mult timp nu mai spuse nimic Antonius îl privea fix, cu o expresie întrebătoare — Lucrul acesta nu-mi stă doar mie în putere să-l accept — Ştiu, dar îi poţi convinge pe tovarăşii tăi şi sunt sigur că vei face tot ce este posibil Eu mi-am făcut datoria, am dat dovadă de buna mea credinţă Acum trebuie să vă jucaţi şi voi rolul care vă revine Nu vă cer altceva Cassius se ridică şi plecă după ce îl salută pe amfitrion printr-o înclinare a capului Mâncarea se afla la locul ei pe masă Cei doi nu se atinseseră de nimic Portus Ostiae, a d XVII Kal Apr , ad finem secundat vigilae Portul Ostia, 15 martie, sfârşitul celui de-al doilea schimb de pază, miezul nopţii Antonius sosi în port escortat de doi gladiatori care se opriră la distanţă De pe navă fu coborâtă o pasarelă şi el începu să urce Mirosul apei de mare care nu se mişca din bazinul portuar era ca de putreziciune şi îi provocă o senzaţie de greaţă Nava era pe punctul de a pleca, regina fugea O lume care se năruia Ea ieşi pe neaşteptate din cabina de la pupă Dând dovadă de distincţie regală chiar şi în situaţia aceea, mândră, înfăşurată într-un veşmânt de pânză de in cu multe cute, transparent, cu fruntea încinsă de o diademă îngustă aurită, braţele goale, buzele roşii, ochii alungiţi de fard până aproape de tâmple — Îţi mulţumesc pentru că ai venit să mă saluţi, îi spuse Vorbea încet, dar în tăcerea adâncă a nopţii glasul său răsuna limpede ca de obicei Erau singuri Nimeni nu se mai vedea pe punte Şi totuşi nava era pregătită să ridice ancora — Unde se află el acum? — În casa lui, răspunse Antonius Vegheat de prieteni — Prieteni? Caesar nu avea prieteni — Am fost luaţi prin surprindere Nimeni nu se putea gândi că avea să se întâmple în ziua aceea, în felul acela — Totuşi, tu ai fost prudent, aşa cum ţi-am cerut Vocea reginei suna blând, dar ironică, la fel ca aceea a tuturor celor puternici când se bucură pentru că au corupt sau aservit un om Şi, acum, ce se va întâmpla? — Senatorii sunt deja în dificultate, nu au un plan, niciun proiect, sunt nişte naivi incapabili Eu sunt consulul rămas în funcţie Am convocat şedinţa Senatului pentru mâine şi i-am îndemnat să se prezinte în aulă Până să fie depusă cenuşa lui în urnă, ei vor fi reduşi la neputinţă Va exista un nou Caesar, regină — Când lucrul acesta se va întâmpla, vino la mine, Antonius, şi vei avea tot ceea ce ţi-ai dorit din totdeauna Se întoarse şi dispăru, plutind ca un vis Antonius coborî pe pământ Nava se depărtă de mal şi fu înghiţită rapid de beznă I se mai văzu pentru câteva clipe pânza care se înălţa pe catarg, fluturând prin aer ca o fantasmă XXI Romae, in templo Telluris, a d XVII Kal Apr , hora secunda Roma, templul lui Tellus, 16 martie, ora şapte după-amiaza Şedinţa, desfăşurată sub preşedinţia lui Antonius, consul în funcţie, începu într-o atmosferă încordată şi rece Chipuri încruntate, priviri mânioase Adepţii lui Caesar erau încă tulburaţi, indignaţi şi clocoteau de ură Conjuraţii şi prietenii lor nu-şi ascundeau un sentiment de trufie Cicero fu printre primii care luară cuvântul Fusese absent în ziua uciderii lui Caesar, dar cineva, în toată confuzia din acele momente, strigase numele său El se lăuda şi acum cu faptul că demascase complotul subversiv al lui Catilina şi, cu toate că nu făcea parte din grupul conspiratorilor, nu voia să rateze ocazia de a-şi asuma şi acum un rol de protagonist Vorbi ca un orator priceput ce era El, care nu cu mult timp în urmă le propusese senatorilor să facă scut cu trupurile lor în jurul lui Caesar în cazul că acesta ar fi fost în pericol şi insistase ca propunerea lui să fie aprobată prin simpla decizie a Senatului, acum le intona imnuri de slavă celor care îl masacraseră pe acelaşi Caesar cu lovituri de pumnal, lăuda curajul ucigaşilor de tiran care îi redaseră republicii libertatea şi supremei sale adunări libertatea Crima fusese săvârşită ca un gest de dreptate, despotul suferise o pedeapsă dreaptă conform legii statului Ei trebuiau să fie, prin urmare, achitaţi imediat de acuzaţia de crimă pentru că acţionaseră, pe riscul lor şi înfruntând pericolul, pentru binele comun Propuse, prin urmare, să se voteze o amnistie pentru toţi şi, cu murmure dezaprobatoare, propunerea trecu şi fu aprobată Dar Cicero considera că nu era destul După ce schimbă în şoaptă câteva cuvinte cu Cassius, spuse: — Această perioadă nefastă, aceste tenebre ale republicii trebuie să fie uitate cât mai curând posibil Trupul tiranului să fie îngropat cât mai repede, într-o manieră particulară şi noaptea Şi aceasta să fie o concesie făcută ca act de pietate pentru un mort şi nimic altceva Printre rândurile celor de faţă trecu un murmur de uimire Era rândul partizanilor lui Caesar şi vorbi Munatius Planco: — Urmaşii vor judeca dacă evenimentele petrecute în curia lui Pompei au fost un act de dreptate Cel care era prieten de-al lui Caesar îl plânge şi trăieşte o zi de doliu amar, dar este dispus să-şi ţină pentru el sentimentele ca să nu alimenteze cumva ura şi răzbunările fără sfârşit Ceea ce aş vrea să vă comunic aici este curajul şi generozitatea consulului rămas în viaţă, Marcus Antonius care, tulburat şi chinuit de moartea unui prieten mult iubit, nu a ezitat să lase la o parte propriile sentimente, să renunţe la răzbunare, să-i lase în gaj ca ostatici pe propriii săi fii pentru a face să înceteze luptele şi ciocnirile armate, pentru ca să nu se mai verse alt sânge roman, pentru a fi eliminat pericolul unui nou şi dezastruos război civil Eu cer să-i fie dedicat prin decret al Senatului un elogiu solemn şi, între aceste sacre ziduri, să fie salutat gândul său nobil Propunerea lui Planco fu votată cu mare majoritate pentru că toţi senatorii erau înspăimântaţi de eventualitatea unui nou război civil După aceea, Antonius veni în mijlocul sălii şi începu să vorbească: — Iubiţi senatori, părinţi ai patriei! Vă mulţumesc pentru că mi-aţi recunoscut truda şi sforţarea Am votat eu însumi cererile voastre şi amnistia pentru Brutus, Cassius, Trebonius şi tovarăşii lor Dar nu pot accepta ca un om precum Caesar să fie îngropat noaptea şi pe ascuns ca un răufăcător A greşit, dar, în parte, a fost nevoit s-o facă, de nenumărate ori a căutat să meargă pe calea tratativelor şi a dialogului, a făcut totul pentru a evita vărsarea de sânge roman Un murmur de indignare se auzi dinspre grupul celor care îi susţineau pe Brutus, Cassius, Cicero şi Antonius se grăbi să schimbe vorba: — Dacă nu vreţi să credeţi aceasta, cum puteţi să nu credeţi faptele sale? El a purtat graniţele puterii imperiului roman până la undele oceanului care mărgineşte uscatul, el i-a îmblânzit pe celţi şi pe germani şi a cutezat să înfigă acvilele în pământul niciodată călcat de picior roman al îndepărtatei Britanii El l-a învins pe Pharnakes şi a adăugat la teritoriile noastre regatul Pontului Şi a susţinut aprobarea multor legi care să ajute şi să susţină poporul, a umplut vistieria cu comorile imense capturate în ţinuturile cucerite, a promulgat legi în apărarea locuitorilor din provincii şi pentru a-i pedepsi pe guvernanţii incapabili şi corupţi Credeţi voi că mormântul celui care va fi pomenit în veci pentru isprăvile sale atât de măreţe ar trebui să se afle într-un loc secret, iar funeraliile sale să fie ţinute în secret? Nu, iubiţi senatori! Cu asta trebuie să fiţi de acord şi permiteţi-mi să-i celebrez funeraliile şi să citesc în public testamentul său Măcar asta ne va ajuta să înţelegem dacă am acţionat corect sau dacă onoarea extraordinară pe care vreau să i-o acordăm a fost nemeritată De îndată ce auzi aceste cuvinte, Cicero se apropie de Cassius: — Ce vă spuneam eu? Dacă veţi permite celebrarea funeraliilor şi lectura testamentului, se poate spune că acţiunea voastră a fost zadarnică Trebuie neapărat să împiedicaţi aşa ceva Dar Brutus nu era de acord şi, în timp ce Antonius continua să vorbească la fel de înflăcărat, răspunse: — Nu, Marcus Tullius Antonius s-a comportat întotdeauna ca un om de cuvânt Ni i-a dat ca ostatici pe fiii săi, ne-a scăpat de asediul poporului asupra Capitoliului şi a susţinut votarea amnistiei Noi suntem oameni de onoare şi trebuie să ne comportăm ca atare Antonius este un om curajos, viteaz, nu trebuie să ni-l facem duşman Îl vom convinge să se alieze cu noi pentru a reface autoritatea republicii şi să le redăm romanilor libertatea Dacă ar fi avut intenţii rele, ar fi asmuţit asupra noastră legiunea încartiruită în afara zidurilor I-ar fi fost foarte uşor să ne măture pe toţi în numai câteva ore Şi n-a făcut-o Cere doar funeralii şi trebuie să-i acordăm această concesie Brutus fu de neclintit şi dacă Brutus vota pozitiv, Cassius şi ceilalţi nu ar fi putut vota împotrivă Cicero, furios, dar neputincios, îi şuieră la ureche: — Ai să vezi dacă va fi doar o înmormântare! Propunerea fu aprobată Şedinţa luă sfârşit Romae, a d XVII Kal Apr — a d XIII Kal Apr Roma 16-20 martie Antonius dădu dispoziţii ca trupul neînsufleţit al lui Caesar să fie transportat pe Câmpul lui Marte şi acolo fu depus pe un catafalc de fildeş, acoperit cu ţesături scumpe de purpură şi aur, aproape de mormântul fiicei lui, Iulia, pe care i-o dăruise cea de-a doua soţie, Cornelia În spatele catafalcului fu construit un chioşc din lemn aurit care reproducea perfect templul Venerei genitrix În interiorul chioşcului fură puse pe nişte suporturi hainele pe care Caesar le purta în ziua Idelor lui martie, aranjate astfel încât să se poată vedea toate loviturile de pumnal şi petele de sânge În jur era un pluton întreg de soldaţi bine instruiţi dintr-a Noua, în ţinută de război, astfel încât nimeni din public să nu se poată apropia Începu şi procesiunea oamenilor care aduceau daruri pentru a fi arse pe rugul funebru Un şir din ce în ce mai lung de bărbaţi şi femei din popor, veterani, prieteni şi chiar unii senatori şi cavaleri Erau unii care aruncau peste tot obiecte preţioase şi alţii o floare simplă, simbol al primăverii care stătea să înceapă, mulţi plângeau, alţii priveau timp îndelungat în tăcere trupul inert al celui mai mare dintre romani Trupul rămase expus timp de alte trei zile, apoi începu ceremonia funerară Sicriul fu purtat pe umeri de magistraţii în funcţie şi escortat de sute de legionari în ţinută de paradă, conduşi de ofiţerii lor cu mantii roşii şi coifuri cu creastă, în sunetele bucinelor şi trâmbiţelor, în ropotul înfundat şi ritmat al tobelor În faţă, doi soldaţi duceau suportul ca un trofeu, cu tunica însângerată a lui Caesar În urmă păşea soţia, Calpurnia, care plângea şi era susţinută de slujnicele sale Emoţia creştea la fiecare pas Şi atinse punctul culminant când o maşinărie teatrală fu apropiată de sicriu şi din angrenajele sale se ridică o imagine a corpului gol al lui Caesar, realizat perfect din ceară şi cu douăzeci şi trei de răni reproduse cu un realism impresionant, totul mânjit cu vopsea roşie care semăna cu sângele Într-o asemenea manieră, chiar şi cei care nu puteau vedea cadavrul puteau vedea cum fusese masacrat corpul defunctului În for, pe un platou aflat la foarte mică distanţă de Palat fusese clădit rugul şi pe el fu aşezat catafalcul O tăcere ca de plumb se lăsă peste piaţa care gemea de lume Un actor declamă versurile unui mare poet care spuneau: Le-am cruţat viaţa ca să mă poată ucide! Stârnind o explozie de strigăte indignate care se înteţiră şi mai tare când un crainic citi textul senat-consultului prin care senatorii jurau că-l vor apăra pe Caesar cu preţul propriei lor vieţi Se auziră din toate părţile urlete şi înjurături Apărură apoi doi centurioni, Publius Sextius, zis „nuiaua”, şi Silius Salvidienus, înarmaţi până în dinţi şi cu o torţă în mână, aşezându-se de-o parte şi de alta a rugului Antonius se urcă pe coloanele sacre, ridică mâna pentru a cere mulţimii să facă linişte, o mulţime deja tulburată de emoţii extrem de violente şi gata să se dezlănţuie Brutus, ascuns în capătul pieţei, în spatele copacilor din jurul fântânii Giuturna, văzând în depărtareimaginea grotescă din ceară a lui Caesar străpuns de pumnale, auzea răsunându-i în minte cuvintele pe care le spusese cel ucis, cu ultimele picături de energie, în timp ce el îi înfigea pumnalul în vintre: „Şi tu ” înţelese în acelaşi timp ce intenţionase să spună Cicero în şedinţa din templul lui Tellus şi-şi dădu seama că totul era pierdut, că în curând avea să izbucnească un nou şi sângeros război civil, când în neaşteptata, mortala tăcere, vocea lui Antonius răsună ca un tunet: – Prieteni, cetăţeni, romani! Am venit să-l îngrop pe Caesar! Epilog Dedus Scauros şi tovarăşii săi, zdrobiţi de furia lui Publius Sextius şi lipsiţi de conducerea lui Nevăstuică, îşi continuaseră misiunea, dar nu mai reuşiseră să-l ajungă din urmă pe centurionul care le scăpase pe drumuri paralele cu Apeninii, şi ajuns, oricum, prea târziu la întâlnirea cu destinul Dar după trei zile găsiră în preajma şoselei Cassia trupul fără viaţă al comandantului lor, Sergius Quintilianus, mort în ultima sa luptă Îi făcură o ceremonie modestă şi îi arseră corpul pe un rug făcut din joarde uscate de viţă-de-vie şi îşi aruncară în focul acela armele, ca un ultim omagiu adus amintirii sale Duseră cenuşa lui acasă şi o îngropară împreună cu cea a fiului său, la picioarele chiparoşilor seculari, ca să odihnească amândoi reuniţi în împărăţia umbrelor Personaje ANTISTIUS Este medicul lui Caesar Personajul este inspirat din cel al medicului cu acelaşi nume care, după Suetonius (Caesar 82), a făcut autopsia corpului dictatorului ucis După mărturia sa, doar una dintre rănile de pumnal a fost mortală, cea de-a doua ARTEMIDOROS DIN CNIDOS Personajul este inspirat după un filolog care a existat în realitate şi care îl frecventa pe Brutus şi pe alţi câţiva dintre conjuraţi, prieteni de-ai săi În ziua Idelor lui martie i-a înmânat lui Caesar un bilet cu lista conjuraţilor pe care acesta, din cauza îmbulzelii, n-a reuşit să-l citească Îl ţinea încă în mână atunci când a fost asasinat ATTICUS TITUS POMPONIUS Prieten apropiat al lui Cicero, a primit porecla de Atticus pentru că a petrecut douăzeci de ani la Atena în timpul războaielor civile dintre Marius şi Sulla Nu a intrat niciodată în politică, dar s-a dedicat întotdeauna cu pasiune studiului şi aceasta l-a ţinut la adăpost de violenţele luptelor civile care au urmat Simpatiile sale mergeau către adepţii lui Pompei şi republicani, dar numai la nivel personal A trecut astfel nevătămat atât prin războaiele dintre triumviri şi ucigaşii lui Caesar, cât şi prin ciocnirea decisivă dintre Antonius şi Octavianus A fost un mare erudit, bine pregătit în diferite discipline şi proprietar al uneia dintre cele mai importante biblioteci private din Roma Prietenului său Cicero i-a dedicat o lucrare care lăuda perioada în care acesta a fost consul şi victoria asupra conjuraţiei lui Catilina Cu Cicero a întreţinut o corespondenţă strânsă care s-a transmis până în zilele noastre Îmbolnăvindu-se grav, s-a lăsat să moară prin inaniţie în anul 32 î Hr , la vârsta de şaptezeci de ani BEBIUS CARBONE Personaj fictiv Legionar de gardă la o cârciumă şi staţie de poştă Naiv şi puţin îngâmfat, entuziasmat de întâlnirea cu miticul centurion de linia întâi Sextius Publius, poreclit „nuiaua”, are ambiţia unei cariere care îl face să comită excese de zel, făcându-i probleme lui Rufus în îndeplinirea misiunii sale CALPURNIA Fiica lui Lucius Calpurnius Piso Cesonius, a fost soţia lui Caesar Conform descrierii lui Plutarh (Caesar 63), a fost o femeie raţională şi de caracter În ajunul Idelor, a avut nişte vise premonitorii îngrozitoare în urma cărora a încercat prin orice mijloace să-l convingă pe Caesar să nu se ducă în Senat A rămas pentru totdeauna credincioasă memoriei soţului ei CANIDIUS Personaj fictiv Şef al servitorilor lui Brutus, se distinge prin supunerea sa oarbă şi prin perfidia cu care a creat dezordine în biblioteca aflată în grija lui Artemidoros CASSIUS PARMENSIS A participat la conjuraţie având un rol secundar În 42 î Hr A luptat la Philippi alături de Brutus pentru a i se alătura mai apoi lui Sextus Pompei, trecând în cele din urmă în tabăra lui Antonius În 31 î Hr După Actium, s-a refugiat la Atena unde a fost ucis de un asasin plătit, se pare, de Octavianus A fost, probabil, ultimul dintre ucigaşii lui Caesar care a murit A fost literat de oarecare valoare, citat de Horaţiu în Epistole 1,4 CLEOPATRA a VII-a Considerată unanim ca femeie cu un mare farmec, a avut şi importante calităţi politice; a fost ultima regină a Egiptului Fiică a lui Ptolemaios al XII-lea, zis Auletes, ar fi trebuit să domnească împreună cu fratele şi soţul Ptolemaios al XIII-lea, minor la epoca aceea Comandantul armatei, Achilla (răspunzător pentru asasinarea prin trădare a lui Pompei) pentru a-şi păstra propria putere a obligat-o să se refugieze la Alexandria, unde a devenit amanta lui Caesar Din relaţia lor se naşte Ptolemaios Caesar, zis Caesarion, pentru care Cleopatra pregătea un viitor mai mult decât regal Ambiţiile fără margini ale reginei au fost, însă, spulberate de asasinarea lui Caesar; întoarsă în Egipt şi-a găsit un nou protector puternic în persoana lui Antonius cu care s-a căsătorit în 37 î Hr Fatala bătălie navală cu Octavianus de la Actium, în 31 î Hr , i-a obligat mai întâi pe Antonius şi apoi pe Cleopatra să se sinucidă, ultima lăsându-se muşcată de o viperă DECIMUS IUNIUS BRUTUS ALBINUS General şi prieten al lui Caesar, care l-a numit printre moştenitorii săi în testament A fost imul dintre cei mai valoroşi ofiţeri ai săi, distingându-se în diferite campanii, având în rol important în asediul Marsiliei, fiind comandantul flotei A fost pretor în 45 şi în 44; Caesar îl desemnase drept consul în 42 A avut un rol determinant în conjuraţia de la Idele lui martie, convingându-l pe Caesar, care şovăia să iasă din casă din cauza prevestirilor neliniştitoare din noaptea precedentă şi a opoziţiei Calpurniei, să se ducă în Senat unde a fost ucis prin lovituri de pumnal După războiul de la Modena din anul următor împotriva lui Antonius şi după ce poziţia sa nu a mai putut fi apărată, a încercat să ajungă la Brutus şi la Cassius în Macedonia, dar a murit asasinat în timpul acestei călătorii DECIUS SCAURUS Personaj fictiv Veteran din Legiunea a Zecea, servise sub comanda lui Caesar, dar trecuse mai apoi de partea pompeienilor slujindu-l pe Sergius Quintilianus După ce a încercat în zadar să-l oprească pe Publius Sextius, când de-acum toate evenimentele se încheiaseră, a dat ultimele onoruri militare vechiului său comandant Quintilianus GAIUS CASCA SERVILIUS Ucigaş al lui Caesar Fratele lui Publius, s-a sinucis şi el după bătălia de la Philippi din 42 î Hr GAIUS CASSIUS LONGINUS Reprezentant al nucleului extremist din cadrul conjuraţiei, a fost, împreună cu Brutus, mintea organizatoare a acesteia Fusese chestor al lui Crassus în Orient în războiul contra parţilor (53 î Hr ), supravieţuind înfrângerii de la Carrhae Mai apoi a fost pompeian, dar, la fel ca mulţi alţii, s-a împăcat cu Caesar obţinând numirea de praetorperegrinus în anul 44 După Ide a primit de la Senat guvernarea Siriei În anul 42, la Philippi, convins că va fi învins, s-a sinucis Era adept al filosofiei epicuriene GAIUS TREBONIUS General, veteran al războiului galic, deţinuse comanda asediului Marsiliei şi condusese represiunea din Spania împotriva pompeienilor În anul de dinaintea conjuraţiei, la Narbona, îi spusese lui Antonius despre complot: a fost o discuţie stânjenitoare pentru amândoi, dat fiind că Antonius păstrase, evident, acest secret În ziua Idelor, după Cicero şi Plutarh, el a fost cel care l-a ţinut, cu palavrageala lui, pe Antonius în afara Senatului Guvernator al Asiei, a fost ucis la Smirna în ianuarie 43 î Hr Din ordinul lui Cornelius Dolabella, proconsul al Siriei, intrat în tabăra lui Antonius LUCIUS CALPURNIUS PISO CESONIUS Socrul lui Caesar Om de rang consular, a fost un rafinat intelectual La cererea sa a fost deschis şi citit în casa lui Antonius testamentul lui Caesar LUCIUS MUNATIUS PLANCUS Mare oportunist, a trecut, ca să rămână în viaţă, prin toate taberele din războaiele civile Consul în 42 î Hr , an în care a întemeiat oraşul Lyon, a fost prieten cu Caesar; imediat după moartea sa s-a străduit să îndepărteze riscul unui nou război civil În anii următori a fost fie de partea lui Octavianus, fie de partea lui Antonius A făcut în anul 27 î Hr propunerea în Senat de a i se atribui lui Octavianus titlul de Augustus A fost şi un fin literat MARCUS ANTONIUS Coleg al lui Caesar în anul 44 î Hr Se născuse la 14 ianuarie 84 î Hr Şi, după o tinereţe dezordonată i s-a alăturat lui Caesar, cu care era înrudit, a participat la războiul galic şi a fost alături de el când a trecut Rubiconul După bătălia de la Munda, în martie 45 î Hr Va fi abordat de Gaius Trebonius pentru a participa la o conspiraţie împotriva lui Caesar A refuzat, dar a păstrat secretul În timpul Lupercaliilor din februarie 44 î Hr , i-a oferit, după cum menţionează toate sursele, coroana de rege lui Caesar care a refuzat-o Comportamentul său apare în continuare ambiguu şi în timpul conjuraţiei Idelor lui martie din 44 î Hr Trebonius însuşi a fost cel care l-a reţinut în afara Senatului, în timp ce complotiştii îl asasinau pe Caesar, salvându-i în acest fel viaţa Considerat un om impulsiv, violent şi nehotărât, în orele de după moartea lui Caesar a dat dovadă de o abilitate politică extraordinară care i-a permis să răstoarne situaţia în favoarea sa pe parcursul câtorva zile, obligându-i pe conjuraţi la defensivă În anul următor (aprilie 43 î Hr ) a declanşat războiul de la Modena împotriva lui Decimus Brutus care guverna provincia Cisalpină Învins, s-a dus la Lepidus în Galia şi de acolo a organizat întâlnirea la nivel înalt cu Octavianus, care a dus la al doilea triumvirat, la eliminarea lui Cicero, duşmanul său înverşunat, şi apoi la înfrângerea lui Brutus şi a lui Cassius de la Philippi Ieşind din scenă Lepidus, a împărţit dominaţia în imperiu cu Octavianus păstrând pentru sine Orientul şi însurându-se cu Cleopatra, regina Egiptului Învins în bătălia de la Actium, în Grecia, în septembrie 31 î Hr , a încercat în zadar să-i reziste lui Octavianus la Alexandria şi în cele din urmă s-a sinucis MARCUS EMILIUS LEPIDUS Dintr-o familie ilustră, în calitatea sa de pretor în 49 î Hr A prezentat legea care îl desemna pe Caesar ca dictator A fost consul în 46 î Hr Şi a îndeplinit funcţia de magister equitum în 45-44 î Hr În timpul unei cine din casa sa, în seara dinaintea Idelor lui martie, în cursul unei discuţii ambigue (având, probabil, la origine un avertisment criptic) despre genul de moarte preferat, Caesar a pronunţat definiţia curios de profetică de „moarte neaşteptată” După moartea dictatorului, la sugestia lui Antonius a cinat cu Brutus într-o tentativă de ademenire După bătălia de la Modena l-a sprijinit pe Antonius, punându-se de acord cu acesta şi cu Octavianus pentru a constitui al doilea triumvirat Ascensiunea irezistibilă a lui Octavianus l-a instalat în funcţia prestigioasă, dar secundară de mare pontif, funcţie pe care o obţinuse după moartea lui Caesar MARCUSIUNIUS BRUTUS Aparţinea ilustrei gens lulia, al cărei prim reprezentant fusese Lucius Iunius Brutus, cel care pusese capăt monarhiei în Roma în îndepărtatul an 509 î Hr Era fiul Serviliei, cea care a fost timp de mulţi ani amanta lui Caesar, ceea ce a alimentat zvonul că se putea să fi fost fiul său natural A crescut sub influenţa lui Marcus Porcius Cato, poreclit Uticense, exponent al celor mai conservatoare tendinţe ale societăţii romane care era unchiul său şi a devenit apoi socrul său după ce a luat-o de soţie pe fiica acestuia Porcia De formaţie stoică, la Pharsalos i se alăturase lui Pompei Deşi obţinuse iertarea lui Caesar şi menţinea cu el raporturi bune, a reprezentat punctul de referinţă ideal pentru complot Obligat să se refugieze în Orient, în anul 42 î Hr Luptă la Philippi, unde a fost învins de triumviri şi s-a sinucis Povesteşte Plutarh (Brutus 36) că, înainte de bătălie ar fi fost vizitat de o fantomă înspăimântătoare care i-a prevestit înfrângerea MARCUS TULLIUS CICERO Om de mare prestigiu cultural, orator faimos, în 63 î Hr În calitatea sa de consul a avut un rol central în reprimarea dură a conjuraţiei lui Catilina Redus deja, în epoca primului triumvirat, la un rol politic de plan secundar, fusese fără prea multă convingere susţinătorul lui Pompei, reuşind apoi să obţină iertarea lui Caesar În momentul conjuraţiei şi-a păstrat o atitudine de mare prudenţă, poate şi pentru că nu-şi făcea iluzii inutile asupra capacităţii complotiştilor de a restaura vechile instituţii republicane Această ambiguitate substanţială a sa a fost evidentă şi mai târziu când a căutat protecţia lui Octavianus; i-a fost totuşi fatală ostilitatea deschisă pe care o manifestase faţă de Antonius, violent atacată în Filipice În anul 43 î Hr A fost ucis de soldaţii lui Antonius: capul şi mâinile lui, retezate, au fost expuse în for NEVĂSTUICĂ Personaj fictiv Spion, agent al adversarilor lui Caesar şi ucigaş plătit Individ antipatic şi periculos din punct de vedere fizic, corespunde perfect poreclei care i s-a dat Temerar şi hotărât, luptă cu timpul într-o competiţie cu toate loviturile permise cu centurionul Sextius Publius, poreclit „nuiaua”, reuşind, în ciuda înfrângerii personale, în intenţia sa NEBULUS Personaj fictiv Spion şi informator Personajul cel mai evaziv din tot romanul, astfel că se confundă cu peisajul în care acţionează: nu are nici măcar un chip, ci doar o voce Şi totuşi, rolul său este central, deoarece informaţiile sunt atât de veridice că, dacă ar fi ajuns la timp, ar fi putut salva viaţa lui Caesar PETRONIUS Figură secundară în cadrul conspiraţiei, căreia i-a împrumutat doar pumnalul, astfel încât este amintit de istorici doar cu nomen Se pare că a fost ucis la Efes de către Antonius în 41 î Hr PONTIUS AQUILA LUCIUS Tribun al plebei în 45 î Hr , fusese singurul care nu s-a ridicat în picioare la trecerea defilării de la triumful asupra Spaniei: Caesar s-a supărat şi a făcut din el multă vreme obiect de batjocură După Ide a fost locotenentul lui Decimus Brutus În 43 î Hr A fost ucis la asediul Modenei POPILIUS LENATES Vechi senator, era prieten cu Cicero de a cărui încredere se bucura, după cum mărturisesc scrisorile pe care el le-a trimis Plutarh şi Appianus atestă că în ziua Idelor s-a apropiat de Brutus şi de Cassius, urându-le să ducă la bun sfârşit planul fără a menţiona momentul, dat fiind riscul că acesta ar fi putut să fie dezvăluit PORCI A Soţia lui Marcus Iunius Brutus, era fiica lui Marcus Porcius Cato, supranumit Uticense Credincios idealurilor conservatoare republicane, conform lui Plutarh (Brutus 13) era o femeie pasională şi îndrăgostită de soţul ei, mândră şi inteligentă A avut cunoştinţă de conspiraţie PUBLIUS CASCA SERVILIUS Fusese prezent la festivitatea de Lupercalii unde avusese o comportare ambiguă A fost primul care l-a lovit pe Caesar în gât După înfrângerea de la Philippi din 42 î Hr , s-a sinucis PUBLIUS SEXTIUS Zis „nuiaua” (Baculus) Centurion de prima linie, credincios lui Caesar Personajul este pe larg inspirat de un centurion care a existat în realitate, Sextius Publius Baculus, ale cărui isprăvi au fost atât de eroice, încât au fost narate de Caesar în trei locuri din De bello Gallico În primul fragment (II, 25) Baculus, acoperit de răni rezistă vitejeşte atacurilor nerviilor care sunt pe punctul de a-i copleşi Legiunea a Douăsprezecea; în al doilea, Sextius care, în calitatea sa de centurion mai înalt în grad din toată legiunea face parte din consiliul de război este în discuţii cu legatul din a Douăsprezecea, Galba, şi cu tribunul militar Volusenus pentru a respinge un atac asupra taberei de iarnă a romanilor (III, 5); în sfârşit, (în VI, 38) în timp ce rănile i se vindecau respinge un atac al inamicilor gata să pătrundă în tabăra romană Dă dovadă de o forţă sufletească şi de o fidelitate aproape supraomenească faţă de generalul său, pentru salvarea căruia înfruntă fără ezitare şi fără şovăială orice încercare PULLUS Personaj fictiv Fiu al nimănui, a fost crescut de armată şi aici a practicat diferite meserii şi a prestat mici servicii, arătându-se priceput mai ales într-o privinţă: alergarea Energia sa inepuizabilă care îi permite să alerge zile şi nopţi întregi, uşor ca fulgul, mai ales prin locuri accidentate şi abrupte, se va arăta foarte preţioasă pentru a salva viaţa prietenilor săi Vibius şi Rufus QUINTUS LIGARIUS Este faimos pentru că a fost apărat de Cicero în Pro Quintus Ligarius de acuzaţia de trădare faţă de Caesar Sfârşitul său, ca şi în cazul altor ucigaşi ai lui Caesar, de mai mică importanţă, nu se cunoaşte, dar Suetonius (Caesar 89) afirmă că nici măcar unul dintre cei care îl loviseră cu pumnalul pe Caesar nu i-a supravieţuit mai mult de trei ani şi niciunul nu a murit de moarte naturală RUBRIUS RUGA Asasin al lui Caesar A fost, cu siguranţă, o figură de importanţă secundară în conspiraţie, pentru că nu există informaţii despre el Sunt necunoscute şi împrejurările în care a murit RUFUS: Personaj fictiv Este un tânăr care aparţine corpului cercetaşilor, blond, după cum se poate intui datorită numelui; alte trăsături trădează şi ele originea sa celtică: înalt, cu ochii de un albastru schimbător Sufletul său încă mai este divizat între moştenirea strămoşilor şi sufletul roman Împreună cu prietenul său Vibius este implicat total într-o cursă contratimp pentru a transmite la Roma preţioasele informaţii despre complot „DESCĂRCĂTORUL”, „HAMALUL” Personaj fictiv Agent al partizanilor lui Caesar Cunoscător perfect al locurilor, înfăţişarea brutală îi ascunde inteligenţa şi capacitatea de manevră Cu toate acestea, nici forţa, nici isteţimea nu-l vor salva de asasinii lui Nevăstuică SERGIUS QUINTILIANUS Personaj fictiv Pompeian, supravieţuitor de la Pharsalos, unde şi-a pierdut un fiu Om dintr-o bucată, purtat înainte de un fel de delir al răzbunării, deţine un rol important în încercarea de a-i intercepta pe mesagerii care ar putea duce la Roma informaţii despre conspiraţie Într-o ciocnire furioasă, cu lovituri de tot felul, împotriva centurionului Publius Sextius, este înfrânt şi lăsat fără viaţă pe un câmp SERVILIA Soră vitregă a lui Marcus Porcius Cato zis Uticense Cu o personalitate puternică, a fost mulţi ani amanta lui Caesar: Suetonius (Caesar 50) afirmă, de fapt, că el a iubit-o mai mult decât pe oricare alta, într-un asemenea grad încât i-a dăruit, cu ocazia primului său an de consulat (59 î Hr ) o perlă valorând uriaşa sumă de şase milioane de sesterţi Din prima sa căsătorie cu Marcus Brutus s-a născut Marcus Iunius Brutus, iar din a doua, cu Decimus Iunius Silanus, a avut trei fiice: dintr-un capriciu al destinului, una a devenit soţia lui Marcus Emilius Lepidus, iar o alta a lui Cassius Longinus, unul dintre asasinii lui Caesar SILIUS SALVIDIENUS Personaj fictiv Centurion din Legiunea a Zecea, aghiotant al lui Caesar, extrem de fidel comandantului său, intuieşte riscurile la care se expune acesta şi încearcă, la început cu mare prudenţă, să culeagă informaţiile care i-ar putea fi utile pentru a-l avertiza pe Caesar, cu ajutorul medicului Antistius Ajunge în cele din urmă să-l bănuiască pe Antonius şi află din întâmplare de legătura ambiguă cu Cleopatra Descoperit şi ţinut captiv, va fi eliberat abia după uciderea lui Caesar şi ales, împreună cu Publius Sextius, să aducă ultimele onoruri militare dictatorului în timpul ceremoniei funebre de pe Câmpul lui Marte SURA Personaj fictiv Călăuză montană, om taciturn, ba chiar evitând prezenţa altor oameni, la prima vedere suspect, îl conduce pe Sextius în timpul dificilei traversări nocturne a sinistrelor păduri de pe munţii Apenini TILLIUS CIMBRUS LUCIUS La început susţinător al lui Caesar, în 44 î Hr Era locţiitor de pretor pentru Bitinia şi Pont A devenit un participant activ al conspiraţiei: în ziua Idelor el a fost acela care a dat semnalul măcelului, trăgându-i lui Caesar toga de pe umeri cu scuza că-i cerea acestuia să-l ierte pe fratele său exilat După mai multe peripeţii, i s-a alăturat lui Cassius la Philippi, unde a şi murit TIRO MARCUS TULLIUS Secretarul lui Cicero Într-o vreme sclav, fusese eliberat şi devenise unul dintre cei mai apropiaţi colaboratori ai oratorului La rândul său literat rafinat, a fost editorul unor opere ale lui Cicero; este amintit şi pentru că a inventat un mod de scriere stenografică I-a supravieţuit vechiului său stăpân, murind aproape centenar la o moşie pe care o poseda lângă Pozzuoli TITUS SPURINNA Haruspiciu etrusc, este amintit de Suetoniu ca personajul care l-a avertizat pe Caesar să se ferească de un pericol posibil în ziua Idelor lui martie În ziua fatală, luat în râs de Caesar care afirma că Idele lui martie sosiseră, Spurinna îi replicase că da, Idele sosiseră, dar încă nu trecuseră PTOLEMAIOS CAESAR Fiu al lui Caesar şi al Cleopatrei, când mama sa a revenit în Egipt după moartea lui Caesar, a fost asociatul ei la domnie După bătălia de la Actium şi sinuciderea lui Antonius şi a Cleopatrei, a fost suprimat din ordinul lui Octavianus PTOLEMAIOS al XIII-lea Fiul lui Ptolemaios al XII-lea, zis Aulete, a fost formal rege al Egiptului de la 51 la 47 î Hr Soţ, conform tradiţiei egiptene, al surorii sale Cleopatra, ar fi trebuit să împartă cu ea domnia Intrigile curtenilor, printre care se afla influentul Achilla care îl ucisese prin trădare pe Pompei (refugiat în Egipt după înfrângerea de la Pharsalos), vor duce la „războiul alexandrin” în care Achilla se va opune lui Caesar şi Cleopatrei devenită între timp amanta dictatorului A murit înecat în Nil în timpul unei lupte, lăsând-o pe Cleopatra singura suverană a Egiptului VIBIUS Personaj fictiv La fel ca prietenul său Rufus, face parte din corpul cercetaşilor; fiind originar din ţinuturile de la miazăzi ale peninsulei, are o înfăţişare caracteristică zonei: păr negru şi ochi negri Vibius şi Rufus, uniţi printr-un raport de credinţă între camarazi, par să reprezinte o încarnare a simplităţii şi curajului popoarelor italice Locurile principale din Roma DOMUS PUBLICA Era reşedinţa marelui pontif şi se înălţa în apropiere de Regia (Palatul) numită astfel pentru că se considera că fusese locuită de regii Romei Regia era mai ales locul în care se săvârşeau slujbele sacerdotale VIA SACRA Era strada care mergea de la Velia, unde se afla rex sacrorum, până la Regia De aici continua până la templul lui Saturn unde se unea cu Clivo Capitolino VICO IUGARIO Era strada care, venind dinspre Tibru, ajungea la for trecând printre templul lui Saturn şi bazilica Iulia CASA VESTALELOR Reşedinţa fecioarelor vestale şi a fecioarei vestale superioare, în grija căreia se afla focul sacru din templul circular al Vestei Era situată între via Sacra şi via Nova care ducea la poalele colinei Palatinului TEMPLUL LUI SATURN Era, împreună cu cel al lui Jupiter Capitolinul, cel mai vechi templu din Roma Început încă din perioada regală, a fost inaugurat la începutul secolului al V-lea î Hr A fost complet reconstruit de Munatius Plancus, la trei ani după moartea lui Caesar CARCERE TULLIANUM (mai apoi Mamertino) Cea mai veche închisoare din Roma, săpată în versantul sud-estic al colinei Capitoliului Aici au fost închişi Tiberius Gracchus, Lentulus şi Cetego – tovarăşi ai lui Catilina –, Vercingetorix, Iugurtha, regele Numidiei, şi, conform tradiţiei creştine, apostolul Petru TEMPLUL LUI JUPITER OPTIMUS MAXIMUS (Capitoliu) Poate cel mai vechi sanctuar al Romei, se înălţa pe colina Capitoliului şi a fost construit în vremea regilor Tarquini, dedicat triadei capitoline (Jupiter, Junona, Minerva) A suferit diferite incendii, restructurări şi restaurări Planul său original trebuia să fie foarte asemănător cu acela al unui templu etrusc cu pardoseală din tuf, partea superioară din zidărie, acoperiş din lemn cu ornamente din teracotă policromă CÂMPUL LUI MARTE Zonă în partea de nord-vest a oraşului, în afara teritoriului metropolitan, şi-a luat numele de la consacrarea lui către zeul Marte încă din vremea regilor Romei La început era cultivat, iar mai apoi a început urbanizarea lui care s-a continuat în timpul epocii republicane şi imperiale Pompei a pus să se construiască aici un teatru şi curia (sediul Senatului) în care a fost asasinat Caesar FORUL Forul era inima politică, economică şi religioasă a oraşului, locul care păstra cele mai vechi mărturii ale originii sale Cândva zonă mlăştinoasă, a fost asanată de regii Tarquini prin prima canalizare a oraşului, Cloaca maxima, care a făcut posibilă acoperirea cu un pavaj, transformând-o apoi într-o suprafaţă destinată adunărilor populare Înspre for îşi aveau faţadele marile bazilici, curia Senatului, Regia, Casa vestalelor şi rostrii, adică tribuna mare de la care vorbeau oratorii CURIA LUI POMPEI Sediul provizoriu al Senatului Curia lui Pompei a fost una dintre marile opere monumentale înălţate pe Câmpul lui Marte Făcea parte dintr-un complex enorm construit în 55 î Hr Care cuprindea un templu, un teatru şi un gigantic portic pătrat care se termina cu curia în care s-a ţinut şedinţa Senatului la Idele lui martie din 44 î Hr În faţă se aflau cele patru temple republicane ale căror resturi se pot vedea şi astăzi în punctul numit Torre Argentina INSULA TIBERINĂ Este o insulă aluvionară pe Tibru, legată de uscat prin două poduri, Cestio şi Sublicio În secolul întâi î Hr I-a fost dată forma unei nave cu un efect monumental şi scenografic extraordinar, în 290 î Hr A fost construit acolo un templu dedicat lui Esculap, zeul medicinei, în urma unei molime de ciumă care a bântuit în oraş Insula a fost, poate, una dintre motivele aşezării primitive a Romei, deoarece permitea trecerea prin vad de pe malul de nord al Tibrului pe cel de sud, legând astfel nordul de sudul peninsulei VILLA LUI CAESAR DE DINCOLO DE TIBRU Nu se ştie cu exactitate unde se afla, dar se presupune că locul ei era în actualului cartier Trastevere, în direcţia Ostiei Era un parc cu mulţi arbori, statui şi fântâni cu personaje alegorice, iar în interior se înălţa villa în care a fost găzduită Cleopatra Casa lui Antonius se pare că nu era prea departe, probabil pe colina Ianicul PODUL FABRICIUS Construit în 62 î Hr , este cel mai vechi pod din zidărie care mai există în Roma, legând şi astăzi malul stâng al Tibrului de insula Tiberină TEMPLUL DIANEI Templele Dianei erau mai multe la Roma şi cel mai faimos se înălţa pe colina Aventin Acela în care, în roman, ne imaginăm că ar fi avut loc întâlnirea dintre Caesar şi Servilia se află în zona circului Flaminio pe Câmpul lui Marte PORTUL OSTIA Aşezarea, apărută probabil în secolul al IV-lea î Hr Ar fi fost întemeiată, conform tradiţiei, de Ancus Martiua Era un fel de zonă comercială a Romei şi portul său Acolo, pe navele cele mai mari, din toată Mediterana, soseau mărfurile care erau distribuite pe ambarcaţiuni mai mici care urcau pe Tibru până în oraş, unde erau descărcate în depozitele de pe mal TEMPLULLUI PORTUNO Mai este încă vizibil pe partea dreaptăa străzii care are în capăt Teatrul lui Marcellus, înainte de a ajunge la biserica Santa Maria în Cosmedin Aşa cum indică numele, era dedicat zeului porturilor TEMPLUL VENEREIGENITRIX A fost construit la ordinul lui Iulius Caesar în forul său, reprezenta sanctuarul dedicat miticei născătoare a marii gens Iulia care era considerată descendentă din Iulos, fiul lui Enea, la rândul său fiu al Venerei Valoarea propagandistică era evidentă: Caesar era noul părinte al patriei aşa cum Enea fusese al aceleia de la începuturi Notă Cartea aceasta reproduce o poveste adevărată cunoscută de mulţi prin intermediul datei la care s-a consumat dramaticul său epilog: Idele lui martie, adică 15 martie anul 44 î Hr În acea zi era asasinat Iulius Caesar, cel mai mare dintre romani Despre moartea sa, despre întâmplările enigmatice şi greu de explicat care au însoţit-o, s-a discutat mult timp şi tot atât timp s-au dezbătut şi motivaţiile conspiratorilor Pentru societatea civilă problema se punea atunci, cum se pune şi în zilele noastre: dacă trebuie să preferăm libertatea sau siguranţa şi pacea Avuseseră loc lungile şi sângeroasele războaie civile, o lungă perioadă de haos politic şi instituţional Caesar se oferea să fie acela care restabilea armonia, pacea, stabilitatea guvernării, dar, în schimb, societatea trebuia să accepte o limitare a libertăţilor sale cetăţeneşti Conjuraţii l-au ucis „pe bună dreptate” Acţiunea trebuia considerată lăudabilă pentru că dobora tirania sau chiar descuraja, aşa cum se temea fiecare, reîntoarcerea monarhiei Fapt este că acţiunea a fost inutilă Clasa conducătoare din epoca respectivă a fost lipsită de cel mai bun dintre reprezentanţii săi fără ca prin aceasta să se evite un nou ciclu de războaie civile nemiloase şi fără să se poată împiedica afirmarea puterii autocratice imperiale Abordarea unui asemenea moment printr-o operă narativă poate să pară simplistă şi, desigur, în parte, chiar aşa şi este Cu toate acestea, redarea emoţională a unor evenimente dramatice permite retrăirea într-o oarecare măsură a unei epoci şi a unui moment crucial din istoria Occidentului, readucerea la viaţă a patimilor care au animat-o, conflictele care au sfâşiat-o, întâlnirea cu personajele care i-au fost protagonişti şi actori importanţi, totul în nuanţele imaginare ale caracterului lor, în cele mai ascunse contradicţii din fiinţa lor De fapt, istoria a fost dintotdeauna pusă în mişcare de patimi ca ura, iubirea, lăcomia, dorinţa de putere, frustrările şi dezamăgirile, setea de răzbunare, fanatismul, mai degrabă decât de o reflecţie raţională, de meditaţia filosofică, de consideraţiile cu caracter etic Această întâmplare care a inspirat geniul lui Shakespeare respiră prin toţi porii violenţă şi patos în fiecare moment al său şi reprezintă unul dintre acele vârtejuri de forţe contrastante care fac din ea un eveniment epocal, unul dintre acele episoade în care fluviul istoriei se aruncă într-o strâmtoare a albiei sale, fierbând şi târând cu sine la vale orice obstacol, ca acea forţă haotică pe care grecii au numit-o avaykti „necesitate”, „ineluctabilitate”, pe care nimic şi nimeni nu le pot guverna până când nu şi-a regăsit spaţiile şi lărgimea care îi permit să se destindă în pace Episodul Caesar este oglinda măreţiei şi mizeriei puterii şi iluziilor ei La sfârşit, trupul unui om zace fără viaţă, străpuns de douăzeci şi trei de lovituri de pumnal, în timp ce învingătorii sunt deja înfrânţi şi condamnaţi pentru că istoria are un parcurs al său care nu ţine seama de proiectele, de visurile şi dorinţele umane, un parcurs care rămâne la sfârşit în mare parte misterios Observaţii Soluţia narativă pentru care am optat în acest roman concentrează acţiunea în ultimele zile dinainte de Idele lui martie şi aduce în scenă atât personaje cunoscute şi care au existat în realitate, cât şi personaje imaginare Cursa din teritoriile Cisalpine până la Roma a lui Publius Sextius şi a urmăritorilor săi trece prin localităţi atestate în mod real în itinerariile antice, cum ar fi Tabula Peutingeriana, dar şi prin puncte de popas cu nume imaginare Cursus publicus, adică sistemul poştal din imperiu, a fost înfiinţat de Augustus, prin urmare în vremea lui Caesar el nu exista încă, dar se presupune că structurile de bază, cum ar fi hanuri, cârciumi şi staţii de schimbat caii (mansiones) existau deja Cât despre schimbul de scrisori dintre Cicero şi Atticus, cititorul avizat cunoaşte cu siguranţă epistolarul publicat, iar cel care apare în roman este rodul imaginaţiei autorului Valerio Massimo Manfredi Cuprins I II III IV V VI VII VIII IX X XI XII XIII XIV XV XVI XVII XVIII XIX XX XXI Epilog Personaje Locurile principale din Roma Notă Cuprins